
VÖRÖSMARTY  MIHÁLY. 


Vörösmarty  Mihály  i  800  decz.  1  -én  született  és  1 855  nov. 
1 9-én  halt  meg.  A  múlt  század  húszas  éveiben,  1824 — 1815, 
lépett  föl  mint  lyrai  és  epikai  költő  ;  a  harminczas  és  negy- 
venes években  emelkedett  hatása  tetőpontjára.  Az  a  rokon- 
szenv, melylyel  a  nemzet  pályája  elején  üdvözölte,  az  a  fój- 
dalom,  melyet  halálakor  érzett,  méltán  megillette  őt,  mert 
egy  nagy  költőt  vesztett  benne,  a  ki  a  XIX.  század  első  felé- 
ben költészetünknek  nemzetibb  irányt  adott. 

Vörösmarty  előtt  különböző  költői  iskolák  uralkodtak  a 
magyar  költészetben  :  a  népies,  a  franczia,  a  classikai  és  a 
német.  Mindenik  nem  annyira  az  egész  nemzethez,  mint 
inkább  bizonyos  osztályhoz  fordult.  A  franczia  iskola  fran- 
czia eszmékkel  táplálkozott  s  az  úribb  középosztályt  tartotta 
szem  előtt ;  a  classikai  leginkább  tanárokból  és  szerzetesek- 
ből állott  s  a  latin  műveltségűeknek  írt ;  a  német  a  terjedő 
német  műveltséget  szólaltatta  meg  magyarul.  A  népies  iskola 
a  hagyományos  magyar  költészetet  folytatta,  de  nem  a  nép- 
költészetből táplálkozott  s  erőtlenebb  volt,  mintsem  fejlőd- 
hessék. Az  a  két  költő,  a  kik  eredetiebbek  voltak  társaiknál 
s  nem  tartoztak  egyik  iskolához  sem,  csak  érintkeztek  velők  : 
Kisfaludy  Sándor  és  Csokonai,  kedvenczei  voltak  ugyan  a 
közönségnek,  de  tehetségökkel  nem  volt  arányban  ízlésök  s  a 
nemzeti  és  művészi  elem   összeolvadását  nem  eszközölhették 

oly  magas  fokon,  hogy  mélyebbre  ható  mozgalmat  indít- 
hattak volna.  Azonban  föllép  Kisfaludy  Károly  s  megalapítja 
az  JluroráX,  mely  a  nemzetibb  művészi  irányt  tűzi  ki  czélul. 
Megalakul  az  Aurora-kör,  melynek  legtehetségesebb  tagja 
s  az  új  irány  legkiválóbb  képviselője  Vörösmarty  volt. 

Vörösmarty  egy  nagy  művel  lépett  föl  s  egyes  osztályok 
helyett  az  egész  nemzethez  fordult  s  pályája  folyamán  mind- 
inkább összeolvasztani  igyekezett  az  eddigi  iskolák  vívmá- 
nyait. Eddigi  költőink  vagy  idegen  költők  egyoldalú  be- 
folyása alatt  állottak,  vagy  pedig  a  nemzeti  elemnek  nem 
elég  ízléssel  s  inkább  csak  alantabb  körben  voltak  képviselői. 
Vörösmartyn  nem  igen  érzett  meg  se  a  classikai,  se  az  euró- 
pai újabb  költészet  hatása,  pedig  többé-kevésbbé  az  eredeti 
nyelven  vagy  fordításban  mindkettőt  ismerte,  sőt  keleti  köl- 
tőket is  olvasott.  A  hatást,  melyet  tőlök  vőn,  eredetibben 
dolgozta  föl,  mint  elődei  és  kortársai.  Eredetiségét  táplálta 
a  nemzeti  szellem,  mely  e  korban  erősebben  kezdett  nyilat- 
kozni. Pályája  első  felében  a  classikai  iskola  nyomait  meg- 
találhatni költészetében.  A  hexameter  megigézte,  nem  tudott 
szabadulni  varázsa  alól.  Senki  sem  írt  szebb  hexametert  nem- 
csak magyarul,  hanem  más  nyelven  sem.  Oly  szép,  oly  zeng- 
zetes az,  hogy  kiállja  a  versenyt  a  göröggel  és  latinnal.  És 
mégis  Vörösmarty  a  classikai  iskolát  saját  versformája  pán- 
czélában  győzte  le.  A  görög  hexameterben  a  legnemzetibb 
tartalom  szólal  meg,  a  mely  senmiit  sem  tud  Olymp  iste- 
neiről, Hadúrról  zeng,  s  a  melyben  a  magyar  őskor  jellem- 
zetes  vagy  phantastikus  alakjai  élednek  föl  :  nyugot-európai 
lovagiság  keleti  ragyogásban. 

A  nemzeti  szellemet  Vörösmarty  különösen  két  forrásból 
merítette :  részint  a  mondai  és  történelmi,  részint  pedig  a 
népi  elemből.   Epikai  műveiben  a  nemzeti  dicsőség  emlékeit 

eleveníti  föl.  Otl  van  a  honalapítás  nagy  ténye,  a  cserhalmi 
győzelem,  Eger  védelme.  Drámái  közül  mindjárt  fölléptekor 
Salamon  és  a  "Bujdosók  történelmünk  egyik  legháborgóbb 
korszakából  cmeikednck  ki.  Kisebb  költői  beszélyeiben  és 
balladáiban  hol  a  történelemből,  hol  pedig  a  régi  magyar  köl- 
tészet hagyományaiból  szedi  tárgyait.  Hozzá  nyúl  a  Toldi- 
mondához, földolgozza  a  Szilágyi  és  Hajmásiról  ránk  maradt 
hagyományt;  Hunyadi  János  és  Mátyás  király  emléke  is 
megzendül  lantján.  Lyrai  epigrammjai  nemcsak  nemzeti  tar- 
talmúak, hanem  történelmünk  nevezetesebb  eseményeire  és 
hőseire  írt  emléksorok.  Más  fejta  lyrai  költeményeiben  is  a 
besülyedt  múlt  emlékét  támasztja  föl  s  örömest  fordul  Zrí- 
nyi, a  költő  s  Mikes  Kelemen,  a  rodostói  száműzött  alakja 
felé.  E  mellett  a  népies  elem  már  úgy  kezd  megjelenni  nála, 
mint  a  nemzeti  költészet  ifjító  forrása.  A  classikai  és  német 
iskola  lenézte  és  megvetette,  s  ha  hébe-hóba  hozzá  fordult, 
csak  curiosumkép  tárgyalta  s  legfeljebb  gúnyra  használta  föl 
az  ósdiak  és  ízléstelenek  ellen  írt  satiráiban.  Magánál  Cso- 
konainál is  leginkább  az  alsó  és  naiv  komikumban  nyilat- 
kozik erőteljesebben.  Vitkovics  és  Kisfaludy  Károly  inkább 
csak  népdalokat  írtak  ;  Vörösmarty  is  írt  népdalokat,  de  a 
népi  elemet  egyszersmind  fejleszteni  törekedett.  Balladáit 
nem  innen  fejlesztette  ugyan,  de  innen  humoros  genre- 
képeit,  s  néhány  lyrai  költeményét,  melyek  többek  egyszerű 
népdaloknál  s  a  specifikus  magyar  és  művészi  lyra  felé  tör- 
nek utat.  Epikai  költeményeire  sem  volt  hatás  nélkül  ez 
elem.  Már  a  monda  és  hagyomány  iránti  előszeretetében 
nyilatkozik  némi  népies  szellem  s  csakhamar  a  monda  édes 
testvérét,  a  népmesét  is  felölelte.  Nemcsak  Csongor  és  Tünde 
alapszik  népmesén,  hanem  népmesei  szálakból  van  szőve  a 
Tündérvölgy    is,    melyben    a    népi-  és  régies    mintegy  össze- 

olvad.  Mióta  az  idegen  iskolák  válaszfalat  emeltek  a  régibb 
és  újabb  magyar  költészet  közé,  Vörösmarty  volt  az  első, 
kit  a  régibb  költészet,  kivált  Zrínyi,  lelkesítni  bírt ;  mióta  a 
classikai  cszményiség  uralomra  vergődött,  szintén  ő  oltotta 
be  először  költészetünkbe  a  népi  elemet,  nemcsak  mint  föl- 
dolgozandó anyagot,  hanem  mint  fejlesztő  eszmét.  A  magyar 
költészet  újra  érintkezik  mindazzal,  a  mitől  elszakadott,  de 
művészi  vívmányok  kíséretében  ;  nemzetivé  válva,  lerázza  a 
classikai  és  német  költészet  jármát,  de  megnyílik  az  európai 
összes  költészet  behatásainak.  Önállóságra  jutva,  szabad- 
ságot hirdet,  a  költői  gondolat  szabadságát,  s  inkább  meg- 
érti az  európai  nagy  szellemeket,  a  kik  ily  úton  lettek  nagygyá. 
Petőfi  és  Arany  költészete  sokban  különbözik  a  Vörös- 
martyétól,  de  mindenik  az  erősbödő  nemzeti  szellemben 
gyökerezik  s  a  fejlődésnek  mintegy  stádiumait  jelöli.  Ugyan- 
egy korszak  ez,  melyet  nagy  elhajlásai  mellett  is  épen  oly 
bajos  elválasztani  egymástól  a  költészet,  mint  a  nemzeti  élet 
történelmében.  A  magyar  költészet  1823 — 1848-ig  a  leg- 
szorosabb kapcsolatban  van  a  kor  politikai  küzdelmeivel, 
melyek  közvetve  és  közvetlenül  oly  mélyen  befolytak  a  nem- 
zeti szellem  mozgalmaira.  Kazinczy  fejlődésbe  indította  a  nem- 
zetiségi eszmét  s  nyelvújításával  felköltötte  a  reform  vágyait. 
A  politikai  téren  ugyanaz  a  harcz  ismétlődött,  mely  az  iro- 
dalomban még  alig  végződött  be.  A  politikai  átalakulás 
küszöbén  állottunk,  mely  egy  nyomon  haladt  a  költészeté- 
vel. Mindkettő  megújhodott,  átalakult.  Egymásból  táplál- 
koztak s  az  irodalmi  küzdelmek  politikaiakká  váltak,  és 
viszont.  Az  idegen  befolyás  elleni  küzdelem,  az  alkotmány 
reformja  együtt  indult  meg  és  fejlődött  Vörösmarty  költé- 
szetével, mely  szintén  idegen  befolyás  dlen  küzdött  s  a 
classicismus  romjain  egy  új  világ  felé  nyitott  utat.   Mihelyt 

a  politikai  és  társadalmi  téren  nagyobb  arányokban  kezdett 
fejlődni  a  nemzeti  szellem  s  a  democratia  felé  hajlott,  meg- 
zendült Petőfi  és  Arany  lantja.  Ez  irodalmi  és  politikai 
átalakulásnak  megvoltak  magokban  is  tényezői,  de  lényegi- 
leg egymást  idézték  elő  s  forrongó  fejlődésökben  mindazt 
magokba  szívták  az  európai  életből  és  irodalomból,  a  mi 
irányukkal  rokon  volt.  Alig  harmíncz  évi  küzdelem,  s  a  nem- 
zeti szellem  teljes  győzedelmet  ülte  az  irodalmi,  politikai  és 
társadalmi  életben  egyaránt.  Vörösmarty  döntőleg  folyt  be 
ez  irodalmi  átalakulásra,  mely  tulajdonképen  vele  kezdődik  ; 
Kisfoludy  Károly  már  előhirnöke  volt  ugyan,  de  Vörösmarty 
emelte  nagyobbszerű  mozgalommá.  Költészetének  diadala  a 
nemzeti  szellem  és  költői  szabadság  diadala  volt.  Ez  láng- 
elméjének legdicsőbb  emléke,  melyet  se  az  izlés  változásai, 
se  a  jövendő  remekművek  nem  sülyeszthetnek  homályba. 

De  Vörösmarty  nemzeti  szelleme  sehol  sem  nyilatkozik 
erőteljesebben,  mint  nyelvében.  Kazinczyt  tartják  a  magyar 
újabb  költői  nyelv  megalapítójának  s  ez  igaz  is,  ha  általános 
szempontból  ítélünk,  de  tisztán  nemzetiből  Vörösmartyt 
illeti  a  dicsőség.  Nem  tagadhatni,  hogy  Kazinczy  nélkül 
bajosan  állhatott  volna  elő  Vörösmarty,  de  még  bizonyo- 
sabb, hogy  Kazinczy  iránya  a  mily  jótékonyan  hatott  egy 
ideig,  épen  olyan  kártékonyán  hatott  volna  később,  ha 
Vörösmarty  a  jól-rosszul  művészivé  emelt  költői  nyelvet  át 
nem  változtatja  egyszersmind  magyarrá  is,  azaz  nemzetileg 
művészivé.  Kazinczy  zagyva,  ellapult  prózánkat,  köznapi 
és  emelkedés  nélküli  költői  nyelvünket  igyekezett  kiemelni 
sűlyedtségéből.  A  nyelv  aesthetikai  oldalát  művelte,  annyira, 
hogy  nyelvújítása  is  innen  indult  ki  s  a  nyelvtani  szempontot 
minden  habozás  nélkül  föláldozta  az  sesthetikainak.  Tudta, 
hogy  a  költői   nyelv   nem  a  köznapi   beszédnek  rímbe  vagy 

mértékbe  szedése,  hogy  minden  költői  nemnek,  fajnak  meg- 
van a  maga  stilje  s  a  báj  nagy  része  a  szók  és  kifejezések 
árnyalati  gazdagságától  és  a  szókötés  oly  fordulatai-  és 
alakzataitól  függ,  a  melyek  épen  úgy  befolynak  a  költői 
gondolat  kiemelésére,  minta  rhythmus  hangzatosságára.  Ide 
járult  még,  hogy  költészetünkben  a  classikai  s  nyugat-európai 
modern  versformák  kezdettek  műveltetni.  E  versformák,  ki- 
vált a  trochaeus-  és  jambus-sorok,  nem  igen  tűrték  meg 
hosszú  szavainkat,  melyek  nemzeti  rhythmusunk  chorjam- 
busi  lejtésével  kevésbbé  állottak  ellentétben,  a  művészi  ríme- 
lést pedig  nagyon  nehezítették  nyelvünk  ragos  természete, 
kiveszett  gyökeink  s  megnyulósodott  származékaink.  Kazin- 
czy egész  erejét  költői  nyelvünk  kül-  és  belformájának  át- 
alakítására szentelte,  elvvé,  lendszerré  emelve  mindazt,  a 
mi  eddig  e  tekintetben  homályos  ösztönből  vagy  tartózkodó 
kisérletkép  történt.  Gyökig  vagdalta  hosszú  szavainkat,  ré- 
szint a  mérték  és  rím  kedveért,  új  szókat  alkotott,  régieket 
elevenített  föl,  tájszókat  általánosított  hasonló  okból  vagy 
azért,  hogy  költőibbel  váltsa  föl  a  kevésbbé  költőit  vagy 
idegent.  Ismert  szóknak  új  árnyalatokat  kölcsönzött  s  a  szó- 
kötés költői  fordulatait  és  alakzatait  törekedett  megállapí- 
tani. Költői  nyelvünk  művészi  lön,  de  egy  s  más  részben 
idegenné  vált ;  csin,  fordulatosság  szállott  bele,  de  az  eredeti- 
ség és  magyarosság  sokat  szenvedett  s  annál  inkább,  mennél 
bátrabban  haladt  Kazinczy  a  maga  választott  útján,  s  mennél 
több  tanítványa  akadt,  a  kik  irányát  a  legnagyobb  túlságig 
fejlesztették. 

S  ez  nem  lehetett  máskép.  Kazinczy  nem  annyira  a  magyar 
nyelv  természetéből  igyekezett  kifejteni  költői  nyelvünket, 
mint  inkább  idegen  nyelvek  kifejlett  költői  szépségét  ültette 
át  a  magyarba.    Úgy   óhajtott   szólni    magyarul,  mint  a  régi 

és  újabb  classikusok  s  ez  helyes  volt,  de  abban  tévedt,  midőn 
azt  hitte,  hogy  ezt  latinismus  és  germanismus  útján  is  esz- 
közölhetni. Valóban  nála  az  idegen  nyelvek  költői  fordu- 
latai, alakzatai  nagyban  szerepelnek,  s  a  hol  a  magyar 
nyelvből  indul  is  ki,  olykor  nagyobb  a  merészsége,  mint 
síkere.  Archaismusait  és  soloecismusait  ritkán  tudja  költőivé 
varázslani,  sőt  kevésbbé  merész  szólásmódjaít  sem  mindig. 
Keresettséget  vagy  erőltetést  érzünk,  vagy  legalább  a  szen- 
velgés némi  árnyalatát.  E  mellett  a  válogatás  és  finomítás 
fáradalmai  meg-megbénítják  önkéntességét.  A  művészi  törek- 
vést folyvást  látjuk,  de  az  a  baj,  hogy  néha  igen  is  látjuk. 
Kazinczy  ízlést  és  formai  érzéket  költött  föl  költőinkben, 
de  mesterkedést  is  ;  elválasztotta  a  költői  nyelvet  a  köznapi- 
tól, de  nem  egy  tekintetben  a  művészit  is  a  magyarostól. 
Költői  nyelvének  e  jellemző  vonásait  többé-kevésbbé  meg- 
találjuk majd  mindenik  költőben,  a  kire  nagyobb  hatása  volt. 
A  magyarosság  és  idegenszerűség,  a  természetes  és  művészi 
küzdésben  vannak  egymással  és  nem  tudnak  kibékülni.  A  kik 
nyelv  tekintetében  magyarosabb  költők,  sok  tekintetben 
nem  elég  művésziek,  a  kik  művésziebbek,  érzik  rajtok  némi 
idegenszerűség  vagy  erőltetés  vagy  legalább  is  küzdés  a 
nyelvvel,  ha  föntebb  hangon  akarnak  szólani. 

E  küzdelmet,  ellentétet  Vörösmarty  békítette  ki.  Magáévá 
tette  Kazinczy  czélját,  de  más  eszközöket  használt.  Megtar- 
totta mindazt  küzdelme  eredményeiből,  a  mi  életre  való  volt, 
de  egyszersmind  hozzá  tett  valamit  :  a  magyar  nyelv  és  saját 
költői  geniusát.  Nyelvújító  volt  ő  is,  Kazinczy  tanítványa, 
de  legconservativebb  a  tanítványok  között.  Épen  úgy  gyű- 
lölte az  ósdiakat,  mint  megvetette  az  újítók  túlságait.  Épen 
oly  előszeretettel  fordult  a  megújított  nyelv  nyereményeihez, 
mint  a  régi,  köznapi  és  népnyelv  kincseihez.  Kazinczytól  el- 

tanulta  a  merészséget,  de  nem  rendszerét.  O  is  új  vagy  átvitt 
értelmet  adott  sok  szónak,  de  nem  lőn  homályos  vagy  erőlte- 
tett. Ő  is  használta  a  szókötés  költői  fordulatait,  merész  alak- 
zatait; egész  ornata  syntaxist  állapított  meg,  de  a  régi  vagy  nép- 
nyelv alapján,  s  ha  önmagából  merített,  akkor  is  ezt  látszott 
tenni.  Elválasztotta  a  köznapi  nyelvet  a  költőitől,  de  ezt  csak 
annak  virágává  fejlesztette  s  nem  oltott  belé  idegen  ágat.  Me- 
részsége finom  nyelvérzékkel  párosult,  ízlése  alkotó  erővel. 
Mindaz,  a  mi  nyelvében  szokatlan  vagy  új,  mintegy  behizelgi 
magát  az  olvasó  lelkébe,  sőt  néha  a  szokatlan  úgy  jelen  meg, 
mint  szokott  s  a  szokott,  mint  szokatlan.  Mindazt,  a  mivel 
a  gondolat  és  érzés  finom  árnyalatait,  a  rajz  plastikaiságát, 
a  festőiség  színvegyületét  kifejezhetni,  nem  kereste,  nem 
küzdött  érte,  mint  nagyrészt  elődei,  hanem  megtalálta,  sőt 
oly  gazdagon  ontotta,  hogy  néha  visszaélt  vele,  túlterhelt 
lőn.  Mily  mindennapi  szók  vagy  kifejezések  válnak  az  el- 
helyezés, kapcsolat,  kihagyás,  bővítés,  fordulat  vagy  átvitt 
értelem  útján  az  erő,  méltóság,  szenvedély,  naivság  azelőtt 
soha  nem  hallott  hangjaivá.  Mily  kifogyhatatlan  a  jellemző 
és  új  árnyalatú  cpithetonokban,  mennyire  nem  szorul  meg 
soha,  oly  gazdagnak  látszik  tolla  alatt  a  nyelv,  mintha  6 
teremtené.  A  mondat  értelme,  az  érzés  hangulatja  mily  ha- 
tározottan kiemelik  az  elavult,  közdivatú  új  vagy  tájszavak 
árnyalatait.  Nincs  szükségünk  szótárra,  nyeh'érzékünk  vagy 
aesthetikai  fogékonyságunk  önkéntelen  megfejt  mindent.  Sőt 
nyelvének  ereje  néha  még  gondolatjai  fogyatkozását,  képei 
hibáit  is  födözni  bírja,  legalább  hangulatba  ringatja  lelkünket 
s  valami  rejtélyes  bájjal  hat  képzeletünkre.  S  nyelvének  szép- 
ségeit mennyire  emeli  a  hangzatosság !  A  nyelv  zenéjét 
senki  sem  érti  jobban  nála.  A  gondolat  nemcsak  méltó  ki- 
fejezését találja  meg,  hanem  hangját,    dallamát  is  s  ezt  nem- 

csak  a  rhythmus  tényezői  eszközlik.  Valami  bűbáj  van  nyel- 
vében, melyet  lehetetlen  bonczolni. 

Egy  szóval  Vörösmarty  megalapította  a  valóban  magyar 
költői  nyelvet  s  a  tökély  magas  fokára  emelte.  Kiegészítette, 
megjavította,  sőt  a  nemzeti  szellem  melegén  újjá  szülte 
Kazinczy  törekvéseit,  összeolvasztotta  a  régi  és  új  nyelvet, 
kibékítette  a  művészit  és  magyarost.  Eldöntötte  a  költészet- 
ben a  nyelvújítási  harczot  s  megadta  a  jövő  irányát.  Meg- 
hódította mindazokat,  a  kik  féltették  a  magyar  nyelv  ere- 
detiségét, valamint  azokat  is,  a  kik  az  ízléstelenségből  minden 
áron  ki  akarták  emelni.  Ezóta  a  nemzeti  elem  kerekedett 
fölül  költői  nyelvünkben  s  Petőfi  és  Arany,  kik  utána  jöt- 
tek, ez  irányt  fejlesztették  tovább  vagy  más  oldalról,  költé- 
szetök  tartalmához  képest  újabb  forrásokat  nyitva,  újabb 
szépségeket  emelve  ki. 

Az  erős  hazafiság  szintén  egyik  főforrása  volt  Vörösmarty 
elődeinél  nemzetibb  költészetének.  A  közügyek  első  ifjúsá- 
gától fogva  érdekelték  s  1825 — j  848-ig  folyvást  a  politikai 
áramlatok  ihlették  lantját.  Midőn  részint  1821-ben,  részint 
I  822-ben  kiadattak  az  ujonczozó  és  adó-fölemelő  rendeletek, 
melyek  a  nemzet  legsarkalatosabb  jogait  támadták  meg,  a 
megyék  heves  ellenállást  fejtettek  ki,  országgyűlést  köve- 
telve az  ügy  eldöntésére  nézve.  Megkezdődött  a  küzdelem 
mindkét  részről  nagy  erélylyel.  Végeredménye  nem  lehetett 
más,  mint  az  alkotmány  visszaállítása  vagy  alkotmányos  élet 
enyészete  és  vele  együtt  a  nemzeti  fejlődhetés,  békés  átala- 
kulás reményének  megsemmisülése,  beláthatatlan  bonyodal- 
mak kíséretében.  Vörösmartyt  a  megyén  találták  a  küzdelem 
legviharosabb  napjai,  még  pedig  egyik  megyei  főtisztviselő 
oldalánál.  Módja  volt  mindennel  a  legapróbb  részletekig 
megismerkedni,    egész   figyelme  ide  fordult  s  nagy  érdekkel 

kisérte  az  eseményeket.  Ekkor  írt  hazafiúi  költeményei  heves 
izgalmat  árúinak  el.  De  magának  Zalán  futásának  keletkezé- 
sére is  befolytak  ez  események.  Fejében  egy  nagy  eposz 
terve  forrott,  mely  a  múltban  játszik,  de  a  jelenhez  szól, 
mely  a  múlt  dicsőségét  énekli,  de  a  jelen  sülyedésérc  emlé- 
kezteti nemzetét.  Miért  gátolnák  egy  oly  könyv  megjelené- 
sét, mely  a  poros  krónikák  lapjairól  szedi  tárgyát,  szemé- 
lyeit, s  látszóan  semmi  köze  a  jelennel  ?  De  vajon  ki  nem 
fogja  érteni  a  költő  czélzatát,  a  kiben  még  a  hazafiság  utolsó 
szikrája  ki  nem  aludt  ?  Az  eposz  a  múlt  nagyság  képeit 
tünteti  föl,  hogy  önérzetet  költsön,  ébreszsze  a  sülyedőket, 
bátorítsa  a  küzdőket.  A  honalapítás  nagy  tettét  rajzolja,  az 
unokáknak  némán  is  kiáltva  :  hát  ti  el  fogjátok  veszteni  a 
dicsőn  szerzett  hont?  már  elvesztettétek,  újra  megkell  alapí- 
tanotok, nem  karddal,  hanem  hazafiúi  erénynyel  és  kitar- 
tással ;  lelkesüljetek  őseitek  nagy  példáján,  pirulva,  szenvedve 
és  soha  ki  nem  fáradva  ;  e  napok  épen  oly  elhatározók,  ha 
nem  is  oly  dicsők,  mint  Árpád  csatái. 

Mindamellett  az  egész  eposzon  bizonyos  elégiái  fölindulás 
ömlik  el ;  dicsőíti  a  multat  és  siratja  a  jelent.  E  század  első 
évtizedeiben  erős  nemzeti  fájdalom  vett  erőt  költőinken. 
Majd  mindenik  a  romlásnak  indult  magyart  siratja,  a  ki  már 
csak  névben  él.  Mindenik  szembeállítja  dicső  múltját  nyo- 
morult jelenével  s  egyik  sem  hisz  jövőjében.  Különösen 
Berzsenyi  és  Kölcsey  hazafi  fájdalma  teljes  kétségbeesés. 
Hogy  a  magyarnak  jövője  van,  nem  költői  mű  hirdette  elő- 
ször, hanem  egy  politikai  röpirat:  Széchenyi  Hitele  (1830). 
Széchenyi  mind  első,  mind  utolsó  röpiratában  épen  úgj 
államférfiú,  mint  költő,  vates,  mint  a  régiek  nevezték  a  köl- 
tőt. Mély  belátása,  lángoló  lelkesedése  egész  a  jóslatig 
emelik.    A  mit  a  magyar  nagy  jövőjéről  jósolt,  hitelre  talált. 

lelkesedést    keltett,    sőt    egy   egész    korszak   jelszavává    lőn. 
Programmtöredéke  (1847)  elhangzott,  senki  sem  hitte  jóslatát, 
hogy  a   nemzet   örvény   szélén   áll,    forradalom   árjába    fog 
veszni    minden,  a  mit  eddig  kivívott,  bár  a  következmények 
igazolták.   Egy  nemzet,    melyet   kétségbeeséséből   kiemel  az 
önmagába    vetett   hit,    nem   könnyen    mond   le  arról  s  épen 
annak  a  szavára,    a   ki    azt   először   lehelte    belé.    Széchenyi 
Tíiteléhen  az  európai  új  eszméket  hirdetve  s  alakító  erejöktől 
az  alkotmány,  nemzetiség  és  társadalom  újjászületését  várva, 
nem  habozott  kimondani,   hogy   Magyarország  nem   volt, 
hanem  lesz,  s  ezzel    fölindított   minden   magyar  szivet.  Volt 
lelkesülésében  valami  szent  és  szentségtelen  :  az  elragadtatás 
és  gúny  bizonyos  vegyülete,  mely  különbözőkép,  de  minden- 
kire hatott  egész  a  velők  oszlásáig.   Széchenyi    meggyalázta 
a  multat,    a    magyar   egyetlen    büszkeségét,    s   oly  jövendőt 
Ígért  neki,   melyről   még  álmodni   sem   mert  ;   kigúnyolta  a 
nemzeti    fájdalmat,  a  magyar   egyetlen  hű  érzését  s  vakmerő 
reményt  és  hitet  követelt  tőle  egy  ország  romjain,  melynek 
omlását  megszokta  minden  szem,  egy  nagy  elhatározás  díjá- 
ban, melytől  elszokott  minden  szív.   A  lelkesülés  és  gyűlölet 
rajongása   üdvözlé  a  látnokot,  a  reformátort,   az   izgatót  s  a 
nemzet  az  átalakulás   pályájára  lépett.   A  siker  elnémította  a 
gyűlöletet,  az  akadály  lehangolta  a  rajongást,  de  a  hit  többé 
nem  aludt  ki.  A  költők  oly  megdöbbenve  tekintettek   Szé- 
chenyire, mint  maga  a  nemzet.   Lyrájok   nem   volt  oly  vak- 
merész és  siralomhoz  szokott  húrjain  remegve  zendült  meg 
az  öröm.  Ők  voltak  az  elsők,  a  kik  befogadták  a  reményt  és 
hitet,   de  csak  a  kétségbeesésből   emelkedtek  ki  ;  a  nemzeti 
fájdalomról    oly    kevéssé    mondhattak  le,  mint   szíve  mélyén 
maga   a   nemzet.   Összeolvasztották  a  kettőt,  a  reményt  és 
emléket,  a  bánatot  és  örömöt,  a  hitet  és  aggodalmat.  A  múlt 

dicsősége  előttök  oly  szent  volt,  mint  a  jövendőé ;  egyik 
kézzel  a  múltra,  másikkal  a  jövendőre  mutatva  lelkesítették 
a  jelen  küzdelmét.  Ez  volt  a  nemzet  hangulata  is,  melyet 
a  Vörösmarty  Szózafz  fejezett  ki  legerőteljesebben  s  emelt 
tisztább  lelkesQléssé. 

A  Szózat  mindenre  hivatkozik,  a  mi  újjászületési  küzdel- 
mében csak  lelkesítheti  a  magyart  s  a  remény  és  emlék,  a 
hit  és  balsejtelem  húrjain  játszva,  mindenbe  az  önbizalom 
és  nagyság  érzetét  vegyíti.  Semmi  csüggedés  többé,  bátran 
nézhetünk  szembe  a  jövővel.  Nagy  válság  felé  közeledünk, 
egy  jobb  kornak  kell  jönni,  vagy  ha  nem,  ha  el  kell  vesz- 
nünk, többé  nem  veszhetünk  nyomorultan.  Az  bizonyos, 
hogy  így  többé  nem  élhetünk,  s  ez  már  magában  lélekemelő. 
Vörösmarty  egészen  kiemeli  a  magyar  lyrát  eddigi  kétségbe- 
eséséből :  még  nem  zengi  a  jövő  dicsőségét,  de  elhatározó- 
nak érzi  a  jelent,  nem  korholja  az  cl  fásult  nemzetet,  az  életre 
ébredt,  de  tettre  és  hazafi-hűségre  lelkesíti.  Emlékezteti  a 
muIt  dicsőségére,  előszámlálja  epikai  és  tragikai  nagy  emlé- 
keit, a  keresztyénségnek  és  szabadságnak  tett  szolgálatokat, 
fölhozza  az  őrködő  isteni  gondviselést,  mely  annyi  viszon- 
tagság között  sem  engedte  meg  életereje  megtörését ;  említi 
a  jelen  küzdelmeit,  az  ész,  erő,  szent  akarat  harczát.  S  nem- 
csak nemzetéhez  fordul,  hanem  Európához  is,  melynek  esz- 
méiért küzd  nemzete,  méltó  helyet  követel  tőle  a  többi 
nemzetek  között ;  a  múlt  szolgálatai,  a  jelen  törekvései  díjá- 
ban kéri  a  jövendőt,  részvétet  küzdelmei  iránt,  könyet  sír- 
jára, ha  vesznie  kell,  de  nem  fog  gyáván  veszni :  a  temetkezés 
fölött  egy  ország  vérben  áll.  Mily  önérzet  s  mennyi  fájda- 
lomba merülve,  mennyi  hit  a  balsejtelmek  közepett  s  mennyire 
uralkodik  mindkettőn  az  elszántság.  Mióta  lyránk  többé 
nem  olvasztotta  össze  a  hazafisággal  a  katholicismus  és  pro- 

testantísmus  eszméit,  megvált  az  európai  solidaritás  érzel- 
métől. Vörösmarty  újra  összeköti  a  két  elemet,  midőn  Euró- 
pára, a  népek  hazájára  hivatkozik.  A  specifikus  magyar  hazafi- 
ság az  emberiség  érdekeivel  egyesül. 

A  Szózaton  kívül  Vörösmarty  még  számos  hazafiúi  költe- 
ményt írt.  Nagy  változatosság  tárul  ki  előttünk  műfajban, 
eszmében,  hangban,  de  mindenikben  van  valami  a  Szózat 
szelleméből  :  emlék  és  remény,  önbizalom  és  aggály,  de  el- 
szántság mindvégig.  Hazaszeretetről  énekel,  a  mely  a  jelent 
ölelve  tartja  s  a  múlttól  lelkesítve  jövőt  teremt.  A  rendület- 
len hazafi  hűséget  zengi,  s  hol  esengve,  hol  haraggal  fordul 
a  nemzetiségekhez  hűtelen  úri  hölgyekhez,  de  bízik  a  jobb 
jövőben,  hiszi,  hogy  a  megifjuló  magyar  nem  bízza  többé 
hazáját  a  sors  szeszélyére  és  szive  vérével  váltja  meg,  éljen 
vagy  veszszen.  A  jövendő  jobb  kor  vagy  a  nagyszerű  halál 
eszméje  átvillan  nem  egy  költeményén.  De  vannak  sötét  pil- 
lanatai is.  A  leigázott  lengyel  nemzet  árnya  meg-meglepi 
képzelődését,  többel  viseltetik  iránta,  mint  részvéttel,  mintha 
a  magyar  jövőjét  a  föltámadt  és  legyőzött  lengyelben  sej- 
tené, mintha  a  nagyszerű  halálról  álmodoznék.  Bordalában 
sem  feledkezik  meg  hazájáról.  A  haza  reményei  és  aggodal- 
mai élednek  föl  a  jó  kedv  szeszélyeiben.  Hány  magyar  em- 
ber érzett  és  gondolkodott  úgy  a  bor  mellett,  mint  ő  Tóti 
t/a/ában.  wA  legelső  magyar  ember  a  király »  sora  szárnyas 
igévé  vált.  ((Éjszak  rémes  árnyai »,  melyeket  egyik  vers- 
szakában emleget,  mihamar  átnyúltak  a  Kárpátokon.  Néha 
türelme  elhagyja  és  heves  ódákban  könnyít  lelkén  ;  ilyenek 
különösen  az  1  847-ben  írt  költeményei.  Egy  szóval  Vörös- 
marty 1825 — 1848-ig  átéli,  magába  olvasztja  nemzete  vá- 
gyait, törekvéseit  s  leghathatósabban  fejezi  ki.  Az  ősi  alkot- 
mány védelme   szülte   Zalán  futását,  a  Széchenyi  által  meg- 

indított  reformmozgalom  a  Szózatot;  a  fíonszeretettt  mintha 
Deák  sugalmazta  volna;  az  Országházán  Kossuth  heves  szelleme 
érzik.  Az  i  848-iki  átalakulás  napjaiban  keveset  irt.  A  már- 
cziusi  napokban  üdvözölte  a  szabad  sajtót,  s  midőn  az  idők 
nehezedni  kezdtek,  egy  harczi  dalt  írt :  Jí  síkra  magyarok, 
fegyvert  ragadjatok  ■'  De  azután  elnémult  ;  a  politikában  a 
foiTadalom  hullámai  emelkedtek,  a  költészetben  Petőfi  szilaj 
múzsája  uralkodott.  Mint  képviselő  i  848  végnapjaiban  ha- 
bozás nélkül  követte  az  országgyűlést  Debreczenbe.  A  vesz- 
tett és  nyert  csaták  zajában  élte  napjait  és  Szózatimk  remé- 
nyei és  balsejtelmei  visszhangzottak  lelkén.  A  huszonötéves 
ifjú  az  elhanyatlott  ősi  dicsőségről  álmodozott  s  a  puhaság 
fertőjébe  sülyedt  nemzetét  siratta  ;  hazafi  erényről  zengett, 
melynek  csak  emléke  élt  már,  s  íme  a  negyvennyolcz  éves 
férfiú  betelni  látta  álmait.  A  régi  magyar  vitézség  és  hazafi 
föláldozás  nagy  tettei  mintegy  újjá  születtek  a  forradalom 
viharában.  Vörösmarty  örömmel  szemlélte  mindezt,  de  foly- 
vást aggodalmak  kisérték.  Nem  tudott  se  a  költészetnek,  se 
a  közügynek  élni  s  tétlenségbe  sülyedt.  Midőn  1849  augusz- 
tusában az  utolsó  magyar  sereg  is  letette  a  fegyvert,  Bajzá- 
val együtt  Szathmármegyében  bujdosott.  A  két  költő  négy 
hónapig  rejtőzött  a  távol  eső  megyében.  Mindenütt  vendég- 
szerető menhelyre  találtak  ;  egyik  birtokos  a  másikhoz  küldte 
őket,  míg  végre  az  üldözők  nyomukat  vesztették.  Háltak  a 
szabad  ég  alatt,  egy  párszor  erdészkunyhókba  kellett  rejtőz- 
niök  s  talán  még  most  is  láthatni  valamelyiknek  ajtaján  Ver- 
gilius e  szavait  :  7\'os  pátriám  fugimus,  melyeket  Vörösmarty 
irónnal  karczolt  emlékül  reá.  Ekkortájt  írta  Emlékkönyvbe 
czímű  költeményét  is,  melyben  kétségbeesését  fejezi  ki.  uMi 
a  világ  nekem,  ha  nincs  hazám.  A  miért  éltem,  az  már  dúlva 
van».   Az  1850-ik    év   elején  a  fővárosba   jött,  jelentkezett  a 

katonai  törvényszéknél,  majd  kegyelmet  nyerve,  falura  köl- 
tözött. Ritkán  jött  be  Pestre,  s  ha  bejött,  mind  komorabban 
tért  haza.  Barátai  nagy  része  bujdosott  vagy  börtönben 
szenvedett,  Bajzát  megőrülve  találta,  az  Akadémia  csak  el- 
tűrve, mintegy  elbújva  tartotta  üléseit,  az  irodalom  kegyet- 
len önkény  alatt  nyögött,  a  nemzeti  nyelv  kiszoríttatott 
mind  a  közigazgatásból,  mind  az  iskolákból  s  a  fővárost  az 
idegen  hivatalnokok  egész  özöne  borította  el.  Falun  leg- 
alább nem  láthatott  ilyesmit  s  Nyéken  gyermeksége  kedves 
emlékei  vették  körül.  Dolgozni,  írni  akart,  de  nem  volt 
képes  reá.  Csak  a  nemzet  siralmát,  Magyarország  jajkiáltását 
tudta  volna  zengeni,  a  mit  nem  lehetett,  s  egyebet  semmit. 
Senki  sem  érezte  mélyebben  hazája  szenvedését.  Kedélye 
föl  volt  dúlva,  mint  a  haza  földje,  mint  az  alkotmány,  mint 
a  nemzetiség  :  rom  volt,  mint  Magyarország.  Együtt  nőtt 
fel  egy  jobb  kor  reményeivel,  bajnoka,  költője  volt  annak  a 
nagy  küzdelemnek,  mely  fejlődésbe  indította  az  alkotmányt, 
nemzetiséget  és  újjá  szülte  a  magyart :  s  íme  mindez  össze- 
dúlva, letiporva.  A  Bach-kormány  minden  rendszabálya, 
mely  a  nemzeti  lét  gyökerét  támadta  meg  :  megannyi  tőr- 
szurás  volt  szivének,  bár  hazafi  kétségbeesése  első  rohamai- 
ból kiocsúdva,  nem  tekintette  örökre  elveszettnek  hazáját, 
bízott  jövőjében,  de  a  maga  életét  eljátszottnak  hitte  s  a 
szomorú  idők  egész  gyásza  kedélyére  nehezült.  Nagynehe- 
zen  mégis  irogatni  kezdett  :  Shakspere  "Lear  királyit  fordí- 
totta, s  néhány  költeményt  írt.  A  Vén  czigány  volt  utolsó 
költeménye ;  ezt  az  orosz-török  háború  kiütésekor  írta, 
mely  európaivá  gyuladott,  s  melyről  azt  hitte,  hogy  be- 
folyással lesz  Magyarország  sorsára.  Nem  sokkal  ezután 
meghalt,  1855  november  19-én,  éppen  abban  a  házban,  a  hol 
azelőtt  huszonöt   évvel    Kisfaludy  Károly  lakott  és  meghalt. 

Pest  emberi  emlékezet  óta  nem  látott  oly  népes  temetést, 
mint  a  minő  Vörösmartyé  volt.  Húszezer  embernél  több 
követte  a  koporsót  s  a  fogatok  megszámlálhatatlan  sora 
lepte  el  az  utczákat.  Az  életét  nemzetének  áldozó  férfiú  ha- 
lála is  a  nemzeti  érzelem  nyilvánulására  adott  alkalmat. 
A  főváros  népe  öt  sanyai-ú  év  után  e  temetésen  lélekzett 
föl  szabadabban,  s  a  nemzetiség  és  hazafiság  nagy  költő- 
jének fényes  végtisztcletet  adva,  egyszersmind  ki  akarta 
mutatni  érzelmeit,  hogy  « megfogyva  bár,  de  törve  nem,  él 
nemzet  e  hazán ».  És  élt  folyvást  s  alig  telt  el  néhány  év,  a 
Vörösmarty  Szózafa  zendült  meg  milliók  ajkán,  visszaköve- 
telve az  alkotmányt,  az  1 848-iki  alkotmányt.  Vörösmarty 
nem  csalódott,  midőn  erős  hittel  nemzete  jövőjében  szállott 
sírjába.  Semmi  sem  veszélyesebb  egyesekre  és  nemzetekre 
egyaránt,  mint  az  elcsüggedés  vagy  elbizakodottság.  Vörös- 
marty egész  élete,  egész  költészete  az  elcsüggedés  ellen 
irányul,  de  irányul  egyszersmind  a  szájas  hazafiság  és  elbiza- 
kodottság ellen  is.  Egyik  költeményében  így  kiált  föl  : 

Szeresd   hazádat  és  ne   mondd  : 

A  néma  szeretet 

Szűz  mint  a  lélek,  melynek  a 

Nyelv  még  nem  véthetett. 

Tégy  érte  mindent,  éltedet, 

Ha  kell,  csekélybe  vedd. 

De  a  hazát  könnyelműen 

Koczkára   ki   ne  tedd. 

Rendületlen  hűség  a  hazához,  csüggedés  és  elbizakodottság 
nélkül  —  ezt  hirdeti  Vörösmarty  élete  és  költészete.  Ez 
eszme,  ez  érzés  lángja  hassa  át  szivünket,  valahányszor  a  ke- 
gyelet oltárán  emlékének  áldozunk. 

Gyulai  Pál. 


LYRAl   ÉS 
VEGYES  KÖLTEMÉNYEK 

1821-  1855. 


A  VÖLGYI  LAKOS. 


((Zöld  fürtözettel 
Feszül  az  égnek 
A  hegy  tövéből 
Egy  hársfasor. 

Alóla  lassan 
Zuhogva  csermely 
Szakad  siralmas 
Lakom  felé ; 

Ott  nyugszik,  ottan 
Kél  hajnalarczu 
Tündér  alakban 
Vezértüzem. 

A  szöghajú  lány  ; 
Szép  mint  kelő  nap, 
S  mint  a  lenyugvó, 
Olyan  szelíd. 

De  mit  tűnődöm? 
Nem  tudja,  vagy  tán 
Ha  tudja,  nem  szán. 
Hogy  szenvedek. 

Ah  a  futó  szél 
Elkapja  szómat, 
A  hab  könyűmet  — 
De  nem  felé. 

Nem  jut  fülébe 
Keservem  hangja, 
Nem  ér  szivéhez 
Nyögő  szivem.* 

Ekkép  panaszlá 
Bús-andalogva 
A  völgy  lakója 
Gyötrelmeit. 

S  haj!  a  futó  szél 
Elkapta  hangját, 
A  hab  könyűit. 
De  más  felé. 

A  csermely  árját 
Tenger  nyélé  be, 
A  szél  fuvalmát 
Zúgó  vihar; 

S  most  sírja  mellett, 
Bús  zöngelemmel, 
Szél  és  patakzaj 
Sóhajtanak. 


SZIGETVÁR. 

Láttam  veszélyes  tájadat,  oh  Sziget ! 
Előttem  állott  roskadozó  falad, 
Előttem  a  múlt  kor  csatái, 

S  gyászba  borult  ege  Hunniának. 

Itt  késve  mérgét  nyelte  az  agg  török  ; 
Itt  táboroztak  népei  dölyfösen, 
Ott  fenn  erős,  de  számra  kisded, 
S  győzve  fogyó  hadaink  tanyáztak. 

S  onnan,  ha  kellett,  mint  az  egek  nyila, 
A  záporoknak  vad  zuhanási  közt, 
Csattogva,  sújtva,  száz  halálban 
Törtek  alá  rabölő  haraggal. 

Két  száz  ezerrel  víva  meg  egy  marok 
Népség  s  vitái  győztösek  annyiszor, 
De  ah  !        borulj  el  gyászhozó  nap  ! 
A  diadal  közepett  enyésztek. 

Vagy  mely  tünö  fény  leng  szemeim  felé? 
A  csendes  éjnek  rémi  talán?  —  Vagy  a 
Fagyos  halálnak  váza,  vagy  bús 
Képe  az  ősi  idők  fiának? 

O  Zrínyi  roncsolt  képe,  te  vagy!  Dicső 
Hős  hajdan  a  vérfergetegek  között, 
Rémítve  villogsz  most  élőmbe 
Századaink  sanyarú  korából : 

Dúló  vasat  tart  rettenetes  karod, 
Elszánt  komolyság  terjedez  arczodon, 
Lelkedben  a  szép  hír,  boszúság 
És  kitörő  harag  ég  szivedben. 

Mert  vesztegelnek  társaid  a  mezőn, 
Csatátlanul,  rósz,  gyáva  tanács  miatt, 
Míg  téged  a  veszélyek  után 

Sírba  viszen  csapodár  szerencse. 

Te  a  hazáért  halni  tudál ;  dicső! 
Mi  nem  tudunk  már  érte  csak  élni  is; 
A  támadó  nap  tudja,  látja, 

A  szomorún  nyugovó,  bűnünket. 

Mikor  szűnünk  meg  bor,  szerelem  között 
A  hon  virultát  messze  felejteni  ? 
Mikor  kerülhet  vissza  a  künn 
Elpazarolt  arany  és  dicsőség? 

Hajh  elközelget  majd  az  enyészet  ígyl 
Eltörli  a  nép  bajnoki  tetteit  : 
Megdőlnek  a  fajult  vitézek, 
Sírjai  hős  eleik  nevének. 


A  SZÁNAKODOHOZ. 

Szánsz  ha  titkos  búm  könyűit 

Folyni  látod  arczomon, 
Szánsz  ha  bánatom  kitörve 

Nyög  keserves  ajkamon  ; 
De  nem  indíthat  szerelmet 

A  könyű  s  panasz ; 
Részvevést  gerjeszt  csak  -      ah  de 

Nem  szerelem  az! 

Ha  vidámságom  felébred 

A  remény  sugárira, 
S  elmerülve  nézek  arczod 

Andalító  bajira : 
Mintha  lágyulnál,   enyelgve 

Látszol  inteni. 
Haj  csak  látszol !         úgy  miként  én, 

Nem  tudsz  érzeni ! 

Míg  van  épség  tagjaimban, 

Míg  virágzik  életem, 
Míg  doboghat  s  gerjedezhet 

Érted  égő  kebelem ; 
Addig,  édes!  tégy  velem  jót, 

Ó  ne  szánj,  szeress! 
Szánhatsz,  majd  ha  nyugtot  e  szív 

Síron  túl  keres. 

A  HAJNALHOZ. 

Szépen  hasadsz  a  tárnádat  ormain 
O  puszta  tájnak  hajnala!  hűs  szelek 
Lengnek  ki  nyílt  rózsás  öledből, 
S  víg  öröm  ül  piros  arczaidban ; 

De  nem  vidítják  lelkemet  ékeid. 
Vigasztalatlan  térek  elődbe  :  im 
Keserv  borong  sötét  szememben, 
S  éltem  erét  epedés  zavarja. 

Ah  tán  vidámabb  lészsz  nekem  egykoron, 
Ha  majd  utolsó  kínom  után  derülsz, 
Tul  a  porok  bajos  világán, 
A  temető  komor  álmain  túl. 

Bús  fellegével  nem  fedi  ott  homály 
Arany  hajadnak  szálait  és  ha  köny 
Omol  szemedből,  égi  harmat 
Lészen  az,  égi  öröm  könyüje. 

Ha  ottan  egykor  lelkem  elébe  lengsz, 
Többé  le  nem  huny  mennyei  csillagod  : 
Örök  leendcsz,  mint  az  Isten, 
A  ki  körűi  mosolyog  világod. 

Jobb  angyalomnak  szárnyai  födnek  ott, 
S  szent  hangzatokkal  ömledez  ajka  rám  ; 
A  földi  élet  vad  zajával 

Messze  marad  nyugovó  fülemtől. 

Kivánatim  nem  gyötrenek  el,  szorult 
Sohajtozások  nem  törik  e  kebelt, 
Elszáradoznak  búm  siralmai, 

S  a  komor  emlékezet  lenyugszik. 

De  hol  tűnődöm?  föld  porain,  szegény I 
Ah  hát  halálig  tart-e  ez  érzelem  ? 
Holtig  kerülsz-c,  oh  leányka, 
A  szivekig  ragyogó  szemekkel  ? 


A  SZELLŐHÖZ. 

Súgd  meg  nekem,  kis  fuvalom! 

A  lányka  álmait; 
Te  láttad  és  kisérted  el. 

Hogy  hantra  dőle  itt. 

Midőn  fölötte  bujdosott 

Esthajnal  csillaga, 
S  elnyúgován  sugári nál 

Itt  szúnyadott  maga. 

Midőn  én  búmban  eliiagyék 

Virágot  és  tavaszt : 
Mely  álmot  akkor  álmodott, 

Jó  szellő !  súgd  meg  azt ! 

Oh  abban  fekszik  párosan 

Élet  s  kinos  halál : 
Élet,  ha  rólam  álmodott. 

Ha  másról,  kín  s  halál. 

De  élni  kell,  vagy  halni  már. 
Közép  itt  nem  nyugaszt: 

Szellő!  mely  álmot  álmodott, 
Oh  súgd  nekem  meg  azt. 

A  SZERELMETLEN. 

Fájdalmasan  folyt  sok  napom  ifjúság 
Szép  kezdetében  bús  szerelem  miatt, 
Örömtelen  foly  alkonyában 
A  szerelem  lobogása  nélkül. 

Elhűlve  bolygók  zöld  tavasz  ékein. 
Nincs  annyi  lelkeni  mint  egy  az  ágakon 
Repkedve  játszó  kis  madárnak, 
Mely  rövid  álmairól  danolgat. 

Es  híja  társát,  csalja  szerelmesen 
S  minden  kicsin  toll  rajta  örül,  keserg : 
Én  a  telek  vad  pusztaságát 

S  hordozom  a  jegeket  szivemben. 

Oh  ifjúkornak  bíboros  istene! 
Még  nincs-e  tiltva  visszamosolyganom, 
S  tündér  szerelmek  rózsaberkén 
Szednem  az  égi  gyönyör  virágit? 

Oh  add  meg  ismét  a  zokogó  panaszt, 
A  fájdalomnak  kínait,  édeit, 

Adj  egy  sóhajtást  --  s  életemmel 
Hagyd  lobogó  tüze  közt  enyészni. 


A  FELLEGEKHEZ. 

Háborogva,  csüggedezve 
Állok  a  sík  közepén. 
Új  keservvel,  új  bánattal 
A  bejött  év  kezdetén. 
Búsan  nézem  a  fölöttem 
Elvonuló  felleget, 
S  a  fuvalmát,  mellyet  éjszak 
Zúgva  délnek  ereget. 

Oh  az  égnek  fellegével, 
A  vad  éjszak  vad  szelével. 
Délre  sóhajt  e  kebel  — 
S  ott  talán  már  a  lyány  szíve 
Mást  vidámít,  mást  ölel. 

EGY  FESTETT  NE  FELEJTS  ALÁ. 

Mellyet  egykor  hű  kezekkel 

Szedtem  a  mély  völgyeken, 
Elhervadt  már,  s  új  virágot 

A  tél  nem  nevei  nekem. 
Mégis  küldök  egy  virágot. 

Nem  virágzót,  nem  élőt ; 
De  jelentő  képzetében 

Bús  szívemmel  egyezőt. 
Vedd  és  tedd  szép  titkaidhoz 

A  serény  év  kezdetén. 
Légy  vidám,  s  boldog  helyettem : 

Boldogtalan  lettem  én. 


A  HITLEN. 

Láttam,  megindult  a  tavasz,  illatos 
Szellő  kerengett  zöldesedő  nyomán. 
Reszketve  megnyiltak  virági 

Harmatosán  s  ragyogó  kebellel. 

Láttam  ;  de  téged,  hajnali  gyenge  kép, 
Nem  láthatott  meg  andalodó  szemem. 
Már  szinte  fonnyad  fű,  virág,  lomb, 
S  még  sem  akarsz  szemeimbe  tűnni. 

Jer,  visszatér  a  könnyű  tavasz  veled, 
Mosolygj,  fölélnek  holt  növevényei  : 
Jer,  elterülnek  lábaidnál 

A  füvek  és  remegő  virágok. 

Vagy  tengeren  tűi  menjek-e  érted  el  ? 
Tüzet  vető  hegy  fekszik-e  őrödül? 
Hová  veszel?  Vérrel,  halállal 
Menjek-e  zárt  utadat  kitárni  ? 

Lankadj,  merész  szív.  Vissza  nem  adja  ót 
Véred,  halálod.  Tengerek  és  hegyek 
Útját  nem  állják  kedvesednek: 
ő  maga  fut  s  kikerül  szemével. 

Oh  mért  csalál  szép  képzelet  engemet  ? 
Ifjú  eszemben  mért  okozál  zavart? 
Most  eltemetsz  itt,  s  végszavammal 
Elhagyod  a  szeleket  röpülni. 

Majd  egykoron  tán  pusztai  halmomon 
Megáll  az  ifjú  sajnosán,  és  borúit 
Szemét  lesütvén,  rólam  ekkép 
Emlékezik  keserű  szavakkal  : 

6  Boldogtalan !  mit  vára  setét  eszed, 
Az  égi  szellőt  mért  öleled  vakul  ? 
Nem  égi  vagy,  lám  most  is  a  jó 
Föld  takar  el,  nem  egek  határa. 

Öleld  meg  a  mit  juttat  az  alkalom  .  .  . 
De  már  örökké  elnyugovál,  5  tudom 
Nem  is  kivánsz  fölkelni  többé. 
Bú,  nem  öröm  neked  itten  élni.)) 

Így  szól  s  tovább  megy.  Rajtam  azonban  a 
Hantok  tövissel  telve  vadulnak  el. 

És  nem  lesz  a  ki   szánakodván 

Rózsafüzért  tegyen  a  tövisre. 


A  LANTHOZ. 

Rég  pihensz,  lantom,  szerelem  dalától, 
S  húrodon  váltig  remeg  a  csaló  kéj ; 
Zengj ;  de  bú  többé  le  ne  nyomja  hangod 
Tiszta  folyását. 

Csendesen  mint  fut  habon  a  tűnő  szél, 
Zengj  te  is  lassú-szomorogva,  s  veszszen 
Hangzatod,  mint  vész  öröm  és  szereim  e 
Puszta  kebelből. 

A  leány  szép  volt  deli  termet  által, 
Mindeneknél  szebb  rag^^'ogó  szemével. 
Szűz  mosolygását  öröm  és  nemesség 
Bája  emelte. 

Fény  s  homály  küzdött  enyelegve  arczán. 
Mint  nap  és  éj  küzd  derülőded  ormon, 
Hol  közöttök  szép  sugarával  a  menny 
Hajnala  fölkél. 

Nem  tanult  szózat  vala  lágy  beszéde. 
Egyszerűn  jött  az  repeső  szivéből : 
Titka  sem  volt  még,  csak  enyelge  a  kis 
Gondolatokkal. 

Ekkor  eljött  a  hevület  korában, 
S  könnyű  szemmel  rajt'  mulatott  az  ifjú, 
És  örült  a  rá  ragyogó  szemeknek 
Égi  világán. 

És  magán  járt  a  susogó  ligetben, 
Éneket  dallott  szive  kis  tüzéből. 
Boldogot,  millyen  maga  volt,  s  szerelmét 
Zengte  hegy  és  völgy. 

A  napok  tűntek,  tüze  lángra  gyúladt ; 
Belsejét  gond  és  epedés  szakasztá, 
S  ah  kitől  venné  örömét,  nyugalmát  — 
Hűlve  van  az  már. 

Hűlve  van  hozzá.  De  hová  merültél 
Bánatok  kínos  zavarába,  lantom  ? 
Szűnj  meg,  ah  nem  sok  nap  után  a  gyászos 
Fűz  fog  emelni. 

Ott  pihentedben  hideg  éji  szellő 
Jő  reád,  és  dalt  morog  a  halálnak, 
S  én,  sok  Ínségek  fia,  hangjaidnál 

Csendesen  alszom. 


KIS  GYERMEK  HALÁLÁRA. 

Eljátszottad  már  kis  játékidat. 
Kedves  fiú,  hamar  játszottad  el ; 
Végsőt  mosolyga  arczád,  s  a  halál 
Leszedte  róla  szép  rózsáidat. 
Nem  csak  magad  menél,  elvitted  a 
Szülék  vidámságát,  elvitted  a 
Legszebb  remények  gazdag  bimbaját. 

Ki  mondja  meg  neked,  hogy  már  reggel  van?  Ah 
Ki  fog  téged  megint  fölkelteni  ? 
Sirat  szülőd  és  mondja  ((Kelj  fiam, 
Kelj  föl  szerelmem,  szép  kis  gyermekem!)) 
Mind  hasztalan,  te  meg  nem  hallod  őt: 
Alunni  fogsz,  s  nem  lesznek  álmaid, 
Alunni  fogsz,  s  nem  lesz  több  reggeled. 

De  fájdalom  ne  bántsa  hamvadat ; 
Múlásod  könnyű  volt  és  tiszta,  mint 
Az  égbe  visszareppenő  sugáré. 
A  földhöz  minket  baj  s  öröm  kötöz, 
Óhajtjuk  és  rettegjük  a  halált : 
Te  túl  vagy  már,  nincs  kétség  útadón. 

Oh  majd  ha  csendes  tiszta  éjeken 
Föltűnnek  a  dicső  csillagzatok, 
Eljősz-e  áldást  hozni  kedvesidre? 
Eljősz-e  álmaikhoz  éjfelenként. 
Hogy  ég  nyugalmát  terjeszd  rajok  is? 
Oh  jőj,  ölelgesd  kis  testvéridet: 
Orczáikat  csókdossa  szellemed ; 
S  a  mely  napok  tetőled  elmaradtak, 

Vörösmarty    niiinkái.    1.  5 

Add  a  szüléknek  viszsza.  Ok  együtt 
Éljék  le  megszakasztott  éltedet, 
És  míg  porodra  hintenek  virágot, 
Lebegj  te  őrző  angliaiként  fölöttük. 

A  SZÉP  VIRÁG. 

Mely  vad  az,  mely  zordon,  a  ki 
Szép  virágot  nem  szeret? 

Szép  virág  az  én  világom. 

Az  nyit  bennem  víg  eret. 

Ártatlanság  tiszta  színe. 
Hófehér  a  levele, 

Szűz  szerelemnek  lakása 
Rózsaszínű  kebele, 

És  remény  vidám  sugara 

Zöld  tövének  gyenge  szára  : 
1^  virágzik  ő  nekem. 
Eltem,  álmom,  mindenem. 

Egy  kis  méh  szelíd  alakban 
Járja  szüntelen  körét. 

Ott  repes,  zeng  víg  örömben. 
Nála  tartja  lakhelyét. 

Este  fekszik  kis  tövéhez 
S  róla  képzi  álmait. 

Reggel  ébred,  s  harmatával 
Tölti  mézes  ajkait. 

Délben  szellőt  csal  reája, 

S  hűs  vizet  visz  gyenge  szája, 
A  döbörgő  vész  előtt 
Kis  bokorba  rejti  őt. 

Oh  ne  vessétek  szememre, 

Napjaimnak  társai, 
Mintha  hallgató  szivemnek 

Nem  volnának  vágyai. 
Egy  van !  ah  de  a  virító 

Tájra  meszsze  elrepült ; 

Viszszahínám,  nem  jöhet  már, 

A  virághoz  édesült. 
A  kis  méh  ez  én  egy  vágyom, 
Szög  leányka  szép  virágom : 

Mely  vad  az,  ki  nem  szeret 

Szép  virágban  ily  kegyet? 


A  TÜNÖDÖ. 

Nyugszik  a  szél,  csendes  a  hab. 
De  szivemben  zaj  vagyon  ; 

Merre  térjek,  hol  pihenjek? 
Messze  még  a  part  nagyon. 

Messze,  mint  a  boldog  élet 

Visszafolyt  jó  napjai, 
Mellyeket  még  nem  zavartak 

Ifjúságom  gondjai ! 

Nincsen  már  nekem  vezérem. 
Nincs  hajómnak  csillaga, 

Mely  felém  a  szép  egekből 
Oly  szelíden  ragyoga. 

Hol  körüle  bájsugárral 
uj  reménység  terjedett, 

S  szép  szerelmem  édes  álma 
Hajnalodva  repdesett. 

Víg,  derűit  volt  akkoron  még 
A  magasban  szép  egem, 

Itt  is  a  víz  tükörében 

Víg  derűit  volt  az  nekem. 

Most  setét,  ha  föltekintek 
Mert  borultak  szemeim ; 

Itt  is  a  víz  tükörében 
Megzavarják  könnyeim. 

Kelj,  te  zúgó  fergeteg,  kelj. 

Zúgd  el  c  bús  életet ; 
Ugy  is  ennyi  veszteséggel 

Kedvem  gyászra  vettetett. 

Kelj,  s  az  örvényes  habokba 
Szórd  el  égő  csontomat, 

Szórd,  hogy  a  szánó  leányka 
Meg  ne  lelje  síromat. 

Hasztalan !  még  csendes  a  hab. 
De  szivemben  zaj  vagyon  : 

Merre  térjek,  hol  pihenjek! 
Messze  még  a  part  nagyon. 

SEJTÉS. 

Messze  az  elmúltak  honjába  kivánkozik  c  szív, 
S  a  zajgó  kebelen  viszszasohajtva  dobog. 

Sejti  szorúltában  örömének  megszakadását, 
S  a  melytől  retteg,  sínli  előre  sebét. 


CSABA  SZERELME. 

Lányka,  szerelmimben  ha  külön  több  névre  találtál. 

Meg  ne  itélj :  egyedül  elnevezések  azok. 
A  nevek  és  kínok  változtanak  egyre  szivemben, 

Csak  magad,  oh  kebelem  gyújtogatója,  te  nem. 
Tégedet  esztendők  nem  képesek  összezavarni 

Senkivel ;  állsz  egyedül  szűm  koszorúja  gyanánt. 
Az  téged  keserű  kínnal  nevel  énnekem,  és  fogy 

S  hervadozó  gyökerén  elhal  az  életi  kéj. 
Ah  ki  lesz,  a  ki  megint  gyermekkort,  a  ki  merészebb 

Észt  és  szünetet  ád  álmadozásra  nekem? 
Kívánságom  elől  az  örömnek  napjai  futnak. 

Mint  fut  az  égi  sugár  föld  zivatarja  elől. 

Elmegy  az  il^úság,  a  könnyű  képzdet  elmegy, 

S  itt  hagy  a  búnak  hogy  megemészszen  orűI.  — 
Menjenek !  e  szakadott  szívvel  majd  elmegyek  én  is, 

S  dombom  alatt  végig  nyúgoszom  a  nagy  időt. 
Ott  tán  a  csalogány  dalt  mond  a  csillagos  éjnek, 

S  tán  a  lányka  lejő  hallani  gyenge  dalát. 
Bús  Csaba  sírjához,  deli  lányka,  lejőni  ne  rettegj : 

Tőled  nem  lehet  a  bús  Csaba  sírja  tova. 
Jőj  bátran  :  többé  föl  nem  kel  az,  a  ki  lenyugvék. 

Vad  fa  terem  dombján  s  fájdalom  őrzi  porát. 
Ott  hallgasd  a  dalt,  s  ha  hajaddal  az  éj  szele  játszik, 

Tudd,  de  ne  irtózzál :  bús  Csaba  szelleme  az. 

A  SZÉP  LEÁNY. 

Hó,  vagy  hab,  vagy  csillag  rémlik 

Ott  a  völgy  ölén  ? 
Nem,  nem,  más  az :  a  mit  véltem, 

Csalfa  tünemény. 

Hónak,  habnak  és  csillagnak 

Nincs  fodor  haja : 
Szép  lány  fürdik  a  patakban 

S  a  szép  lány  haja. 

Mily  csábító  mozdulattal 

Hajtja  meg  fejét, 
Kis  virágot  tart  kezében. 

Parti  növevényt. 

Játszva  súg  a  szél  fülébe 

Kedves  titkokat, 
Játszadozva  hajt  fejére 

Rezgő  ágakat. 

Ág  ha  volnék,  meghajolnék 

Én  is  szívesen, 
A  szellővel  rálehelnék 

Titkon,  édesen. 

Gyenge  tagjait  csókdossák 

Fürge  halfiak ; 
Rá  bámulva  meg-megáll  és 

Nem  zúg  a  patak. 

Hajh!  magam  is  beh  megállnék. 
Volnék  csak  patak! 

Vagy  bár  köztetek  lebegnék, 
Boldog  halfiak ! 

Kis  hal  lenni  meg  nem  szűnném 

Míg  ő  ott  mulat, 
Csókkal  élnék,  csókban  lelném 

Szép  halálomat. 

Vagy  mi  ez?  Hah  hogy  szemeim 
Így  megcsaltanak ! 

Hozzá  képest,  a  mi  szépnek 
Látszott,  holt  alak. 

S  mennyivel  szebb  más  élőknél 

Árnyék  képzete : 
Annyival  szebb  árnyékánál 

Élő  termete. 

Mert  csak  képe  termetének 

És  árnyéka  az, 
Melly  a  vízben  habnövésü 

Lányként  hajladoz. 

Ott  a  parton  andalogva 
Fenn  áll  szebb  maga  : 

ö  a  szívnek,  szerelemnek 
Tündér  csillaga. 

FÖLDI  MENNY. 

«Mennyct  kell  a  földön  is  keresni. 
Mennyet,  a  föld  úgy  is  elveszendő, 
Elveszendők  a  kik  raja  élnek.)) 

Elmének  én,  és  hiába  jártam 
Messze  földön,  a  hegyek  tetőin  : 
Nincsen  ég  a  földön,  nem  találtam. 
S  ím  hogy  elfáradva  dombra  dőlök, 
Dombra  Bodrog  csendes  árja  partján. 
Eljön  a  lány  ifjú  kellemében. 
És  eget  hoz  tiszta  kék  szemében, 
S  oh  ki  hinné!  üdvözült  gyönyörrel 
Lelkem  ott  ül  szeme  szép  egében. 
«Ne  fuss,  lányka,  oh  ne  fuss  előlem. 
Vagy  ha  elfutsz  zárd  be  kék  szemeidet, 
Hogy  belőlök  lelkem  el  ne  veszszen. 
El  ne  veszszen,  mint  az  árva  gyermek 
A  kit  mostohája  messze  űzött.)) 
((Fáradt  ifjú,  távol  föld  lakója. 
Nem  jövék  én  lelked  vesztésére. 
Sem  hogy  futva  elvigyem  magammal, 
Sem  hogy  zárva  tartsam  kék  szememben, 
Inkább  vedd  ki  lelkedet  szememből, 
S  hagyj,  virágot  szedni  jöttem  erre, 
Van  virág  már,  a  tavasz  közelget.» 

«Nem,  hamis  te,  el  nem  mégy  előlem. 
Nincs  virág  még,  tél  van  a  mezőkön. 
Csak  te  rajtad  van  tavasznak  éke,!^í    i.t; 
Én  magam  szedek  majd  ajkaidról 
Harmatos  szűz  rózsát,  szép  virágot, 
S  lelkemet  bár  ott  hagyom  helyettek  >| 
Kék  szemedben,  kék  szemeid  egében.í 

UTÓHANG  CSERHALOMHOZ. 

Elzengettc  dalát  a  késő  kor  fia,  rólad 
Cserhalom,  és  az  apák  hírét  meghozta  tetődnek. 
Még  te  soká  harczolsz  ezután  is  enyészeted  ellen, 
Még  sokszor  tavasz  új  díszeit  elhinti  meződön; 
ót  hamar  a  sor  erős  vas  karja  lehúzza  örökre, 
És  benövik  sírját  a  vad  fák  ágai  :  akkor 
Még  ki  fog  emlékezni  felőle?   ki  tudja,  hogy  ott  is 
Megfáradt  ember  hamvára  nehézkedik  a  domb? 
A  ki  rövid  pályát  futván,  a  szárnyas  idővel 
Feljőve,  és  az  eget  s  a  földnek  zsenge  virágit  -  - 
Mert  mi  egy  életidő?  — megnézé,  s  elvesze  köztök? 
Nem  tudják ;  de  ne  is  tudják :  csak  az  ősi  dicsőség 
Híre  maradjon  fenn  s  unokánk  tettekre  hevüljön, 
És  legyen,  a  ki  szabad  lélekkel  zengje  utánunk  : 
«Cserhalom!  a  te  tetőd  diadalnak  büszke  tetőjc.»  — 

ÁRPÁD  EMELTETÉSE. 

Egy  kép  alá. 

Nézz  Árpádra,  magyar,  ki  hazát  állíta  nemednek  ; 
Nézd,  s  tiszteld  képét  Álmos  fejedelmi  fiának, 
ót  magas  Ung  mezején  vérontó  férfiak  és  bölcs 
Hadvezetők  szabadon  választván  harczos  urokká, 
Bátor  örömriadás  közepett  pajzsokra  emelték. 
Mint  kel  erős  viharok  tetején  a  sziklai  nagy  sas: 
Úgy  kelé  a  fejedelmi  fiú  országos  erőben, 
Párducza  lebbenvén  és  kardja  az  égre  ragyogván, 
S  a  mint  lelkében  végig  pillanta  temérdek 
Hunnia  térségén,  láng  lett  egyszerre  szeméből. 
És  rettentőbben  rezegett  buzogánya  kezében.  — 
Úgy  lőn,  mint  érzé.  Tisza  boldog  partjait  és  a 
Nagy  Duna  mellékét  ellepték  gyenge  fiakkal 
S  hó  kebelű  deli  hölgyekkel  diadalmas  apáink, 
S  a  bús  csendbe  merült  országok  puszta  határit 
Napkelet  ifjainak  dobogó  paripái  tiporták. 


T^OUemények-  183  <;.  41 


ANDRÁS  ÉS  BÉLA. 

Mely  csend  ez  ?  mi  halál  lett  úrrá  néma  falak  közt 
Várkony  termeiben?  kire  vár  a  szörnyű  tekintet, 
Félelmekbe  s  tilos  haragok  lángjába  keverve? 
Oh  nagyok !  a  magasabb  fej  díszét  óva  vegyétek  : 
Villám  csapja  meg  a  jobbot,  mely  kapdoz  utána. 

Endre  király  nagy  gondokkal  jár  büszke  lakában, 
Eskü  szerint  már  Béláé  országa,  ha  meghal, 
S  Béla  dicső  bajnok,  kül-  s  belföld  tiszteli  hírét. 
Ah  de  királyfi  mosolyg  pólyából  Endre  szemébe, 
A  csecsemő  Salamon,  s  az  atyának  szíve  megindul. 
«  Ez  ne  legyen,  gondolja,  király  ?  s  én  hagyjam  el  őtet  ? 
Hah!  akkor  minek  is  mosolyogsz!  sírj,  gyermek,  örökké. 
Hs  alacsony  fejedet  siralomnak  tengere  nyelje.)) 
És  a  kis  gyermek  mégis  mosolyogva  tekint  rá. 
Győz  a  szív,  elhallgat  az  ész,  elhallgat  az  eskü. 

A  szőnyeg  kiterül,  leteszik  közepére  ragyogni 
A  kardot  s  koronát.  ((Haljon  meg  Béla,  ha  nem  mást. 
Mint  koronát  választ!))  tompán  így  hangzik  el  ajkán 
A  vétkes  szózat,  s  Béláért  gyors  követ  indul. 
Ó  székébe  leül  és  homloka  ránczba  szedődik. 
Gyilkosok  állnak  utói,  vészt  villogtatva  szemökben. 
És  komoran  várják  a  rejtett  arczu  jövendőt. 
Búsan  néz  a  honfi  körül,  átkozza  magában 
A  vak  viszszavonást,  mely  főt  s  országokat  elront. 
Hallgatnak;  de  az  indulatok  sokféle  csatáit 
És  a  terhes  időt  sziveik  dobogása  jelenti. 
Béla  belép  ;  láng  csapja  meg  a  fene  gyilkosok  arczát. 
A  két  jelre  mutat  s  (íválaszsz))  mond  Endre  gyanúsan 
Mozdulván  helyiből.  ((Választok  bátya»  viszonz  a 
Fejedelem  bátran,  s  Endrének  kardja  után  nyúl. 
aKard  ada  hölgyet,  hírt ;  a  kard  megvíja,  ha  szükség, 
A  koronát.))  így  szól,  s  őt  Endre  ölébe  fogadja. 


4  a  "Költemények-  1S26. 

Megtágul  a  szív,  a  bús  képekre  vidámság 
Hajnala  kél  ismét :  magok  a  két  gyilkosok  érzik 
A  jobb  fordulatot,  s  nyugalommal  térnek  el  onnan, 
Hol  közel  áll  két  nagy  testvér  ölelése  halálhoz. 
Endre  örül,  s  vele  megzendül  a  várkonyi  szép  lak. 


MIKES  BUJA. 

eHányódál :  tengerré  lett  a  sok  baj  alattad, 
Vészszé  a  bal  sors,    mely  űz  vala  fejedelem,  s  most 
Semmi  nem  oly  csendes,  mint  sírlakod  a  rideg  éjben. 
Tégedet  a  hajnal  még  alva  hagy,  a  delelő  nap 
Alva  talál,  nyugodalmadból  ragyogása  nem  ébreszt. 
Még,  mellyen  viharok  megharczolnának  időnként, 
Kő  sincs  hamvaidon.  Pusztán  és  jeltelenül  áll 
Kis  halmod,  s  egyedül  vagyok  én  mellette  kesergőd 
Hontalan  agg,  lét  és  nem  lét  közt  ingatag  árnyék. 
És  mi  az  énkönyem?  Olcsó  nedv  tört  szűnek  eréből, 
Régi  ütődéstől  mindennapos  árja  szememnek. 
S  oh  egek,  oh  Isten  !  neked  ennyire  kell  vala  jutnod, 
Hogy  siratod  ily  sok  harczmunkáidnak  utána 
Én  legyek,  oh  te,  kiért  országnak  kellene  sírni. 
Melynek  halma  föd  itt,  ellenség  földe :  nem  ösmer ; 
Melyben  alászállott  híreddel  előbbi  szerencséd. 
Árva  hazád  tiltott  nevedet  nem  zengheti  többé. 
Vajha  ne  érezd  ezt  a  súlyos  földnek  alatta, 
S  ^ogy  fejedelmi  porod  nincs  emlékezve,  ne  tudjad  : 
lm  élő  emlék  vagyok  én,  bú  rajtam  az  íráá, 
És  ha  magyar  tán  még  e  gyászos  földre  vetődik. 
Elmondom  neki  :  «ltt  nyugszik  fejedelme  hazádnak. 
Számkivetett  onnan,  mert  nem  vala  benne  szabadság.)) 


CSÁK. 

Mélyen  alszik  sírja  éjjelében 
Csáki  szűz  szerelme,  szőke  Zolna. 
Hallgat  a  szél  hamvadó  fejénél, 


7(öltemények.  1826.  43 

Zárt  szemébe  nem  hat  nap  világa, 
S  dallos  ajka  csendes  a  porágyon ; 
Bús  panaszszal  repkedik  fölötte 
Kis  galambja,  s  csermelyek  vizéből 
Reggel,  estve  öntöz  egy  virágot, 
Hogy  ha  megjő  Csáki,  fölszakaszsza, 
S  hervadozni  tűzze  kebelére. 
S  megjön  a  hős,  és  óhajtva  így  szól : 
((Zolna,  szűz  szerelmem,  Zolna,  Zolna! 
Hol  mulatsz  te,  szőke  szép  hajaddal. 
Hol  mulatsz  az  édes  ajakakkal. 
Hó  karoddal,  tejhab  vállaiddal  ? 
Hoztam  gyöng^-^öt  szőke  szép  hajadra, 
Gyenge  fátyolt  tejhab  vállaidra. 
Csókot,  édes  csókot  ajkaidra! 
Zolna,  szűz  szerelmem,  Zolna,  Zolna ! 
Hol  mulatsz  te  Csáki  bánatára  ?» 

És  felelt  a  bérez  tündér  leánya  : 
«Vesd  a  gyöngyöt  vissza  tengerébe, 
Tépd  a  fátyolt  össze  száz  darabra, 
Csók  helyett  végy  átkot  ajkaidra. 
Forró  szíved  hűljön  el  halálra : 
Zolna  nem  hű  hozzád,  és  nem  él  már ; 
Bűn  miatt  van  s  hamvad  itt  alakja. d 

Elborzadva  fordul  meg  porában 
E  szavakra  a  szegény  leányka, 
S  felnyög  a  sír  barna  sátorából : 
dCíCsákJ,  szívem  gondja  és  szerelme! 
Zolna  itt  van  a  halál  kezében  : 
Bűn  miatt  nem,  hitszegés  miatt  nem ; 
Szíve  rám  haragván,  érted  égvén, 
A  tündérlány  búval  ölt  meg  engem. »» 

Csáki  sóhajt,  s  gyilkoló  haraggal 
Fölkel  a  kín  szíve  tengerében. 
Kél  az  átok  ajkán  mennydörögve, 
S  síkot,  erdőt  eltölt  átka  hangja. 

Hallja  a  bérez  nyílt  üregfülével, 
S  visszabőgi  égnek  és  pokolnak ; 
Hallja  bérczén  s  reszket  a  tündérlány. 
Most  elhallgat  Csííki,  szörnyen  hallgat, 
Harczol  szíve  lángoló  dühével, 
Haixzol  rengeteggel  és  vadakkal, 
S  harsog  a  hegy  harcza  vad  zajától. 
Szirttetőket  tördel  biizogánynyal, 
Karddal  irt  és  sérteget  fényűket, 
Nyíllal  ölyvet  s  minden  szárnyalókat : 
Hogy  ha  fába,  szirtbe  vagy  madárba 
Változott  a  tündér,  megtalálja, 
S  összerontsa  gyilkos  fegyverével. 
Nem  találta,  hasztalan  vesződött. 

Este  jött  a  sírhoz  Csáki  vissza. 
Késő  este,  búban,  lankadottan. 
A  galamb  remegve  szállt  előle. 
Hervadozva  dőlt  el  a  virágszál : 
Hervadozva  dőlt  el  Csáki  hős  is, 
Várta  álmát,  várta  jobb  halálát. 
Jött  az  éj,  de  Csáki  álma  késett. 
Jött  az  éjfél,  s  Csáki  ébren  ült  még ; 
Nézte  a  sírt  csendes  holdvilágnál. 
Haj,  ki  űl  ott  a  porok  tetőin? 
Szép  leány  űl  hószín  köntösében. 
Nyögve  és  sóhajtva  kedveséhez  ; 
Zolna  űl  ott  szélfodorta  hajjal. 

«A  halott  is  fölkel  hát  porából? 
Zolna,  Csáki  szűz  szerelme,  Zolna, 
Hogy  nyugodtál  a  sír  éjjelében  ?» 
Szólt  az  ifjú  s  átölelte  a  lányt; 
Hőnek  érzé  s  csókkal  érte  ajkát. 
Csókkal  érte  keblét,  ékes  arczát. 
És  örült  az  éjnek  és  magánynak. 
Akkor  rázta  meg  magát  kezében 
A  leány  és  elveszett  előle  : 
A  tündér  volt,  s  tűnte  kezdetében 


T^öUemények.  1826.  45 

Gúnyajakkal  ezt  suhogta  vissza  : 
«Zolna,  Csáki  szűz  szerelme,  Zolna, 
Hogy'  nyugodtál  a  sír  éjjelében  ?» 

Halva  dőlt  el  a  hős,  és  alább  szállt 
A  leányka  szenvedő  porában. 
De  legottan  a  tündér  nyomába 
Förgeteg  kelt  a  hivek  nevéből, 
S  téren,  erdőn  kergeté  üvöltve. 
«Csáki,  Zolna  b)  hangzott  a  hegyekben, 
ffCsáki,  Zolna!))  völgyek  mély  ölében. 
Közben  hangzott  a  tündér  nyögése, 
S  mennydörögve  harsant  rá  az  égből  : 
« Csáki  szűz  szerelme,  szőke  Zolna, 
Hogy'  nyugodtál  a  sír  éjjelében?* 

KÉRELEM. 

Mást  sugár  nagy  termet  hódít, 

Mást  a  kisdedebb. 
Kérded,  Emma,  én  előttem 

Mellyik  ékesebb? 
A  mit  tudsz,  mit  kérded,  álnok? 

Olyan,  mint  te  vagy. 
Oly  sugár,  oly  teljes,  oly  ép, 

Sem  kicsiny,  sem  nagy, 

Másnak  barna  haj  homálya 

Hószin  vállakon. 
Másnak  göndör  szőke  tetszik 

Hajnal  arczokon. 
Engem,  Emma,  szög  haj  éleszt. 

Szög,  mint  a  tied  ; 
Hóvilága  szűz  kebelnek, 

S  arcz,  mint  a  tied. 

Soknak  mennye  a  bogár  szem, 
Soknak  a  kökény ; 

Sem  bogárért,  sem  kökényért 

Nem  hevülök  én : 
Emma,  szép  szemed  hatalmát 

Szó  nem  festheti ; 
Ily  egy  pár  szem,  e  hű  szívet 

Ilyen  égeti. 

Csókra  termett  s  kész  mosolygó 

Ajkat  kedvel  ez ; 
Annak  gyors  kell  és  vidám,  mely 

Inkább  zengedez. 
Oly  mosolygás,  mini  Emmáé, 

Mely  országot  ér, 
Néma,  vonzó,  fejedelmi  : 

Olyra  gyúl  e  vér. 

Sok  kegyes  szív  érzetének 

Hódol  örömest, 
S    mely  nem  enged,  attól  eltér. 

Újnak  hányva  lest. 
Én  keménynek,  törhetetlen 

Szívnek  hódolok, 
Emma,  mint  te,  oly  negédes 

Szívért  hamvadok. 

E  negéded,  szép  leányka, 

Tart-e  még  soká? 
Mondd  meg,  kérlek,  kényszerítlek 

Ha  nem  tart  soká  ; 
De  ha  kebled  víhatatlan, 

Emma,  meg  ne  mondd. 
Ha  csak  engem  zár  ki,  Emma, 

Emma !  meg  ne  mondd. 


A  MAGYAR  KÖLTŐ. 

Jár  számkiüzötten  az  árva  fiú, 

Dalt  zengedez  és  dala  oly  szomorú. 

Oly  édes-epedve  foiy  ajkairól, 
Hogy  szikla  repedne  hegy  ormairól. 
Zeng  tetteket,  a  haza  szebb  idejét, 
A  régi  csatákat,  az  ősi  vezért, 
S  zeng  rózsaszerelmet,  a  lányka  haját, 
A  szép  szemet,  arczot,  az  ifjú  baját. 
S  míg  a  dal  epedve  foly  ajkairúl. 
Bús  éjbe  az  arcz,  szeme  könybe  borúi. 

«Jó  gyermekem!  a  haza  szebb  idejét 
-  Elmúlt  az  örökre         ne  zengjed. 
Ah,  ifjú  nem  érez,  a  lányka  nem  ért, 
És  nincs  koszorúja  szerelmeidért: 
Némuljon  utána  keserved. 
Vagy  zengj,  de  magadnak,  örömtelenűl. 
Hol  vad  sas  az  éjjeli  bérczeken  űl, 
S  a  bús  dali  bért 

Tűzd  árva  fejedre,  az  árva  babért.))  — 
És  így  koszorútlan  az  ifjú  megyén, 
Nem  tudva  hol  napja,  hol  éje  legyen, 
S  míg  honja  bolyongani  hagyja,  kihal 
Bús  éneke,  tört  szive  lángjaival. 

aFödd,  vad  fa!  örökre  az  ifjú  nevét. 
Kőszikla!  te  zárd  kebeledbe  szivét, 
S  tán  csendes  az  álom  az  élet  után. 
Zengd  álmait  éjiden  oh  csalogány!)) 
Szól,  s  nyugszik  azóta  vad  árnyak  alatt, 
Hol  farkas  üget  le,  az  őzfi  szalad, 
S  vészekkel  üvöltve  jön  a  nap  elé, 
Villámokat  ontva  megy  ágya  felé. 

De  feljön  az  ormokon  a  teli  hold, 
Csillagseregével  az  éjbe  mosolyg : 
Oh  ifjú!  mi  álmod  az  élet  után? 
Szép  álmokat  énekel  a  csalogány, 
S  már  nem  fut  az  őzfi,  az  ordas  eláll, 
S  ott  szendereg  a  vihar        álmainál. 

VERSKOSZORÚ. 

Jelige  a    «Kos2orú,   szépliteraturai    ajándék»-hor. 

A  koszorú  gyengéd  szövedék  sokféle  virágbó], 

Szép  is  mint  a  lány,  mely  szövi,  hervatag  is. 
Mink  mikor  ezt  szabad  elméből  s  gyors  gondolatokból 

Fűzzük,  nem  keresünk  általa  büszke  nevet: 
Vajha  csak  a  rövid  év  tavaszát  fentartani  tudja, 

S  dísz  legyen  ifjúnak  s  szép  hajadonnak  ölén ; 
Hogy  mikoron  dereit  künn  már  hullatja  is  a  tél, 

A  mulató  kedv  itt  még  ne  találja  telét. 

HELVILÁHOZ. 

Miért  jelensz  meg  álmaimnak 

A  déli  tájak  völgyiből? 

Oh  lány,  mosolygó  ajkaiddal 

Miért  jelensz  meg  álmaimnak, 

Ki  tőlem  ébren  elhajolsz  ?  — 

A  legvidámabb  hajnal  arczidon. 

Szemedben  a  szép  csillagok  sugara, 

Ruháid  ezüstös  fellegek 

Az  est  fuvalmán  ringadozva: 

jgy  jősz  keservim  éjjelén. 

Szebb,  mint  szerelmek  asszonya, 

Nyájasb  az  égnél,  a  földnél  kegyesb ; 

Jősz,  s  rám  hajolván  karjaid. 

Rám  tündökölvén  tűzszemed, 

Elűzöd  éjét  bánátimnak. 

Apasztod  árját  könnyeimnek, 

S  víggá  varázslód  éltemet.  - 

De  hol  vagy?  Ah  csak  álmaimnak 
Jelensz  meg,  eltűnsz  álmaimmal 

A  déli  tájak  völgyibe. 
Pirulni  látom  a  hajnalt,  egén 
Ragyogni  ékes  csillagát ; 
De  Helvilát,  az  édes  ajkút, 
A  szép  egek  szinén,  a  csillagok 
Sorában,  a  gyors  fellegek  közt. 
Ah  nem  találom,  nem,  sehol ! 
Boríts  el  álmok  éjjele. 
Boríts  el  inkább  engemet, 
S  burkolj  sötétes  fátyolodba, 
S  te  jőj  el  égi  kellemedben. 
Oh  jőj  megint  el,  kedvesem! 
És  rám  hajolván  karjaid. 
Rám  tündökölvén  tűzszemed, 
Tedd  végtelenné  álmomat! 


TÚRI  NŐJE. 

A  leány,  kit  Túri  kedvel. 
Néma  most  és  halovány! 
Rózsa,  oly  fehér  mint  arcza. 
Nem  virágzik  rózsafán. 

Ajka  még  egy  hangot  ösmer. 
És  az  a  hang  nyögdelés  ; 
Szeme  még  egy  pillantást  tud, 
S  az  lesújtott  csüggedés. 

Fergetegben  van  nyugalma, 
Gyászos  éjfélben  dele. 
Puszta  síron  járdalása. 
Bús  vadonban  enyhelye. 

Még  is  ez  nem  síri  szellem, 
A  leánynak  lelke  nem : 
Él  az  még,  csak  képét  festi 
így  az  aggó  szerelem. 


Vörösmsrty   munkái.   I. 

Néma,  halvány  és  sóhajtó 
A  lánykép,  mert  Túrinak 
Elméjében  a  hű  szívről 
Ilyen  képek  rajzanak. 

Fergetegben  van  hazája, 
Síron,  éjben  bujdosik, 
És  vadonban,  mert  hajh  Túri 
Fájdalmával  ott  lakik. 

Ott  tűnik  fel  őr  eszének 
E  borongó  árnyalak. 
Képe  annak,  kit  szivétől 
Durva  sorsok  tiltanak. 

Ez  leng  szüntelen  körötte. 
Evvel  álmodik,  beszél. 
Ennek  hallja  nyögdelését, 
S  búja  nagyságában  él. 

S  oh  mi  más  a  kép  valója, 
Mely  menyekzőt  tart,  s  felejt, 
S  férje  karján  andalogva 
Össze  és  meg  visszalejt. 

Az  mosolygás,  ez  sóhajtás ; 
Az  lángélet,  ez  halál ; 
Az  örömben,  ez  buvában 
Nyugodalmat  nem  talál. 

S  Túri  most  a  puszta  sírról 
Megdöbbenve  fölriad, 
S  szól,  hogy  rá  a  sírok  alja 
Mélyen  tompán  hangod  ad. 

És  a  szó  ez  :  « Gyászos  árnyék, 
Kép !  mely  kísérsz  engemet. 
Vagy  ne  kísérj,  vagy  légy  olyan, 
Mint  ki  bírta  szívemet. 

Fájdalomban  és  örömben 
ót  nevelték  gondjaim, 
Életben  s  az  életen  túl 
ót  ohajták  vágyaim, 

S  itt  a  síron  csküvénk  meg, 
Hol  most  atyja  szíve  fagy, 
Lássuk,  arcza  oly  borúlt-e 
Mint  borongó  kép,  te  vagy  ?j» 

Szól  s  megyén,  s  a  kép  előtte 
És  utána  s  mindenütt 
Fájdalommal,  gyötrelemmel 
És  halállal  jár  együtt. 

Most  belép,  és  rém  szemével 
Melyben  évek  búja  ül, 
Hosszan  és  merőn,  setétcn, 
Szívölőleg  néz  körül. 

Csalfa  csókok  esküvési 
Vannak  írva  homlokán, 
S  néma  bár,  de  rettentő  szók 
Lángadoznak  ajakán. 

Bámulattal  összenéznek 
Az  örömnek  részesi  ; 
Csend  lesz  és  az  idegennek 
Titkát  mindenik  Icsi. 

Egy  van,  a  ki  érti :  a  hölgy, 
S  föld  alá,  ha  volna  út. 
Futna,  de  lerogy,  s  szivéhez 
Pártos  vére  visszafut. 

S  a  leány,  kit  Túri  kedvel, 
Néma  most  és  halovány ; 
Rózsa,  oly  fehér  mint  arcza, 
Nem  virágzik  rózsafán. 

ZRÍNYI. 

Néz  nyugatra,  borús  szemmel  néz  vissza  keletre 

A  magyar,  elszakadott  testvértelen  ága  nemének ; 

A  könyörű  eget,  a  földet  vizsgálja  hiába: 

Nem  leli  meg  nagyait,  nem  téged,  messzeható  kéz. 

Zrínyi !  dicsőségünk,  végső  daliája  nevünknek. 

Minket  béke  ölel,  kürtszó  nem  ijeszt  fel  öléből! 

Völgy  és  hegy,  s  a  frigyes  egek  gyönyörinkre  mosolygók, 

S  kedvesek  a  ligeten  folyamok  menetében  az  árnyak ; 

És  ha  kedünk,  ha  ez  a  lélek  nem  volna  letörve, 

Mely  bal  sorsa  fölött  diadalmasan  álla,  s  vadonná 

Pusztulási  között  sem  hag^'ta  vadulni  hazánkat. 

Bántatlan  mulatozhatnánk  százféle  örömmel, 

S  verhetné  az  eget  tíz  ország  szerte  magyar  dal. 

De  te,  midőn  egyedül  várad  közepébe  vonúlál, 

Fegyverid,  a  leghűbb  társak,  villogva  le  hozzád, 

S  a  hadat  és  a  had  munkáit  büszke  Szigetnél 

Égi  sugalmaktól  ihlett  lelkedbe  fogadtad, 

S  mély  vala,  s  szent  a  gondolatok  forrása  szivedben. 

Mert  a  szent  haza  volt,  az  örökké  drága  magyarnak  : 

Akkor  nem  vala  oly  bájjal  környéked  igéző. 

És  mikoron,  valamint  a  távol  tengeri  zúgás. 

Vagy  mint  eldühödött  zivatar  morajában  utóhang, 

Ugy  zendűle  föl  a  megharczolt  ütközet,  a  már 

Század  előtt  küzdött  viadalmak  hangja,  körödben, 

S  istenedő  szemmel  daliákat,  s  harczi  vidéken, 

Sok  had  tengere  közt  Szigetet,  mint  áll  vala,  látád, 

S  ősödet,  elmaradó  Vidot  a  mint  kémli  vasával 

És  ,Deli  Vid,  Deli  Vid!'  törököt  rettentve  kiáltja. 

Durva  török  pedig  elrémül,  s  fut  előle  hadastul, 

S  a  roppant  tábor  derekát  fölijeszti  futással ; 

Akkor  az  ifjú  tatár,  s  az  erőben  durva  Demirhám, 

Déli  ölő  szélként  fölkelnek  víni  Szigetre, 

És  dörög,  és  reng  a  kapu  sok  szakadatlan  ütéstől ;  — 

Mindezeken  mikor  andalgasz,  s  a  szörnyű  csaták  közt 

líózsavilágában,  mint  tündér  hajnali  álmot, 

Felhozod  a  gyönyörű,  a  gyönge  Kumilla  szerelmét; 
Vagy  pedig  intézed,  deli  Vid  szép  hölgye  miként  jár 
Férje  után  Szolimán  seregébea,  az  angyali  hűség 
Szárnyain,  és  wédöt  mint  lel  viadalmas  urában, 
ókét  jó  Karabúi,  mint  sólyomszárnyu  sebes  szél. 
Hogy'  viszi  rajta  ütő  törökök  boszujára  Szigetbe : 
Hlyen  gondolatok  közepett  szép  lelki  világod 
Földöntúli  lakók  seregével  gazdagon,  a  mint 
Ontja  dalait,  az  örök  hévvel  lobogókat,  azonban 
Néma,  s  borúit,  mint  a  mély  sír,  körülötted  az  éjfél : 
Akkor  sincs  biztos  nyugodalmad  az  őri  falak  közt ; 
Mert  tolvaj  török  üszköt  vet  váradra,  lobogva 
yölgyi  lidérczként  átröpül  az,  fölijeszti  magányos 
Éjedet  álfénynyel,  s  rettentő  szikralökéssel ; 
És  egyszerre  lakod  mind  a  négy  sarka  megindul, 
Rengenek  a  megütött  falak,  árkod  gödrei  telnek 
S  dárdavető  hajdúk  riogatnak  benne  falaidra  ; 
Akkor  az  égi  lakók  lelkedből  összezavai*tan 
A  fölvert  álmok  halovány  seregeihez  egyűlnek, 
S  képöket  oly  tisztán  többé  nem  látja  meg  elméd. 
Még  is  erőt  veszesz  a  bal  időn  :  daliái  Szigetnek 
Hirkoszorú  nélkül  nem  fognak  menni  halálra. 
Mint  viharok  közepett  magasul va  fogantatik  a  sas. 
És  közel  a  villám  honjához  kél  ki  rideg  kőn  : 
Úgy  a  mit  magas  elmédben  hadakozva  fogadtál 
Harcz  villámi  között  keleted  ki  világra  :  azért  forr 
Véresen  és  szilajon  dalaidban  az  emberölő  harcz. 
És  az  erő,  a  férfi  kebel  diadalma,  királyként 
őrzi  nehéz  méltóságát  zaj-szülte  müvednek, 
Ig^'  te,  dicső,  kétszer  fizeted  le  hazádnak  adódat : 
Vassal  is,  a  mi  csatát  zengél,  tusakodva  megállván 
S  rajtad  ütő  törökök  már  félnek  lenni  előtted, 
Szűtelenűl,  rend-bomlottan  váraikba  osonnak, 
Reszketvén  ott  is  hadat  űző  Zrínyi  nevétől. 
De  ölel  a  haza,  s  mond  örömében  sírva  fiának  ; 
Mi  pedig  áldva  füzünk  szent  emlékedre  borostyánt, 
És  az  idő  röptét  terhes  bánattal  elállván, 
Kérdjük  óhajtva  :  vezér  költőt  még  ád-e  hasonlót 
Hozzád,  hajh!  te  korán  elirígylett  fénye  szemünknek! 

Vagy  kárhozva  levénk,  hogy  örökké  visszasohajtsunk, 
S  nagy  példákra  magyar  már  nagygyá  lenni  ne  tudjon? 


HELYI  LA  HALÁLÁN. 

Álom,  álom,  édes  álom! 
Altass  engem,  légy  halálom ! 
Hadd  álmodjam  Helviláról, 
Szép  szeméről,  szép  karjáról, 
S  ékes  arcza  hajnaláról. 

Álom,  álom,  édes  álom! 
Altass  engem,  légy  halálom! 
Ah,  csak  míg  te  altatsz  engem, 
Addig  nem  gyötör  szerelmem  ; 
Addig  érzem  őt  ölemben, 
Addig  állok  véle  szemben, 
Ah  csak  addig  nem  tudom,  hogy 
Szép  alakja  por  között  fogy. 
Por  között  a  sírüregben, 
És  mind  mélyen  és  mélyebben 
S  romlottabban  száll  alá. 

Ott,  hol  Rába  gyors  vizében 
Rázza  árnyékát  a  szélben 
Két  sugár  fa,  és  virágzó 
Ágain  zeng  bús  madárszó  ; 
Ott  van  dísze  a  világnak, 
Helvilája  bús  Csabának. 
Ott  van,  s  nem  bocsát  magához, 
S  nem  siet  föl  karjaimhoz. 
Hallgassam,  vagy  kérdjem  őt  bár. 
Nem  hall  többé,  nem  felel  már.  — 

Alom,  álom,  édes  álom! 
Altass  engem,  légy  halálom, 
Légy  halála  életemnek, 
S  élte  haldokló  szivemnek, 

K.  MATILD  DALA. 

Zöld  ágon  kis  giii 
Zokogva  búg. 
Mert  társát  nem  Jeli, 
S  mindegyre  búg. 

ftKis  gili,  ág  felett 
Ne  búgj  sokat. 
Kicsinyke  kis  szived 
Majd  megszakad. » 

Zöld  ágon  kis  gili 
Csak  búg,  csak  búg : 
A  völgy  jajjal  teli 
Utána  zúg. 

A  hajnal  elmegyen : 
Az  este  jön, 
S  gilicze  mereven 
UI  ág  közön. 

«Megmondtam,  kis  gili. 
Ne  búgj  sokat ; 
Szerelmes  kis  szived 
ím  megszakadt.  í) 


A  HALDOKLÓ  LEÁNY. 

Mért,  könnyű  lebel, 

Mért  játszadozol  te  ölemben? 

A  sárga  levél, 

Kit  szárnyad  emel, 

Nem  zseng  soha  több  kikeletben ; 

Ham.vadni  fog  az  vadon  út  közepén ; 

Bús  pályaközépen  úgy  hamvadok  én. 


56  J^ölfemények.   1828. 

A  mely  hitet  ád 

A  had  fia,  büszke,  nem  őrzi  ; 

Meghajtja  lovát. 

Nem  nézi  nyomát. 

Bár  azt  hive  tört  szüve  vérzi. 

Elvetve,  magamban,  erőm  fogyatán 

Ah  merre  bolyogjak  az  álnok  után? 

Kelj,  nyugati  szél ! 

Sirhalmomi  gyásznak  elég  jel 

A  sárga  levél. 

Kit  szárnyra  vevél : 

Azt  tedd  le  poromra,  s  repülj  el. 

Légy  mint  harag  és  boszu-fútta  vihar, 

Rontó,  zajos  és  szilaj :  érd  be  hamar. 

És  majd  ha  megyén 

Szállongva  virágra  virágról, 

S  a  régi  jegyen. 

Mint  hűlt  idegen. 

Nem  gondol  az  eskü  szaváról, 

Ezt  zúgjad  utána,  mig  el  nem  enyész  : 

a  Nézz  vissza  nyomodra,  te  büszke  vitéz.  í 


A  SZERELMES. 

Hasztalan  van  olvasásom, 
Nyugtot  nem  lelek ; 

Munkátlan  toll  áll  előttem 
S  puszta  levelek. 

Minden  szónak  kezdetében 
Szép  neved  ragyog; 

Ott  van  minden  kis  vonásnál 
S  rám  felmosolyog. 

Zaj,  tolongás  nem  segíthet  : 
Képed  benne  van ; 

A  magány  sem  :  képed  ott  is 
Uldöz  untalan. 

Ah  nem  tudlak  elkerülni. 

Mert  szivemben  vagy ; 
S  szép,  mint  hajnal  szép  világa, 

De  —  kegyetlen  vagy. 

A  SZEMEK. 

Szép  szemek!  bár  hol  ragyogva, 
Kérdésemre  szóljatok. 
Pillantással,  szűz  kegyessel, 
Mert  pillantás  szavatok ; 
Én  ki  már  egyet  vesztettem, 
Mást  keresni  menjek-e? 
Mást  keresnem  nincs-e  tiltva  ? 
Válogatnom  szabad-e? 

A  szem,  mellyet  én  szerettem. 
Mely  szivembe  tőrt  vete. 
Nem  volt  sem  világos  égszín, 
Sem  borongó  fekete. 
Nyájasabb  a  feketénél. 
Gyenge  kéknél  tüzesebb. 
Gyorsabb  ennél,  hívebb  annál. 
Andalítóbb  s  csendesebb. 

Mint  egy  ébixdő  tavasznak 
Bujdosó  szép  csillaga, 
Ollyan  volt  az,  földieknek 
Boldogabb  ég  záloga. 
Most,  ah,  az  már  elborulván, 
Még  ha  választás  lehet, 
Mit  szeressek,  mit  dicsérjek, 
Fekete  vagy  kék  szemet? 

A  kék,  tiszta  szép  mezőjén 
Mennyet  igér,  mennyet  ad, 

Ott  hol  még  vidám  az  elme, 
A  szív  tiszta  és  szabad ; 
Ott  epedve,  egymást  értve 
Két  szelíd  szövetkező  — 
Képzelem,  mert  sejthetem  már, 
Mily  megáldott  szerető! 

A  boldog  hív  új  reményét 
Kék  szemekben  tükrözi. 
Ah  de  a  nem  boldog  abban 
Veszteségét  temeti : 
Én,  kit  annyi  szenvedéssel 
Megrakott  a  földi  lét. 
Mit  zavarnám  bánátimmal 
Kék  szemek  szelíd  egét  ? 

A  borongó  feketében 
Látom  gyászos  múltamat, 
Újra  látom  földerülni 
Semmivé  lett  álmomat. 
Ott  éjfél  küzd  nap  delével, 
Egymást  győző  hatalom, 
S  mely  szép  látni  harczaik  közt, 
Mint  mosolyg  a  fájdalom! 

Ezt  óhajtom,  ezt  dicsérem 
Én,  ezt  a  gyász  feketét. 
Mely  sötét  fölségben  úszsza 
Hóvilága  tengerét. 

PÁRJA  NINCS. 

Perzsi,  lelkem  álma, 
Még  az  ám  a  kincs! 
Három  vármegyében 
Könnyen  párja  nincs. 

Haja  barna  hullám. 
Mely  közt  a  remény 

Két  varázsos  szemnek 
Csillog  közepén. 

Lába  könnyű  lepke, 
Játszi  kis  madár, 
Mely  az  égről  földre 
Csak  mulatni  jár. 

Járta  kelte  ollyan 
Mint  a  tiszta  víz. 
Mélyen  látszik  benne 
Minden  égi  dísz. 

S  ajka  hogy'  mosolyog! 
Oly  rózsádadon, 
Mint  mely  rózsa  völgyben 
Terme  szabadon. 

Egy  van  nagy  hibája, 
Az,  hogy  nem  szeret ; 
Minden  édes  szóra 
Lejt,  dalol  s  nevet. 

E  hibát  ha  hagyná 
S  máskép  nézne  rám. 
Róla  mély  szivemből 
Nyilván  vallanám : 

Hogy  mint  Perzsi  gyöngyöm, 
Olyan  drága  kincs, 
Széles  e  világon 
Még  keresve  sincs. 

A  GYÁSZKENDÖ. 

Elszáradt  a  rózsafa, 
Fátyolkendő  függ  rajta ; 

Hej  baj,  hej  baj! 
Nem  leszek  én  víg  soha. 

A  fát  ki  nem  öntözte? 
Jászkendőt  rá  ki  tűzte? 

Hej  baj,  hej  baj ! 
A  jászkendő  fekete. 

Fát  rózsám  nem  öntözte. 
Jászkendőjét  rá  tűzte ; 

Hej  baj,  hej  baj ! 
A  bú  ide  temette. 

Mért  nem  vártál  még  reám, 
Szép  szeretőm,  rózsafám ! 

Hej  baj,  hej  baj ! 
Mért  nem  vártál  még  reám  ? 

Vártál  volna  :  itt  vagyok. 
Mint  lőtt  szarvas,  bágyadok; 

Hej  baj,  hej  baj ! 
Most  utánad  elhalok. 

Ne  virágozz',  rózsafa! 
Fátyolkendő,  függj  rajta ! 

Hej,  baj,  nagy  baj ! 
Nem  kelek  én  föl  soha. 


SZILÁGYI  ÉS  HAJMÁSl. 

A  harcz  kitört,  a  harcz  lefolyt ; 

Két  bajnok  úrfiak. 

Szilágyi  s  Hajmás,  Sztambulon 

Rabságra  juttanak. 

"Rabság!  nehéz  láncz!  hős  karom, 

Miért  nem  vagy  te  szabadon!)) 

Csak  ebben  agg,  csak  ezt  nyögi 

Hajmási  lánczain  ; 

De  társa  dall,  s  bút  édesít 

Enyelgő  húrjain  : 

ccMa  éve  honn  vigan  valék. 

Most  rab,  lelánczolt  martalék !» 

«Ma  születésem  napja  van  : 

Szép  húgom,  köztetek. 

És  agg  apám,  és  agg  anyám, 

Nem  örvendezhetek. 

Ma  éve  honn  vigan  valék. 

Most  rab,  lelánczolt  martalék  b 

Császárleány  ezt  hallja  fenn, 

Szép  Leila  egyedül ; 

Szánat  sóhajt  el  ajkain. 

Szemében  szánat  űl ; 

És  a  mit  lát,  és  a  mit  hall, 

Ah,  mind  szerelmi  vágyra  csal. 

Az  est  s  az  éj  jő,  s  álma  nincs. 
Haj!  ébren  álmodik; 
Ágyát  mosolygó  fájdalom 
S  kétes  remény  vetik. 
Szemérme  hű ;  de  szerelem 
Suttog :  szép  Leila !  jer  velem. 

Mély  a  fogolynak  lakhelye 
Setét  falak  között; 
Fénylő  teremből  a  leány 
Most  abba  költözött. 
Sugár  leány,  ah  szép  leány! 
Szebb  négy  világon  nincs  talán. 

« Hitedre  azt  ha  mondanád, 
Hős  ifjú,  hogy  szeretsz, 
Megoldanám  e  lánczodat, 
Kit  búsan  méregetsz ; 
S  szép  hon  felé  hős  karodon 
Mennék  veled  hű  hajadon.* 

ftÖlcllckD  hős  Szilágyi  szól : 

«Oh  lány,  te  égi  szem! 

Csak  a  mint  hozzád  hű  leszek. 

Úgy  áldjon  istenem. 

Szép  honban  virrad  hajnalom, 

Szép  hon  felé  visz  hős  karom.* 

Titkon  szerződik  a  leány, 
Arany  nyit  zárakat, 
Kihozza  rabság  mélyiből 
Vitézlő  ifjakat ; 
ólban  három  mént  váltanak, 
S  lovat,  lovászt  lesújtanak. 

Éjféltájban  s  éjfél   után 

Oly  bús,  oly  néma  az  út ; 

Két  hős  közt  holdnál  a  leány 

Sebes-rohanva  fut ; 

« Atyám,  atyám!  ne  várj  reám 

A  szép  magyar  föld  lesz  hazám. » 

Harminczadon  s  vámok  között 

Az  ifjak  mennek  át ; 

Pogány  mez  rajtok,  nyelvökön 

Hordják  pogány  szavát. 

«Hová,  hová  török  vitéz, 

S  te  fénysugár,  te  gyönge  kéz?& 

dSzerencsckísértők  vagyunk, 
Szerencse  jár  veiünk. 
Az  egri  farkasok  közé 
Csatára  készülünk.)) 
Felelnek  ők ;  de  Leila  fél. 
Remeg  mint  parton  nyárlevél. 

Sztambul  felől  bús  hír  repül, 
Zendűlnek  vámosok ; 
De  küzdve  két  ifjú  halad. 

Utat  nyit  kardvasok. 

«Végy  jó  reményt,  szép  hajadon! 

Magyar  kar  áll  őrt  pártodon.  í 

Csaták  között  a  pálya  fogy, 
Még  nem  fogy  a  csata  ; 
Fölkél  a  hírre  vajdaság. 
Jön  villogó  hada  : 
Vajdák  utói,  vajdák  körűi, 
Futással  út  nem  rövidül. 

Mint  párducz  a  két  ifjú  küzd, 
A  villámkard  peneg. 
És  Isten,  úgy  akarta,  itt 
A  vajdák  estének. 
Szigetben  sírva  Leila  vár. 
Mint  árva  fészken  kis  madár. 

O  sírva  így  panaszkodik: 
((Egek,  mi  puszta  hely! 
Nagy  búmmal  e  vadonban  ah 
Hová  bujdossam  el? 
Miattam  most  a  hős  szivek 
Vajdák  vasán  elvérzenck ; 

De  meghalok  hős  ifjakért; 
Sírhalmon  e  határ, 
És  siratóim  farkasok 
S  lesz  dúló  vad  madár. 
Atyám,  atyám !  ne  várj  reám. 
Bűnért  setét  föld  lesz  hazám. » 

Siralmi  közt  a  gyönge  lányt 

Hős  ifjak  így  lelik, 

És  gyöngyre  a  köny,  a  keserv 

Örömre  változik. 

Mint  ifjú  repkény  kerti  fán. 

Szilágyi   karján  csügg  a  lány. 

Szigetből  a  leányt  viszik 
Magyar  határ  elé. 
Zúgó  Dunának  partjain 
Megy  útok  fölfelé, 
S  alattok  a  vész  mezején 
Tajtékot  títrva  vág  a  mén. 

Setéten  most  Hajmási  szól : 

,„ltt  a  magyar  határ; 

Bajtárs  megállj !  nem  érhet  itt 

Török  hatalma  már. 

Víjunk  meg  ketten,  s  a  leány 

Azé  legyen,  ki  győz  csatán."' 

ftNem  úgy,  vitéz  felem!  nem  úgy!» 

Szilágyi  válaszol : 

(cVan  nőd  honn,  van  két  szép  fiad, 

Te  meg  nem  válhatok)) 

És  sír  a  lány :  „,Ah  engemet 

E  bajvivástok  eltemet.*" 

De  Hajmás  nem  szól,  bősz  eszén 

Felfordul  a  világ ; 

S  kezdődik  a  gyász  ütközet: 

Magyar  magyarra  vág. 

Két  villám  így  csap  össze  fenn. 

Hajmási  eldől  véresen. 

, „Sokáig  hőslakodban  élj, 
Oh  bajtárs,  boldogul ; 
Bűnömmel  én  itt  elveszek, 
S  honn  nőm,  fiam  busúl.'" 
Szól  s  mint  az  elzúgott  vihar, 
Hamvába  száll  a  büszke  kar. 

Ott  ketten  a  haló  fölött 

Hűséget  eskenek, 

S  a  rabkötél,  a  bús  csaták 

örömre  fcjlcnek. 

Török  virág,  magyar  kebel : 

Ez  hő,  az  rajta  hervad  el. 


A  BÚVÁR  KUND. 

Túl  a  mezőn,  túl  a  hazán, 

S  a  part  fölött,  a  nagy  Dunán 

Ki  népe  zajlik  ott? 
Föl  Endre !  Béla !  föl  magyar  ! 
Ellenhad  az,  mely  vészt  akar, 

Ellenség  zajlik  ott. 

0  az,  ki  partidon  halad 
És  száz  hajót  és  száz  hadat 

Hoz,  oh  hon,  ellened, 
A  gőgös  Henrik  az,  ki  rád 
Hoz  háborút,  és  hoz  halált, 

S  bizik,  hogy  eltemet. 

Föl  Endre !  Béla !  föl  magyar ! 
Pozsonyhoz  kell  a  férfikar : 

A  vitt  Pozsony  remeg.  — 
S  melyik  magyar  nem  megy,  ha  kell  ? 
Utánok  a  hon  puszta  hely, 

Mind  harczon  termének. 

De  a  király  bús,  s  Béla  szól  : 
ö  Csaták  miatt  ha  nyughatol 

Oh  ifjú  szép  hazánk? 
Teremt-e  Isten  több  magyart, 
Mig  a  világ,  mig  napja  tart. 

Ha  mink  is  elfogyánk?)) 

S  fellázad  a  bú,  a  harag 
S  búsult  szivekben  háborog, 
Mint  tenger  és  vihar; 

VüriSsmarty   munkAi.   I. 


66  T^öUemények-  1829. 

Még  inkább  vért,  hadat  kiált 
S  hitért,  hazáért  száz  halált 
Kész  halni  a  magyar. 

Csak  barna  Kund  nem  háborog ; 
De  bátor  szíve  feldobog, 

Mint  hegyben  a  tüzár; 
((Halld,  Béla,  majd  ha  éj  jövend 
S  a  part  fölé  száll  néma  csend, 

Ott  Kund  egy  szóra  vár.» 

Csekély  a  szó,  köz  a  vitéz. 

De  úgy  van  mondva,  oly  merész, 

Hogy  nem  lehet  hazug. 
Hős  Béla  parthoz  tart  legott. 
Hol  vészben  a  megcsapdosott 

Dunának  árja  zúg. 

Járása,  mint  a  rémeké, 
Éjfélig  le  és  fölfelé 

Dobog  magányosan  ; 
S  még  semmi  hang,  még  semmi  jel 
Kund  nem  jő,  távol  és  közel 

A  puszta  szél  rohan. 

Ki  az,  ki  a  víz  szörnyekint 
A  förgetegre  föltekint 

S  meg  habba  öltözik? 
Ki  vagy  te,  a  ki  jársz  alatt 
S  ijeszted  a  futó  halat. 

Mely  mélyeken  lakik?  — 

Vésztűzben  néha  vízen  át 
Henriknek  látni  táborát, 

S  Pozsony  kivillanik; 
S  ím  a  Dunából  szirt  gyanánt 
Egy  ember,  kit  mély  árja  hányt. 

Sötéten  felbukik. 

,„Hah  Kund  te  vagy?"'  s  még  nem  hiszi ; 
,„Hah  ember!"'  őt  így  kérdezi : 

,„Mi  dolgod  ott  alant?'" 
(iHej  Bélai  víz  hullámiban, 
Míg  rajta  zúgó  vész  rohan, 

Jó  lenni  ott  alant. » 

Szól  Kund  —  és  ő  az  —  íNézz  oda. 
Hol  Henrik  felriadt  hada 

Tolong  a  víz  iránt! 
Nézd,  táborában  mint  remeg. 
Hajóit  e  kar  fúrta  meg; 

Hadd  veszszen  a  ki  bánt.í) 

S  villám  tüzénél  Béla  néz. 

Túl  parton  minden  habba  vész : 

A  zászlók  hullanak. 
Özön  fut  rajtok  el  vadon. 
És  száz  hajón,  és  száz  hadon 

Hullámok  omlanak. 

Kund  hol  van?  félre  költözött, 
De  olyat  száz  ezer  között 

Hős  Béla  feltalál. 
S  túl  a  mezőn,  túl  a  hazán. 
Fut,  búsong  Henrik  vert  hadán, 

S  Pozsony  végvára  áll. 

TOLDI. 

Sík,  puszta,  kietlen  az  őszi  határ; 

Vad  meg  nem  üvöhi,  nem  szállja  madár; 

Csak  ketten  utaznak :  egy  ifjú  vitéz, 

A  hír  fia,  Toldi,  s  az  északi  vész. 

Három  nap  utaznak,  a  harmadikon 

—  Nem  volt  bokor  és  halom  a  vad  utón  — 

Jó  Toldi  a  síkra  nyugonni  terűit, 

A  vész  tova  búsan  egy  ormon  elült. 

Ott,  mintha  kcscrgne  az  őszi  borún, 
Suttogva,  halálosan  és  szomorún, 
A  fergeteg,  a  rideg  ormon  ülő, 
Így  visszanyögel  vala  Toldi  felé : 

«Oh  hagyd  megölelnem 

A  sír  nyugodalmát : 

Hagyj  itt  elepednem, 

Hol  kém  szeme  nem  lát ; 

Szent  istenedért! 
Oh  hagyj  könyüt  ontanom  ölt  hivemért.  )> 
Majd  mintha  dühöngene  Tátra  felett, 
Hol  fagyva  nyaral  meg  az  új  kikelet. 
Bődülve  hatalmasan  és  hidegen 
Ily  szót  dörög  által  az  ősz  teleken : 

c(E  kar  diadalma 

Tett  téged  enyémmé, 

E  sír  birodalma 

Ne  vonjon  örökké ; 

Holtakra  ne  vágyj. 
Vár  élve  s  örömre  menyasszonyi  ágy. » 
így  vissza-sivalkodik  és  elenyész 
Megtört  fuvalommal  az  északi  vész. 
De  fölveri  Toldit  a  távoli  zaj, 
A  gyenge  siralmak,  a  durva  moraj. 
Kél  s  mintha  hevülne  haragja  után. 
Borzad  hadi  vállain  a  kaczagány. 

Kis  domb  van  a  hősfion,  éktelen  is, 
Tört  kopja  takarja  be  s  barna  paizs; 
De  mint  hideg  égen  az  éjjeli  fény. 
Mely  búsan  omol  le  sötét  mezején, 
A  sirra  borúitan  az  angyali  lány, 
Hollóhaja  fürtiben  oly  halovány. 
Mellette  ölője  reményeinek, 
Áll  marczona-zordonan  a  cseh  Jedek, 
S  felrántani  gyenge  siralmaiból 
Vas  karja  csörögve  a  lányra  hajol. 
Felhangzik  azonban  az  útlan  avar, 
Megvillan  erőben  az  ifjúi  kar, 
S  mint  vérnap  a  fellegek  árnya  megett, 

Ég  hős  szeme  Toldinak  a  cseh  felett. 
«Mely  sír  ez  az  ősz  sivatag  közepén, 
S  bűn  szörnye  ki  vagy  te,  s  ez  angyali  lény, 
Mely  a  vad  oromra  zokogva  borúi, 
Hogy  rá  az  arany  nap  is  elkomorul?)) 
Ily  gondokat  önt  el  haragja  szivén, 
Rémlánggal  irottan  ez  üt  ki  szemén, 
S  míg  bízva  feléje  a  lányka  eseng. 
Halványodik  a  cseh,  s  erős  szive  reng. 
Majd  mintha  kilobban  a  tűz  s  elenyész, 
S  a  sivatag  éje  vadabbra  tenyész  : 
Úgy  viszszaborúl  ijedelme  után 
S  szól  a  cseh,  haragja  ömölve  szaván  : 

„,Sír  kéme :  ki  vagy  te, 

Ki  zajgva  közelgetsz. 

És  rám  s  örömimre 

Oly  rémi  szemet  vetsz  ? 

Tíz  szállá  le  már : 
Jer,  téged  is  a  porok  éjjele  vár.'" 
S  harcz  lenne;  de  Toldi  a  lányra  tekint, 
S  így  zeng  szava  bajnoki  lelke  szerint: 

((Békével,  o  lányka. 

Töltsd  búban  az  éjét, 

Vagy  kelj  vigalomra 

Ha  kedves  az  élet. 

Harcztól  te  ne  félj. 
Távol  lesz  az  innen,  ha  Istenem  él.)) 
Szól,  s  mint  haragos  hab  a  barna  hajót. 
Úgy  űzi  lapályokon,  ormon  elé. 
És  űzi  hatalmasan  a  cseh  vivót, 
A  régi  Csepel  szigethonja  felé. 

Szép  csendben  az  agg  Duna  ontja  vizét. 
Két  sajka  röpülve  hasítja  közét. 
Sajkán  komor  arczczal  az  éj  ködekint 
Két  harcz  fia  ül  s  vadán  összetekint; 
És  habzik  a  víz  evezőik  alatt, 
A  sajka  előbbre  s  előbbre  szalad.*!:?; 
Parton  kiköt  a  cseh  ;  de  rúgja  legott 
Víz  mélyibe  Toldi  a  lebke  hajót; 

S  habháton  a  sajka  megy  úrtalanúJ, 
Mig  vissza  erővel  a  révbe  nyomul. 

,,,A  mélybe  hajódat 

Mi  okra  lökéd  el  ? 

Rémíteni  vélsz-e 

Órjási  erőddel  ?"' 

„„Egy  csónak  elég, 
Hős  halva  marad  ma  egy,  halva  ma  még'."" 
Így  összebeszélve  halálos  ügyen. 
Két  bajfi  szigetben  előbbre  megyén ; 
És  minden  oly  csendes,  oly  néma  körűi : 
Hold  szép  sugarának  az  alkony  örül. 
Nem  reng  levél  ágon,  az  ág  tetején, 
Hab  nem  zajol  a  Duna  sík  tükörén ; 
A  messze  világ  zaja  míg  ide  száll. 
Elhallgat  a  csend  uralmainál. 
Oly  csendes  hiába  vagy,  alkony,  a  hold 
Oly  tiszta-szelíden  hiába  mosolyg : 
ók  ketten,  az  életet  ölni  menők, 
Nem  nyugszanak,  harczra  szegül  ki  kezök. 
S  megdobban  haraggal  a  föld,  mezején 
Vér  harcza  virágzik,  a  vad  növevény, 
S  hallik  csataj  és  csőre j  és  dobogás, 
S  rémségesen  hallik  az  érczsuhogás. 
De  messze,  halálosan  és  egyedül 
Egy  zuhanat  hallik  a  többi  közül  — 
S  már  ingadoz  a  cseh,  csatája  múlik. 
Függ  bús  feje ;  lába  nem  állapodik  ; 
Mint  kőhalom,  a  föveny  ágyra  borúi, 
S  vasháza  utána  csörögve  lehull. 
Még  sokszor,  ha  vész  van  az  ősz  tereken 
A  hír  fia  Toldi  borongva  megyén, 
S  már  nem  rideg  a  sir  a  puszta  utón, 
Hívével  a  lányka  temetve  vagyon: 
Hervadt  koszorújok  a  sárga  fűszál. 
Mely  halmukon  ing  szelek  ostrominál, 
És  Toldi  pihenni  ha  dombra  hajol, 
Itt  álmodik  a  csata  napjairól. 

S  míg  lelke  a  vad  sivatagnak  örül. 
Fel-felriad  álmai  szörnycitűl, 

HEDVIG. 

Legenda. 

Szóla  Isten  Gábor  angyalához : 
«_Szép  cselédem,  fényes  Gábor  angyal, 
Olts  piros  két  szárnyat  vállaidra, 
Szegd  be  nappal,  a  szép  délvilággal, 
Arczaidra  vedd  tavasz  derűitét. 
Végy  mosolygóbb  ifjúságot  arra: 
A  kicsinyded  földre  fogsz  leszállni, 
S  a  szerelmes  lányok  bíbor  ajkán 
Csókot,  áldó  égi  csókot  hagyni : 
A  ki  szép,  hogy  még  szebb  csókod  által, 
S  a  ki  boldog,  boldogabb  lehessen.)) 

És  felelt  a  fényes  Gábor  angyal : 
«Boldog  Isten,  oh  te  véghetetlen! 
Mely  parancs  ez!  mily  kemény  itélet ! 
Oly  parányi  bár  a  föld  magában, 
De  szerelmes  szívű  lánya  oly  sok, 
Támadattól  a  komoly  napestig, 
S  a  fagy  éjszakáig  déli  hőtől. 
Hogy,  ha  ezret  láttam,  visszatérve 
Uj  ezerrel  lesz  találkozásom ; 
Mert  fűszálként  mindenütt  terem  lány, 
S  egy  leány  sincs,  a  ki  nem  szerelmes. 
Boldog  Isten,  oh  te  véghetetlen! 
így  örökké  el  leszünk  szakadva, 
S  Gábor  angyal,  bár  óhajtsa  lelke. 
Fényhazáját  meg  nem  látja  többé.)) 

így  felelt  a  fényes  Gábor  angyal. 
Mosolyogva  monda  rá  az  Isten : 
«Mely  leánynak  szíve  rejt  szerelmet, 
Gondolatja  még  is  feddhetetlen, 
S  tiszta,  szent  és  tetszhető  az  égnek. 
Arra  szálljon  csókod  áldomásul. » 

S  ment  az  angyal.  Hajnal  nyílt  utána, 
Dal  szövődött  szárnya  zajszcléből, 
Dal,  minőt  a  lélek  hall  magában, 
Éjein  ha  boldog  álma  eljő, 
S  a  nem  ösmért  tündérhon  öléből 
Legrejtettebb  vágya  visszahangzik. 

Rs  soká  és  messze  járt  vigyázva  ; 
Ifju  és  agg  volt  figyelme  tárgya, 
S  lelt  szerelmet  mindenütt  a  földön. 
Hőben  és  fagyok  közt  a  leányszív 
Ege,  mint  a  pártusok  vetése. 
Melybe  Sámson  karja  űze  lángot. 
S  felsóhajtva  néha  Gábor  angyal : 
«lstenem !  mi  bajra  hajtasz  engem ! 
A  szerelmes  lányka  mit  kivánjon. 
Mit  gondoljon,  mint  az  egy  szerelmet? 
Ez  hívének  szép  szemében  olvad. 
Az  mosolygó  ajkin  vágyna  csüggni, 
Termetét  más,  s  délczeg  indulatját, 
Sőt  hibáit  mint  bálványt  imádja. 
Van,  ki  fényről,  kincsről  mér  szerelmet, 
S  a  fagyért  ég  büszke  gondolatban. » 
így  az  angyal  néha  felsohajta, 
S  mert  előtte,  mint  a  könyv,   kitárva 
Leplezetlen  állott  a  leányszív. 
Tarka  s  tarkább  lőn  tapasztalása. 
Egy  virágszál,  egy  kis  semmi  gyakran 
Évig  élt  a  hű  leány  szivében ; 
Mint  folyamnak  tűkre  volt  a  másé, 
Mely  utában  majd  a  törpe  bokrot, 
Majd  kevély  fa  termetét  mutatja ; 
Ebben  a  szerelmek  rózsavásznán 
Jégfonállal  szőve  volt  kevélység: 
Abban  olvadásig  lágy  ohajtat, 
Búmerengés,  kedv,  csapongva  játszó, 
Lenge  jóság,  elmúló  szelídség 
A  hiúság  czifra  köntösében 
Változának  mint  a  hold  világa, 
Vétlen  vétkes  vágyaik  sokával, 

S  álmaiknak  minden  ezredével. 
És  az  angyal,  más  világ  lakója, 
Nem  talála  kedvet  mind  ezekben, 
Nem  talála  tetszhetőt  az  égnek. 
S  ím  egy  ország  föltünék  szemébe, 
És  egy  nemzet  messze  napkeletről, 
Boldog  és  nagy,  gazdag  és  hatalmas, 
Mely  parancsolt  a  sebes  Dunának, 
S  tengerektől  tengerig  csatázván. 
Nagy  királyát  s  a  jót,  mint  egy  Istent, 
Ós  Budában  fénynyel  udvarolta: 
A  magyar  volt,  s  nagy  Lajos  királya. 
Gábor  angyal  megszállt  e  vidéken  : 
S  a  hogy  ott  ült  a  magas  tetőkön. 
Mint  ezüst  láng,  mint  egy  üstökös  fény. 

Rózsafelhő  szállá  fel  Budából, 

Rózsafelhő  a  Sasok  hegyéig; 

S  Gábor  angyal  ígyen  szóla  hozzá : 

((Rózsafelhő!  honnan  és  hová  mégy?» 

,„,Szűz  leánynak  arcziról  s  az  égbe. 

Hála  Isten,  hála  szent  erődnek! 

Hogy  kegyedben  szép  arczot  teremtél."" 

S  felleg  szállá  ismét,  barna  felleg. 

Mint  az  árnyék,  mint  az  éj  palástja! 

S  Gábor  angyal  ígyen  szóla  hozzá  : 

((Barna  felhő!  honnan  és  hová  mégy?)) 

„„Szűz  leányhaj  lebbenése  voltam. 

Hála  Isten,  hála  szent  erődnek! 

Hogy  setétlő  szép  hajat  teremtél."" 

Csillag  is  szállt  kettő  fel  Budából : 

Szűz  leánynak  pillantási  voltak, 

És  imádni  kezdtek:  „„Hála  Isten! 

Hála,  hogy  szép  kék  szemet  teremtél."" 

Egy  sugár  is,  termetéhez  illő. 

Felhatott  a  termetért  köszönni. 

Végre  sánta  hangya  hajta  morzsát 
Felfelé  a  legmagasb  tetőig; 
S  Gábor  angyal  ígyen  szóla  hozzá  : 
((Sánta  hangya,  honnan  és  hová  mégy?)) 


74  7(öUemények-  182^. 

Az  pedig  megálla  válaszolván  : 

([((Hála  Isten,  hála  szent  erődnek! 

Kis  fiammal  költözém  Budában, 

S  kő  esek  rám ;  de  király  leánya, 

Szép  s  kegyelmes  Hedvig  fölsegíte, 

S  monda :  hangya !  kelj  föl,  s  menj  fiaddal, 

S  fölkelek,  de  megfogadtam  akkor, 

Hogy  nevének  emléket  hozok  föl.í))> 

Szólt,  a  morzsát  feltolá,  s  tovább  ment, 

Gábor  angyal  látva  hallva  mindent, 
A  mit  angyal  hallhat,  emberek  nem, 
Uj  örömmel,  új  reménynyel  indult, 
S  nagy  Lajosnak  várlakába  szállott. 
S  im  király  leánya  Hedvig  ott  ült 
Ifjúsága  hajnalköntösében, 
S  rózsafelhők  arczi,  szép  hajának 
Gyenge  fodra  barna  köd  valának, 
S  minden,  a  mi  kellem  és  gyönyör  van, 
Harczban  állott  termetén,  vonásin ; 
S  a  szemérem  diadalma  rajtok 
Mint  királyné  ünnepel  szelíden. 
Gábor  angyal  a  hogy  látta  mind  ezt, 
Elborúla  lelke  tisztelettel, 
S  így  imáda:  c(Hála,  hála  Isten! 
Hogy  kegyedben  szép  leányt  teremtél. » 

A  királylány  csendes  ámulattal 
Ült  azonban :  a  szent  könyv  előtte 
Nyíltan  állt,  s  a  vérivó  magyarnak 
Régi  nyelvén  új  csodát  beszéle. 
A  teremtés  titka.  Isten,  ember 
S  a  világ  valának  följegyezve 
Szent  soraiban,  és  az  élet  álma  ; 
A  nagy,  a  várt  s  rettegett  jövendő, 
Melyre  holtak  sírból  fölriadnak, 
S  földdel  a  magas  menny  összerendűl ; 
Vég  biró  pedig  lesz  a  nagy  Isten, 
S  jót,  gonoszt  a  szív  szerint  itélend  : 
7Aind  ezek  s  több  fel  valának  írva, 
S  Hedvig  olvasá  a  szent  igéket. 

S  így  tünődék  rajtok  önmagában  : 
«lm  ezek  nú  szép  igék,  mi  szentek! 
Lengyelország  hős  királya,  férjem. 
Kit  szivemben  hordok,  hű  jegyelted! 
Nem  leend-e  megvetett  ajándék. 
Majd  ha  fényben  eljövendesz  értem, 
S  én  kitárom  a  csodák  világát 
Ifju,  hős,  de  még  vad  nemzetednek? 
Durva  nyelve,  mellyen  eddig  a  düh 
S  a  harag  vad  győzödelme  hangzott, 
Általam  most  szent  igékre  hajland ; 
A  teremtés  titka  és  az  üdvé 
Nem  leendnek  messze  föld  virági ; 
Szent  körökbe  mindenik  betérhet. 
És  az  élet  fájáról  gyönyörrel 
Dús,  öröklő  éveket  szakaszthat.)) 

Gondola,  és  elfogadta  szíve. 
Szárnylebegve  függe  Gábor  angyal 
Vállain  a  szép  királyleánynak, 
S  kedvteléssel  s  üdvözült  gyönyörrel 
Néze  által  rá  s  a  szép  sorokra. 
Majd  hogy  el  lőn  a  szándok  fogadva, 
A  leányra  áldó  csókja  szállott ; 
Égi  ajka,  mint  a  gyenge  szellő 
Lág)'an  ére  legszebb  földi  ajkat, 
S  csattanása,  mint  ezüst  harangé. 
Mondhatatlan  kedves  és  múló  volt. 

A  CSERMELYHEZ. 

Oh  selyme  a  vizeknek. 
Kis  csörget eg, 
Vig  árja  nedveidnek 
Hová  pereg? 

A  titkos  völgynyi latnál 

Mi  vár,  mi  von. 

Hogy'  dőlsz,  mint  ha  te  volnál 

A  Balaton  ? 

Mért,  mint  ha  nászra  Jcjtnc, 
Kereng  habod, 

S  zeng,  mint  ha  dah  rebegne, 
Kis  oldalod? 

Tán  szebb  vii'ág  virágzik 
A  völgy  ölén? 
Tán  szebb  nap  fénye  játszik 
Hüs  rejtekén? 

Vagy  Emmi  rózsaképe 
Hajnallik  ott. 
Hogy  oly  nagyon  siet  le 
Futó  habod  ? 

Oh  fuss,  s  ha  habjaidban 
Enyhül  alant, 

S  mint  csillag,  keble  lassan 
Leáldozand  ; 

Oh  vidd  e  rózsabimbót 
Vidd  lejtve  le. 
Gyengéden  szíve  halmát 
Illesd  vele. 

Mondd,  hogy  ki  téged  külde, 
Az  én  vagyok. 
Hogy  lánggal  égek  érte, 
S  hogy  sorvadok. 

S  ha  erre  meg  nem  indul 
Szánó  kegye. 

Zúgjad,  hogy  szíve  márvány. 
Mint  kebele. 

VÁGY. 

Mit  késel,  oh  lányka, 
E  szívre  omolni  ? 

A  hév  szerelemnek 

Hév  csókkal  adózni  ? 

Mit  rejted  előttem  a  gyönge  kebelt, 

S  vonsz  kellemeidre,  te  csalfa,  lepelt? 

Ah  hagyj  betekintncm 

A  rózsaligetbe. 

Hagyj  részeg  örömmel 

Elhunynom  öledbe*. 

Ah  hagyd  megizlelnem  az  édeni  bájt, 

Hagyd  szívnom  ez  ajkat,  ez  isteni  szájt! 

A  messze  jövendőt 

Aggódva  ne  nézzed  ; 

Hosszú  örömökre 

Mi  kurta  az  élet ! 

Nézd  nyomtalan  a  sebes  óra  halad. 

Elmúlt  napokat  soha  vissza  nem  ad  ; 

S  a  rózsa,  ha  szép  kora  múlva,  lehull : 

Méh  nem  szedi  mézeit  hamvairul. 


VITKOVICS  EMLÉKEZETE. 

1829. 

öHát  csak  az  él-e  soká,  ki  után  a  sírba  lenézni 

Lelke  haragjában  nem  szeret  a  hazafi? 
Hát  csak  a  hitványnak  van-e  adva  tenyészni  gyönyörben 

Századig,  és  sanyarún  elhal  az  érdem  előbb?)) 
Így  kérdők  az  eget,  hogy  holtod  hírszava  fölvert, 

S  házad  búja  között  gyász  vala  gondolatunk. 
A  nyájas  szivet,  a  jó  kedvet  halva  találtuk. 

Mert  te,  vidámságnak  lantosa !  halva  valál. 
Hasztalanul  bús  záraidon  vitt  bánakodásunk  : 

Honunknak  többé  vissza  nem  adnak  azok. 
Társtalan  a  fekető  földben  nyugodandol  ezentúl, 

S  néma  halál  hallgat  szózatos  ajkaidon. 
De  te  nem  oly  voltál,  hogy  örökre  feledt  hamuvá  légy, 

Életed  a  vízként  nem  vala  puszta  folyam. 

Míg  nyugaton  fenn  áll  a  Kúma-vidéki  magyar  vér, 
S  hármas  bérezi  fölött  ősneve  írva  leend. 

Tán  eljő  kora,  hol  szabadabb  lesz  lenni  magyarnak, 
S  százados  álmaiból  nemzetisége  kitör. 

Akkor  az  élten  túl  lengő  árnyékod  örüljön  : 
A  haza,  hívei  közt,  téged  is  emlegetend. 

EGY  KÖLTŐRE. 

Lelked  beteg,  s  a  költés  benne  gyöngy  ; 
Jól  értsd  meg,  nem  csigából  drága  gyöngy. 
Fagyöngy  a  legsiványabb  tölgytetőn ; 
Madárfogó  a  gyermekek  bogain, 
S  a  légyvadászok  vesszején  ragasz. 
S  ha  pinty  az  érzet,  légy  az  értelem, 
Fogolylyá  tettél  lelket  és  szivet. 
Orűlj  nekik,  jó  költő!  költsd  el  őket. 

SAS  ÉS  FOGOLY. 

SAS. 
Tested  ég  felé  megy,  lelked  vált  pokolnak ; 
Mi  dolog  ez,  földi,  csak  nem  akasztanak? 

FOGOLY. 

De  biz'  azt  cselekszik,  jó  uram,  saskesely. 

SAS. 

S  mért? 

FOGOLY. 

Egy  oroszlánnak  sasszárnyát  loptam  el. 

SAS. 

Hah  veszsz  !  a  szárny  enyém. 

FOGOLY. 

Hát  te  oroszlán  vagy  ? 

SAS. 

Megbocsáss,  éh  vagyok,  s  te  kövér  falat  vagy. 

ILUS  PANASZA. 

Nagy  hiba  az  nálunk 
Egy  ily  faluban, 
Hogy  ennyi  ember  közt 
Legény  alig  van. 

Kit  nátha  nyomorít, 
Kit  meg  a  keh  bánt ; 
Peti  balra  sántít, 
Bandi  jobbra  szánt. 

Egyik  szőke  volna, 
S  tüzes  a  haja ; 
Másik  barna  volna, 
S  borzas  mint  boglya. 

A  ki  józan,  hideg 
Mint  a  jégverem; 
A  ki  boroz,  orrán 
Bibircsó  terem. 

Hordja  el  a  tatár 
Leányságomat, 
Én  maholnap  férhez 
Adom  magamat; 

Bükfából  vágatok 
Férjet  magamnak, 
A  sarokba  vetem. 
Jó  lesz  czobornak. 


HAJ,  SZÁJ,  SZEM. 

Haj,  haj,  haj, 
Beh  szép  selyemhaj 
Ez  a  leányhaj  1 

Bomlott  fürti  tengerében 
Hattyuvállak  fürdenek  benn. 

Haj,  haj,  haj, 

Beh  szép  selyemhaj 
Ez  a  leányhaj. 

Száj,  száj,  száj, 
Beh  szép  rózsaszáj 
Ez  a  leányszáj ! 
Fülemile  danol  benne. 
Legszebb  sor  gyöngy  ragyog  benne. 
Száj,  száj,  száj, 
Beh  szép  rózsaszáj 
Ez  a  leányszáj. 

Szem,  szem,  szem, 
Beh  gyönyörű  szem 
Ez  a  leányszem! 
Mennyország  nyildokol  benne, 
Szerelem  az  isten  benne. 
Szem,  szem,  szem, 
Beh  gyönyörű  szem 
Ez  a  leányszem. 

A  BÚS  LEGÉNY. 

Forgószél  megy  út  közepén, 
Csoportokat  dobál  felém, 
Hejh  forgó  szél !  ha  jó  volnál. 
Inkább  babámhoz  hordanál. 

Az  én  babám  nem  kis  baba, 
Sugár  mint  a  jegenyefa. 
Szépen  danol,  szépen  tánczol, 
Hozzá  kökényszeme  lángol. 

A  kökényt  én  úgy  szeretem, 
Ha  szemében  tekinthetem  ; 

Hejh  I  de  tőle  távol  vagyok  ; 
Csak  egyedül  fülök,  fagyok. 

Érem-e  még  azt  vagy  soha. 
Hogy  galambom  elmondhassa  : 
Hova,  hova  bojtár  legény, 
Tudod-e  hogy  szeretlek  én? 

Azt  csak  tudnám  még,  hogy  szeret. 
De  tudom,  hogy  el  nem  jöhet, 
S  mint  madár  a  száraz  ágon, 
Csak  úgy  tengek  a  világon. 

PUSZTA  CSÁRDA. 

Ez  a  csárda  nevezetes, 
Gólya  jár  rá,  nagy  kelepes. 
Ha  én  gólyamadár  volnék, 
Ilyen  házra  nem  is  szállnék. 

Kidőlt  bedőlt  az  oldala, 
Bele  jár  az  isten  nyila, 
A  forgó  szél  dúdol  rajta, 
Boszorkánytáncz  van  alatta. 

Hej  kivűl  is,  hej  belül  is. 
Ki  van  itthon,  ha  beteg  is? 
Ki  hoz  nekem  bort  eleget. 
Piros  lánytól  hókenyeret? 

Puha  kenyér  eledelem, 
Szomjam  ellen  borral  telem, 
S  ha  felindít  a  szerelem, 
A  szép  leányt  megölelem. 

Hej,  de  itt  senki  nem  felel. 
Csak  az  egy  gólya  kelepel : 
Útra  készül  az  is  szegény. 
Nem  ülhet  a  ház  tetején. 


Vörft'.matlv   munkái.    1. 

Gyerünk  innen,  fakó  lovam! 
Tisza  ide  nem  messze  van, 
A  Tiszában  megitatok, 
A  Dunáig  meg  sem  állok. 

Isten  hozzád,  puszta  szállás, 
Gözűtanya,  denevérház  I 
Hordjon  el  az  őszi  zápor, 
Mért  nincs  benned  egy  ital  bor. 

ANDOR  PANASZA. 

Kis  lány,  nagy  lány, 
Mit  ér,  ha  hamis? 

Fölebb  is,  alább  is, 
A  szomszédban  is. 

A  kis  lány  ostoba, 
Más  elcsalhatja  ; 

A  nagy  lány  agyafúrt, 
Megcsal  szózatja. 

Ily  gonosz  világban, 
Én  azt  gondolám. 

Ne  legyen  soha  is 
Egyhez  kötve  szám  : 

Csókolok,  ölelek 
Kettőt  hármat  is, 

S  ha  ezek  közt  sincs  jó, 
Akárhányat  is. 

S  majd  azt  viszem  haza 

Víg  szüret  után, 
A  ki  nem  néz  vissza 

Legények  után  ; 

Kinek  szeme  nem  jár 
Minden  szem  után. 

Kinek  Iába  nem  fut 
Minden  zaj  után  ; 

A  ki  nyomot  nem  hagy 

Kis  lába  után, 
Megy  is,  otthon  is  van, 

Még  sem  boszorkány. 


LABODA  KEDVE. 

Széles  utczán,  széles  jó  kedvében 
Megy  Laboda  bor  zúgván  fejében  ; 
S  minden  gyermek,  a  ki  látja, 
E  szót  utána  kiáltja: 

((Hej  Laboda,  Laboda! 

Lábod  ide,  amoda. » 

Széles  utczán,  széles  jó  kedvében 
Tovább  is  Laboda  megy  vesztében. 
S  egy  piros  lány,  hogy  meglátja, 
E  szót  utána  kiáltja: 

«Hej  Laboda,  Laboda! 

Lábod  ide,  nem  oda!)) 

S  Laboda  bemegyen  piros  lányhoz, 
A  lány  bort  hoz,  csókot  ád  a  borhoz, 
Labodát  ölébe  zárja. 
És  fülébe  mondogálja : 

((Hej  Laboda,  Laboda! 

Szíved  nekem  kaloda!» 

De  Laboda  letekint  a  lányra: 

««Ki  mázolt  be,  szívem,  ily  csodára  ?»» 

«Hej  hej  nagyon  szerettem  én ; 

De  megcsalt  a  barna  legény. 

Hej  Laboda,  Laboda! 

Ölelj  meg,  ne  menj  tova.)) 


6* 

«(i Hazudsz  leány,  hazudsz,  mond  Laboda, 

Te  hagytad  a  barna  legényt  oda.»» 

S  kiönti  a  bort  a  földre, 

A  leányt  ellöki  félre. 

(cHej  Laboda,  Laboda  I 
Mért  haragszol  Laboda  ?» 

««Én  vagyok  a  szögfi,  a  Laboda, 

Engem  hagytál,  te  hitetlen,  oda, 

Ültél  pincze  derekába. 

Lemenőknek  az  utába. 

Átkozott  légy,  piros  lány, 
Borod  méreg,  te  sárkány. »» 

Zúgolódva  széles  bús  kedvében 
Megy  Laboda  s  tántorog  mentében ; 
S  minden  gyermek  a  ki  látja, 
E  szót  utána  kiáltja: 

<íHej  Laboda,  Laboda  ! 

Lábod  ide,  amoda. d 


GÁBOR  DIÁK. 

Gábor  diák  mélyen  elmerülve 

Ül  a  lóczán,  egy  nagy  könyv  előtte ; 

A  világért  fel  sem  pillantana. 

Ha  egy  filégy  reá  nem  szállana; 

De  már  erre  csak  felpillant, 

S  ím  meglát  egy  fürge  leányt. 

((Ejnye,  húgom,  beh  piros  az  orczád. 

Hadd  szakaszszak  róla  egy  pár  rózsát.* 

«<íGábor  diák,  hamis  Gábor  diák! 
Hagyjon  békét,  mert  bizony  meglátják.»» 
c<Semmi  látás!))  -     mond  az  jó  kedvében - 
((Lakodalom  van  a  csók  végében.* 
«v(Jaj  ne  bántson!  kell  sietnem. 
Elhull  pártám,  itt  felejtem, 

Ah  vegye  el  azt  a  forró  száj  át. »» 

«Még  egy  csókot !»  «((Nem  nem  !»))  o: Kettőt  adj  hát.)) 

Gábor  diák  mélyen  elmerülve 
Űl  a  lóczán,  egy  nagy  könyv  előtte ; 
S  hogy  felpillant,  egyszer  csak  elmerül, 
A  leány  jön  búsan  s  színtelenül : 
((Ej  húgom,  beh  halovány  vagy. 
Féltelek  hogy  el  ne  hervadj. » 
«(( Gábor  diák,  átkozom  a  csókját. 
Mikor  tartjuk  meg  a  lakodalmát?)))) 

(Semmi  átok,  jőj  el  pünkösdnapra. 
Addig,  rózsám,  addig  menj  dolgodra. 
Neh  egy  pár  csók!  egyik  útra  való. 
Másik,  ha  úgy  tetszik,  vigasztaló.* 
((((Gábor  diák!  hátha  késő 
Pünkösdnapkor  a  menyekző?)))) 
«Semmi  késő!  te  világ  rózsája. d 
((({Ej  beh  hamis  az  a  maga  szája.))* 

Gábor  diák  mélyen  elmerülve 

Ul  a  lóczán,  egy  nagy  könyv  előtte ; 

A  világért  fel  nem  pillantana, 

Pedig  itt  van  piros  pünkösd  napja. 

De  elébe  jön  a  leány, 

S  egy  csecsemőt  ringat  karján : 

(íEj  ej  már  ezt  még  sem  hittem  volna !)) 

(((íMost  a  világ  engem  sem  csufolna.»» 

((S  hogy  mosolyog  istenadta  fattya!)) 
((((Epén  ollyan,  mint  az  édes  atyja. »» 
«Mit  csináljunk,  mit  tegyünk  galambom?* 
((((Én  tudom  hogy  a  Dunába  ugrom.** 
((Semmi  ugrás!  jer  a  paphoz.* 
Így  szól  Gábor  a  leányhoz, 
S  nagy  szomorún  a  könyvet  becsapja : 
((Soha,  soha,  ilyen  pünkösd  napja!* 

SZÉP  ASSZONY. 

Művészi   vetélkedés   Kisfaludy   Károlylyal.* 

Tatárjáráskor  egy  jó  férfinak, 

Kit  társi  Bús  Ferencznek  híttanak, 

Erdők  között  ép  mi  háza  volt, 

Mely  ellenségnek  még  nem  udvarolt. 

Fő  bútor  benne  a  szép  nő  vala, 

Ferenczünk'  édes  kedves  angyala  ; 

-       így  hívatá  magát  a  kis  gonosz, 

Bár  benn  együtt  volt  minden  házi  rósz.  - 

Hűsége  nád  és  nyelve  kard  ;  maga 

Majd  fergeteg,  majd  villám  zápora ; 

S  ha  minden  férfi  oly  vitéz  vala. 

Nem  vesztél  volna  úgy,  oh  Hunnia! 

Elég  az  hozzá :  bár  mily  volt  Kató, 

Bár  kedve  tengerhabként  változó. 

Bár  férjével  váltig  hadakozott. 

De  szép,  igen  szép  volt  az  átkozott, 

Történt,  hogy  visszakészült  a  tatár. 
Duitan  minden,  nem  volt  mit  enni  már  ; 
Az  éhség  kergeté  a  sereget. 
Melyet  vitézség  meg  nem  győzhetett, 
De  még  kitértek  néhol  s  a  vadak 
Végső  dühvel  szörnyekké  váltanak. 
Hogy  s  hogy  nem  volt?  egy  erre  tévede. 
Egy  rőt  tatárfi  ;  vállán  tegeze, 
Kezében  kard,  vas  ünge  tetemén ; 
S  öldöklés  lángja  apró  két  szemén  ; 
Mindenfelé,  a  hol  járt,  rettenet 
Volt  e  kis  ember  száz  ezer  felett. 
Hogy  erre  tért,  körültekintgete, 
S  magával  ilyenkép  beszélgete : 
<(Ki  az,  ki  ott  oly  kényesen  tanyáz? 
Kié  a  kert,  kié  az  úri  ház? 

*   L.  ennek  « Bánkódó  férj » -ét. 

Oh  boldog  óra,  boldogabb  tatár, 
Itt  téged  c  ház  kincsre,  nagyra  vár.)) 
S  jön,  lát  és  győz         nem,  győzetiki 
Most  egyszer  színe  százszor  változik. 
Rőtből  rőtebbé,  s  apró  két  szeme 
Két  pislogó  mécs  s  minden  fegyvere, 
Majd  hogy  magához  tér  a  bámulat, 
Lélekzetet  vesz,  s  mond  ily  szavakat : 

((Hallod,  magyar,  dúlhatnám  házadat, 
S  ha  jelt  adok,  kövön  kő  nem  marad  ; 
De  nem  bántlak,  nem  bántom  kincsedet, 
Engedd  ez  egyet  át,  szép  hölgyedet.)) 

Így  a  lator  vér,  a  tatárfi  s  jő ; 
Már  fenn  ölében  a  szép  ifjú  nő. 
Választ  sem  várva  hajt  s  rohan  tova, 
S  örül,  hogyan  nem  még  talán  soha. 
A  férj  -      ki  fesse  lelke  bánatát?!  — 
Utána  néz,  a  milyen  messze  lát, 
És  mit  tesz?  ah  hajléka  puszta  már; 
Bámul  és  felsóhajt:  ((Szegény  tatár!)) 


A  VÁRÓ  IFJU. 

Megvártalak,  kedves,  az  órára, 

A  szép  piros  hajnal  hasadtára, 

Hév  volt  karom,  hogy  majd  átkaroljon. 

Hév  volt  ajkam,  hogy  majd  megcsókoljon. 

Szívem  dobogása  volt  köszöntőd, 
Valahányszor  a  szél  felsüvöltött, 
S  minden  árnyék,  minden  fény  sugara 
Termetednek  csala  csodájára. 

Hol  maradtál,  hol  maradt  szépséged, 
Rózsaarczod,  violanézésed  ? 
Hol  fehérlett  tél  s  nyár  boszujára, 
Hókebeled  gerjedclmes  árja? 

Lclekzetcd  édes  illatával 
Mily  szerencsés  táj  szellője  szárnyal  ? 
S  a  föld  szíve  hol  dobog  alattad, 
Örömében,  hog)'  te  megtapodtad  ? 

Jaj  mi  kérdés,  mely  ohajtozás  ez ! 
Nem  vagy  itt,  bár  a  hely  s  óra  kedvez  ; 
Itt  van  a  nap,  itt  van  új  világa    - 
Nem  te,  békém  s  vágyaim  zöld  ága ! 

Majd  ha  látsz  virágot  hervadozva. 
Büszke  lombot  búsan  meghajolva, 
Majd  ha  látsz  kis  csermelyt  gyors  mentében 
Megfáradni  völgyek  mély  ölében ; 

S  hűlni  napfényt  felhők  torlatában : 

Gondold,  híved  úgy  hűl  nagy  buvában, 

Ugy  ül,  feje  lombként  lehajolva, 

Élte  a  virágként  hervadozva, 

S  fáradt  lelke,  mint  a  fáradt  csermely, 

Agg,  fogy  és  vész ;  mert  te  nem  jövel  cl. 


FEKETE  SZEM. 

Szép  a  kék  szem,  nem  tagadom, 
Én  a  kékre  sem  haragszom, 
De  a  barna  szem  sugara 
Emlékeztet  éjszakára, 
A  sötétes  éjszakára. 
Boldog  szeretők  napjára! 
S  nekem  nappal  éjszaka  van. 
Fényes  delem  éjféltájban. 

Pillants  egyet,  édes  rózsám. 
Fekete  szemű  violám! 
Fekete  szem  pillantása 
Olyan  mint  a  holló  szárnya ; 

Ha  benézek  tükröt  mutat, 
Játékival  szivem  mulat, 
S  boldog  vagyok,  mint  virágszál, 
Mely  szűz  leány  kebelén  hál. 


KÉK  SZEM. 

Szép  a  fekete  szem. 
Én  azt  is  szeretem ; 
De  még  szebb  a  kék  szem, 
Kék  szemű  szerelem. 
Az  én  szeretőmnek 
Ilyen  kék  a  szeme ; 
Valahányszor  nyílik, 
Ibolya  kél  benne. 
S  hejh  mikor  benézek 
Mélyen  közepébe, 
Látom  a  szerelmet 
Mulatozni  benne ; 
Akkor  azt  gondolom, 
Kedvem  nagy  voltában  : 
Nincs  több  boldog  ember 
Nagy  Magyarországban. 

A  SZERETÖK. 

Álmodom  én,  nem  aluszom, 
Gyönyörűség -minden  gondom, 
Rózsám  keze  fejem  alja. 
Szíve  szívem  nyugodalma. 

Micsoda  fény  az  a  csillag? 
Talán  a  hajnali  csillag, 
Szeretőket  összehozó, 
Szeretőket  elválasztó. 

Kelj  fel,  rózsám,  ne  alugyál 
A  szép  hajnali  csillagnáJ, 

Majd  ha  feljön  esthajnalra, 
Jőj  el  vígasztalásomra. 

AZ  ÉJFÉLI  HÁZ. 

iilsten  hozzád  büszke  város, 
Roppant  kőhalom! 
Isten  hozzád,  falaid  közt 
Már  nem  nyughatom. 

Mely  után  oly  hőn  sovárgék, 

Láttam  fényedet, 

Lepke  szárnyon  elvigadtam 

Örömeidet. 

Kerted  annyi  bájvirága, 
Tündér  szépeid, 

Már  nem  vonnak,  s  rövid  napod, 
Rövid  éjeid. 

Nincs  szememnek  múlatása 

Változásidon, 

Nincs  szivemnek  gerjedelme 

Csillogásidon. 

Távol,  halmon  és  vizén  túl 
Róna  közepén 

Áll  egy  kis  lak,  Emma  háza : 
Oda  vágyok  én. 

Ott  búsong  az  elhagyott  lány, 
S  oly  hű  kebele : 
A  hűség  arany  betűkkel 
lr\'a  van  bele. 

Szép  is,  jó  is,  és  szeret  is 
S  rám  epedve  vár, 
E  kemény,  e  hittelen  szív 
Megtagadta  bár. » 


J^cltemények-  '^30.  9' 

így  tűnődik  Dalnok  Endre 
S  utat  messze  vált, 
Elhagy  fényt  és  társaságot 
S  zengő  palotát. 

Egyedül  megy,  és  alatta 
Gyors  alföldi  mén 
Vág  csikorgó  hosszú  pályát 
A  tél  mezején. 

Víg  faluknál,  víg  lakóknál 

Mégyen  úta  el ; 

Nem  mulathat,  tova  száguld 

Gerjedelmivel. 

Ifjak  híják,  szép  leányzó 
Várja  s  hő  kebel ; 
Nem  mulathat,  tova  száguld 
Szép  reményivel. 

Mintha  hátra  hagyni  vágyná 

Önnön  lételét, 

A  világot  és  a  földet 

S  minden  örömét: 

Oly  szilajon,  oly  elszántan. 
Oly  bőszülve  fut 
Hóvilágnál,  holdvilágnál, 
Alig  egy  síkra  jut. 

És  a  síkon  pusztaság  van. 
Hó  és  pusztaság, 
Csendes  hajlék  közepette, 
Benne  mécsvilág. 

De  sem  tőle,  sem  hozzája 
Nem  vezérel  nyom : 
El  van  hagyva,  eltemetve 
A/lint  a  fájdalom. 

Sóhajt  Endre,  és  az  éjfél 
Tompán  visszazeng. 
Félelemtől  és  reménytől 
Aggó  szíve  reng. 

Ott  van,  hallgat,  és  nem  hall  szót, 
Néz,  és  senki  sincs: 
S  nyílik         máskor  annyi  kéjre  I  — - 
A  megért  kilincs. 

Benn  merengő  nyugalomban 
Egy  leányka  űl, 
Könyökére  hajlott  fejjel, 
Búsan,  egyedül. 

Vállain  elomladozva 
Szög  hajfodrai, 
Haloványan  elpirulva 
Gyenge  arczai. 

S  nyugvó  tenger  van  szemében, 
Melly  egekre  néz, 
Mellyet  dúlni  már  nem  látszik 
Semmi  földi  vész. 

Melyben  a  múlt  és  jövendő 
Álmát  tükrözi, 

S  azt  öröm,  bú  harmatgyöngye 
Már  nem  öntözi. 

S  mintha  épen  most  vonná  fel 
Álma  fátyolát. 
Föltekint,  s  az  ifjú  benne 
Látja  Emmáját. 

S  szól :  « Ah  Emma !  csak  magad  vagy  ?* 
S  a  lány  nem  felel. 
(íEmma,  Emma,  hát  nem  ösmersz  ?p  — 
S  a  lány  nem  felel. 

«Emma,  Emma!  messze  útróJ 
Érted  jöttem  el, 
Elhagyám  a  nagy  világot 
S  érted  hagytam  el ; 

Emma,  Emma!  megbocsátasz, 
Angyal,  úgy-e  meg? 
A  megtérőt  Emma  szíve 
Nem  tagadja  meg?» 

S  mint  szoká,  ölébe  vonná 
Endre  kedvesét, 
Csókjai  közt  lángajakkal 
Tenné  esküjét ; 

De  szemében  a  leánynak 
Tiltó  tűz  ragyog, 
Mondhatatlan,  mely  velőkön 
S  lelken  átlobog; 

Mely  reményt  és  bátorságot 
S  vágyakat  megöl, 
S  a  halált  és  sírba  néző 
Bút  támasztja  föl. 

«Ah  ha  el  vagy  szánva  s  nálad 
Nem  lehet  hazám. 
Szólj  csak  egy  szót,  és  ne  nézz  ily 
Lélekölve  rám! 

Ez  nem  engem,  egy  világot 
Tenne  semmivé  : 
Ah  ne  vess  ily  rémszemet  rám, 
Ez  nem  Emmié.)) 

Dalnok  így  szól,  a  leányka 
Lassan,  rémesen 
Fölkel,  nagy  bú  súlyaival 
A  szép  termeten. 

S  mint  rózsával  temetett  sír, 
Nyílnak  ajkai, 
Yaskebelt  is  megrendítők 
Rezgő  hangjai : 

«Késő!  késő!  Dalnok  úrfi, 
Elmúlok  korát; 
Nem  hű  az,  ki  várni  hagyja 
Hű  menyasszonyát. 

Várva  láttam  a  tavasznak 
Nyíló  kellemét. 
Várva  a  nyárt  és  az  ősznek 
Hulló  levelét. 

Most  lakásom  hideg  és  szűk, 
Szűk  és  szomorú. 
Benne  éj  van,  és  fölötte 
Téli  koszorú. 

Van-e  kedved  ily  tanyához? 
Vagy  bár  lásd  magad.)) 
S  egy  koporsót  tár  ki  karja 
Szemfödél  alatt. 

És  azonban  sűlyed  a  ház. 
Mély  síiTá  leszen ; 
Minden  szellem  éj  felén  túl 
Alszik  csendesen. 

A  kis  háznak  sűlyedtével 
Elhuny  a  világ, 

S  éj  van  messze  a  nagy  síkon, 
S  hó  és  pusztaság. 

De  középen  féltemetve 
Áll  egy  kis  kereszt, 
Rózsaszínű  lobogója 
Rajta  lengedez. 

Fejcsüggedten  a  sebes  mén 
Kötve  tombol  ott : 
Dalnok  a  sír  kebelében 
Halva  maradott. 


A  HŰ  SZERETŐ. 

Sík  országúton  vágtat  a  huszár. 
Nap  játszik  messzecsengő  fegyverén ; 
Oly  szép,  oly  könnyű,  mint  a  gyors  madár, 
S  nincs  semmi  bánat,  semmi  bú  szivén. 
(tOly  könnyűden,  oh  lovag,  el  ne  rohanj. 
Sík  útközön  űl 
Szép  lány  egyedül, 
S  tündöklik  omolt  haja,  mint  az  arany.  í) 

Fel  a  porból,  hugám,  katona  jő! 
Szól  a  lovag,  s  hevén  száguld  elé, 
Adj  egy  csókot,  ha  nem  lesz  is  kettő. 
Vígan  hadd  rohanjak  sirom  felé. 

ííOly  vígan,  o  had  fia,  még  se  rohanj. 
Lód  lába  előtt 
Ül  hű  szeretőd, 
S  mellére  lecsügg  feje  bánatosan. » 

Döbbenve  féket  ránt  a  gyors  lovag. 
Hogy  úton  ülni  látja  kedvesét. 
És  félre  száguld,  félre  elrobog. 
Retteg  jajától,  s  látni  fél  könyét. 

«01y  félre,  o  had  fia,  mért  rohanál? 
Holt  kedvesedet 
Nem  nézed-e  meg? 
Nem  sír,  panaszatlan  a  néma  halál.)) 

A  TIHANYI  VISZHANG. 

«Szüntcsd  csókjaidat,  szüntesd  meg  az  alkudozó  szót. 

Édes  az  ah,  de  tanút  nem  szivei  a  szerelem,  v 
A  viszhangu  tetőn  így  súgott  Irma  Dezsőhöz, 

Hogy  Tihany  agg  hátán  ültének  a  szeretők. 
A  viszhang  ezeket,  mint  hallá,  súgva  beszélé 

Régi  barátjának,  a  Balatonnak,  alant, 
A  Balaton  pedig  elmondá  partjainak,  azoktól 

Tudta  Somogy,  Veszprém  és  Szála,  tudta  Füred  ; 
És  ezek  elmondák  a  szomszéd  többi  megyéknek, 

S  már  az  egész  ország  tudta,  hogy  Irma  szeret. 
Akkor  az  árúlót  így  szidta  meg  a  haragos  lány: 

(i Némulj  meg,  viszhang;  vén  Balaton,  te  apadj,' 
S  láss  fenekedre  :  gazos  legyen  az  sokféle  gazokkal, 

S  benne  a  száraz  avart  irtsa  ki  éjjeli  láng. 
S  még  feketébb  legyen  a  füsttől  Tihany  oldala,  mint  most: 

És  vcndégtelenűl  álljon  alatta  Füred. 
Ezt  bár  nagy  szomorún  a  három  vármegye  lássa, 

Lássa  egész  ország,  s  bús  legyen  érte  soká.)> 
Ezt  is  az  őr  viszhang  hallá,  s  kibeszélte  világnak : 

Mit  tehetett  a  lány?  hallgata,  és  szeretett. 


A  HAZAFIAK. 

Kértek,  s  a  haza  kér  ;  firkáltok,  s  a  haza  buzdít ; 

Csizmátok  nincsen,  s  a  haza  álljon  elő. 
Áldoztok  bogarat,  s  azt  a  haza  nézze  tuloknak : 

Szándéktok  jó  volt,  s  a  haza  áldjon  ezért? 
Vesztegetők,  szentségtelenek!  mi  düh  szállá  belétek. 

Mit  keres  a  szent  szó  szenttelen  ajkitokon  ? 
Szűtökben  legyen  a  haza,  és  ha  kimondani  szükség. 

Tetteitek  zengjék  nagy,  diadalmi  nevét, 
Akkor  lesz  neve  a  bún  s  baj  szörnycinek  ölője, 

S  nép  és  Isten  előtt  becsben  az  áldozatok. 

A  SIKET  LANTOS. 

Megrendíthetlen  nyugodalmad,  o  lant  fia !  Ember 
S  emberevő  állat  fut,  ha  te  dalra  fakadsz. 

Tótágast  áll  a  természet,  ijedve  lebúvik 

A  folyam  árja,  s  kitér  szikla,  fa,  hangod  elől. 

Csak  magad,  oh  boldog,  nem  hallod  e  szörnyű  nyikorgást, 
S  ennyi  veszély  közepett  meg  sem  akadva  danolsz. 


KÉT  HIVATAL. 

Gyógyítasz  s  bort  mérsz.  Italod  két  érdemű:  érzem 
Gyógyszereden  borodat,  gyógyszeredet  borodon. 


EGY  KÖVÉR  VENDÉGFOGADÓSRA. 

Itt  nyugszik  Haspók,  s  örömest,  ha  zabálni  lehetne 
Testét  egy  buzatár  potrohos  öble  fedi. 

Mennyi  baromfi-halált  okozott  ez  időnek  előtte  1 
Jajjaikat  most  is  hallani  sírja  fölött. 


MOHÁCS. 


Sír  vagyok,  elhullott  magyaroknak  sírja,  Mohácsföld, 
Mely  vérből  nevelek  gyász  telekimre  mezőt ; 

De  ne  pirulj,  oh  honfi,  azért  eljőni  sikomi-a, 
Had-gázolta  határt  látni  s  az  árva  Cselét: 

Kart  és  férfi  kebelt  vive  itt  a  harczba  magyar  nép ; 
Sors  erejű  számmal  győze  az  ozmán  erő. 


cMely  föld  ez,  mi  virágzó  tér  az  öreg  Duna  partján, 
Mellyen  sárga  kalász  rengcdez  és  buja  fű?)) 

Vörösmarty   munkái.   1.  n 

Nyögve  felel,  s  csak  alig  hallatva  s  keservesen  a  föld: 
<(Hír  temetője  Mohács,  s  a  magyar  átka  nevem. y> 


PUSZTASZER. 

Pusztaszer  a  nevem,  itt  szerzett  törvényeket  Árpád 
Hőseivel  s  a  hont  biztos  alapra  tévé. 

S  áll  az  azóta  kilencz  századnak  véridején  túl ; 
Várja  virágzását  s  vajha  ne  várja  hiún ! 


PÁZMÁN. 

Pázmán,  tiszta  valóságnak  hallója  egekben. 

Megtért  térítő  állok  az  Isten  előtt, 
S  hirdetek  új  tudományt,  oh  halld  s  vedd  szivre  magyar  nép: 

(•Legszentebb  vallás  a  haza  s  emberiség.)* 


EGRI  BOR. 

Ittanak  a  hősök  s  egyik  így  pendíte :  ((Török  vér!» 
((Hagyj  folyjon))  monda  hévvel  az  egri  Dobó. 

S  folyt  az  azóta  határ  nélkül;  s  a  barna  pogány  vér 
S  lelke  Dobónak  forr  lángboraidban,  Eger. 


DOBÓ. 

Hallá  török  zajgást  rémült  várában  Egernek 
S  a  sír  álmaiból  felnyöge  arra  Dobó  : 

«Hogy  nem  kelhetek!))  ezt  zúgá:  ((kétszázezer  ellen 
Én  megtartottam  kétszer  ezerrel  Egert.)) 

MÉH. 

Hulló  harmatnak  szeretője  s  a  harmatos  ágé. 
Mézajkú  kis  raj  nyugszom  e  rózsa  megett. 

Engem  illatnak  szédíte  meg  árja,  csapongót, 
S  mellyet  nem  sejték,  a  tövis  éle  megölt. 


REMETE  SÍRJA. 

Egy  jámbor  remetét  lelsz  c  kis  üregbe  letéve, 
Kit  szent  gondjai  közt  csendesen  ére  halál. 

Melly  élelmit  adá,  itt  hajladoz  a  fa  fejénél, 
Lábainál  csörög  a  kút  ere,  mellyet  ivott: 

Halk  suhogásaikat  még  hallja-e  vájjon  alant  is? 
Hallja  ;  de  álmadozik  s  álma  örökre  szelíd. 


A  VÁRAKOZÓ. 

Várakozás,  te  csalárd  érzet  szerzője,  keserv  a 
Rosszra  kinézőnek,  jóra  sovárnak  öröm! 

Mért,  ha  leánykámat  lesem,  és  nem  jön  meg  időre, 
Vagy  vegyes  ábrándos  kín  s  gyönyör  álmaiból? 

Ah  szűnj  meg  s  piros  ajkaival  maga  jőjön  el  a  szépi 
S  hagyjon  a  várónak  innia  tiszta  gyönyört. 


ZRÍNYI  A  KÖLTŐ. 

«E  lantot,  koszorútlant  bár  yiolája   kezétől, 
Mely  Szigetet  zengé  s  hősei  áldozatát ; 

Es  e  rettenetes  szablyát,  sok  erősnek  ölőjét, 

Melyre  ((ne  bántsd  a  magyart !»  jelszavam  írva  vagyon, 

Zrínyi  hagyom  neked,  oh  haza!  és  gondjaidba  ajánlom, 
Zrínyi,  az  éneklő  s  a  diadalmi  vezér. » 


KÉT  GYERMEK  SÍRJA. 

Oh  anya!  meg  ne  sirass,  hogy  ezen  kis  sírba  leszálltam: 
Játszani  szállottam  kedves  öcsémhez  alá. 

EGY  JÁMBOR  SZERZETES  SÍRVERSE. 


Itt  nyugszik  Cseri  Pál,  szent  szerzet  tagja  az  úrban 
Benne,  mig  éle,  az  úr  lel  vala  megnyugovást. 


E  helyt  szenti nek  a  szent  férfiú  zenge  zsolozsmát: 
Most  pedig  őneki  zeng  mennyben  az  égi  sereg. 


AZ  ÚJÍTÁS  ELLENSÉGEIHEZ. 

Ti,  ti  az  újítás  megrögzött  ellenezői, 

Ösmerlek,  ránczos  homlokú  tisztes  urak! 

Láttalak:  agg  bundáitokat  lehajítva  szugolyba, 
Ittatok  új  bort  és  ettetek  új  kenyeret ; 

S  nem  kérétek-e  mind  egyaránt  új  s  ifjú  menyecskét? 
Szégyen!  az  új  hold  is  fönn  vala  lakzitokon. 


SZIGET. 

Honfi!  ha  föllépendsz  düledék  várára  Szigetnek, 
Sírva  ne  említs  szót  sajnos  eleste  félő' : 

Ott  hős  Zrínyi  körűi  bátor  daliái  nyugosznak : 
Gyönge  panasz  szózat  bántja  nagy  álmaikat. 


HUSEG. 

Lányka!  miért  ez  elázott  arcz,  e  harmatozó  szem? 

Mért  e  fájdalom?  e  szív  dobogása  kiért? 
(•Sírban  atyám,  érette  könyfim  s  e  fájdalom  érte; 

De  szivem  és  e  szív  hű  dobogása  tiéd.)) 


J^öltemények-  i^^i  ■ 


KISFALUDY  KÁROLY  SÍRJÁRA. 

Kisfaludyt  ne  keresd  e  keskeny  sírban,  o  honfi! 

S  a  rövid  élet  után  holtnak  örökre  ne  véld  ; 
Itt  csak  elomlandó  tetemeit  jelelék  ki  baráti  : 

Fenn  vann  időt  múló  szelleme  műveiben. 


A  GYÁSZKISÉRET. 

Kisfaludyt  gyászolni  ki  jő?  mily  szánakodó  nép, 

Mely  nem  földi,  mi  mély  bánatú  néma  sereg? 
Hát!  ti  vidám  tréfák,  keseregtek-e,  és  ti  daloknak 

Húgai,  sóhajtás  váltja-e  hangotokat? 
S  szép  Aurora,  te  jősz  legeiül,  a  gyász  vezetője? 

S  fátyolodon  bánat  gyöngyei  hullnak  alá,  — 
Ah  van  okod:  ki  reád  fényt  s  díszt  hoza,  sírba  hanyatlott; 

Lengjen  öröklétű  csillagod  álma  felett. 

CSÁK, 

szomorújáték   Kisfaludy   Károlytól. 

Fölkele  Csák,  s  nagy  lelke  szavait  maga  zúgta  hogy  írnák, 
S  a  költő  azokat  jegyzeni  kezdte  hiven  ; 

De  bele  fáradt  a  fél  isteni  műbe,  s  azóta 
Csák  komor  és  hallgat  kedvese  hamvainál. 

V.  FERDINÁND  FELGYÓGYULÁSAKOR. 

Jött  a  Halál  betegágyához  magyar  ifjú  királynak ; 

De  látván  a  hazát  állni,  s  a  nemzetet  ott. 
Megdöbbent ;  s  «  ha  kívánjátok—  szólt  végre  —  maradjon ! 

Én  őt  őrötökül  s  gondjaitoknak  adom.)) 

A  HÍVTELENRE. 


Gyászolom  a  hitlent,  s  nem  színlett  gyászom  örök  lesz 
Él  ugyan  ő,  de  nekem  szívben  örökre  kihalt. 

Lássa  meg  a  kora  gyászt  maga  is  s  érezze  keservét, 
S  oly  feketék  legyenek  napjai,  mint  ez  a  szín. 


A  BOLDOG. 

Birlak-e,  vagy  csábúlt  szemeim  játéka  im  e  kéz, 
És  e  hókebel  és  e  piczin  édes   ajak? 

lllat-e  ez,  mellyet  beszivok  szomjamban  aléltan. 
S  melynél  olvadozok,  láng-e  ez  angyali  szem  ? 

Úgy  van!  egész  tündér  ország  bubája  körűifont, 
S  én  gyönyörérzékből  istenek  álma  vagyok. 


A  NÁNDORI  TORONYŐR. 

Hasztalanul  küzdött,  nem  tudta  leverni  fokáról 
A  zászlós  törököt  Nándoron  a  magyar  őr. 

((Vagy  te  ragadj  engem,  török,  a  mélységbe  magaddal 
Szóla,  vagy  én  húzlak  büszke  jeleddel  alá.í) 

S  egyszersmind  megölelte  merőn  a  holdemelő  tart, 
S  száz  öli  fenségről  szörnyű  halálba  rohant. 


AZ  ELZÁRKÓZOTT. 

Kertem  alatt  ha  ki  mégy  a  rétre,  leányka,  s  az  ajtót 
Zárva  s  szökőkutamat  víztelen  állva  leled  ; 

És  zaj  nélkül  az  ernyőket,  hol  máskor  öröm  zeng, 
S  pusztán  a  szerelem  játszadozása  helyét ; 

Vissza  ne  térj,  kedves!  idegennek  nem  vagyok  én  honn 
Téged,  csak  jöjj,  kert  s  kert  ura  várva  fogad. 

JELENKORI  SZERELEM. 

Állhatatosság  a  szerelemben,  aranykori    hűség. 
Merre  vagy  a  földön,  vagy  mi  hazába  keléi  ? 

Most  a  lányka  ruhát  s  szeretőket  vált  mosolyogva, 
S  új  széphez  vígan  távozik  a  szerető. 

így  mind  a  két  fél  a  rögzött  rosszban  egyenlők  : 
Hitlen  lánykáért  hittelen  ifjú  hevül. 


BUKSIHOZ. 

Hírt  keresünk,  úgy  van!  Italul  én  szomjuzom  a  hírt 
Vastagon  és  durván.  Buksi,  te  éhezed  azt. 

Én,  mint  jó  bortól,  tán  édesen  álmodom  egykor: 
De  te  zabálsz,  mint  a  pór  lova,  s  hullani  fogsz. 


TITTEL  HALÁLAKOR. 

Téged  egek  s  csillagkoronák  éjféli  barátját, 

A  föld  fellegein  túl  rideg  ormi  lakót. 
Hogy  közelebb  jutnál,  a  csillagok  ősura,  téged 

Tittel !  ohajtásid  tűzseregéhez  emelt ; 
Ah  de  utánad  gyász  maradott.    Most   felmegy  az  utas, 

S  nem  leli,  mellyet  várt,  lelke  az  égi  gyönyört : 
Puszta  halommá  lőn  az  imént  meglelkesedett  szirt, 

S  néma  jegy  a  csillag,  mely  megyén  orma  fölött. 


IZMÉN  SÍRJÁRA. 

Sok  szívnek  gyötrelme  mig  élt,  gyötrelme  hogy  elhalt, 
A  gyönyörű  Izmén  nyugszik  e  hantok  alatt. 

TŰZ  ÉS  VÍZ. 

Egy  tüz  van  csak  erős,   és  egy  víz  árja  hatalmas, 
Mely  sziveket  gyújt,  mely  szívbeli  lángokat  olt : 

Mind  kettőt  szemeidbe,  o  némber!    az  istenek   adták 
Mennyei  szikra  amaz,  mennyei  harmat  emez. 


BUS  EMLÉK. 

E  koszorút  gyászenilékűi  keseredve  akasztom 
Annak,  kit  szeretek,  mennyei  képe  fölé. 

Hervadozása  jelentse,  hogy  a  ki  feláldom  zzzn  jelt. 
Búban  az  elhunytért,  mint  koszorúja,  fogyok. 


SZÉP  ÉS  HŰ. 

Szép  vagy,  Amália,  szép;  de  ha  szép  a  bájos  Eliza, 
Jaj  neked!  ő  hűbb  is,  nem  csalogatja  hivét. 

Ot,  mint  kincset,  az  ifjú  szivében  fogja  viselni  : 
Téged,  hogy  hervadj,  keblire  fényleni  tűz. 


SZÍV. 

Szív  vagyok,  elkeserült  ifjúnak  szíve,  üres  ház, 
Melyben  kedv  nélkül  száll  meg  az  égi  lakos ; 

Itt  az  öröm  szomorúvá  lesz,  kéj  és  gyönyör  elhal, 
A  boldog  szerelem  megriad,  és  tova  kél. 

Néma  halál,  te  szelíd  vendég,  jer  s  zárd  el  az  ajtót, 
S  írd  rá :  búk,  örömek,  vissza  !  bemenni  tilos. 


BÚS  KERT. 

E  helyet  elbódult  szerető  keresé  ki  magának, 
És  szomorú  fákkal  rakta  meg  a  szomorú. 

Ót  tavasz,  ősz,  egyaránt  s  tél  és  nyár  sírva  találta, 
Mint  bujdokló  rém  jár  vala  lombjai  közt. 

Nézz  be  utas  s  ha  talán  elszúnyadt  volna,  kivánjad  : 
Álma  legyen  boldog :    élete  nem  vala  az. 


A  PUSZTA  SÍR. 

A  Duna  habjainál  ki  van  itt  a  kisded  üregben 
Pusztán,  s  omladozó  hamvai  jeltelenül? 

Menj  harsogva,  folyam !  mely  gyakran  vitted  emelve 
A  győző  seregét,  zengj  hadat  álmaihoz; 

S  mellyet  szerze,  te  légy,  ország !  az  erősnek  örök  jel 
Népvezető  Árpád  hamvai    nyugszanak  itt. 

A  MAGÁNY. 

Ó  az!  e  szív  választotta, 

A  legédesb  lány, 
A  ki  ott  a  sokaságban 

Áll  zöld  part  fokán. 

ó  az  !  angyaljó  szivének 

Szép  követjei. 
Szerte  járnak  a  seregben 

Félénk  szemei. 

S  mindenütt  van,  mindent  eljár 

Szeme,   mint  villám; 
Egyre  nem  mer  rá  találni. 

Egyre  csak,  reám. 

De  ha  távol  elmaradt  a 

Zajló  társaság. 
És  fölénk  a  szent  magányban 

Hajlik  biztos  ág ; 

Akkor  nem  titkolt  örömmel 
Nyílnak  karjai, 

Csókkal,  édes  szózatokkal 
Ömlők  ajkai. 

Akkor,  a  mit  rég  epedve 
Vártam,  meglelem : 

Szép  ölében  álmodozni 
Hagy  a  szerelem  ; 

S  éljük,   míg  az  ér  sietve 

Űzi  habjait, 
Visszahozhatatlan  órák 

Boldogságait. 


A  KÉRŐ. 

Vicza  lelkem!  hova  sétálsz? 
Tudod-e,  hogy  rossz  helyen  jársz  ? 
Szerelem  van  itt  elvetve. 
Reá  búbánat  ültetve  ; 
Megbánod  ha  leszakasztod, 
Megbánod  ha  nem  szakasztod  : 
Mindenképen  veszedelem. 
Másnak,  magadnak  gyötrelem, 

Vicza  lelkem  !  tudod-e  már 
Mit  mondott  a  kakukmadár? 
Azt  mondotta,  hogy  nem  élek. 
Ha  meg  nem  szánsz,  drága  lélek! 
De  ha  szeretsz:  mint  a  madár. 
Mely  az  áldott  mezőben  jár. 
Vígan  lakom,  vígan  élek, 
Még  a  haláltól  sem  félek. 

Hejh  galambom,  gyere  hozzám, 
Tövistelen  az  én  rózsám. 
Nem  rég  hordom  kalapomon, 
Neked  szedtem  a  hajnalon ; 

Ha  megtetszik,  vedd  el  azt  is. 
Végy  el  hozzá  magamat  is : 
Ketten  leszünk  az  örömre, 
Ketten  a  keserűjére. 


BECSKEREKI. 

öVerjen  meg  az  Isten,  Becskereki ! 
Ne  higyen  szép  szavaidnak  senki, 
Ne  higyenck  sugár  termetednek. 
Engem  csaló  fekete  szemednek. 
Elhagytam  jó  férjemet  miattad, 
S  most  fejemet  vég  Ínségnek  adtad  ; 
Magam  vagyok  a  vadon  erdőben. 
Testem,  lelkem  árván,  veszendőben. 
Verjen  meg  az  Isten,   Becskereki ! 
Ne  hallgasson  szavaidra  senki : 
A  ki  meg  tud  egy  szeretőt  csalni. 
Soha  nem  fog  az  már  hív  maradni.* 

Így  busúlt  a  szép  fiatal  asszony. 
Maga  ülvén  egy  kerekded  halmon ; 
Hollóhaját  szélnek  eresztette, 
Bús  orczáját  kezével  fedezte, 
S  mint  búvár  a  tenger  mélységéből 
Sóhajtások  jöttek  fel  kebléből. 

S  mint  a  kis  lány  pincze  gádorában 
Ül,  csábítás  égvén  orczájában  : 
Ugy  ül  úton  útfélen  az  estve, 
Pirosra  és  haloványra  festve, 
A  rablók  és  gyilkosok  barátja. 
Jók  félelme,  rosszak  bátorsága. 
S  szűnik  már  a  szajkó  rikkantása, 
Nem  hallik  a  harkály  kopogása; 
Csak  gili  búg  magányos  fészkében, 
Csalogány  zeng  bokor  ernyejében ; 
Fénybogártól  ragyogó  utában 

Fut  a  kígyó  tarka  pompájában, 
A  levegő  szabad  mezejében 
Leng  az  agg  sas  utósó  röptében, 
De  a  bagoly  megereszti  szárnyát, 
A  homályban  kezdi  országlását, 
Rettenetes,  hol  a  fényt  elállja, 
Szárnyainak  setét  vitorlája. 
S  ki  bujkál  most  a  csere  szélében  ? 
Lova  fékét  tartva  jobb  kezében? 
Széles  kalap  van  nyomva  fejébe. 
Karcsú  mente  szegül  csípejébe ; 
Szűk  nadrága,  sarkantyús  csizmája, 
S  szintúgy  tánczra  peng  a  karikája. 
Akárki,  de  finom  legény  lehet. 
Kényes,  csínos,  katonának  termett, 
S  mit  kereshet  ez  a  késő  vándor? 
Szeme  olyan  mint  a  fekete  bor. 
Szanaszét  jár  mint  Noé  hollója ; 
Gazdájára  többé  semmi  gondja. 
Hogy  az  asszonyt  látja  üldögélni. 
Abba  látszik  magát  eltemetni. 
De  ijedve  föltekint  az  asszony. 
Csak  hogy  el  nem  ájul  a  látványon, 
S  szegény  bizonyosan  elájulna, 
Ha  a  legény  ollyan  szép  nem  volna. 
S  most  így  szól  a  jövevény  hozzája  : 
«Mit  búsulsz  te,  vad  erdők  rózöája  ? 
Soha  se  törd  búban  a  fejedet, 
iVleggyógyítom,  ha  nekem  engeded  : 
Utas  vagyok  s  szép  piros  orczáért, 
Élek  halok  szép  asszony  csókjáért.); 
így  szól,  s  fához  köti  sárga  lovát, 
A  szép  asszony  mellé  veti  magát. 
Vigasztalni  kezdi  szép  szavakkal, 
Kérlelgetni  kedves  ajándékkal. 
Karcsú  der'kát  tartja  megölelve, 
S  így  szól  hozzá  csalfán  hízelkedve  : 
« Kell-e  rózsám,  gyűrű  ujjaidra, 
Tarka  kendő  szép  fehér  nyakadra, 

Kartonszoknya  karcsú  derekadra, 
Piros  czipő  kicsiny  lábaidra? 
KclI-e  rózsám  barna  legény  csókja. 
Kell-e  neked  lelkem  gondolatja? 
Hív  szeretőd  leszek  mind  halálig, 
Uralkodom  Pesttől  Hortob ágyig.)) 
Így  szólt,  s  mintha  vásárról  jött  volna, 
Portékáit  bőséggel  ontotta, 
Kartont,  czipőt  húzott  tarsolyából, 
Tarka  kendőt  német  szép  gyolcsából, 
És  közűlök,  a  mint  egyet  rázott. 
Aranygyűrű  s  hópénz  karikázott. 
Elámult  a  szemfényvesztő  kincsen. 
Azt  sem  tudta,  melyikre  tekintsen, 
S  így  szólt  szíve  vágyát  eltitkolva 
A  szép  asszony  neki  bátorodva  : 
((Nem  kell  nekem  gyűrű  újjaimra, 
Tarka  kendő  sem  fehér  nyakamra, 
Piros  czipő  sem  kell  lábaimra, 
S  kartonszoknya  karcsú  derekamra ; 
Hajh  de  kell  a  barna  legény  csókja, 
Kell  lelkednek  minden  gondolatja  : 
Hív  szeretőd  leszek  mind  halálig, 
Veled  járok  Pesttől  Hortobágyig.» 

S  a  legény  most  leveszi  kalapját. 
Omló  haja  ellepi  két  vállát, 
S  kitündöklik,  mint  a  hold  világa. 
Haja  közül  ifiú  orczája. 
S  ki  volna  más,  mint  te  Becskereki  ? 
Nem  örül  úgy,  mint  az  asszony,  senki  ; 
Fölijedve  borúi  el  nyakába, 
S  vígan  néz  a  setét  éjszakába. 


Hamis  huszár  vagy  te  Becskereki, 
Rajtad  még  az  ördög  sem  tenne  ki  ; 
Majd  mint  a  szél  nyargalsz  a  pusztákon, 
Tagjaidon  lobog  fehér  vászon, 

Be-beüjsz  a  bugaczi -csárdába, 
Nagyot  iszol  világ  boszujára ; 
Majd  öltözöl  úrfiak  módjára. 
Kényes  nyalkán  sétálsz  a  vásárra, 
S  a  mi  szép  és  drága  portékában, 
A  mi  jó  van  s  legel  a  pusztában. 
Mihelyt  szádnak,  szemednek  megtetszik, 
y\tkozott  kezeid  azonnal  megszerzik. 
S  nem  csak  marha,  portéka  kell  neked. 
Majd  meg\'ész  a  szép  asszonyért  lelked ; 
Azokat  is  rendre  csalogatod, 
S  ha  megcsaltad,  oda  hagyogatod. 
Gonosz  kalmár  vagy  te  Becskereki, 
A  vármegye  nyomodat  rég  lesi  ; 
Nem  szereti  gazdálkodásodat. 
Vigyázz,  kötél  szegi  még  nyakadat. 
Beteg  sem  lészsz,  mégis  meg  kell  halnod, 
Kettős  oszlop  között  fennakadnod, 
Lábad  alatt  tüskét  kerget  a  szél ; 
Megtalálod  a  mit  nem  kerestél. 


PÁSZTORLÁNY  DALA. 

Kis  rózsa,  szép  rózsa, 

Gyönge  virágszál ! 
Szeretőd  ha  volna 

így  nem  hervadnál ; 
De  hervadsz  mint  magam, 

Hull  kis  leveled : 
Kedves  ifjúságom 

Hull  el  itt  veled. 

Kis  rózsa,  szép  rózsa, 
Vársz-c  még  tavaszt  ? 

Jaj  nekünk !  örökre 
Elvesztettük  azt. 

Más  virág  fog  állni 
Száraz  ágadon 

Más  leány  örülni 
Puszta  dombomon. 

V.  FERDINÁND  KIRÁLYHOZ. 

1831.* 

A  megdicsőült  hajdan  erősei. 
Csaták  s  jeles  tett  voltának  énekem : 

Hallgatva  néztem  a  jelenkor 

Bábmüveit,  fogadásom  állván 

Nem  szólni  semmit  gyiwz  fiak  felől. 

És  hallgatásom  szent  vala  és  igaz  ; 
Meg  nem  nevezve  éltek  a  hon 
Korcsai,  bár  rag)'ogók,  előttem. 

De  oldva  van  már  esküm  az  ég  előtt. 
Téged,  hatalmast  százezerek  fölött. 

Fejdelme  a  küzdő  magyarnak. 

Téged  örömrebegő  szavakkal 

És  hálabttzgón  minden  ajak  köszönt.  — 
Melly  Isten  által  súgta  meg  a  haza. 

Szüksége  titkát,  hogy  Te  abban 

Gyámola  és  emelője  lennél  ? 

Mely  vígasságnak  ünnepe  ez  nekünk! 
Mily  boldogabb  kor  éve  következik! 

Midőn  Te  lépsz  föl,  és  legelső 

Tettedet  is  kegyadás  jelenti. 

Te  a  magában  puszta,  kopár  aranyt. 
Termő  ugarrá  tetted  :  az  elhagyott 
Ínség  kiált  föl  díszneveddel, 
S  hálakönyű  ragyogó  szemében. 

*  Midőn  a  koronázási  50,000  arany  országos  ajándék  felét  a 
magyar  akadémia  alaptőkéjéhez  csatoltatni,  másik  felét  pedig  a 
szegény   adózók   felsegélésére   kiosztatni    rendelte. 

S  hová  jutánk  már,  mily  alacson  fokig? 

Még  a  vad  is  hű  ős  faja  liangihoz : 
Mi  megtagadtuk  önmagunkat, 
Megtagadánk,  haza  nyelve,  téged. 

Azon  hatalmast,  melylyel  az  ősz  Ügck, 
S  a  népvezérlő  Álmos  uralkodott ; 
A  hét  mag^'arnak  hős  beszédét: 
Számkivetett  vala  ajkainkról ; 

S  éltünk,  bitang  nép,  a  magas  ég  alatt. 
Már  nem  hasonlók  senkihez  :  elfolya 

A  téttevő  kor  s  milliókra 

Lelki  halál  vala  eljövendő. 

Már  láttuk  a  bús,  nemzetölő  veszélyt. 
Setét  őzönként,  jőni  fejünk  fölé, 

Hallók  ijesztő  harsogással 

Zúgni:  C( magyar!  te  ki  vagy  törölve. » 

De  hála,  nektek,  nagyra  szülött  fiak, 
S  példák  után  nagy  példaadó,  neked ! 

Te  fölsegélíed  a  kiáltó 

Árva  szavát,  s  hogy  örökre  zengő, 

S  tanú  lehessen  nemzeti  fény  felől. 
Te  kincset  adtál,  s  bátorodást  neki  : 
Te  vitted,  a  bús  némaságból, 
Messzeható  riadásra  hangját.  — 

Ne  véld,  hogy  illyet  elfeled  a  magyar, 
Hogy  háládatlan  szíve  bezárkózik: 
E  nemzet  az,  mely  ősanyádért 
Ingyen  adá  csatavészre  lelkét; 

E  nemzet  az,  mely  terhes  adó  gyanánt 
Pótolhatatlan  vért  fizet  és  halált ; 
E  nép  ajánlja  honja  sorsát, 
S  kéri,  ne  légy  idegen  neméhez. 

SALAMON. 

eÁtok  reád,  magyarok  hazája, 

Átok  rád,  te  pártos  büszke  nép ! 

Ingadozzon  fejed  koronája, 

S  mint  az  árnyék,  légyen  oly  setét. 

Mint  kemény  kard,  oly  kemény  sziveddel 

Meg  ne  békélj  soha  ten  feleddel. 

És  te.  Isten,  a  ki  fölkenettél, 
Hogy  viselném  földön  képedet. 
Elfelejts,  ha  meg  nem  védelmeztél, 
Nem  kivánom  több  kegyelmedet. 
Salamonnak  nincs  hol  maradása. 
Földön  nyugta,  égre  vágyódása.  í 

A  lesújtott  angyalként  imígyen 
Átkozódik  a  futó  király; 
Tört  sisakja,  pajzsát  elvetette, 
S  kardja  csorba  csonka  vasból  áll, 
Vért  piroslik  hősi  arczulatja, 
Honfivért  a  kardnak  markolatja. 

Teste  dúlt,  de  lelke  még  dulottabb  ; 
Tátog  a  seb  véres  oldalán. 
De  nagyobb  az,  jobban  ég  szivében, 
Mellyet  érez  vesztett  koronán. 
Futva  fut;  de  bármi  gyors  futása. 
Vele  száguld  keble  óriása. 

S  már  folyók  és  rónaság  vidéki. 
Bérezek,  völgyek  elmaradtanak, 
S  a  határnál  a  futó  elébe 
Egy  vad  erdő  lombi  hajlanak : 
Ott  elvész  a  bús  lovag  pályája, 
Rá  borúiván  rengeteg  homálya. 

a 

V*rO»marty  munVéi.   I. 

És  az  év  jár ;  sárga  koszorúját 
Váltja,  veszti  a  komor  vadon, 
Felzendül  az  elholt  dal  koronként 
A  viruló  ifjú  lombokon, 
Agg  a  szarvas,  feje  ágozatján 
Éve  számát  büszkén  mutogatván. 

És  az  évek  múltán  a  vadonban 
Domb  alatt,  hol  forrás  csörgedez. 
Melyhez  a  vad  csörtető  robajjal 
Jár,  ha  hévtől  szomjan  epedez : 
Egy  jámbornak  áll  kis  kápolnája. 
Nyílt,  födetlen,  ég  mosolyg  le  rája. 

Egy  letűzött  kard  a  szent  kereszt  ott, 

És  az  oltár  isten-adta  föld, 

Térdepelve  éjt  napot  hosszában 

A  remete  ott  ahítva  tölt ; 

És  ragyog\-a  ömlik  el  szakála ; 

Mindenik  szál  lelki  béke  szála. 

Kebelében  szenvedély  hatalmi 

Rég  nyugatra  csillapodtanak, 

Arczain  vad  indulat  vonási 

Lágy-szelídre  elsimúltanak ; 

Egy  óhajtást  rejt  s  mond  szíve,  szája 

((Boldoguljon  a  magyar  hazája  I» 

S  elhal  a  nagy  átok,  messzetünvén 

A  királynak  gőgös  álmai. 

És  az  ember  jobb  természetének 

Visszatérvén  aggodalmai : 

((Légy  szerencsés,  rokonim  hazája! 

S  a  szerencsét  ten  erőd  táplálja!* 

Így  óhajt,  és  teste  romiadékán 
A  halálnak  gyilkos  karja  győz, 
összeroskad,  s  hervadó  levéllel 
Eltakarja  őt  a  sárga  ősz, 

S  a  királynak  puszta  sírhazája 
Most  vadaknak  orditó  tanyája. 


MAGYARORSZÁG  CZÍMERE. 

Szép  vagy  o  hon,  bérez,  völgy  változnak  gazdag  öledben, 
Téridet  országos  négy  folyam  árja  szegi ; 

Ám  természettől  mind  ez  lelketlen  ajándék: 
Nagygyá  csak  fiaid  szent  akaratja  tehet. 


A  PATAKHOZ. 

Folyj  el,  o  folyj,  patak,  és  kit  partod  bokra  lehullat 
Vidd  a  rózsalevéit  gyors  vizeidben  alá: 

Ah  így  folytának  el  jobb  napjai  életidőmnek, 
S  a  szerelem,  mint  a  rózsalevelke,  letűnt. 


A  LÁTOGATÓK. 

Lányka !  ha  lassú  dobajt  hallasz  s  ajtódon  az  álmák 
Tűnedezése  között  szellemi  hármas  ütést, 

Meg  ne  ijedj :  mi  vagyunk  :  a  hív  éj,  hív  szeretőd  én, 
S  a  ki  vezérem  volt  s  őröm  is,  a  szerelem. 


A  HALDOKLÓ. 

Kedves  lányka !  ha  sírhelyemet  meglátni  jövendesz, 
Szőke  hajadból  egy  fürt  legyen  áldozatod. 

Egy  kisded  fürtöt  nem  fogsz  sajnálni :  mig  éltem. 
Hű  szived  és  ajakid  csókjai  voltak  enyéim. 


fi* 

AZ  ÁTOK. 

« Férfiak  !l>  így  szólott  Pannon  vészistenc  hajdan. 
Boldog  földet  adok,  víjatok  érte,  ha  kell.í) 

S  víttanak  elszántan  nagy  bátor  nemzetek  érte, 
S  vércsen  a  diadalt  végre  kivítta  magyar. 

Ah  de  viszály  maradott  a  népek  leikein :  a  föld 
Boldoggá  nem  tud  lenni  ez  átok  alatt. 


ETELE. 

Nagy  haragú  Etelét,  dúlóját  annyi  hadaknak. 
Százhalom  aljában  rejti  az  érdi  határ. 

Istenek  ostora  ő,  eljött  büntetni  világot ; 
Mint  rohanó  villám,  égete,  rombola,  tűnt. 


BUDAI  TEMETŐ. 

Hamvait  e  környék  fedi  a  szent  keblű  Virágnak 
Sírja  fölött  régen  kis  fakeresztje  bedőlt : 

Emléket  neki  egy  jobb  kor  fog  tenni,  öröklőt, 
S  azt  hogy  hű  fia  volt,  a  haza  jegyzi  reá. 


AZ  ELHAGYOTT  LEÁNY. 

Száraz  fának  száraz  ága, 
Nincs  szivemnek  boldogsága  : 
Elment  Bandi  katonának. 
Hadakozni  a  királynak. 
Isten  tudja,   most  ő  hol  jár, 
Tán  tovább  ment  mint  a  madár. 
Tengeren  túl,  hegyeken  túl. 
Tán  a  világ  végén  is  túl. 
Mért  nem  lett  az  én  katonám, 

Hogy  6t  mindennap  láthatnám, 
Ölelhetném,  csókolhatnám. 
Haláltól  is  megváltanám? 
De  most  ő  is  oda  marad. 
Hazájába  el  nem  juthat, 
S  én  helyette  veszendőre 
Búval  megyek  esküvőre, 
Búval,  búval,  búbánattal. 
Míg  bennem  a  lélek  kihal. 

A  SZERELEMHEZ. 

Még  egyszer,  szerelem  ! 
Érezzem  lángodat. 
Még  egyszer  édesen 
Gyötrő  hatalmadat. 

Add  vissza  búmnak,  ah, 
Lyánkám  hajfodrait. 
Csábító  két  szemét, 
Mosolygó  ajkait. 

Hagyj  andalogni  még 
A  rózsás  arczokon, 
A  tőlem  elragadt 
Oly  égi  bájakon ; 

Hogy  majd  ha  száll  a  nap 
S  a  csendes  este  jő, 
A  hold  sugári  nál 
Derengvén  a  mező. 

Epedve  várjam  őt 
Szerelmi  gond  között. 
Mint  vártam  egykoron, 
Míg  lángom  üldözött. 

És  lássam  a  jövőt 
Képzclmcm  szárnyain* 

Mint  volt  nyíló  kora 
Legelső  napjain  ; 

És  halljam  őt,  gyönyör 
Hatván  meg  lelkemet, 
Zengő  ezüst  szavát, 
Ez  egy  szót  hogy  ffszeretl» 

S  akkor  ha  megszakadt 
A  tündér  szép  alak. 
Utána  mély  sóhaj 
S  könyűim  szálljanak. 

Még  egyszer  add  nekem 
Érezni  lángodat. 
Még  egyszer  édesen 
Gyötrő  hatalmadat, 

S  a  puszta  éveken. 
Hol  rózsa  nem  virul, 
Emléked,  szerelem ! 
Legyen  virágomul. 


EGY  KIBUJDOSOTT  VÉGOHAJTÁSA. 

Külföld  halma  födend,  leütöttet  nem  honi  harczban. 
Sírba  rokon  könyíől  megsiratatlan  esőt ; 

Hintse  el,  a  ki  letesz  nyugalomra,  a  szánakozó  kéz 
E  szivemen  hordott  port  hideg  arczain^on. 

Szent  por  ez :  a  haza  földjéből  bujdosva  hozam  ki. 
Mely  rabigába  viszály  s  orgyilok  által  esek. 

NAPÓLEON. 

Nagy  volt  ö  s  nagysága  miatt  megdőlnie  kellett ; 

Ég  és  föld  egyaránt  törtek  elejteni  őt : 
Tűrni  nagyobbat  irigy  lőn  a  sáralkatu  ember, 

S  tűrni  hasonlót  nem  bírtak  az  istenek  is. 

KLÁRA  VISEGRÁDON. 

Tündérkert  övezé  a  hajdan  büszke  Magaskőt, 
Gyér  bokor  ül  szomorún  n\ostani  romja  körül 

Oly  vala  s  illyenné  lett  a  szűz  párta,  midőn  az 
A  vadán  eltépett  lány  kebelére  lehullt. 

Természet!  gyászod  jól  illik  e  szörnyű  falakhoz 
Klára  elestének  képe  s  boszúja  te  vagy. 


A  RÓZSA. 

Rózsa,  hajolj  meg  a  lányok  előtt :  szerelemmel  az  ifjú 
Téged  imád,  érted  gerjedez,  arczaikon  ; 

És  gőggel  ti  ne  nézzetek  a  rózsára,  leánykák ; 
Tcstvértek :  gyönyörű  mint  ti,  de  hervatag  is. 


A  LÁNYKA  SZOBOR  ELŐTT. 

Lánykai  ne  hódolj  a  csáboknak  az  ifjú  alakján 
Kőből  van,  szived  ott  sziklai  mellre  talál. 


VJRÁG  ÉS  SZERELEM. 

Szélvész !  el  ne  ragadd  a  szelíd  fa  virágait :  önként 
Hullnak  azok  lassú  hervadozással  alá. 

El  ne  rabold  durván,  ifjú,  a  lányka  szerelmét  : 
Önként  adja  meg  az  szép  szavaidra  magát. 


A  CSALFA  LÁNY. 

Édesen  a  keserűt,  keserűen  mondod  az  édest 
Oh  keser-édes  lány !  gyötrelem  te  a  neved. 

AZ  ELVÁLÓK. 


Menni  fogunk,  te  öröm  s  boldog  szerelemnek  ölébe, 
Megcsaltnak  nekem  a  sír  menedéke  marad  ; 

Ott  keresek  békét  s  ah  ott  sem  nyughatik  e  szív  : 
Büszke  menyekződnek  hallani  fogja  zaját. 


A  SZÉP  SZEMEK. 

Féltelek,  ah  nagy  az  én  félelmem,  lányka,  miattad 
A  kirabolt  égnek  vagy  szemeiddel  adós. 


A  SZERETŐ  ÓHAJTÁSA. 

Mint  a  gyenge  virág  haldokló  fára  fonódik, 
S  repkény  karjaival  tartja  ölelve  hiven : 

Ugyan  fogjanak  át,  lánykám,  hű  karjaid  engem, 
Majd  ha  nagy  álmomnak  végtelen  éje  közéig. 


SZENT  LÁSZLÓ. 

Béla  fiát  Lászlót  a  váradi  sírterem  őrzi, 
Lelke  magas  mennynek  főpalotáiban  él. 

Sok  harczolt  hajdan  vad  zrőhcn  bátorodott  hős 
A  legerősebb  ő  s  a  haza  szentje  vala. 


HUNYADI  HALÁLA. 

Haldoklott  Hunyadi  s  meg  nem  tuda  halni  ;  töröknek 
Egy  nagy  adósságot  tört  lefizetni  csatán. 

S  megvítt  Nándor  alatt :  a  nagy  Mahomet  futa  sebben 
És  nyomorún  ;  győzött  a  haza  hőse,  s  lehunyt. 

TÜKÖR. 

Tarka  kendőd  lobogása 
Lelkem  édes  mulatása  ; 
Csakhogy  hajh  a  kendő  alatt 
Hamis  a  szív,  mely  kopogat. 

Barna  szemed  villanatja 
.Szívemet  fölgyújtogatja ; 
Csakhogy  a  szem  hamis  követ, 
Csal  mikor  sír,  csal  ha  nevet. 

Piros  ajkad  szólalása 
Paradicsom  megnyílása  ; 
Csakhogy  a  szó  kétélű  szer, 
Egyszer  gyógyít,  míg  százszor  ver. 

Vajha  orczád  tükör  volna, 
Lelked  abban  képpé  folyna, 
S  oly  szép  lennél,  milyen  igaz, 
Vagy  oly  nem  szép,  milyen  ravasz. 

Akkor  végre  kimutatnád, 
Ollyan  igen  szép  vagy-e  hát? 
Vagy  szépséged,  mint  a  hínár, 
Veszedelmes  mély  fölött  jár? 


A  HÍVATLAN  DALOSOK. 

Szerelmet  énekeltek. 
Szegény,  szegény  fiúk  ti. 
Pityergő,  hős  szerelmet. 
Szerencsés,  bús  szerelmet, 
Anakreon-szerelmet, 
Újmódi,  ó  szerelmet, 
Szerelmet  mindörökké, 
És  mindig  únodaJmast, 

Jzctlent,  érdeketlent, 
Bolond,  bolond  szereimet, 
A  millycn  a  botor  lúd 
Tollából  folyhatott  csak. 

Te  Lina,  Laura,  Nelli, 
Te  Phyllis  és  te  Daphne, 
Vagy  a  miként  neveznek, 
Az  Istenért,  leánykák. 
Nyájas,  kegyes  leánykák, 
Szép,  jó,  szelíd  leánykák! 
Az  Isten  szent  nevéért, 
Ne  hígyetek  szavoknak. 
És  meg  ne  hallgassátok 
Az  illyetén  imádót ; 
Hazudság,  a  mit  érez, 
Hazudság  gondolatja, 
A  mit  kimond  s  ki  nem  mond. 
Merő,  merő  hazudság. 

Az  Istenért,  leánykák, 
Hagyjátok  őt  epedni. 
Hagyjátok  sorvadozni ; 
Ha  égni  mondja  szívét. 
Hadd  égjen  el !  nem  ér  az 
Egy  árva  felsohajtást ; 
Ha  bujdosásra  készül, 
Hagyjátok  elbujdosni 
Viláqtalan  világia ; 
Ha  halni  vágy  buvában. 
Hagyjátok  őt  legottan 
Pusztulni  a  világból ; 
Mert  képes-e  nagyobb  bűnt 
S  halálosabbat  ember 
A  földön  elkövetni. 
Mint  a  ki  rossz,  igen  rossz 
Versekre  mért  sorokkal 
Szerelmet  énekelget? 

KISFALUDY  KÁROLY  EMLÉKEZETE. 

Elhuny  visszajöhetjenűl, 

Bár  érette  egész  nemzet  epedne  is, 
A  vég  óra  hatalmai 

A  vágyó  szem  elől  elviszik  a  jelest! 
A  bölcsön  tudomány,  erő 

Nem  tágít  a  hadak  hírkereső  fián, 
Sem  jámbort  szigorú  erény, 

S  ifjút  a  vidor  év  szelleme  meg  nem  ó. 
Mély  gyászban  :;zerető  s  barát 

A  sír  néma  kövén  hasztalan  ostromol : 
Míg  földön  nyomorút  s  bitort 

Hosszú  életi  kín  s  gyilkos  öröm  maraszt ; 
S  földnek  s  égnek  is  ellene 

A  véres  hatalom,  bíbora  szörnyeit 
A  szent  emberiség  nyakán 

Késő  s  gyáva  halál  szenvedi  ülniök. 
Mit  mondjon  tereád  a  hon, 

Kit  szép  férfikorod  munkabíró  delén 
A  sír  árnya  boríta  el  ? 

Mely  bánat,  mi  könyű  illik  azon  setét 
Zárhoz,  mely  porodat  köti  ? 

Oh  fáj  és  keserű  minden,  a  mit  tudunk 
Rólad  jót,  nemieset,  becsest, 

Mert  annak  teveled  jobb  fele  sírba  szállt ! 
Lángászt  ünnepel  a  világ, 

S  tündöklő  nagyai  hunyta  fölött  keserg: 
Minket  kétszeresen  sanyar 

Égő  fájdalom  és  nemzeti  veszteség, 
Mert  a  nagyra  szülötteket 

Nagygyá  lenni  kaján  végzet  irigyeli  ; 
Félig  kész  remekek  között 

Pályájok  derekán  hullnak  idő  előtt, 
S  új  hőst  a  megerőltetett 

Század,  hunytaiért,  kétkedik  adnia. 

AZ  ELHALÓ  SZERELEM. 

Szerelem  oltárán 
Kis  lángocska  még : 
Egy  fohász  fuvalma. 
S  már  a  láng  nem  ég ; 
És  kialszik  óhatatlan 
A  többé  meggyújthatatlan. 
A  ki  dúlt  kebel  ; 
Eltemetve  gyász  üszkében 
Hamvad,  a  mit  életében 
Ember  üdvöst  lel. 

Szerelem  oltárán 

Még  a  fájdalom 

S  köny,  minőt  nem  adhat 

Többé  hatalom; 

Egy  kicsin  köny,  ah  de  tenger, 

Melyben  a  szív-  s  életinger 

Mélyen  sűlyed  el. 

A  köny  elhullt  s  érzéketlen, 

Tompán,  bútlan,  örömetlen 

Áll  a  puszta  mell. 

Szerelem  oltárán 

Szép  emlékezet 

Visszatükröz  néha 

Eltűnt  képeket. 

Év  múlik  s  a  kedves  vendég, 

A  hitetni  visszajött  kép. 

Messze  honba  száll : 

És  neked,  ki  szívkihalva, 

Élsz  magadtól  iszonyodva, 

Kell-e  még  halál  ? 

AZ  ÓSZ  BAJNOK. 


Fenn  Lajosnak  udvarában, 
A  hadjáték  pompájában 
Két  hős  ifjú  áll ; 
Országczímer  pajzsaikon, 
Szíveikben  a  magas  hon; 
S  kikre  karjok  száll. 
Úgy  akarja  jó  szerencse, 
Porba  hull  sok  német  és  cseh. 

Képe  szörnyű  a  csatának ; 

Mintha  nem  csak  játszanának, 

Délczeg  harczfiak 

Egymást  mérő  lángszemekkel. 

Szívre  szögzött  fegyverekkel 

Ossze-rontanak ; 

Dárda  zúg,  pajzs  dárda  ellen  : 

A  két  ifjú  még  veretlen. 

« Kérkedők  ti  czímertekkel, 

Könnyű  gyózödelmitekkel. 

Büszke  magyarok ! 

Sok  nemzettel  föltevétek, 

Most  olaszszal  víjatok  meg; 

Én  olasz  vagyok. 

S  merre  föld  és  merre  nap  van. 

Nincs  olasznak  párja  hadban. » 

Szól  s  bevágtat  egy  merész  hős, 

S  mint  beszéde,  oly  fellengős 

Járta  s  keleté. 

Szélvész  fegyverforgatása, 

Könnyű  ménen  ugratása 

Villám  szellete. 

Így  bejárja  gyorsan  a  tért, 

Agg  a  nép  a  két  vitézért. 

S  képe  szörnyű  a  csatának ; 
Mintha  éltet  váltanának, 
A  vetélkedők 

Összeütnek  nyúlt  dsidákkal, 
Szívdöbbentő  roppanással, 
Egymást  rengetők. 
Hull  zörejjel  dárda  és  vért : 
A  két  hős  még  birja  a  tért. 

Váltva,  bátor  elszánással, 

Négy  dsidát  tört  rohanással 

Már  a  két  vitéz. 

S  bár  szivök  még  csüggedctlen, 

S  mint  a  szikla,  engedetlen, 

Karjok  súlya  vész. 

Még  egy  verseny,  s  a  fövenyen 

Diadalmas  az  idegen. 


Búsan,  elfelejtve. 
Sasként  egyedül. 
Puszta  sátorában 
A  vén  Toldi  űl. 

Sátorán  a  szellő 
Által  lengedez ; 
Osz  szakálla  mellén 
Sűrűn  rezgedez. 

Csak  busúl,  csak  őszül 
Vég-  s  határtalan ; 
Mert  hajh!  kedve  nincsen 
Élni  bájtalan. 

Lova  rossz  szeméten 
Teng  erőtlenül ; 
Súlyos  kardja,  vérté 
Porban  feketül. 

«Mért  e  néma  bánat. 
Agg  magyar  vitéz? 
Sírj,  üvölts,  ha  harczra 
Gyenge  már  a  kéz. 

Czímerét  hazádnak 
Bírja  hős  olasz ; 
Nézd  Budán,  ha  kétled. 
Pajzsán  díszlik  az.)) 

így  szól  átrohanva 
Egy  serény  lovag. 
Toldi  agg  szivében 
Gyúl  veszett  harag. 

Vas  buzgányt  utána 
Sújt  halálosan, 
S  a  lovaggal  a  ló 
Többé  nem  rohan. 

tMost  beszélj,  te  rosszat 
Hirdető  madár ; 
El,  tudom,  híreddel 
Nem  repülsz  te  már. 

Czímerét  magyarnak. 
Szólj,  ki  nyerte  meg, 
Hogy  fejét  a  villám 
S  Toldi  csapja  meg?* 

Mindent  a  lesújtott 
Bajnok  elbeszél. 
Mert  a  zord  öreggel 
Összetűzni  fél. 

Messze  tér  azonban 
S  vissza-kurjogat : 
«Toldi,  hejh  vén  Toldi, 
Kösd  fel  magadat. 

Hordja  el  a  szélvész 
Osz  szakálladat, 
Tüske  csiklandozza 
Lógó  talpadat. 

Az  tegyen  sírodba, 
A  ki  nem  szeret : 
Mért  ütötted  tönkre 
Jó  pej  ménemet. í 

Így  kiált  amaz;  de 
Toldi  nem  hall  már ; 
Harczok  gondolat  ja 
Mert  fejében  jár  ; 

Mert  fölmenni  készül 
Országczímerért, 
Nagy  boszúját  eskve 
S  szomjúhozva  vért. 

S  kezd  vigan  lakozni, 
S  három  hosszú  nap 
Szolgál  éh-  s  szomjának 
Konyha  és  a  csap. 

Térdig  széna,  zab  közt 
Áll  fakó  lova. 
Fegyverein  kovácsnak 
Izzadoz  koha. 

Majd  hogy  felidül,  vesz 
Szőrruhát  mezül, 
S  így  beszél  magában 
Nagy-kegyetlenül : 

«Oh  hivatlan  vendég, 
Osz  fehér  szakáll. 
Rajtad  most  nagy  átok, 
Nagy  szerencse  áll. 

Átok  és  szerencse! 
Úgy  viseld  magad, 
Gyöngybe  foglaltatják, 
ősz  szakállamat. 

Gyöngybe  és  aranyba, 
Díszt  ha  hozsz  nekem ; 
Sárba  és  kitéplek 
Szálanként,  ha  nem.)) 

Szól  s  felül.  Alatta 
Vígan  jár  a  ló ; 
Kardja  cseng,  dsidáján 
Leng  vérlobogó. 

Jaj  neked !  kit  ez  most 
Látogatni  megy : 
Ádáz  arczán  nincsen 
Irgalomra  jegy. 

111. 

Puszta  már  a  vívópálya. 
Csak  magában  szálldogálja 
Az  olasz  vitéz. 
Meggyalázott  czímerére 
A  magyar,  bár  lázad  vére, 
Csak  sóhajtva  néz : 
Hol  sok  bátor  porba  hullott. 
Gyenge  s  gyáva  csak  sóhajt  ott. 

S  most  így  szól  a  diadalmas  : 

ftltt  a  czímer!  ki  hatalmas 

Visszaváltani  ? 

Fel  fiúk!  vagy  messze  honba, 

Elviendem  höslakomba 

S  rajt'  fog  állani : 

Merre  föld  és  merre  nap  van, 

Nincs  olasznak  párja  hadban.)) 

V'.'.rflsmailv   munkái.    1.  0 

Még  alig  szólt,  hogy  zajogva 
Rettentően  háborogva 
A  nép  felzúdul. 
Leikeikben  vészmozgásnak, 
Kétes,  ingó  támadásnak 
Vad  haragja  dúl. 
lm  azonban  egy  barát  jön 
Nagy  robajjal  a  várkövön. 

Szőr  csuhával  van  befedve ; 
Dombos  mellén  terjedezve 
Osz  szakálla  leng. 
Lóg  nyakában  bús  csuklája, 
De  ijesztő  nagy  szálfája 
Vas  kezében  reng. 
Oldalára  felcsatolva 
Hosszú  kardja  lóg  ragyogva. 

Mint  a  réz  kürt,  rivalása, 

S  megborzasztó  felhívása: 

c(Élet  és  halál !» 

Bámul  a  nép  és  nevetne. 

Ha  dühétől  nem  remegne. 

A  nyerő  kiáll 

S  szól  a  mint  feléje  vágtat: 

((.Hagyd  kimélned  ősz  szakállad. 0 

((Kíméld,  rossz  fiú,  apádat; 

Tőlem  várd  cl  nyavalyádat.)) 

Szól  az  ősz  barát. 

S  a  nép  rémes  hallgatással 

Két  hőst  villámroppantással 

Összemenni  lát: 

A  kábító  zuhanatban 

Egy  nyögés  és  gúnykaczaj  van. 

Három  ölre  visszavetve. 
Ön  lovától  eltemetve 

A  Jevcnte  nyög. 

Meg  nem  ütve  lágy  nyergében 

A  barát  ül  nagy  kedvében 

S  fennen  így  dörög : 

((Most  ha  bírsz,  menj  czímereddel : 

Eztán  érd  be  kevesebbel.)) 

S  Toldit  a  nép  haragjáról 

S  harcza  pusztító  voltáról 

Most  megismeri ; 

S  bámulat  csodái  lesznek, 

Mellyek  oldalán  hevernek, 

Szörnyű  fegyveri. 

O  az  ország  czímerével 

Ifju  bajnokokhoz  tér  el  : 

((Másszor,  úgy  mond,  e  szent  jelnek. 

Ha  erőtök  nem  felel  meg. 

Békét  hagyjatok. 

Küzdjön,  a  ki  mer,  czímére 

S  tűrje,  kit  mily  végzet  ére  ; 

Rám  ne  várjatok : 

Engem  a  mély  sír  partjára 

A  halál  vár  vég  csatára.)) 

SZÉP  ILONKA. 


A  vadász  ül  hosszú  méla  lesben. 
Vár  felajzott  nyílra  gyors  vadat, 
S  mind  fölebb  és  mindig  fényesebben 
A  serény  nap  dél  felé  mutat ; 
Hasztalan  vár ;  Vértes  belsejében 
Nyugszik  a  vad  hűs  forrás  tövében. 

A  vadász  még  lesben  ül  sokáig, 
Alkonyattól  vár  szerencsejelt : 

Vár  feszülten  a  nap  áldoztáig, 
S  ím  a  várt  szerencse  megjelent : 
Ah  de  nem  vad,  könnyű  kis  pillangó, 
S  szép  sugár  lány,  röpteként  csapongó. 

«Tarka  lepke,  szép  arany  pillangó ! 
Lepj  meg  engem,  szállj  rám  kis  madár ; 
Vagy  vezess  el,  merre  vagy  szállandó, 
A  hol  a  nap  nyúgodóha  jár.)> 
Szól  s  iramlik,  s  mint  az  őz  futása, 
Könnyű  s  játszi  a  lány  illanása. 

((Istenemre  !í>  szóla  felszökelve 
A  vadász:  öez  már  királyi  vad!)) 
És  legottan,  minden  mást  feledve, 
Hévvel  a  lány  nyomdokán  halad. 
O  a  lányéi-t,  lány  a  pillangóért. 
Versenyeznek  tündér  kedvtelésért. 

«Megvagy!))  így  szól  a  leány  örömmel, 

Elfogván  a  szállongó  lepét ; 

«Megvagy!»  így  szól  a  vadász,  gyönyörrel 

A  leányi-a  nyújtva  jobb  kezét ; 

S  rezzent  kézből  kis  pillangó  elszáll  ; 

A  leány  rab  szép  szem  sugaránál. 


Áll-e  még  az  ősz  Peterdi  háza  ? 
Él-e  még  a  régi  harcz  fia  ? 
AH  a  ház  még,  bár  fogy  gazdasága 
S  telt  pohárnál  űl  az  ősz  maga. 
A  sugár  lány  körben  és  a  vendég; 
Lángszemében  csábító  varázs  ég. 

S  Hunyadiért,  a  kidőlt  dicsőért, 

A  kupák  már  felvillantanak, 

Os7  vezére  s  a  hon  nagy  nevéért 

A  vén  bajnok  könyei  huUtanak  ; 
Most  könyűi,  vére  hajdanában 
Bőven  omlott  Nándor  ostromában. 

((Hunyt  vezérem  ifjú  szép  sugara)) 
Szól  az  ősz  most  aéljen  a  király!)) 
A  vadásznak  vér  tolul  arczára 
S  még  kupája  illctetlen  áll. 
(íllletetlen  mért  hagyod  kupádat? 
Fogd  fel  gyermek,  és  kövesd  apádat. 

Mert  apád  én  kétszer  is  lehetnék, 
És  ha  ittam,  az  nincs  czenkekért; 
Talpig  ember  a  kit  én  említek. 
Nem  gyaláz  meg  ő  oly  hősi  vért!» 
S  illetődve  s  méltóság  szemében, 
Kél  az  ifjú,  tölt  pohár  kezében  : 

((Éljen  hát  a  hős  vezér  magzatja, 
Ad(Jig  éljen,  míg  a  honnak  él ! 
De  szakadjon  élte  pillanatja. 
Melyben  attól  elpártolni  kél ; 
Egy  király  se  inkább,  mint  hitetlen  : 
Nyűg  a  népen  a  rossz  s  tehetetlen.)) 

S  mind  zajosban,  mindig  hevesebben 
Víg  beszéd  közt  a  gyors  óra  ment. 
A  leányka  híven  és  hívebben 
Bámulá  a  lelkes  idegent. 
((Vajh  ki  ő,  és  merre  van  hazája  ?» 
Gondola,  de  nem  mondotta  szája. 

((Téged  is,  te  erdők  szép  virága. 
Üdvözölve  tisztel  e  pohár! 
Hozzon  Isten  egykor  fel  Budába, 
Ósz  apáddal  a  vadász  elvár ; 
Fenn  lakozva  a  magas  Budában 
Leltek  engem  Mátyás  udvarában,*) 

Szól  s  búcsúzik  a  vadász,  rivalva 
Inti  őt  a  kürthang:  menni  kell. 
Semmi  szóra,  semmi  bíztatásra 
Nem  maradhat  vendéglőivel. 
((Emlékezzél  visszatérni  hozzánk. 
Jó  vadász,  ha  meg  nem  látogatnánk,  d 

Mond  szerényen  szép  Ilonka,  állván 

A  kis  csarnok  végső  lépcsején, 

S  homlokán  az  ifjú  megcsókolván. 

Útnak  indul  a  hold  éjjelén. 

S  csendes  a  ház,  ah  de  nincs  nyugalma 

Fölveré  azt  szerelem  hatalma. 


111. 

Föl  Peterdi  s  bájos  unokája 
Látogatni  mentenek  Budát ; 
Minden  lépten  nő  az  agg  csodája, 
Mert  sok  újat  meglepetve  lát. 
A  leányka  titkon  édes  óra 
Jövetén  vár  szép  találkozóra. 

S  van  tolongás  s  új  öröm  Budában : 
Győzelemből  várják  a  királyt, 
A  ki  Bécset  vívó  haragában 
Vérboszút  a  rossz  szomszédon  állt. 
Vágyva  néz  sok  hű  szem  ellenébe : 
Nem  vidul  még  szép  Ilonka  képe. 

«Hol  van  ő,  a  nyájas  ösmeretlen? 
Mily  szerencse  fordult  életén? 
Honn-e,  vagy  tán  messze  költözötten 
Jár  az  őzek  hűvös  rejtekén  ?)> 
Kérdi  titkon  aggó  gondolattal, 
S  arcza  majd  ég,  majd  színében  elhal. 

S  felrobognak  hadvész-ülte  képpel 
Újlaki  s  a  megbékült  Garák. 

S  a  király  jő,  fölség  érzetével 
Környékezvén  őt  a  hős  apák, 
ósz  Peterdi  ösmer  vendégérc, 
A  király  az  :  «Áldás  életére  1)) 

«Fény  nevére,  áldás  életére!)) 
Fenn  kiáltja  minden  hű  ajak; 
Százszorozva  visszazeng  nevére 
A  hegy  és  völgy  és  a  zárt  falak. 
Halványabban  hófehér  szobornál 
Szép  Ilonka  némán  és  merőn  áll. 

«A  vadászhoz  Mátyás  udvarában. 
Szép  leánykám,  elmenjünk-e  hát? 
Jobb  nekünk  a  Vértes  vadonában, 
Kis  tanyánk  ott  nyugodalmat  ád,)) 
Szól  az  ősz  jól  sejtő  fájdalommal. 
S  a  bús  pár  megy  gond-sujtotta  nyommal. 

És  ha  láttál  szépen  nőtt  virágot 
Elhajolni  belső  baj  miatt : 
Úgy  hajolt  el,  félvén  a  világot, 
Szép  Ilonka  titkos  bú  alatt. 
Társasága  lángzó  érzemények. 
Kínos  emlék,  és  kihalt  remények. 

A  rövid,  de  gyötrő  élet  elfolyt. 
Szép  Ilonka  hervadt  sír  felé ; 
Her/adása  líIiomhuDás  volt : 
Ártatlanság  képe  s  bánaté. 
A  király  jön  s  áll  a  puszta  házban  : 
Ok  nyugosznak  örökös  hazában. 


A  HŐS  SÍRJA. 

Sok  bajnak  utána  az  ősz  dalia 
Csend-lakta  hónába  kerül  ; 
Vészes  fiatalkori  napjaira 

Néz  vissza  reménytelenül : 
Eltűntének  ifjúkor  és  szerelem, 
A  vérteli  harczok,  a  győzödelcm. 

Fáradtan,  elaggva,  ez  álmaiban 

A  harcz  s  koszorúk  fia  él, 

S  bár  álmain  a  komor  ész  köde  van, 

Még  lelke  búsongni  kevély, 

A  sírba  letenni  óhajtja  fejét : 

Márvány  örökítse  s  dal  üllje  nevét. 

S  hosszú  nap  után  borús  éjszaka  száll, 

Felhőbe  húzódik  a  hold. 

Éjfélre  a  hős  rideg  álmainál 

Felhangzik  az  ősiaki  bolt. 

Kürt  híja  ki  harczra  az  ősz  daliát ; 

Vég  harczra  kimenni  nem  ója  magát. 

A  kürt  tova  és  tova  zengve  rival. 

Rémhangja  betölti  az  éjt. 

Megy  bátran  a  hős  csatagondjaival, 

Érezve  veszélyteli  kéjt. 

Megy  zordon  utakban  a  hangok  után  : 

Nagy-messze  körüle  a  puszta  magány. 

S  fölzengeni  hallja  a  harcz  moraját, 

A  férfiölő  viadalt. 

Küzdők  rohanásit  az  érczsoron  át, 

Hall  rémületes  csatadalt: 

Kard,  dárda  zörömböl,  a  ló  szabadul ; 

Nagy  sebben  alélva  vitéz  ura  hull. 

A  hós  tova  és  tova  tévedezőn 

A  képtelen  éjbe  halad. 

A  vérbe  borult,  csata-dúlta  mezőn 

Elhallgat  az  éjjeli  had. 

S  rémséges,  halotti  a  csend,  a  magány 

A  vad  rohanások,  a  hadzaj  után. 

Harmadszor  a  kürt  riad  és  szomorún 

Vég  hangja  búcsúzva-  kihal. 

S  villám  sugarában  az  éji  borún 

Át  rémlik  emelt  ravatal : 

A  hős  temetőhelye  s  orma  felett 

Fog  bús  szobor,  a  haza  képe,  helyet. 

Sok  bajnak  utána  az  agg  dalia 

Itt  békehelyére  talál  ; 

Vészes,  viadalteli  napjaira 

A  századok  éjjele  száll. 

S  míg  lelke  dicső  nyugalomnak  örül, 

A  hír  örök  éneke  zengi  körűi. 


A  KET  POLITIKUS. 

Egy  kép  alá. 
ELSŐ. 

Ötödször  ő  volt  a  ki  lábait 
Kirakta  a  gyűlésnek  asztalán. 
Mintegy  jelentve,  hogy  lábával  is 
Tud  annyit,  mint  a  többiek  fejőkkel. 

MÁSODIK. 

Csak  azt  szeretném  tudni  .  .  . 

ELSŐ. 

Negyedszer  ő  volt,  a  ki  vitatá,  hogy  .  .  . 

MÁSODIK. 

Nem  foghatom  meg  .  .  . 

ELSŐ. 
O  volt,  ki  bölcsen  megmutatta,  hogy 
Nem  minden  ember  ember, 

MÁSODIK. 
Csak  azt  kívánnám  tudni,  vájjon  én  is 
Olyan  nem-emberféle  vagyok-e? 
Mert  már  ha  nem  vagyunk  mind  emberek, 
Alig  hiszem,  hogy  én  is  az  vagyok. 

ELSŐ. 
Oh  ő  nagy  ember. 

MÁSODIK. 

Ember,  is  nag)'  isi 
De  légyen  ugy,  én  inkább  nem  leszek 
Ember,  csak  ő  oly  szörnyű  nagy  legyen. 

S  mig  így  beszéltek,  a  nyilt  ablakon 
Látatlan  kézből,  mint  egy-egy  terítő 
Oly  óriás  újságok  hulltanak, 
Elállt  a  szó  a  két  bölcs  ajakár.. 
S  az  ösztövérebb  már  nyélé  mohón 
A  csalfa  hírek  zagyvalékait, 
Tapasztalt  szemmel  mind  a  főbbeket 
S  az  érdekesbet  válogatva  ki. 
De  a  pohos,  mint  gőböly  a  mezőn, 
Legelve  mászott  a  nehéz  betűkön, 
S  nem  válogatva  jót  és  érdekest, 
Mi  csak  szemével  összetalálkozék, 
Tücsköt-bogárt  mind  összeolvasott, 
Mig  végre  buzgósága  elnyomá, 
S  daczára  Pedro  s  Miguel  hadának. 
Kik  egymást  még  javában  öldösék, 
S  daczára  minden  Jackson  s  Ibrahimnak 
Hallatta  vastag  horkantásait. 
Egyszersmind  megmutatva,  hogy  halál 
S  álom  között,  bár  testvér-gyermekek. 
Csak  fül  szerint  is  szörnyű  a  különbség. 

A  HONTALAN. 

Járatlan  utakon  ki  jársz, 

S  keblet  viharra,  vészre  társz, 

Örömtől  idegen, 

Ki  vagy  te  bánat  embere. 

Mi  sorsnak  üldöz  fegyvere, 

Hogy  bolygsz  vad  bérczeken? 

((Hagyj  bolyganom  vad  bérczeken, 
Hagyd  dúlni  a  vészt  keblemen  : 
Én  bujdosó  vagyok ; 
Kietlenb  itt  e  puszta  szív, 
Zajosb  a  vész,  mely  benne  vív : 
Fájdalmim  oly  nagyok.)) 

Tán  dús  valál  és  kincsedet 
Elvette  ádáz  végzeted, 
S  most  Ínség  szomorít? 
((Dús  voltam  s  dúsnak  lenni  jó, 
S  Ínségem  most  oly  szívható  : 
De  ez  nem  tántorít.)) 

Két  név  előtted  szent  talán  : 
A  hű  barát  és  hű  leány. 
És  ők  elhagytanak? 
((Pártos  barátság,  szerelem 
Földön  legkínzóbb  gyötrelem : 
ók  híven  hahanak.* 

Kihaltak  ők?  tán  gyermeked. 
Szép  hölgyed,  minden  örömed, 
Emésztő  sírba  szállt? 
(tMínd  sírban  a  mit  szeretek, 
De  a  szív  mély  s  nagy  menedék, 
Elnyögte  a  halált.)) 


Tc  tűrsz,  bár  kínod  súlya  nagy  : 
Tán  a  becsület  rabja  vagy, 
S  neved  gyalázva  volt? 
((Gyalázva  minden  czímerem ; 
De  azt  hazámért  szenvedem, 
S  ez  rajtam  drága  folt.í) 

Hah  számkivetve  vagy  tehát, 
S  melyért  vérzettéi,  ten  hazád 
Sújt  kérlelhetlenűl? 
((A  száműzöttnek  honja  van, 
S  bár  szenved  ő  s  boldogtalan, 
A  nemzet  él  s  derűi. 

A  nemzet,  melyhez  tartozám, 
Kiirtva,  s  vérbe  fúlt  hazám 
Többé  fel  nem  virul : 
Engem  millióknak  veszte  nyom, 
Egy  nép  halálát  hordozom 
Keblemben  ostorul.)) 


KEMÉNY  SIMON. 

1.  A  KÉM. 

Gyilkos  haraggal  tört  utat 
S  fut  lesbe  csalt  Hunyad ; 
De  társa  vesztett  harczmezőn, 
A  püspök  elmaradt. 

Erdélynek,  oh  Maros !  vized 
Gonosz  vendéget  hoz  : 
Szent-Imre  lejtős  oldalán 
Mezét  bég  sátoroz. 

S  Mezét  bég  szörnyű  sátorát 
Nem  ékesíti  hold  : 
Ormán  a  püspök  szent  íejc 
S  egy  véres  dárda  volt. 

KörűJe  tenger  zagyva  nép, 
Szilaj  gyönyör  szivén ; 
De  benn  tanács  ü],  a  magyar 
Romlását  esküvén. 

Végzésök  :  (cEssék  Hunyadi ! 
S  Erdély  utána  kél : 
Erdély  lesz  megdőlt  nagy  fián 
A  vérző  szemfedél ! 

Ötezren,  ismert  bajnokok. 
Csak  rá  vadászszanak ; 
Mióta  harcz  van,  ily  nemes 
Vadat  nem  fogtanak. 

Jutalmok  halva  török  üdv, 
A  húri-lakta  menny; 
Mig  élnek,  Erdély  kincsei 
S  hír  minden  nyelveken.)) 

S  idézve  szög  Hafiz  belép, 
Halvány,  beteg  legény ; 
Levert  ifjúság  bágyadoz 
Meghajlott  termetén. 

Fölnéz ;  de  gyorsan  elhaló 
Szemlángja  tétováz  : 
Boldogtalant  oly  annyira 
Kinozza  testi  láz. 

Majd  szólni  kezd  s  így  rebegi 
Fáradtan  szózatit : 
((Kivántad,  oh  kegyelmes  úr! 
Leírnom  Hunyadit? 

Leírom  őt  s  a  gyermek  is 
Rá  ismer  szóm  után : 
Rab  voltam  nála  évekig. 
Szolgáltam  udvarán.  t> 

S  lefesti  arczát,  termetét, 
És  szürke  ménlovát, 
Melyen  vczédi  hadait 
Véren,  halálon  át; 

A  fegyvert,  melylyel  karja  sújt, 
A  hollót  paizsán, 
S  mind,  a  mi  rajta  feltűnik, 
Rettentő  a  csatán. 

De  nem  csak  arczát,  termetét. 
De  nem  csak  ménlovát. 
Lángszózatokkal  írja  le 
A  ritka  hőst  magát : 

Villám  gyanánt  mint  terjed  el 
Nagy  lelke  táborán  ; 
Mint  jár  előtte  rettenet. 
Pusztulás  nyomdokán  ; 

Szemének  harczi  őrtüzén 
Mint  gyúlnak  ezerek  ; 
Ha  szól,  szivrázó  hangjain 
Mint  éled  a  sereg. 

Majd  fővezér,  majd  közvitéz. 
Rengetve  buzogányt. 
Mint  öldököl,  mint  veszti  el 
Kiket  halálra  szánt; 

A  nemzet  mint  lesz  általa 
Egy  szívvé,  nagy  s  merész, 
Mely  a  csatákra  feldobog, 
Mely  élni  halni  kész. 

S  megy,  mint  lerontó  zivatar, 
A  kis,  de  bátor  had ; 
Közöttök  a  harcz  istene, 
S  ez  isten  6,  Hunyad! 

S  a  mint  Hafiz  így  közre  szól 
S  mind  inkább  lángba  jő, 
Feléled  elhalt  ízein 
A  vele  szült  erő. 

Kinyúlnak  izmos  tagjai 
A  hallgatók  felett, 
S  betölti  szálas  termete 
A  sátorszegletet. 

Harsogva  zeng,  mint  hadi  kürt, 
A  szózat  ajkirúl ; 
Szemében  rémvilág  lobog, 
És  arcza  felpirúl. 

S  Mezét  bég  sápadt  mint  haláJ, 
Merően  néz  körűi, 
S  egy  bátor  arczot  nem  talál 
Oly  sok  vitéz  közül  1 

De  mind,  ki  látta  Hunyadit 
Dúló  hadrend  előtt. 
Döbbenve  ismer  rá  :  Hafiz 
Oly  hűn  rajzolta  őt. 

Majd  kór  Hafiz  felé  lövel 
Gyanús  pillantatot; 
De  ő  a  nagy  sereg  között 
Többe  nem  láttatott. 

A  hegytetőre  vágya  fel 
Enyh  s  tiszta  lég  után. 
Felment,  s  fej  nélkül  ott  lelek 
Jövő  nap  hajnalán. 

öt  vélte  mindenik;  de  ő 
Nem  volt  a  fejtelen ; 
Utána  csúszván  Ali  Kurd 
Rá  ismert  egy  jelen. 

S  dühös  csatától  zcnge  fel 
A  puszta  rengeteg; 
Két  ellenséges  ismerős 
Halálra  küzdtenek. 

És  Kurdot  ő  gyilkolta  meg. 
Kurd  a  vér-fedte  holt : 
Az  ál  Hafiz,  magyar  fiú, 
Hunyadnak  kéme  voll. 

11.  KEMÉNY  HÁZA. 

Mely  ritka  szerencse. 
Mely  isteni  kéz 
Áldott  meg  örömmel. 
Oh  ifjú  vitéz ! 
Tisztelve  dicsőnek 
Ismére  hazád, 
S  most  ős  lakod  éden. 
Mely  kéjeket  ád. 

Tündökletes  arczczal 
Szép  hölgy  jön  eléd, 
És  hoz  puha  karján 
Egy  kis  csemetét. 
A  nő  maga  gyöngyház, 
És  gyöngy  a  fiú. 
Boldog  szerelemnek 
Mily  szép  koszorú! 

((Nem  hal  ki  tehát 
A  bajnokok  ága, 
Bár  harcz  mezején 
Elhulla  virága, 
Sok  hősi  Kemény. 
Irtózatosan 
Fenn  tartja  magát 
Uj  sarjaiban 
A  régi  család. » 

Hő  érzelem  árja  fogadja  Keményt, 
A  harczokon  honnit,  a  honn  jövevényt, 
S  keblére,  csatái  sebeinek  írül. 
Hölgyével  egy  ég  magas  üdve  borúi. 
És  csendes  a  ház,  az  örömteli  lak. 
Távolba  nem  érik  a  harczi  nyilak; 
Kőszirtek  örök  tövű  szálainál. 
Elzárva,  fedezve,  magányosan  áll. 
Mormolva  köszönti  a  bérezi  sió. 
Zúgása  szelíd  nyugalomra  hivő, 
S  míg  rengetegjn  zivatar  rohan  át. 
Rá  védve  tekint  le  az  agg  Retyezát, 
S  ő  ott  a  gyönyör  teli  kútfej  inéi, 
Mint  férj  s  atya  mennyire  boldogan  él! 
Mért  még  is  az  arczon  e  néma  ború. 
Felhői  között  mire  érik  a  bú? 
Lelkére  mi  rémletek  árnya  vonul, 
Hogy  felriad  álmai  karjaibúi  ? 
Mért  hölgye  szelíd  ölelése  helyett 
Nyújt  durva  vitéznek  orozva  kezet, 
S  hozzája  titokteli  éjfeleken 
Véralku  felett  tanakodni  megyén? 
Oh  szent  haza !  érted  ez  aggodalom. 
Mely  nem  hagy  örülni  a  szűz  karokon  : 
Éretted  az  égiek  asztalitól. 
Hol  szüntelen  örömek  éneke  szól. 
Szent  Isten  imádatos  arcza  elől. 
Bár  ülne  sugarai  jobbja  felől. 
Fölkelne  a  honfi  s  dicső  nevedért 
Eljőne  csatáidon  ontani  vért. 
S  esküdve  az  alku  az  égbe  megyén : 
Nagy  Hunyadi  bajnoki  czímeiben 
Fog  küzdve  kiállni  a  síkra  Kemény, 
S  vagy  győzni  vagy  esni  a  hír  mezején. 

1)1.  AZ  ÜTKÖZET. 

Ompolynak  árjai  vérben  hempelygenek. 
Csatázva  partjain  húzódik  két  sereg. 

Vörösmarty   murikái.   1.  lO 

Egyik  hazát  hagyott,  hogy  dúljon  idegent, 
Másik  belföldi  had  s  csatái  tárgya  szent. 
Eljöttek  oldani  rablánczra  vert  rokont, 
Szivökben  a  boszút  hordván  s  a  drága  hont. 
S  tovább,  tovább  megyén  téren  tetőn  a  had. 
Holtakkal  hintve  a  virító  tájakat. 
Leggyilkolóbb  csata  az  Őrön  mennydörög ; 
Ott  egy  zászló  körűi  küzd  számtalan  török. 
A  hollós  pajzsu  hős  szemközt  s  székel  fiak, 
S  vad  ellenségeik  sok  ezren  hullanak  ; 
De  új  ezer  fedi  a  véres  harczhelyet, 
S  tovább,  tovább  dühöng  az  ádáz  ütközet. 

Most  egy  merész  lovag  tajtékzó  paripán 
Száguld  a  hős  felé,  átkot  s  dühöt  fuván ; 
(clgy,  gyilkos  Hunyadi,  nyitom  meg  szívedet; 
Miattad  ősz  apám  a  varjak  étke  lett.)) 
S  egyszersmind  elrepül  a  dárda  kéziből: 
A  hős  jobban  talált  s  ő  szörnyet  halva  dől. 
Majd  jő  egy  óriás;  halálfej  czímere. 
Jelűi,  hogy  halni  kész,  ha  nem  győz  fegyvere. 
Hog)'  nem  csak  nézni  jött,  kitűnik  termetén! 
Borzasztó  látni  őt  a  vértől  feketén. 
S  nem  szól,  de  buzogányt  forgat  halálosan 
S  a  hollós  hős  előtt  két  bajnok  ölve  van. 
Már  fennyen  cseng  vasa  a  hollós  paizson 
S  örömsivalkodás  zeng  a  vad  ajkakon  ; 
De  visszavág  a  hős  s  a  szörnyű  fej  lehull ; 
Rémít\'e  görg  alá  az  Őrhegy  ormirúl. 
S  ismét  egy  új  vitéz  s  ismét  egy  új  halál : 
A  hollós  vértü  hős  párjára  nem  talál. 

S  a  mint  tovább-tovább  zajong  az  ütközet 
S  mind  inkább  hull  a  nép  az  őri  hegy  felett, 
lm  újra  sor  nyilik,  s  szép  mint  a  nap  fia, 
Előszáguld  hevén  egy  ifjú  dalia. 
Bámulva  néz  körűi,  a  hős  előtt  megáll 
S  kezében  meghajol  a  zászlós  kopjaszál. 
«S  régóta  --  így  beszél         kereslek,  oh  Hunyad, 

Jó  sorsom  engedi  meglátnom  arczodat. 

S  látom  véres  kezed  munkáit :  iszonyúk ! 

Tanúim,  hogy  te  vagy,  s  hogy  a  hír  nem  hazug. 

De  hogy  nem  rettegem  kezedtől  a  halált : 

lm  vedd,  s  ha  úgy  lehet,  kerüld  e  kopjaszált.» 

S  egyszersmind  neki  hajt  a  két  hős  könnyedén  : 

A  hollós  hős  alatt  átszúrva  dől  a  mén  ; 

De  Ferhád  elesik,  szívében  kelevész, 

S  fölötte  áll  setét  pajzsával  a  vitéz. 

S  szól:  ((Hős  fiu,  korán  enyészik  életed. 

Mondd  meg,  kinek  hagyod  átadnom  fegyvered  ?» 

Ferhád  nem  válaszol,  de  szól  hörögve  még : 

((Mezét  bég,  jó  apám!  intettél,  nem  hivék. 

Eljöttem  vakmerő  meglátni  Hunyadit, 

S  többé  nem  látom,  ah,  honom  határait!*) 

S  Mezét  bég  ott  leli  lélektelen  fiát, 

S  keblén  kétségbesés  lángtőre  nyilai  át. 

De  hősileg  felejt  fájdalmat  és  halált. 

Buzdítva  vág  elé  s  harsogva  felkiált: 

((Most,  most  van  alkalom  Hunyadra  rontanunk. 

Erdély  mienk,  ma  van  a  legdicsőbb  napunk. 

Most,  rajta  ozmánok!  fel  zászlót  s  kardokat. 

Halállal  en  fiam  dicsőén  tárt  utat!» 

Így  szól  s  félszáz  ezer  ordít  s  rohan  vele  ; 

A  székel  fut ;  kevés,  kit  kard  nem  sujta  le, 

S  vérében  ott  a  hős  a  hollós  paizs  alatt, 

Ajkán  s  szivén  haza  a  végső  gondolat. 

S  Mezét  bég  felkiált:  ((Mienk  a  diadal! 

Erdélynek  napja  hunyt  Hunyad  csatáival,  n 

S  már  indul  végzeni  a  meghajolt  csatát, 
S  száguldva  vezeti  vérszomjuzó  hadát. 
Már  szerteszét  rabol  s  pusztít  török,  tatár, 
S  csak  egy  magyar  had  áll,  mely  még  csatára  vár  ; 
De  ez  bizton  halad,  nem  enged  semmi  tért, 
S  fenn  zengi  :  Hunyadi!  s  mindnyájan  Hunyadért! 
S  Hunyadra  csakhamar  rá  ismer  a  török, 
A  merre  kardja  vág,  szózatja  mennydörög. 
Mint  villám  terjed  el  nagy  lelke  táborán  : 

Előtte  rettenet,  halál  van  nyomdokán. 
S  dicsőén  győzni  száll  a  kis,  de  bátor  had, 
Velők  harcz  istene  s  ez  isten  ő,  Hunyad! 
Mezét  bég  véresen  borítja  a  mezőt, 
Fiával  itt  talál  nem  díszes  temetőt. 
Gyérülten  omlanak  vert  hatvan  ezrei : 
Okét  téren  tetőn  magyar  had  kergeti. 
De  ott  fekszik  Kemény  a  hollós  vért  alatt : 
E  nagy,  dicső  napért  ő  volt  az  áldozat. 

IV.  A  SÍR. 

Elmúlt  a  harcz,  a  hon  szabad  ; 
Sírjában  a  hős  ott  szunyád 
Az  ádáz  nap  után. 
Felette  ifjú  hölgye  van 
Setét  hajának  gyásziban  ; 
Oly  szép,  oly  halovány. 

Fájdalma  szókra  nem  fakad  : 
Tőr  benne  minden  gondolat. 
Az  érzemény  halál. 
Bújával  semmi  föl  nem  ér, 
Csak  a  mi  nincs,  a  vesztett  férj 
A  por  lakóinál. 

Elmúlt  a  harcz,  a  hon  szabad  : 
Vezéri  díszében  Hunyad 
És  bajnok  társai 
A  sírhoz  jőnek  komoran, 
A  harcz  setét  ruháiban. 
Vég  búcsút  mondani. 

« Helyettem,  oh  nemes  barát, 
Elestél  s  mentve  lőn  hazád. 
Dicsőn  és  szabadon, 
Ha  él,  virágzik  nemzeted. 
Az  véren  váltott  érdemed : 
örök  hír  hamvadon ! 

Vedd  ím  vezéri  díszemet, 
Melyet  jelessé  tőn  kezed, 
Vedd  esküm  zálogul, 
Hogy  e  hon-  és  e  nemzetért 
Ontok  pogányban  annyi  vért, 
Mig  holda  elborul. x> 

Szólt,  s  minden  szónak  hangiban 
Törökjaj  s  harcz  dörgése  van 
S  nem  gyáva  fájdalom. 
Majd  meghajolt  a  sír  fölé, 
A  zászlót,  pajzsot  föltéve 
S  ki  díszlett  a  halom. 

Utána  mind  a  bajnokok 
Lerakják  sorra  paizsok 
S  kél  zordon  ravatal, 
Setét  kopjákkal  lobogó, 
Tört  fegyvereknek  villogó 
Rémes  pompáival. 

S  miként  jött,  vissza  komorul 

Húzódik  a  had  s  elvonul 

A  mélyebb  gyász  elől ! 

A  bús  hölgy  még  ott  térdepel ; 

ót  semmi  zaj  nem  kelti  fel 

Nehéz  gyötrelmiből. 

« Dicső  volt  ő  hajh!  s  oda  van! 
Oly  ifjú  még,  most  szótalan, 
Oly  hű  volt,  most  hideg.)) 
Ez,  a  mit  a  hölgy  nem  feled, 
Ez,  a  mit  vissza  nem  vehet, 
S  fájdalma  rengeteg. 

Ott  csügg  a  síron  egyedül 
Gyászfűzként,  melynek  mélyen  fii 
A  földben  gyökere. 

Ott  hullnak  néma  könnyei, 
S  szivét  mind  inkább  vérezi 
A  gyilkoló  csere. 

Elmúlt  a  harcz,  a  hon  szabad 
S  kiket  bilincsre  vert  a  had, 
Veszendő  honiak, 
Nő,  gyermek,  ifjü  s  agg  öreg, 
Egy  tízezernyi  nagy  sereg, 
Most  visszaszállanak. 

Kiket  barátság,  szerelem 
Kötött  s  ért  búcsú-gyötrelem, 
Kétszerte  kedvesek, 
Most  újra  egymást  ölelik, 
Egymásnak  arczán  könnyeik 
Ragyogva  ömlenek. 

S  Erdélynek  völgyén,  halmain, 
A  tízezernek  ajkain 
Felzeng  a  háladal ; 
Fel  a  magas  mennyekre  hat, 
Betölti  a  mély  sírokat 
Megrázó  hangival. 

((Igen!  mindünkért  halt  meg  ő!) 
Szól  illetődve  most  a  nő 
S  a  sírról  felriad : 
(törüljön  a  ki  mentve  lőn. 
Áldás  a  sírban  pihenőn : 
Erdély  megint  szabad. 

Ne  lássa  senki  gyászomon. 
Midőn  derűre  vált  a  hon, 
Hogy  még  van  fájdalom : 
De  titkon  én  e  gyászomat, 
Mig  fájdalomtól  megszakad. 
Szivemben  hordozom. » 

A  RABLÓ. 

Vitorlaszárnyakon 
A  sajka  elröpült ; 
A  sajkán  gazdagon 
Ékes  menyasszony  ült. 

Menyasszony,  ifjú  s  szép, 
De  vőlegénytelen, 
Orozva  vitte  őt 
Rabló  vad  tengeren. 

A  rabló  szótalan 
És  zordon  férfi  volt, 
Csak  nem,  midőn  a  bús 
Fogoly  felé  hajolt ; 

Szelíd  és  csapodár 
Ohajta  lenni  ott ; 
De  látszék  rajta,  hogy 
Bár  kért,  akarhatott. 

S  szilaj  fájdalmiban 
Borzadva  kebele. 
Az  elszánt  ifjú  hölgy 
Átokkal  felele : 

((A  tenger  habjai 
Nyeljék  el  fejedet, 
Rabló,  ki  rám  veted 
Átkoztam  kezedet. 

A  tenger  szörnyei 
Tépjék  el  testemet, 
Ha  nálad  valaha 
Felejtem  férjemet.)) 

S  a  parton,  mely  felé 
A  gyors  hajó  repült, 
A  halvány  homokon 
Két  játszó  gyermek  ült. 

Csigákból  hallgaták 
Tenger  zugásait ; 
A  rabló  megörült 
így  lelni  fiait. 

<!(Apám!»  kiáltanak 
Szemlélve  a  hajót. 
Hoztál  kardot  nekem 
S  édes  piros  bolyót? 

Hoztál-e  büszke  mént, 
t^-s  mézes  kenyeret. 
Zengő  arany  madárt, 
És  czifra  szekeret  ?» 

« Asszonyt,  egy  ifjú  nőt 
Hoztam  közétek  im; 
Kérjétek  őt  anyái, 
Kis  árva  gyermekim. 

Kérjétek,  ápoló 
Hogy  légyen  a  helyett. 
Ki  föld  alatt  korán 
Lelt  gyászos  lakhelyet.! 

S  a  fürge  két  fiú 

Most  föltekintenek; 
De  a  rég  várt  anyán 
Nem  jóra  sejtenek. 

És  súgva  szól  egyik: 
« Apám  1  a  hölgy  beteg  ; 
Nézd,  arcza  halovány 
És  tagja  reszketeg. 

S  keserve  a  beteg 
Csigának  drága  gyöngy  : 
Anyánk  szemében  is, 
Nézd,  fagyva  áll  a  köny.» 

Kietlen  szomorúk 
A  hölgynek  napjai, 
Rémséggel  iszonyúk 
Éjének  álmai. 

Csak  gyilka  űzheti 

Rablója  ostromát, 
Ki  kérni  megszünék 
S  erőszakosra  vált. 

((Vagy  tőlem  hű  s  örök 
Szerelmet  elfogadsz. 
Vagy  nálam  zordonabb 
Gazdának  kezet  adsz. 

Hazádtól  távolabb, 
Téríthetetlenűl, 
Áron  bocsátlak  el 
Vad  úrnak  örökül.)) 

Haraggal  így  beszél 
A  zordon,  s  vízen  át 
Folytatni  távozék 
Ember-vadászatát. 

Egy  kis  sziget  fokán 
A  rabló  háza  van, 
Magas  sziklák  alatt 
Sugár  fák  árnyiban ; 

Almokba  ringatott 
Szél  s  hab  zugásinál, 
De  fel-felriadó. 
Ha  szél  s  hab  víni  száll ; 

Előtte  a  vizek 
Végetlen  árjai : 
Ah  oly  végetlenek 
A  rabnő  kínai. 

Ki  adja  vissza  öt 
A  szívnek,  ntelyre  vágy? 
Hajh  dúlva  s  messze  van 
A  szűz  menyasszonyágy! 

Ki  oldja  meg  nehéz 
Sorsának  lánczait, 
S  a  még  sulyosbakat, 
Jövője  gondjait? 

A  tenger  sivatag. 
Halottan  áll  a  part ; 
Nem  tudni,  szép  időt. 
Vagy  vár-e  zivatart? 

A  csüllö  sír,  csapong 
A  puszta  habokon  ; 
A  hölgy  elszántan  ül 
Egy  lenge  csolnakon. 

«Vagy  élek,  vagy  lelem 
Habokban  síromat. 
De  visszaragadom 
Rablómtól  magamat; 

Megváltom  eltiport 
Szerelmem  eskeit. 
Mindenható!  vezesd 
A  hűnek  kezeit.)) 

Indul,  elmenne  s  ah 
Rendítő  látomány ! 
A  két  fíú  szalad 
A  távozó  után. 

Kezét  nyújtván  egyik 
Eseng  oly  szívesen : 
«Vigy,  oh  vigy  minket  is, 
Sétálni  tengeren. 

A  tenger  szép  özön, 
Szellője  lengeteg. 
Tündöklő  habjai 
Oly  lágyan  rengenek.)) 

De  könyben  elborult 
Szemét  a  második 
A  nőre  szegezi, 
S  ekkép  rimánkodik: 

«Nc  menj  el,  oh  anya, 
Vagy  YÍgy  el  engemet. 
Ki  ád  nekem,  ha  mégy, 
J6  szót  és  kenyeret?)) 

A  megszánt  két  fiút 
A  bús  hölgy  felszedi, 
Alig  tudván  miért, 
S  mi  végét  érheti. 

Forgatva  egyedül 
Ön  gondolatjait, 
Vágyának  új  utat 
A  végtelenbe  nyit. 

S  a  sajkát  fölveszik 
Nagy  tenger  árjai : 
Nyom  nélkül  vesznek  cl 
Távolban  útai. 

A  tenger  iszonyú, 
Ha  mélyét  fölveti. 
Midőn  hullámait 
Vad  szélvész  kergeti. 

Ha  feldúlt  síkjain 
A  barna  zivatar 
Élőt  s  halottakat 
Éjével  eltakar. 

Ki  az,  ki  hál'adón 
A  partot  öleli  ? 
A  parton  tán  hónát 
S  övéit  fölleli  ? 

Ki  az,  ki  úgy  örül 
Menthetni  életét? 
Az  éh  tengerben  az 
Nem  hagyta  mindenét. 

A  rabló  az,  ki  most 
A  partra  felköszönt, 
Alig  hogy  elhagyá 
A  gyilkoló  özönt. 

Népet  s  kincset  hozott 
Nejének  dús  jegyűi, 
Azt  vélve,  feledi 
Búját,  ha  kincse  gyűl. 

A  tenger  elvévé 
A  tenger-adta  jót: 
Hullámsír  temeti 
A  kincset  és  hajót. 

De  megvan,  úgy  hiszi. 
Legdrágább  kincse  még, 
A  hölgy,  kit  semmi  ár 
Megvenni  nem  elég ; 

Megvannak  gyermeki. 
Az  édes  két  fiú  — 
Hozzájok  fut,  rohan 
S  enyhül  szivén  a  bú. 

Derülten  ál!  a  part 
Nap  enyhe  sugarán  ; 
A  tenger  elsimul 
Lezúgott  vész  után ; 

De  tört  hajó  ül  a 
Mosolygó  partokon, 
Holtaknak  teste  úsz 
A  tükör  habokon. 

S  a  rabló  megleli 
Üdvének  romjait, 
Holt  halvány  testeket, 
A  nőt  és  fiait. 

A  sárga  fürtöket 
Iszap  keverte  be ; 
Iszappal  éktelen 
A  szép  hölgy  kebele. 

S  ő  ott  áll,  mint  szobor. 
Merő  fájdalmiban. 
Fájdalma  oly  rideg. 
És  oly  határtalan. 

Vadul  átnézdeli 
A  messze  levegőt ; 
De  sem  tenger,  sem  ég, 
Sem  föld  nem  szánja  őt. 

Ott  ég,  mint  töí-t  hajó 
A  tenger  közepén. 
Kit  villám  gyújta  meg 
Viharnak  éjjelén. 

Jámbornak  bajban  írt 
A  múlt  emléke  ad ; 
ót  bűnök  terhelik 
És  gyilkos  öntudat. 

A  TÚLVILÁG]  KÉP. 

úHűségtelen,  de  szép  valál 
Te  bűnös,  édes  lány ; 
Idő  előtt  temetve  vagy 
Magányos  éjszakán. 

De  ifjú  tagjaidra  föld 
Ne  tárja  holt  ölét ; 
Enyém  vagy  :  sírod  ajtaját 
E  vas  rombolja  szét. 

Enyém  az  ajk,  oh  ismerem 
Az  édes  ajkat  én  ; 
Mint  méh  a  rózsán,  függtem  én 
Csókján,  lélekzetén. 

Enyém  a  bájhatalmas  arcz 
Csábító  fényivel. 
És  a  gyönyörnek  halmai, 
Az  ifjú  hő  kebel. 

Nyílj  meg  te  föld,  nyílj  meg  te  sír, 
Adjátok  vissza  őt : 
Nyugalmat  leljen  szívemen, 
Karomban  temetőt, » 

Süvöltve  száll  át  a  vihar 
Tetőn  és  tereken  ; 
A  messze  látkörig  sehol 
Egy  lélek  sincs  jelen. 

Magán,  vész-szórta  hajjal  áll 
A  feldúlt  sír  felett 
Az  ifjú,  s  barna  hantokat 
A  zúgó  szélbe  vet. 

Haragban  égő  csillagok 
Néznek  felhők  alól, 
És  a  koporsó  feltűnik 
A  sír  homályiból. 

De  a  mint  feltün  s  a  fiú 
Hévvel  reá  omolt, 
Nyögést  viszhangoz  a  szilaj 
Kéz-háborgatta  bolt. 

És  mintha  nem  lett  volna  még 
Eléggé  sírja  mély, 
A  gyász  koporsó  rezzenik 
S  mélyebben  földbe  kél. 

((Hah!         szól  az  őrült  szerető  — 
Bújósdit  játszol-e? 
S  utánad  én  a  földtekét 
Keresztül  fúrjam-e? 

Átfúrom  azt,  de  látni  kell 
Még  egyszer  arczodat ; 
Egyszer  terem  csak  ollyat  ég, 
Oly  csalfát  s  bájosát.)) 

Szól  s  rombol  csüggedetlenül ; 
Tágul  a  földi  gát, 
És  a  koporsó  több  helyen 
Feltünteté  magát. 

De  hányszor  feltűnt,  annyiszor 
Nyögéssel  visszahull, 
Midőn  az  ifjú,  belsejét 
Feltárni,  ráborul. 

Most  ott  ül  a  föld  közepén 
Oly  mélyen,  oly  magán: 
Lankadság  tagjain,  hideg 
Veríték  homlokán. 

Hol  a  csikorgó  érez  terem, 
S  a  tengerér  fakad. 
Ott  ő  pihenni  szállá  meg 
A  felvilág  alatt. 

Borúsan  néz  be  a  vak  éj 
A  mély  sír  ajtaján ; 
Setét  és  csend  uralkodik 
A  borzasztó  hazán. 

S  a  csendben,  mintha  szív  dobog, 
Vagy  vér  vadul  kereng. 
Rémséges  döngés  hallati k  : 
A  földnek  keble  reng. 

S  ő,  a  világtól  elszakadt, 
A  sírral  oly  rokon, 
Föleszmél  fáradalmiból 
A  rémes  hangokon. 

S  beszélni  kezd  gyász  dolgokat, 
Szörnyfiket  hallani ; 
Még  szörnyebb,  a  mit  gondola, 
S  nincs  szó  kimondani. 

((Igen  tehát!  én  öltem  el, 
Én  gyilkolám  meg  őí ; 
Én  adtam  lakhelyűi  neki 
A  puszta  temetőt. 

Nyakamba  fűzve  karjai, 
Hév  aj  ki  ajkimon. 
Buzogva  omlott  vére  ki 
Orgyilkos  vasamon. 

Szerettem  őt  s  e  szerelem, 
Mint  fenn  az  égi  bolt, 
Végetlen,  tiszta  és  örök, 
Rá  vesztegetve  volt. 

Mint  égi  boldogságomért 
Nyujtám  ki  kezemet, 
S  ő  lengeséggel  bűnösen 
Eljátszta  hitemet. 

De  mostan  —  s  itt  fclkaczagott  — 
Örökre  mentve  már ; 
Nem  bont  s  köt  többé  frigyeket 
Az  elhunyt  szemsugár; 

Nem  csábít  senkit  érzeni 
A  halovány  ajak, 
És  a  veszendő  habtetem, 
S  az  omló  szög  hajak. 

Hah!  most  fogom  még  látni  őt 
Valódi  boldogan : 
Mert  hű  az  asszony  és  igaz. 
Midőn  már  halva  van.)) 

Így  szóla  s  hévvel  üldözé 
A  holtnak  tetemét, 
Felszaggatá  nyomán  a  föld 
Százrétü  kebelét. 

A  porhon  általfúrva  lőn, 
A  föld  más  oldalán 
Előtünék  a  sírduló 
Sok  fáradás  után. 

S  egy  új  világot  lel  vala. 
Körűi  új  életet 

S  dicsőbb  eget,  dicsőbb  napot 
Az  új  világ  felett. 

Hol  a  patakhang  zene  lőn, 
A  szellő  enyhe  dal, 
Öszhangba  olvadók  a  szív 
Legbelső  vágyival ; 

Vörösmarty   munkái.   1.  •  ' 

Hol  a  setét  lomb  árnyai 
Feledség  fátyola 
Mindenre,  a  mi  keserűt 
A  lélek  gondola. 

S  itt  a  koporsó  megnyílék. 
S  a  mint  teremtve  van, 
Föllenge  a  szelíd  leány 
Ifjúság  bajiban. 

Oly  tiszta,  mint  az  ősi  lég 
Az  ég  és  föld  között, 
Mely  a  nap  szűz  sugárival 
Először  ütközött. 

Ártatlan  rózsák  arczain 
S  az  első  szerelem ; 
Azok  még  illetetlenek, 
Ez  hű  és  feddtclen. 

S  az  ifjú  lelke  bámuló 
Gyönyörbe  rezge  át, 
S  mély  és  nehéz  fohász  után 
Így  hallata  szavát : 

(cHah!  nem  hiába  fáradék ; 
Ez  méltó  munka  volt. 
Ilyennek  láttam  őt,  midőn 
Először  rám  hajolt. 

Tégy  semmivé  örökre,  ég ! 
Nem  esdem  üdvödért : 
Egy  ily  tekintet  megfizet 
A  kínos  életért!)) 

Végezte  s  a  kép  eltünék 
És  ő  —  fölébredett : 
Egy  lázbetegnek  álma  volt 
Mind,  a  mit  szenvedett. 

Mellette  ifjú  hölgye  ült 
Virrasztva  csendesen. 
Oly  mondhatatlan  bájoló 
Szelíd  gyötrelmiben. 

órcsillagokként  függtenek 
A  kóron  szemei, 
Mig  gyengén  izzadt  homlokát 
Törlötték  kezei. 

ó  föltekinte  s  meglepé 

A  túlvilági  kép ; 

Nem  oly  derűit,  nem  oly  vidám, 

De  vonzóbb  földi  szép. 

E  látomány  eláradott 

A  kórnak  láz  erén, 

S  régen  nem  ízlett  kéjre  vált 

Az  enyhült  érzemény. 

«Oh  hölgy,  az  Isten  gyönyörűi 
Teremte  tégedet! 
S  szerelmed  üdvösséget  is 
Ad  a  gyönyör  felett. » 


HŰSÉG. 

A  leányka,  mint  madár, 
Repkedő  és  csapodár; 
Minden  újabb  pillantása 
Egy  hivének  buktatása. 
A  leányka  lenge  nád. 
Hajlik  tőled  és  hozzád ; 
Szellő  hajtja  jobbra  balra. 
Majd  keletre,  majd  nyugotra. 
Keblet  minden  szépre  tárj ; 
De  leánytól  jót  ne  várj ! 

Mely  gyönyört  az  óra  ád, 
Úgy  tekintsd  mint  rózsafát, 
Melynek  kurta  ifjúsága. 
Hervadandó  szép  virága. 
A  leányka  gyenge  ág, 
De  szerelme  szép  virág : 
Szedd  szelíden  a  virágot, 
Meg  ne  sértsd  a  gyenge  ágot ; 
S  mely  gyönyört  az  óra  ád. 
Vedd  s  köszöntsd  el  poharát. 

Mit  sovárgasz?  mit  tűnődnél 
Hosszú  hűség  lángirúl  ? 
Még  a  nap  sem  hű  az  éghez  : 
Majd  derül,  majd  elborul. 
A  hold,  bár  szelíd  világa, 
Csak  múló  kéj  csalfa  lánga ; 
Fogy  s  telik,  mint  kedve  jő: 
Hű  leánykák  képe  ő. 

A  hitetlen  oldalcsont 
Már  sok  férfit  tőrbe  vont. 
Bár  szerelmed  tisztán  ég 
S  véghetetlen  mint  az  ég. 
Zálogul  add  szívedet, 
E  legdrágább  kincsedet. 
Vagy  megvetve,  vagy  csalatva, 
így  is  úgy  is  megromolva, 
Veszteséged  barmi  nagy. 
Gúny  s  nevetség  tárgya  vagy. 

Élj  azért  a  gyors  idővel. 
Ne  törődjél  a  hűséggel : 
Kölcsön  esik,  ha  te  csalsz. 
Megcsaltak  már  érte  százszor, 
Azt  gondold,  most  rajtad  a  sor 
A  csalásban  meg  nem  halsz. 

És  ha  mégis  tévelyedve, 
Jó  tanácsot  elfeledve, 
Fennakadnál,  s  lányi  jóság, 
Vélt  erény  és  ártatlanság. 
Könnyű,  mívelt,  vidor  elme, 
S  a  szerencse  dús  kegyelme, 
S  csókkal   esküdött 
Tiszta  szerelem, 
Könybe  gyöngyözött 
Játszi  barna  szem. 
És  haj,  mint  az  éj, 
Váll,  kar,  mint  a  hó. 
Mint  megannyi  kéj. 

Ész-  és  szívfogó. 

Megbűvöltek,  s  neki  szánva 

Kész  lennél  e  nagy  mondásra  : 

« Holtomiglan,  holtaiglan))  ;  — 

Térj  eszedre!  féld  a  szégyent, 

Mondd  helyébe;  ((holnapiglan!)) 

És  ne  kívánj  lehetetlent ; 

Mert,  akarja  bár  szivében. 

Más  van  írva  sors  könyvében  : 

A  leány  hű  nem  lehet  — 

Férficsontból  vétetett. 


A  SZÉP  HAJADON. 

Kisleány-seregben 
Serdült  hajadon 
Jár  szelíd  örömmel 
A  zöld  pázsiton. 

Tűzve  szög  hajába 
Van  virágos  ág ; 
Maga  messze  földön 
A  legszebb  virág. 

Még  alig  hagyá  el 
Báb-játékait, 
Még  alig  iz\z]Xt 
Gyermekálmait. 

Mint  kicsin  baráti, 
Ártatlanka  még. 
De  szemében  új  tűz 
Bájvilága  ég. 

Lába,  mint  a  szellő, 
Könnyűden  lebeg, 
Ah  de  keble  néha 
Lassan  fölpiheg. 

Vajh,  ki  birja  e  szív 
Első  vágyait. 
Tiszta  gerjedelmét. 
Sóhajtásait  ? 

Vajh!  kinek  virít  e 
Mennyből  szállt  tavasz  ? 
Szent  egek !  beh  boldog, 
Boldocr  ember  az! 


A  KIS  LEÁNY  BAJA. 

Isten  a  megmondhatója 

Mennyit  szenvedek, 

Testi  lelki  nyugodalmam 

Mint  eltűntének. 

Nappal  álom  forr  fejemben, 

Éjjel  gond  viraszt; 

El  sem  végzem,  már  is  újra 

Kezdem  a  panaszt. 

A  sóhajtás  tartja  bennem 
Még  az  életet. 

Keblem  a  sok  sóhajtástól 

Szinte  megreped. 

Csak  sovárgok,  csak  tűnődöm, 

Nem  tudom,  miért? 

Mintha  égnék  s  vágyakoznám 

Bírhatatlanért. 

Ah  ha  c  sóvár  tűnődés 

Tán  a  szerelem ; 

Akkor  jaj  szegény  leánynak. 

Akkor  jaj  nekem! 

A  ki  engem  úgy  szeressen. 

Élve,  halva  hív, 

A  mint  én  szeretni  tudnék. 

Nincs  oly  férfiszív. 


A  JEGYES  SÍRJA. 

Nem  hervaszt  engem  szerelem. 
De  bú  és  fájdalom ; 
A  sírba  szállt  le  jegyesem : 
Elhunytát  siratom. 

S  nem  csak  könnyezni  fog  szemem 
Az  elhunyt  kedvesért ; 
Ah  élni  nem  lehet  nekem. 
Ha  ő  már  véget  ért. 

S  nem  fogja  senki  sejteni. 
Miért  hervadtam  el. 
Nem  fog  virág  fölzsengeni 
A  halmon,  mely  benyel. 

De  búm  a  sírban  élni  fog 
Idők  határáig. 

Lelkemmel,  bár  elhamvadok, 
A  bú  együtt  lakik. 

Ah  egy  volt,  kit  szerettem  én, 
És  szeretőm  csak  egy : 
Most  ő  a  földben  s  rajta  én 
Haldokló  síri  jegy. 


GYÁSZ  ES  REMÉNY. 

Holló  hajfürteid 
Szint'  ollyan  feketék, 
Mint  csillagszemeid 
Igéző  párja  kék. 

Mégis,  mig  fürtéi d 
Jelentik  gyászomat, 
Szemednek  kék  ege 
Reménysugárt  nem  ad. 

Oh  hozd  fel  csillagod 
A  kék  szemben,  remény ; 
Vagy,  gyász,  merülj  el  a 
Sötét  haj  tengerén ! 

IDÁHOZ. 

Nem  mondom,  hogy  szeretlek, 
Mi  haszna  mondanám? 
Te  szómra  nem  hajolnál 
S  csak  búmat  toldanám. 

Nem  mondom,  mint  szeretlek. 
Hol  lelnék  arra  szót? 
Nem  érez,  a  ki  érez 
Szavakkal  mondhatót. 

Nem  mondom,  e  kebelben 
Mi  mély  a  fájdalom  : 
Az  illyen  fájdalomnak 
Legjobb  a  sírhalom. 

A  HOLDHOZ. 

Jó  hold,  ki  békén  szenveded 
Kéretni  sápadt  képedet, 
Kihez  boldog,  boldogtalan 
Sóhajtva  járul  untalan. 
Hallgass  meg  egyszer  engem  is, 
Nagy  tisztelődet  —  igen  is ! 
Csakhogy  még  nem  volt  alkalom 
Ezt  így  szemedbe  mondanom ; 
Vagy  jobban  szólva,  még  soha 
Rád  nem  szorultam  úgy  mint  ma. 
Kérlek  tehát,  ha  majd  leszállsz, 
Holott  fejérlik  ama  ház, 
Tekints  be  kisded  ablakán, 
Megette  űl  egy  barna  lány. 
Talán  épen  most  vetkezik, 
A  gyöngyöm!  s  rám  emlékezik  ; 
Vagy  mint  ím  szinte  magam  is, 
Még  asztalnál  ül  a  hamis. 
És  csintalansággal  tele 
Kezében  nyugszik  szép  feje. 
Igen  tehát!  ha  majd  benézsz. 
Ajkán,  mely  édes,  mint  a  méz. 
Nevemben  egy  szűz  csókot  hagyj 
-  -  Egy  csókot  adni  nem  oly  nagy  — 
S  mondd,  hogy,  ha  már  úgy  is  szeret, 
Szeressen  inkább  engemet. 
Hisz  az  miébe  sem  kerül, 
S  engem  mulatna  vég  ne'kül  ; 
S  ha  már  szeretni  fog  talán, 
Mondd,  hogy  szeressen  igazán. 
Mert  az  már  még  sem  illenék, 
Ha  végre  szarvat  öltenéL 
Mondjad,  hogy  én  őt  szeretem. 
Míg  el  nem  hagy  lélekzetem, 
S  hogy,  ah !  ha  szíve  meg  nem  szán. 
Még  szent  Mihál  visz  el  lován. 


170  J^bltemények-  18^6. 

Mondd,  hogy  forró  szerelmemért 
Nyújtson  szerelme  méltó  bért. 
Mondd,  hogy  ne  légyen  változó, 
S  hűségi  eske  puszta  szó.  — 
Mosolygasz?  csintalan  sugár! 
Bolond  beszédek,  úgy-e  bár? 
Aligha  úgy  nem  lesz ;  no  hát 
Jó  hold  komám,  csendes  jó  éjszakát ! 


MELYIK  JOBB? 

Tán  annak  is  igaza  van. 
Ki  szőke  lányt  szeret. 
De  százszorta  inkább,  ha  ki 
Barnával  fog  kezet. 

Milyen  dicső  egy  alkotmány 
llly  barna  lány,  ha  szép, 
Azt  már  csak  látni  kell  :  az  egy 
Valódi  bűvös  kép. 

Hajának  gyásza,  mint  az  éj. 
Fehér  kebelre  száll, 
Szemének  villanásira 
A  szív  s  az  ész  eláll. 

Hát  még  ha  jó,  hát  még  ha  hív ! 
Az  ám  az  isteni  ; 
Azt  bírni  annyi,  mint  az  ég 
Üdvét  megízleni. 

Ily  barna  nemde  tetszenék, 
Ily  szép,  jó,  hű  ?  Mi  kár ! 
Ilyennel  nem  szolgálhatunk : 
A  barna  csapodár. 

EGY  KÉPSZOBORRA. 

Nem  faragott,  oh  lány,  kőből  a  művész  keze  téged  ; 

Elve  levél  kővé  a  kora  búcsú  miatt : 
Innen  az  elhangzott  panaszok  fájdalmai,  innen 

Szende  mosolygásod  kőhideg  ajkaidon. 

B-NÉ  EMLÉKKÖNYVÉBE. 

Ha  van  erény  földön  s  van  díj  számodra,  szelídség! 

S  szívbeli  jóságnak  van  becse  ember  előtt : 
Úgy  te,  nemes  hölgy,  boldog  vagy ;  sőt  emberi  kényen 

Túl,  boldogságod  csak  magad  által  erős. 
Isteneid  neked  áldozatidra  önérzetet  adtak, 

Drágábbat  kincsnél,  angyali  műveidét. 

A  SZEGÉNY  ANYA. 

Kínnal  szült  fiakat  szomorúságodra  neveltél ; 

Ínségben  nőttek  nagyra  könyűid  alatt. 
S  a  szükség  őket  szanaszét  ragadozta  ;  hanyatló 

Napjaidat  nem  volt,  a  ki  derítse,  közel ; 
És  idegen  kezek  ápolván  sírodba  letettek, 

Annyi  szülöttid  közt  megsiratatlan  anyát : 
Oh  !  végetlennek  kell  lenni  az  üdvnek  egekben. 

Hogy  kielégítsen  földi  keserveidért. 

SZÓZAT. 

Hazádnak  rendületlenül 
Légy  híve,  oh  magyar ; 
Bölcsőd  az  s  majdan  sírod  is. 
Mely  ápol  s  eltakar. 

A  nagy  világon  e  kivűl 
Nincsen  számodra  hely; 
Áldjon  vagy  verjen  sors  keze : 
Itt  élned,  halnod  kell. 

Ez  a  föld,  mellyen  annyiszor 
Apáid  vére  folyt ; 
Ez,  melyhez  minden  szent  nevet 
Egy  ezred  év  csatolt. 

Itt  küzdtcnek  honért  a  hős 
Árpádnak  hadai ; 
Itt  törtek  össze  rabigát 
Hunyadnak  karjai. 

Szabadság!  itten  hordozák 
Véres  zászlóidat, 
S  elhulltanak  legjobbjaink 
A  hosszú  harcz  alatt. 

És  annyi  balszerencse  közt, 
Oly  sok  viszály  után, 
Megfogyva  bár,  de  törve  nem, 
Él  nemzet  e  hazán. 

S  népek  hazája,  nagy  világ! 
Hozzád  bátran  kiált: 
«Egy  ezred  évi  szenvedés 
Kér  éltet  vagy  halált !» 

Az  nem  lehet,  hogy  annyi  szív 
Hiában  onta  vért, 
S  keservben  annyi  hú  kebel 
Szakadt  meg  a  honért. 

Az  nem  lehet,  hogy  ész,  erő. 
És  oly  szent  akarat 
Hiába  sorvadozzanak 
Egy  átoksúly  alatt. 

Még  jőni  kell,  még  jőni  fog 
Egy  jobb  kor,  mely  után 
Buzgó  imádság  epedez 
Száz  ezrek  ajakán. 

Vagy  jőni  fog,  ha  jőni  kell, 
A  nagyszerű  halál, 
Hol  a  temetkezés  fölött 
Egy  ország  vérben  áll. 

S  a  sírt,  hol  nemzet  sűlyed  el, 
Népek  veszik  körűi, 
S  az  ember  millióinak 
Szemében  gyászköny  űl. 

Légy  híve  rendületlenül 
Hazádnak,  oh  magyar  : 
Ez  éltetőd,  s  ha  elbukál. 
Hantjával  ez  takar. 

A  nagy  világon  e  kivűl 
Nincsen  számodra  hely; 
Áldjon  vagy  verjen  sors  keze : 
Itt  élned,  halnod  kell. 


BERZSENYI  EMLÉKE. 

«Nem  kérem,  oh  sors!  kincseidet,  nem  az 
Uralkodó  kényt  és  ijedelmeit, 
Sem  harczi  pályán  a  megöltek 
Véreivel  ragyogó  szerencsét : 

Gond  és  irigység  mostoha  tárgyait. 
Csak  a  mi  keblem  mélyeiben  buzog, 
Csak  a  mit  elmém  tiszta  lapján 
írva  hagyott  az  örök  teremtés, 

Oh  adj  nekem  szót,  édeset  és  erőst. 
Azt  szűvarázsló  hangba  kiönteni : 
A  dal  hatalmát  add  nekem,  sors! 
S  megfizetél  ez  egy  életemre.)) 

így  esdekelt  a  lángkebelű  fiú ; 
S  mit  kért,  megadták  dúsan  az  égiek : 
Szózatja  harsány  s  áradatként 
EJragadó  leve  zengeménye. 

Dallott  szerelmet,  dalia  szelíd  panaszt, 
S  megédesűlt  a  fájdalom  ajkain ; 
Dalt  zenge  a  múló  örömnek 

S  ez  maradóbb  s  magasabb  öröm  lón. 

Az  ihletettnek  ajkairól  dicsőn 
Kelt  a  merész  dal,  meghaladá  porát 
A  lomha  földnek  s  fellegen  túl 
A  napot  és  nap  urát  köszönté. 

Ég,  föld  lebegtek  a  dalok  árjain; 
Feltűnt  az  élet  s  minden  alakjai, 
S  a  nagy  jövendő  fátyolában. 
Rémületes  temető  világa. 

S  mily  lelkesítő  hangja  emelkedék 
Hozzád,  te  féltett  s  hőn  szeretett  haza, 
Midőn  királyi   homlokodnak 
Vészbe  merült  koronája  ingott! 

Hány  hű  fiadnak  zenge  magasztalást, 
A  hívek  és  jók  tapsai  közt :  mig  az 
Alszív  ijedve  visszadöbbent 
S  a  kifajúlt  czudarok  dagálya 

Megszégyenült  a  honfierény  előtt. 
S  ő  e  daloknak  lélekadó  ura, 
Mint  a  ki  végzé  alkotását 

Egy  kicsi  bár,  de  nemesb  világnak, 

Megnyugodott  a  fáradozás  után ; 
Megérte,  a  mit  ritka  szerencse  ád  : 
Eviilhetetlen  ifjúságát 

Műveiben  örökűlt  eszének. 

Most  síri  éjfél  leplezi  a  jelest ; 
De  a  setétlő  bús  ravatal  fölött 
A  halhatatlanság  füzére 

Sorsot,  időt  mosolyogva  fénylik. 


AZ  ÖZVEGY. 

Eltépte  fátyolát  a  gyász 

S  helyette  bokrétásan  és  zenével 

Örömhevében  ujjongatva  lép  fel 

A  fürge  nász. 

Fehérre  változott  mezében 

Oly  víg  a  nő ; 

Istennek  látszik  gyönyörében 

Az  ifjú  vő. 

S  a  nép  körűi 

Együtt  örül, 

S  jó  sors  fiát, 

Ki  elnyered 

Az  asszonyok  legszebbikét, 

Boldognak  áld. 

És  völgyön  és  hegyen 

Lakodalom, 

Határ-  és  végtelen 

A  vígalom. 

A  két  jegyes  fél  háza 

Kas,  melyben  víg  hadak 

Egymásra  látogatva 

Ki-  és  berajzanak. 

És  úton  útközön. 

Mint  sodró  vízözön. 

Mindent  magával 

Visz  a  futó  öröm. 

S  a  merre  hangja  zeng, 

A  bánat  elhal, 

Nincs  könnyező. 

S  ki  máskor  nyögve  teng, 

A  nagy  vidék  körén 

Nincs  éhező, 

Nincsen  szegény! 

S  gondot  ki  ne 

Felejtene, 

Forrásai  dná], 

Bor  istene ! 

S  bájhangjaidnál, 

Szelíd  zene ! 

A  szomjas  ajk  föllelkesül, 

A  gyors  idő  vigan  rcpűl 

Danáinál  ; 

És  a  halál 

Nem  nyugszik  a  sír  fenekén. 

Oly  hangos  a  nász-zengemény. 

Halál! 

(( Ki  kél  fel  a  sírok  közül  ? 

Ki  vagy  te  gyász  fia  ? 

Körünkben  minden  szív  örül ; 

Hagyd  búdat  szállnia. 

Tedd  szegre  gyászod  s  gondodat ; 

Halottad  nyugszik  hant  alatt; 

De  mit  föld  még  be  nem  fedett. 

Az  él,  örül,  vigad,  szeret. 

Víg  nászra  jőj  te  is  velünk, 

Baráti  karral  ölelünk.)) 

így  szól  egy  a  násznép  közül, 

Egy  másik  közbe  vág : 

((Üres  szó!  jobb,  ha  borkancsónk  ürül! 

Kancsóban  a  világ ; 

Igyuk  le  búját,  örömét ; 

A  többit  szélvész  hordja  szét.)) 

így  szól  a  szíves  borbarát. 

Vígan  köszöntve  poharát. 

Egy  harmadik  szelídebb  öröme 

Az  érkezőnek  ekkép  köszöne  : 

((Kit  sem  dalszó,  sem  gazdag  asztal 

Sem  bor,  barátság  nem  vigasztal. 

Az  jőjön  és  tartson  velem : 

Vigasztalóm  a  szerelem. 

Komor  barátom,  nézz  körűJ, 

Válaszsz  magadnak  száz  közül. 

Ma  násznép,  holnap  nászt  adunk, 

Másért,  magunkért  vígadunk.  i> 

így  szólnak  ők  egymás  után 

ót  vígalomra  meghiván ; 

S  tetszése  hangival 

A  násznép  rá  rival. 

De  a  bús  idegen, 

A  gyászba  öltözött, 

Némán  és  hidegen 

Megáll  a  nép  között, 

S  arczczal,  min  szenvedély 

Csatái  rémlenek. 

Hol  semmi  jel  nem  él 

S  ki  holtak  a  szemek ; 

És  hangon,  mely  gyötör. 

Melyet  fáj  hallani, 

Víg  unszolóihoz 

így  kezd  felszólani  : 

((Megálljatok,  nász  népei, 

Öregje,  ifja,  szépei. 

Regét  beszélek;  rege-szón, 

Örömre,  búra  változón, 

A  szív  mulat  kéjjel  tele 

S  könnyűden  lejt  az  óra  le. 

Szép  s  bájoló  volt  a  leány. 
Tündérek  gyermeke ; 
Delibb  csak  egy  s  az  férje  lőn. 
Az  ifjak  remeke. 

S  az  ifjú  férj  s  az  ifjú  nő 
Nem  voltak  boldogok ; 
Féltékeny  az  s  a  nő  szivén 
Nem  tiszta  láng  lobog. 

Az  óra  jő ;  nagy  útra  kelt 
A  férj  s  míg  oda  jár, 


Vartttmarty  munkái.   I. 

Kart  hitfclejtő  nője  honn 
Egy  újabb  hősre  tár, 

A  bűntitok  szárnyakra  kél, 
A  férj  fülébe  jut. 
S  az  visszatér,  előtte  már 
Haragja  híre  fut; 

De  orgyilkos  kéz  ejti  el 
A  vérért  lihegőt, 
S  halálveszélytől  menti  meg 
A  vétkes  ifjú  nőt. 

Tiltott  gyönyörbe  fúl  a  gyász, 
Az  özvegyév  lejár ; 
A  két  szerelmes  bűnösen 
Lesz  hit-kötötte  pár. 

S  az  ifjú  férj  s  az  ifjú  nő 
Nem  élnek  boldogul. 
A  sor  került :  a  nő  szivén 
Féltés  haragja  dúl. 

Szilaj,  csapongó  lőn  a  férj, 
Az  édes  hitszegő ; 
Házát  kerülve,  honn  gyönyört 
S  nyugalmat  nem  lel  ő. 

Setét  tanyákon  éjjelez 
Hölgy  s  vad  pohár  között. 
Hiába!  szíve  mélyiből 
A  bék  kiköltözött. 

S  a  visszatorlás  napjai 
Elérik  a  gonoszt : 
Kéjhölgy  alakban  ön  neje 
A  férjnek  mérget  oszt. 

Nos  vígadó  nász  serege, 

Hogy'  tetszik  a  hallott  rege? 

De  el  kell  végeznünk  a  dalt : 

Te  harmadik  férj  nője  halld  1 

Mérged  nem  volt  elég  erős ; 

Itt  áll  a  gyilkos,  itt  a  hős! 

Szerelmedért 

Megöltem  első  férjedet ; 

De  bűnömért 

Kezedből  ittam  vesztemet. 

Nézz  meg,  mivé  lett  szeretőd  ; 

Nincs  szer,  mely  meggyógyítsa  őt. 

Mérged  nekem  halált  adott ; 

Te  menj  s  öleld  a  vérpadot.)) 
S  fáradtan  a  kín  embere 
Sírjához  vánszorog, 
A  nő,  mint  kit  villám  vére, 
Halványan  össze  rogy. 
S  a  nép,  a  mindig  kész  evő, 
Nem  várja  meg  torát. 
Hol  gyilkos  s  méregkeverő 
Készítnek  lakomát. 
Csak  egy,  a  vőlegény,  marad 
Az  ájult  nő  körűi ; 
Szemében  égő  köny  fakad 
S  ily  szókra  keserűi : 
«lly  szép  és  ily  gonosz.  Mi  kár! 
Angyal  lehettél,  s  poklok  díja  vár.D 
S  az  ifjú  vő  s  a  víg  sereg, 
A  zaj,  zenék,  az  örömek 
Eltűntek,  elhangzottanak  : 
A  szép  menyasszony  rémalak. 
Yérszolga  jő  a  vőlegény  helyett, 
S  az  ébredő  halállal  fog  kezet. 


i8o  J^öltemények.  '8^y. 


SÍRVERS. 

Egy  özvegy,  boldog  mint  nő  és  mint  anya  egykor, 

Míg  e  szép  neveket  sorsa  viselni  hagyá. 
Keble  kihalt  örömét  e  kőnek  alája  temette. 

Jó  férje  s  szeretett  magzata  hamvaiban.  — 
Eltemeté  bennök,  mit  az  élet  nyujthata  édest 

És  örökös  gyásznak  fellege  szállá  reá. 
Sorsa  sötétségén  csak  a  hit  fáklyája  dereng,  mely 

Túl  a  siron  ígér  majdani  egyesülést. 


IRVÁGY. 

Irgalom  a  hűnek!  ne  gyötörd  szolgádat,  Apollón! 

lm  akarok,  s  mely  kín!  semmire  sem  mehetek. 
Vagy  ne  ezen  szomjat,  vagy  erőt  adj,  pindusi   zsarnok 

Mit  használ  szomjan  lenni,  ha  nincs  mit  igyam? 

AZ  EGEREK. 

ELSŐ. 

Szegre,  morály !  biztos  hajlék,  a  melybe  vonultunk. 
Lássunk  munkához,  rágjuk  a  hír  fiait! 

MÁSODIK. 

Hír  fiait  ?  Kik  azok  ?  Nyomorú  hír,  még  nyomorúbb  nép! 
Egymáshoz  méltók  illy  apa  s  gyermekei. 

HARMADIK. 

És  mégis  rágjunk!  kár  hogy  nincs  rágni  nagyobbat: 
Ennyi  kemény  szép  fog  mit  sem  emésztene  meg! 

■NEGYEDIK. 

Gazdálkodjatok!   egy-kettőt  hagyjunk  meg  odábbra: 
Végső  szükségben  jó,  ha  mi  fennmaradand. 

HARMADIK. 


Semmi  fukarságot!  míg  élünk  lesz  derekabb  fi, 
Mint  mi  vagyunk,  s  így  lesz  rágni  valónk  is  elég. 


A  PHILOSOPHUS  VACZKOR. 

Huppanj  körte!    megértél  már.  Kinek  íze  kívánja. 
Legjobb  a  vaczkor  hullva,  megérve,  puhán. 


EGY  TANÁCSADÓHOZ. 

Másnak  bölcs,  te  korán  érett  szóhőse,  ki  vagy  te? 

Csak  te  az  élni  tudó,  csak  te  a  honfi  magad  ? 
És  te  jövők  látója?  szegény!  a  csillagokat  nézd: 

Egy  sincs,  mely  gúnynyal    nem  mosolyogna  reád. 
Titkokat  a  magasak  nem  bíznak  holmi  bagolyra. 

Várj,  az  idő  rólunk  s  rólad  ítélni  jövend. 


INTÉS  A  VACZKORHOZ. 

Körték  vadja  maradj  békén,  jó  polyva  között  vagy  ; 
Mert  ha  kikelsz,  meglásd,  gazda  fogára  kerülsz. 


B.  P.  EMLÉKKÖNYVÉBE. 

Nőtelen  országnak  méltán  mondhatni  hazánkat, 
Mert  szívben  s  szóval  hölgyei  nem  magyarok. 

Szent  legyen  és  feledetlen  a  hon  s  honi  szózat  előtted 
S  leghőbb  vágyaidat  töltse  be  érte  az  ég ! 

A  KLASTROM. 


Zár-lakot  óhajtál  ?  a  lány  szive  zár-lak :  apáczák 
Benne  az  érzelmek  s  szűz  fejedelmek  erény. 

Odd  e  szent  sereget,  s  rejtsd  hűn  kebeledbe,  mig  eljő, 
A  kinek  oltárát  tisztelik,         a  szerelem. 


A  FÉLTÉKENY. 

Setét  hajadnak  árnyában  nyugodtam, 
S  nyugalmam  nem  volt  enyhe  s  békhozó 
Kegyelmed  távozásán  riadoztam, 
Mely  mint  hajad  lengése,  változó. 

Félt  ennyi  kincset  bírni  aggodalmam, 
M.ely  osztozatlan  s  egynek  adva  jó ; 
De  átok  és  bűn  többre  pazaroltan, 
És  semmivé  lesz  mint  az  esküszó. 

Iszonynak  háza  lett  lázadt  szivemből : 
Kéj  és  gyönyör  kínokká  váltanak. 
Hogy  kárhozatta!   ostorozzanak. 

Felrémülék  irígylett  nyughelyemből, 
S  szemedbe  nézni  hitt  egy  gondolat, 
S  e  szemben,  ah !  őrangyalom  mulat. 


A  SZÍNHÁZ  NEMTÖJE. 


Gyűl,  fogy  a  nép  a  színházban, 
Mint  az  ár-apály  ; 
Változandó  sokasága 
Gyakran  le-leszáll. 

Ez  nem  jő,  mert  gond  marasztja. 
Az,  mert  idegen, 

Ez,  mert  mindent,  a  mi  honi. 
Megvet  hidegen. 

És  a  hű,  kit  nagy-  s  kicsinben 
Érdekel  a  hon, 
így  sóhajt  fel  :  ((Isten  átka 
Űí  a  magyaron. » 

Egy  van  a  ki  a  kis  körbe, 
Mint  egy  égi  nő. 
Szépen,  ifjan  és  vidáman, 
Mosolyogva  jő. 

ót  idő,  gond  honn  nem  tartja, 
A  rósz  példa  nem, 
Melyre  nálunk  fényét  veszti 
Annyi  gyáva  szem. 

őt  a  drága  honi  szózat 
Nem  fárasztja  ki, 
S  a  ki  látja,  ily  szavakra 
Nyílnak  ajaki : 

((Mit  jelentesz,  szép  jelenség 
Arczod  hajnalán? 
Szebb  jövendőt  a  magyarnak 
Annyi  gyász  után  ? 

Te  vagy-e  a  hit,  reménység. 
És  a  szeretet? 
Adjon  Isten  a  hazának 
Több  ily  hölgyeket. D 

A  MAGYARTALAN  HÖLGYHÖZ. 

Mert  szép  vagy,  kellemid 
Varázsát  bámulom  ; 
Mert  jó  vagy,  tisztelet 
Díjával  áldozom ; 

Mert  lelkes  vagy,  s  veled 
Mulatni  kegyelem. 
Hódítva  von  feléd 
A  leghőbb  szerelem. 

De  mert  e  hon  baján 
Nincs  szűdben  fájdalom : 
Ez  fáj,  s  szerelmemet 
Tört  szívvel  gyászolom. 

ELHAGYOTT  ANYA. 

Szavalta  a  pesti   magyar  színházban  nov.   30-kán    1837.  Lendvayné. 

Ismerek  egy  édes,  ah  árva  anyát. 

Mely  búnak  eredten  emészti   magát, 

Elhagyva,  kerülve  leányaitól, 

Bár  értök  epedve  a  hív  anya  szól : 

ftOh  jertek  ölembe. 

Szép  gyermekeim ; 

Áldásra  emelten 

Várnak  kezeim. 

Oh  jertek,  oh  jertek,  az  édes  anyához, 

Itt  ül  lekötötten  a  szörnyű  magányhoz ; 

Oh  jertek  ölembe 

Gyermekeim, 

Mig  el  nem  apadnak 

Hév  könyeim.j) 

(lÉn  szültelek,  álltam 
Bölcsőtök  előtt ; 
Emlőim  adának 
Uj  életerőt. 
Mint  kis  csecsemőket 
Már  én  emelélek. 
Míg  bennetek  alvék 
A  gyermeki  lélek. 
Én  látnotok  adtam 
Oly  nap  sugarát, 

A  mellyet  irigyel 

Sok  földi  család, 

Szép  arczaitoknak 

Én  adtam  e  bájt. 

Mely  annyi  szivekben 

Viszhangra  talált. 

Én  termetet  adtam, 

Oly  őzi  sugárt, 

S  szűz  kebleitekre 

A  liliom-árt. 

Én  adtam  a  szájnak 

Az  édeni  mézet, 

Mely  akkor  is  édes, 

Ha  tőreit  érzed. 

Én  adtam  e  tündér 

Lángú  szemet, 

Mely  a  szerelemnek 

Csillaga  lett; 

Mely  egy  sugarával 

Szül  enyhe  tavaszt. 

Egy  más  sugarával 

Elégeti  azt. 

Szépségimet  íme  reátok  adám. 

Hogy  halljam  e  szókat:  «Oh  édesanyámig 

Hogy  zengjen  e  név  is 

Ajkitokon. 

S  elhagyva  ne  legyek 

Bús  napomon. 

O  jertek,  oh  jertek 

Az  édes  anyához : 

Itt  ül  lekötötten 

A  szörnyű  magányhoz. 

Oh  jertek  ölembe 

Gyermekeim, 

Mig  el  nem  apadnak 

Hév  könyeim.» 

így  szólal  csengve. 
Hiába,  hiába ! 

Nincs  a  ki  omoljon 
Szülői  karába. 

Sors  űzi  fiait,  remeg  élteikért ; 
Ah  !  lányai  égnek  az  idegenért. 
S  ő  ott  ül  örömtelen  és  egyedül, 
A  köny  kiapadva  szelíd  szemibűl, 
S  mint  lel  ke -törötten  az  égre  tekint, 
Láthatni  kövűlve  az  anyai  kínt. 
Csak  szívdobogása  jelenti  hogy  él, 
S  minden  dobogással  egy  élet  alél. 


E  bús  anya  képe  te  képed,  o  hon! 
Márvány  kebel  átka  van  asszonyidon. 

ERDEI  MADÁRKA. 

Németből. 

Mi  boldog  erdején  a  kis  madár, 
Madárnak  oly  szép  sorsa  van! 
Viharban,  nap  sugáriban, 
Reá  a  lombok  árnyiban 
Rengő  tanyája  vár. 

Szabad!  vidáman  ágról  ágra  száll, 
Vidáman  ágról  ágra  száll. 
S  ha  bármi  halkan  a  vadász 
Utána  gyilkos  ónt  irányz. 
Hess!  hess!  a  rengetegbe  száll. 

Csak  léget  ismer  a  madárka,  s  dalt. 
Csak  léget  ismer  a  madár. 
Kis  melle  nem  tud  bánatot, 
Fájdalma  nincs,  oly  nyugodott : 
A  bú  nem  gyötri  azt. 

Ah,  bár  lehetnék  erdőben  madár. 
Erdőben  oh  ha  volnék  ily  madár! 

S  beszállna  fény  sugarain 
Szivembe  kéj  s  az  üdv  legott. 
Az  üdv,  az  üdv,  az  üdvl 


AZ  ELMARADÓK. 

Egy  fészket  ismerek. 
Három  szinűt : 
Benn  váltva  három  szép 
Madárka  űlt. 

Sok  szem  repűle  fel, 
Sok  szív  örült, 
Mely  láthatásokon 
Megédenült. 

Oly  bájos,  oly  derűk 
Tekintetek : 
Az  est  örömtelen 
Volt  nélkülök. 

A  fészek  most  üres : 
A  szem  komor, 
S  a  hűlt  szivekre  száll 
Csendes  szomor. 

Hová  vesztéd,  oh  est, 

Szépségidet? 

Ha  ők  is  hűtlenek. 

Ki  lesz  hived? 


PEST,  MARTIUS   13.   1838. 

Éjfél  volt,  szomorú  mély  csend,  s  a  hajdani  város 
Mint  egy  kísértet,  fölkele  kínjaiból. 

És  hogy  látta  magát  elképtelenítve  magától 
S  feldúlt  utczáin  a  zabolátlan  özönt, 


laS  7(öttemenyek.  iS^8. 

S  annyi  halált  és  annyi  veszélyt  s  a  századig  élő 
Ínségnek  kezeit  művei  hosszít  során  : 

Megrendült  fájdalmában  s  erejének  aléltan 
Lassú  sóhajtással  a  vad  özönbe  rogyott. 


AZ  ÁRVÍZI  HAJÓS. 

Szavalta  a   pesti    magyar  szinházban   április   27-kén    183Í 
Laborfalvi   Róza. 

Hol  népes  ház-sorok 
Jegyzék  az  utakat. 
Most  vad  moraj  között 
Fut  gyilkos  áradat. 

Rémséges  jaj  kiált 
Ingó  falak  megöl  ; 
Rémesb  a  hallgatás, 
Midőn  a  ház  bedől ; 

S  omlott  házak  felett. 
Élők-  s  halottakon 
Örvényesen  kereng 
S  zúdúl  el  hab  habon. 

«Ki  ment  meg  engemet 
Kórt,  aggot  és  szegényt? 
Mindenre  a  mi  szent, 
Oh  ember,  hozz  segélyt!* 

A  fenmaradt  kövön 
Így  esd  egy  női  hang, 
S  bajhirdetőn  visít, 
Mint  vészben  a  harang. 

S  im  sajka  jő  s  rohanj 
Az  áradat  taván  ; 
De  a  ki  rajta  űl. 
Embertelen  zsivány. 

Nem  emberélet  az 
Miért  ő  eveze: 
Tiltott  vagyont  keres 
Szentségtörő  keze. 

S  szívtelenűl  az  agg 
Nő  mellett  elsuhan ; 
Mert  egy  batkát  nem  ér 
Mind,  a  mi  rajta  van. 

És  több  hajó  kereng 
Az  ingó  fal  körűi; 
De  a  szegény  anya 
Ott  áll  mentetlenűl. 

Ez  pénzét,  az  magát 
Jövének  menteni ; 
Van  a  ki  kedveseit 
Aggódva  keresi ; 

S  ki  csak  mulatni  jár 
A  köz  veszély  felett : 
Az  óni  rá  nem  ér 
Egy  hitvány  életet. 

S  mindig  dühösb  az  ár, 
S  a  bágyadt  nő  előtt 
Száz  örvény  tátogat 
Alásodorni  őt. 

Még  jő  s  megyén  hajó ; 
De  ő  már  nem  kiált : 
Tűr  s  várni  láttatik 
A  borzasztó  halált. 

((Ki  él  még  itt?í)  riad 
Most  egy  hajós  közel. 
Sajkája  telve  bár 
Menekvők  terhivel. 

S  még  jókor  érkezik  ; 
A  féltett  kőfal  áll, 
S  kihalt  remény  után 
A  nő  hajóra  száll. 

A  sajka  partot  ér, 
S  a  megmentett  sereg 
A  bátor  férfinak 
Hálás  búcsút  rebeg. 

Csak  a  szegény  beteg 
Agg  nő  nem  távozik, 
S  elfúladt  kebliből 
Sóhajtás  hallati  k. 

ffltt  jó  anyám,  neked 
E  kisded  adomány. 
Pénz  s  egy  falat  kenyér 
Többet  várj  ég  után. 

Nekem  nagy  útaim 
Vannak  még  szerteszét : 
Ezreknek  élete 
Kiált  hajót,  segélyt. » 

Szól  s  menne  a  hajós, 
De  a  hölgy,  kit  hozott. 
Tündér  tekintetű 
Asszonynyá  változott. 

Arczán  redők  helyett 
Ifjú  kellem  virul ; 
Szépsége  bájoló 
Leírhatatlanul. 

Szebb  mint  a  szerelem, 
Barátságnál  hivebb, 
Mindennél,  a  mi  kéj, 
Látása  kedvesebb. 

S  az  elbámult  hajós 
Hall  édes  hangokat, 
Minőket  en^berajk, 
Sem  zenemű  nem  ad. 

«Ha  minden  elhagyand, 
Így  szól  az  égi  nő : 
Az  ember  és  világ, 
Barát  és  szerető ; 

Ha  hozzád  mostohák 
Szerencse  és  ipar ; 
S  hű  fáradásidért 
Rágalmak  nyelve  mar : 

Emlékezzél  reám 
Sorsodnak  éjjelén : 
Önérzeted  vagyok, 
Nevem  jótétemény. » 

Rendűit  kebellel  a 
Bátor  hajós  eláll 
Ez  égi  látomány 
Magas  csodáinál. 

öt  minden  elhagyá. 
Az  ember,  a  világ; 
Csaknem  maga  maradt, 
Mint  téli  fán  az  ág. 

Sorvasztók  napjai, 
S  kietlen  álmait 
Gyógyszer  nem  űzi  el. 
Nem  orvosolja  hit. 

De  az  nem  tartja  őt ; 
Megy  a  szép  vágy  után, 
S  még  soknak  élete 
Menik  meg  csolnakán. 

S  ha  néha  mardosóbb 
Fájdalma  visszasír, 
S  a  földön  ellene 
Nincs  menedék,  sem  ír: 

Lelkének  a  dicső 
Hölgy  képe  feltűnik, 
S  szűz  arcza  bájain 
Fájdalma  megtörik. 

TRÉFA  ÉS  VALÓ. 

Szép  szavaim,  ha  hiú  volnál,  csak  puszta  hizclgés 
Szent  és  tiszta  valók,  lányka,  ha  érzeni  tudsz. 


HIBA. 

Jó,  mint  a  kegyelem,  gyönyörű  vagy,  mint  az  aranyszál; 
Egy  hiba  van  benned,  Nellike,  nem  vagy  enyém. 


A  SORS  ADOMÁNYA. 

Kértelek  a  sorstól  s  az  megtagadott ;  de  helyetted, 
A  mit  nem  kértem,  bút  ada  s  szívbeli  kínt. 


ÁLOM  ÉS  VALÓSÁG. 

Láttalak  álmomban,  harag  ült  szép  homlokod  élén. 

S  egy  csókom  haragod  fellegit  elzavará. 
Ébren  csókollak  most,  és  te  haragra  sötétülsz : 

Oh  mért  álmodnom  nem  lehet  ébren  a  kéjtl 

TANÁCS. 


Mondtam  az  észnek:  hagyd!  a  szívnek:  szív!  ne  szeresd  őt. 
S  e  diadalmim  közt  boldogan  élek-e?  Nem. 


MOSOLY  ÉS  GYÖTRELEM. 

Búsongtam,  s  nevetél.  Nevetek  most  és  te  kesergesz. 
Ah  mosolyogj,  és  én  visszacserélem  a  bút. 


F.  E.  KISASSZONY  EMLÉKKÖNYVÉBE. 

A  mit  vágyad  kivánt, 
Reményed  esdve  kért. 
Megadták  istenid 
A  legszebb  földi  bért : 

Szeretsz  s  szeretve  vagy, 
S  szerelmed  gondjai 
Gyönyörre  fejlenek. 
Mint  éden  álmai. 

Mi  jót  kivánjanak 
Ehhez  barátaid. 
Mint,  hogy  kisérjenek 
A  sírig  álmaid. 

BÚCSÚ. 

Mit  mondjak,  mit  ne  mondjak? 
Mind  hasztalan! 
Te  mégy  s  egy  örömünknek 
Már  vége  van. 

Szelid  szép  arczaidra 
Nem  nézhetünk, 

VfSríSsnv.iitv   miinkíi     I.  II 

És  fájni  fog,  ha  rád  —  csak 
Emlékezünk. 

Kisérjen  a  szerencse. 
Ha  menni  kelJ, 
Legszebb  reményeidnek 
Seregivel. 

Találd  fel,  a  mit  annyi 

Szív  esdve  kér : 

A  legszebb  földi  üdvöt 

Szerelmedért. 

Légy  boldog  mindörökre! 
S  felejts  el  bár, 
Ha  boldog  napjaidban 
Ez  a  határ. 


PIPISKE. 

Pipiske,  a  ki  vagy. 
Miért  oly  gőgösen, 
Hogy  tőled  a  világ 
Nem  szinte  idegen? 

Hogy  megdicsérgetik 
Parányi  lábaid, 
S  együgyű  kebeled 
Fehér  hullámait? 

S  minő  badar  beszéd 
Arczod  rózsáiról ! 
Hol,  mint  rebesgetik, 
A  szépség  papja  szól. 

Igaz,  te  nem  vagy  rút. 
De,  gyöngyöm,  nincs  eszed 
Egy  tyúknak  több  lehet, 
Ha  jól  kikérdezed. 

Nincs  benned  fürgeség, 
Nincs  egy  jó  gondolat; 
Megfogni  szárazon 
Nem  bírnád  a  halat. 

Mit  használ  szép  szemed, 
Ha  csak  bámulsz  vele? 
És  nádszál  termeted  ? 
Csak  lengeség  jele. 

Mi  haszna  vagy  fehér. 
Ha  kebled  jégverem? 
S  fejed  szép  fürt  alatt 
Egy  eszmét  sem  terem. 

Mindössze  is  csak  egy 
Csinos  kis  bábu  vagy. 
Tetemben  nem  csekély, 
De  lelked  hía  nagy. 

Biznának  csak  reám  .  .  . 
((Hohó!  talán  bizony?)) 
Korán  sem;  én  csupán 
Javára  dolgozom. 

Meglátná  a  világ 

Az  egykor  léha  nőt 

—  Azaz,  ha  elvenném!  — 

Mivé  faragtam  őt. 

,Szép  iljú,  köszönöm! 
De  nem  fogadhatom ; 
Pipiskeségemet 
Tovább  is  folytatom. 

S  ha  majdan  a  tavasz 
Pacsirtahangot  hall, 
Bizvást  jövendölöm : 
Nem  önnek  szól  a  dal.' 

•3* 

KÉSŐ  VÁGY. 

Túl  ifjúságomon, 
Túl  égő  vágyimon, 
Melyeknek  mostohán 
Keserv  nyiit  nyomdokán 
Túl  a  reményeken, 
Melyekre  hidegen 
Éjszínű  szemfödőt 
Csalódás  ujja  szőtt ; 
Túl  a  szív  életén 
Nyugottan  éldelem 
Mit  sors  s  az  ész  adott, 
Az  őszi   szép  napot. 
De  hogy  megláttalak. 
Szép  napvilágomat, 
Kivántam  újólag 
Már  eltűnt  koromat ; 
Kivántam  mind,  a  mit 
Ábrándos  álma  hitt : 
Az  édes  bánatot, 
Mely  annyi  kéjt  adott, 
A  kínba  fúlt  gyönyört, 
Mely  annyiszor  gyötört. 
Hiába,  hasztalan! 
Ifjúság  és  remény 
Örökre  veszve  van 
Az  évek  tengerén  : 
Remélni  oly  nehéz 
A  kornak  alkonyán, 
S  szeretni  tilt  az  ész 
Letűnt  remény  után. 

M...  SZEMEI. 

Oly  szép  szemem  ha  volna, 
Mint  a  tiéd, 
Szívfoglaló  hatalmát 
Megérzenéd. 

Rád  néznék  mindörökké. 
Mint  tiszta  ég, 
S  oly  lángoló  sugárral, 
Mint  a  nap  cg; 

Feloldanám  szivedben 
A  tél  fagyát. 

Hogy  enyhe  szép  tavaszszá 
Virulna  át, 

S  teremné  a  virágok 
Legszebbikét, 
Mi  által  életté  lesz 
A  puszta  lét. 

És  e  virág  virítna 
Csupán  nekem ; 
És  e  virág  mi  volna  ? 
A  szerelem. 


PIROS  SZÁJ. 

Égő  szalag 

Egy  kisded  száj  határain, 

Édes  szavak  s  csókok  révpartjain, 

Oh  szűz  ajak! 

Mi  haszna  vagy  piros, 

Ha  meg  nem  csókolhatlak? 

Miért  kívánatos, 

Ha  el  nem  foglalhatlak? 

Szamócza  is  piros 
S  a  gyermek  szereti, 
Piroslik  a  bor  is 
S  illatja  mennyei  ; 
Pirul  a  hajnal  is 
S  a  rózsa  keble  láng : 
Vadásznak  az  mi  kéj, 
S  ez  mint  mosolyg  reánk! 
Van  vérszín  drágakő. 
Van  bársony  is  veres, 
Mit  embercsontokon 
Sok  büszke  szív  keres. 
Én  másnak  meghagyok 
Akármi  örömet, 
Szamóczát,  drágakőt, 
Rózsát  s  ki  mit  szeret. 
Miattam  tartsa  meg 
Király  vérbíborát. 
Helyettem  költse  el 
A  jó  bort  jó  barát: 
Nekem  rajtad  derűi 
Ébresztő  hajnalom, 
Te  vagy,  miért  vivők, 
Királyi  bíborom. 
Mikor  jön  a  nap  el 
Betölt  reményivel. 
Midőn  nem  álmodom 
S  azt  mondhatom  : 
«Oh  szűz  ajak! 
Szedem  rózsáidat, 
Érzettem  lángodat. 
Csókoltalak  !i> 

A  MEGCSALT  LEÁNY. 

Ne  nézz  reám ! 
Bájolsz,  de  nem  hiszek ; 
Ne  szólj  hozzám! 
Ámítsz,  nem  értelek ; 

Pillantatodban  csáb  orgyilka  reng, 
Minden  szavadban  egy  tört  eskü  zeng. 

Felejteném, 

Hogy  egykor  hűm  valál, 

Ha  sejteném. 

Hogy  az  lesz  a  halál ; 

De  élni  még,  ha  rád  nem  gondolok, 

Több  mint  halál,  több  mint  a  kínpadok. 

Emlékezet 

Világát  égetem 

Képed  felett, 

És  rajta  függ  szemem. 

S  ha  majd  világ  s  szemem  lehunytának. 

Képed  s  ez  élet  sírba  szállanak. 

Mit  esdekelsz? 

Felejts,  ha  megcsalál. 

Nem  érdekelsz. 

Bár  porba  omlanál : 

Hizelgésed  bántó,  ha  még  bizol, 

S  búd  nem  vigasztal,  bár  mint  bánkodol. 

Menjünk  tova ; 

Szivünk  ketté  szakadt, 

S  egyiknek,  ahl 

A  fájó  rész  maradt : 

Neked  jutott  öröm,  kéj,  szerelem. 

Ezeknek  romja  -     hűségért  —  nekem. 


Ő. 

Mért  nem  vagy  virágszál 
Hogy  letörhetnélek, 
Lángoló  szivemre 
Boldogság  jelének ; 

Mért  nem  égi  csillag 
Hogy  nekem  ragyognál, 
Csendes  éjfelenként 
Andalgásaimnál ; 

Vagy  mért  nem  vagy  oltár, 
Melyen  tiszta  láng  ég, 
Hogy  szent  zsámolyodra 
Letérdepelhetnék ; 

Mért  nem  drága  szent  kép, 
Messze,  mint  világvég, 
Hogy  zarándokolva 
Hozzád  vándorolnék ; 

S  addig  esdekelném 
Márvány  lábaidnál. 
Mígnem  szánakozva 
Hozzám  lehajolnál ! 

Mit  mondék?  virág  vagy. 
Nem  nekem  virágzó  ; 
Csillag,  legderültebb. 
Nem  nekem  sugárzó  ; 

Oltár  vagy,  holottan 
Tiszta  lángok  égnek, 
Drága  és  kegyes  szent. 
Boldogabb  reménynek. 

Ah  nekem  tövis  jut 
A  szelíd  virágból, 
Csalfa,  tűztelen  fény 
A  csillagsugárból ; 

S  míg  szivemben  égek 
Ollár  zsámolyánál, 
A  szent  érzéketlen 
Márványkép  gyanánt  áll. 

EMLÉKKÖNYVBE. 


Szólj,  gondolj,  tégy  jót  s  minden  szó,  gondolat  és  tett 
Tiszta  tükörként  fog  visszamosolygani  rád. 


SAS. 

Fák  sudarán  zápor  s  szélvész  harczolnak  időnként. 
Mégis  fenn  a  sas  tartja  királyi  lakát. 

A  ki  napot  keres,  a  vészszel  megvíni  ne  féljen. 
Vagy  köz  lélekként  tűrje,  ha  porba  szegik. 


CSALOGÁNY. 

Elhervadt  a  virág,  a  fák  koszorúi  lehulltak  ; 

Sárga  levélkéken  nyargal  az  őszi  vihar. 
A  csalogány  hallgat.  Hol  erő,  mely  visszaidézze 

Lengő  bokrait  és  mennyei  hangú  dalát? 
A  tavasz  eljő  még ;  erdő,  bokor  újra  virítand  : 

Nem  fog-e  a  csalogány  halva  fekünni  alant? 


SIKINÁV. 

Súgóból  Sikináv  kritikus  lőn.  Annak  előtte 
Hallgatták,  és  most  nincs  ki  ügyelne  reá. 

Nem  csoda :  más  müveit  olvasta  ki  akkor  Írásból 
Most  önnön  nyomorék  ötletit  adja  elő. 


SÍRVERS. 

Férj  s  atya  nyúgoszik  itt;  özvegy  s  négy  árva  keserve 

Tette  beszédessé  rajta  e  néma  követ : 
Gyászaikat  ha  hiven  tudná  kifejezni,  sóhajjal 

És  zokogások  közt  állana  hamvainál. 

L.-NÉ  EMLÉKKÖNYVÉBE. 

Játszol  örömmel,  bánattal ;  játékodon  ámul 
A  sokaság  s  tapssal  tiszteli  szózatidat. 

Nem  tudják,  hogy  minden  szó,  mely  szíveket  áthat, 
Szűdnek  egy  eltépett  életörömbe  került. 


PRIESZNITZ. 

A  vaddal  köz  italt  meg  kezdé  vetni  az  ember, 
S  gőgje  fejében  kór,  agg  leve  és  nyavalyás. 

Fhriesznitz  visszaadá  a  víznek  régi  hatalmát, 
S  ősi  erőben  kél  újra  az  emberi  faj. 


SÍRVERS. 

Hol  van  a  gazdag  erő,  hol  az  élet  hajnala  ?  Eltűnt, 
S  egy  fiatal  szívnek  hév  dobogása  megállt. 

Sírjánál  virraszt  a  szülék  fájdalma  :  fióknak 
Éltet  előbb,  most  e  gyászkövet  adni  mi  kín ! 


MISS  PARDOE  EMLÉKKÖNYVÉBE. 

Mit  kérjünk  születendő  nép,  magas  Anglia,  tőled  ? 

Harczi  szerencsét,  vagy  békéi  műveidet? 
Adj  példát  honn  s  künn  jól  tenni  az  emberiséggel, 

S  e  kis  nép  nyomodon  küzdeni  s  élni  tanul. 


A  GUTTENBERG-ALBUMBA. 

Majd  ha  kifárad  az  éj  s  hazug  álmok  papjai  szűnnek 
S  a  kitörő  napfény  nem  terem  áltudományt ; 

Majd  ha  kihull  a  kard  az  erőszak  durva  kezéből 
S  a  szent  béke  korát  nem  czudarítja  gyilok ; 

Majd  ha  baromból  s  ördögbőJ  a  népzsaroló  dús 

S  a  nyomorú  pórnép  emberiségre  javul ; 
Majd  ha  világosság  terjed  ki  keletre  nyugatról 

És  áldozni  tudó  szív  nemesíti  az  észt ; 
Majd  ha  tanácsot  tart  a  föld  népsége  magával 

És  eget  ostromló  hangokon  összekiált, 
S  a  zajból  egy  szó  válik  ki  dörögve:   aigazság!)) 

S  e  rég  várt  követét  végre  leküldi  az  ég : 
Az  lesz  csak  méltó  diadal  számodra,  nevedhez 

Méltó  emiékjeit  akkoron  ád  a  világ. 


EMLÉKEZET. 

Emlékezni  fogok  rólad,  ha  nem  engedi  sorsom 
Lenni  közel  hozzád  s  csüggeni  bájaidon. 

Emlékezni  reám  jut-e  órád  a  sok  öröm  közt, 
Melylyel  az  életnek  rózsái  éve  kínál  ? 


VASHÁMOR. 

Kard,  eke,  láncz  készül  a  vasnak  gazdag  eréből ; 

Táplál,  véd,  büntet :  hármasán  őrzi  a  hont. 
Kard  s  láncz  kínszer  lesz  hódító  s  zsarnoki  kézben 

Csak  használni  tud  a  pór  eke,  ártani  nem. 


G.  L.  EMLÉKKÖNYVÉBE. 

Két  jó  van,  mi  fölött  sorsnak  nincs  semmi  hatalma : 
Szorgalom  és  az  erény.  Földön  az,  égben  ez  áld. 

W.  G.  EMLÉKKÖNYVÉBE. 

Szép  fiatalságod  s  lelkednek  tiszta  erénye 
Áll  a  jövendőség  fátyolos  arcza  előtt. 

Vajha  szelíden  lebbenjen  föl  a  fátyol  előtted, 
S  édeni  órákkal  csaljon  az  életen  át. 

A  HŰ  LOVAG. 

1. 

<íKi  lesz,  ki  úgy  örüljön, 
Oh  szépem,  jóm,  neked. 
Mint  e  szív,  mely  felé  most 
Forrón  ver  kebeled  ? 

Ki  lesz,  ki  úgy  szeressen. 
Mint  én  most,  tégedet. 
Ha  távol  a  világban 
Balsorsom  eltemet? 

Ki  lesz,  ki,  míg  belőle 
Egy  porszem  fennmarad, 
Lánghévvel  égjen  érted 
A  súlyos  föld  alatt? 

Ki  lesz,  ki  síron  túl  is, 
Az  üdvök  közepén, 
Csak  rólad  emlékezzék. 
Mint  hű  barátod,  én? 

És  mégis,  drága  Róza, 
Hívednek  menni  kell : 
Nem  férfi,  a  ki  nem  küzd 
Hon  ellenségivel. 

Letörni  távozandom 
A  pusztító  hadat, 
S  megtérek  elfogadni 
Kezedből  díjamat.)) 

S  zokogva,  könyben  ázva 
A  lányka  rá  borúit. 
S  bár  gond-sanyarta  szívvel, 
Hős  Zámor  elszaguld. 

S  Zámornak  útja  zordon ; 
De  harcza  diadal. 
Gyász!  hogy  dicső  csatáin 
A  bajnok  oda  hal. 

Nyomát  veszíti  a  hír, 
Nem  lelni  őt  sehol : 
S  Rózának  szíve  vérzik, 
Rózának  könnye  foly. 


Nap,  év  emészti  a  bút. 
Sok  bal  tanács  után 
Szép  Róza  új  menyasszony. 
Bár  gyenge  s  halovány. 

Szivében  gondok  ülnek, 
S  az  őr  emlékezet 
Gyötörni  visszahozza 
Az  eltűnt  képeket. 

De  nász  előtt  s  utána 
A  női  szív  nem  egy : 
Gyönyörre  olvadoz  fel 
A  jég-oltotta  kegy. 

S  várában  elbizottan 
Dúskál  a  boldog  úr. 
Lélekben,  hangszerekben 
Mind  vigan  zeng  a  húr. 

De  lenn  a  tömlöcz  éjén 
Penészes  bolt  alatt, 
Elhagyva  szenved  a  rab 
Hallatlan  kínokat. 

S  ha  néha  víg  robajnak 
Gyanítva  fenn  neszét. 

A  kétség  dborítá 
Fellázadó  eszét ; 

S  szivében  fájdalom,  bú 
S  az  őrjöngő  harag 
Emésztő  lángjaikkal 
Végig  rohantanak. 

Csendesb  lesz,  mint  a  sírlak, 
Oly  csendes,  mint  a  lég, 
Mely  a  még  nem  teremtett 
Világon  nyúgovék. 

S  e  csend  kietlenében 
Haszontalan  mereng ; 
Mert  benn  egy  átkos  élet 
Kíntermő  magva  zseng. 

S  nem  látja  senki  búját, 
Nem  hallja  semmi  lény : 
Örömnek  háza  tombol 
A  szenvedő  fején. 

111. 

(íKi  jő  az  éj  lakába. 
Suhogva  mint  a  rém? 
Kinek  fohásza  kél  fel 
A  tömlöcz  kebelén? 

Gazságnak  áldozatja, 
Ki  vagy  te,  új  lakó? 
Légy  üdvöz!  átkozódni, 
Ha  úgy  tudsz,  mint  az  ó. 

Átkommal  én  a  léget 
Felhővé  nevelem. 
Felhőim  tűznyilával 
A  kínzót  üttetem. 

Úgy  verje  őt  meg  a  sors, 
Úgy  verje  őt  az  ég ; 
Gyúljon  lélekzetétől 
Lánggá  a  tiszta  lég, 

S  mint  én,  az  életpályán 
Úgy  légyen  áldozat. 
És  ördögül  szegődjék 
Hozzá  az  öntudat!)) 

Kínoktól  ostorozva 
Így  szól  a  régi  rab  ; 
Az  új  alélva  rogy  le. 
Aléltan  boldogabb. 

De  ébred,  s  egy  sugártól 
Derűi  az  éji  lak. 
Hogy  Róza  s  Zámor  egymást 
Karolva  sírjanak. 

Zámort  a  vad  bitorló 
Rabbá  tevén  orúl, 
A  szép  menyasszony  ékét 
Eltépte  gyilkosul. 

S  most  elfajult  hevében 
Uj  kéjeket  vadász  ; 
Mig  lenn  az  elcsapottal 
Megnépesűl  a  ház. 


IV. 

S  ismét  zajoknak  árja 
Csapong  a  bolt  felett. 
Távol  harcz  hangja  tölti 
Az  éji  teremet. 

De  most  a  két  szerelmest 
Nem  bántja  semmi  gond, 


io8  J^öltemények-  1840. 

Egymás  szivében  lelve 
Szerclmök  égi  hont. 

S  mindig  zajosb,  zajosb  lesz 
A  föld  feletti  lak, 
Mig  végre  sok  csapástól 
A  boltok  omlanak. 

S  veszélyes  résen  által 
A  két  fogoly  kikel : 
Hol  állnak,  a  kemény  vár 
Most  rombolt  puszta  hely. 


Hol  vagy  te  durva  zsarnok? 
Hol  vannak  népeid  ? 
Romoknak  súlya  fekszi 
Mindnyájuk  testeit. 

S  Rózához  mély  keservvel 
Így  szól  a  hű  bajnck : 
((Fogadtam  és  megállom. 
Hogy  híved  maradok 

Életben  és  halálban. 
Szólj,  drága,  mit  tegyek. 
Hogy  szörnyű  szén  védési  d 
S  emléke  szűnjenek?^) 

((Sír,  a  mit  én  kivánok, 
A  csendes  temető.)) 
így  szólal  haldokolva 
A  megcsalt  ifjú  nő. 

((Hittem  csalárd  szavaknak, 
Örültem  nélküled  ; 
Egy  bűnöm  a  világon, 
S  ez  a  mi  eltemet. 

Ez  életem  virága 
Fonnyadva,  tépve  már  : 
Az  egy  hala]  maradt  még. 
Mely  nyugalomra  vár.)) 

S  ott  huny  el  hű  karok  közt 
A  puszta  rom  felett ; 
S  a  tiszta  ég  borít  rá 
Örök  szemfödelet. 


VI. 

S  mind  pusztább  s  elhagyottabb 
Lesz  a  bús  omladék. 
Hol  kurta  vígalomból 
Oly  szörnyű  lett  a  vég. 

Csak  néha  éjfelenként, 
Vagy  fergeteg  ha  dúl. 
Jár  rémi  arczulattal 
Egy  férfi  ott  vadul. 

Kitárt  kebelre  várja 
Az  ordító  vihart, 
S  felhíja  öldökölni 
S  sújtó  égi  kart. 

És  nem  talál  nyugalmat, 
Nem  enyhet  bánata  : 
Lelkében  zordonabb  még, 
Mint  künn,  az  éj  s  csata. 

Egy  eltiport  világnak 
Jár  ő  ott  romjain  ; 
Egy  eldúlt  angyalarcznak 
Mereng  vonásain. 

Idő  és  végtelenség 
Nem  adhat  érte  mást : 

Vöröjmarty  munkái.   I.  '4 

Sem  élet-  sem  halálban 
Nem  lel  vigasztalást. 

S  nem  teste  sorvadoz  csak 
E  sajgó  bánaton : 
Reménye,  vágya,  lelke 
Ott  hal  ki  a  romon. 


LISZT  FERENCZHEZ. 

Hirhcdett  zenésze  a  világnak. 
Bár  hová  juss,  mindig  hű  rokon  ! 
Van-e  hangod  a  beteg  hazának 
A  velőket  rázó  húrokon  ? 
Van-e  hangod,  szív  háborgatója. 
Van-e  hangod,  bánat  altatója? 

Sors  és  bűneink  a  százados  baj, 
Melynek  elzsibbasztó  súlya  nyom  ; 
Ennek  lánczain  élt  a  csüggedett  faj 
S  üdve  lón  a  tettlen  nyugalom. 
És  ha  néha  felforrt  vérapálya, 
Láz  betegnek  volt  hiú  csatája. 

Jobb  korunk  jött.  Újra  visszaszállnak. 
Rég  óhajtott  hajnal  keletén, 
Édes  kínja  közt  a  gyógyulásnak, 
A  kihalt  vágy  s  elpártolt  remény  : 
Újra  égünk  őseink  hónáért. 
Újra  készek  adni  életet  s  vért. 

És  érezzük  minden  érverését, 
Szent  nevére  feldobog  szivünk ; 
És  szenvedjük  minden  szenvedését, 
Szégyenétől  lángra  gerjedünk ; 
És  óhajtjuk  nagynak  trónusában, 
Boldog-  és  erősnek  kunyhajában. 

Nagy  tanítvány  a  vészek  hónából, 
Melyben  egy  világnak  szíve  ver, 
A  hol  rőten  a  vér  bíborától 
Végre  a  nap  földerülni  mer, 
Hol  vad  árján  a  nép  tengerének 
A  düh  szörnyei  gyorsan  eltünének  ; 

S  most  helyettök  hófehér  burokban 
Jár  a  béke  s  tiszta  szorgalom  ; 
S  a  művészet  fénylő  csarnokokban 
Égi  képet  új  korára  nyom ; 
S  míg  ezer  fej  gondol  istenészszel. 
Fárad  a  nép  óriás  kezével: 

Zengj  nekünk  dalt,  hangok  nagy  tanárja. 
És  ha  zengesz  a  múlt  napiról. 
Légyen  hangod  a  vész  zongorája. 
Melyben  a  harcz  menydörgése  szól, 
S  árja  közben  a  szilaj  zenének 
Riadozzon  diadalmi  ének. 

Zengj  nekünk  dalt,  hogy  mély  sírjaikban 

Őseink  is  megmozduljanak, 
És  az  unokákba  halhatatlan 
Lelkeikkel  visszaszálljanak. 
Hozva  áldást  a  magyar  hazára, 
Szégyent,  átkot  áruló  fiára. 

És  ha  meglep  bús  idők  homálya. 
Lengjen  fátyol  a  vont  húrokon  ; 
Legyen  hangod  szellők  fuvolája, 
Mely  keserg  az  őszi  lombokon. 
Melynek  andalító  zengzetére 
Fölmerül  a  gyásznak  régi  téré ; 

S  férfi  karján  a  meggondolásnak 
Kél  a  halvány  hölgy,  a  méla  bú, 
S  újra  látjuk  vészeit  Mohácsnak, 

Újra  dúl  a  honfiháború, 

S  míg  könyckbc  vész  a  szem  sugara, 

Enyh  jön  a  szív  késő  bánatára. 

És  ha  honszerclmet  költcnél  fel, 
MeJly  ölelve  tartja  a  jelent, 
Melly  a  hűség  szép  emlékzetével 
Csügg  a  múlton  és  jövőt  teremt. 
Zengj  nekünk  hatalmas  húrjaiddal. 
Hogy  szivekbe  menjen  által  a  dal ; 

S  a  felébredt  tiszta  szenvedélyen 
Nagy  fiakban  tettek  érjenek. 
És  a  gyenge  és  erős  serényen 
Tenni  tűrni  egyesüljenek  ; 
És  a  nemzet,  mint  egy  férfi,  álljon 
Érez  karokkal  győzni  a  viszályon. 

S  még  a  kő  is,  mintha  csontunk  volna, 

Szent  örömtől  rengedezzen  át, 

És  a  hullám,  mintha  vérünk  folyna, 

Áthevűlve  járja  a  Dunát; 

S  a  hol  annyi  jó  és  rossz  napunk  tölt, 

Lelkesedve  feldobogjon  e  föld. 

És  ha  hallod,  zengő  húrjaiddal 
Mint  riad  föl  e  hon  a  dalon, 
Mellyet  a  nép  millió  ajakkal 
Zeng  utánad  bátor  hangokon. 
Állj  közénk  és  mondjuk:  hála  égnek! 
Még  van  lelke  Árpád  nemzetének. 


ÉJ  ÉS  CSILLAG. 

Éj  vagyok,  te  csillag, 
Fényes  és  hideg, 
Én  setét  a  bútól 
S  vágy  miatt  beteg. 

Általad  homályom 
Fájva  összereng, 
Míg  fölötte  arczod 
Istensége  leng. 

Szép  sugaraidtól 
El  nem  alhatom, 
Még  is  éber  kínnal 
Hozzád  álmodom ; 

Fel  kívánom  vinni 
A  mit  rejt  a  hit, 
A  föld  gyermekének 
Édes  titkait. 

Mit  nem  esküdött  szó. 
Nem  súgott  ajak, 
A  mit  bánat  és  éj 
Gondolhattanak. 

Fel  kívánom  vinni 
Gyászos  arczomat. 
Hogy  világosabb  légy 
Árnyékom  miatt. 

S  mint  inkább  leendek 
Bútól  fekete. 
Annyival  dicsőbben 
Kezdj  ragyogni  te. 

El  kívánok  veszni 
Fényben  általad  : 
Erezzem  csak  egyszer, 
Egyszer  lángodat ! 

AZ   UNALOMHOZ. 

Holdvilág  az  arczod, 
Kályha  termeted, 
Régi  fej  kötőtől 
Boglyas  a  fejed. 

Épen  nem  mondhatni 
Hogy  szép  dáma  vagy, 
Alég  is  tisztelőid 
Száma  vajmi  nagy. 

Válogatni  nem  tud 
Tompa  ízleted ; 
A  ki  hozzád  hajlik, 
Azt  mind  szereted. 

A  pimasz  körökbe 
Makkfilkózni  jársz, 
Lesben  a  vadászszal 
Sült  galambra  vársz. 

Régi  duska  társad 
Minden  jó  uracs, 
Kinek  esze  tálban 
S  szíve  a  kulacs. 

S  a  mi  ellen  annyi 
Finnyás  nőké  küzd, 
Téged  el  nem  hajt  a 
Drága  pipafüst ; 

Sőt,  hol  orrboszantva 
Porzik  a  tobák, 
S  illatot,  hiú  fényt 
Rcjtnek  a  szobák, 

Ott  is  ásítozva 
Gyakran  megjelensz, 
S  bűvös  álomírral 
Szájt,  szen\et  befensz. 

Sok  kis  és  nagy  úrnál 
Ülsz  te  pamlagon, 
Karjaidba  dőlnek 
Nő  és  hajadon. 

S  a  kik  érdeketlen 
Nézik  a  hazát, 
S  nyugton  veszni  hagynák 
Legnagyobb  fiát ; 

Kiknek  embertársok 
Jaja  paszta  hang. 
Melyre  nem  csendül  meg 
Lclkökben  harang ; 

S  a  ki  a  dologtól, 
Könyvtől  idegen  : 
Az  mind  édeleghet 
Vaskos  kebleden. 

Sok  munkás  henyével 
írsz  te  verseket ; 
Hajdan  így  csináltak 
Nálunk  könyveket. 

És  mondák  :  (t  A  téli 
Est  unalmiban 
A  magyar  nemzetnek 
E  könyv  írva  van. 

Olvasd  el,  magyar  nép, 
S  tartson  meg  az  ég !» 
Mert  erő,  egészség 
Kell  hozzá  elég. 

Imc,  szép  asszonyság, 
Mily  sok  érdemed ! 
Ráadásul  hozzá 
Adj  még  egy  kegyet : 

Valahára  köztünk 
Und  meg  magadat, 
S  hordd  el  más  világra 
Régi  sátrodat. 

Szállj,  oh  szállj  el  tőlünk 
Túl  a  tengeren : 
Nyűg  elég  marad  még 
E  jó  nemzeten. 

PETIKÉ. 

Bús  mogorván  ül  Petiké, 

Ha  ha  ha! 
Péter  és  bú !  a  mennykőbe, 

Mi  baja? 
Anyja  kémli  hű  szemekkel  — 

Jó  öreg! 
Azt  gondolja,  fiacskája 

Tán  beteg. 
((Kell  galuska,  Peti  fiam. 

Eszel-e  ?)) 
« Dehogy  eszem,  dehogy  eszem, 

Ki  vele.5) 
ff  Kell  bor,   édes  szép  fiacskám, 

lszoI-e?» 
((Dehogy  iszom,  dehogy  iszom 

El  vele.í) 
((Kell-e  sarkantyú  csizmádra, 

Peti  kém! 
Kalpagodra  toll  s  mentédre 

Rókaprém  ?» 
ff  Mit  nekem  toll,  mit  nekem  prém, 

Sarkantyú  1 

Ha  szívemben,  mint  a  róka, 

Rág  a  bú !)) 
« Kell-e  könyv,  a  szomszéd  könyve. 

Biblia  ?» 
((Mit  nekem  könyv,  a  beszéd  mind 

Szó  fia. 
Egy  barátom  van  nekem  csak, 

A  halál ; 
Az  tudom,  hogy  innen-onnan 

Lekaszál, » 
((Az  egekre!  Peti  fiam, 

Meg  ne  halj : 
Annyi  benned  a  sóhajtás. 

Mint  a  raj. 
Átidézzem  tán  Juliskát? 

Láthatnád  ?» 
Szól  mogorván  Péter  úrfi  : 

(íHol  van  hát?>) 

Ármány-adta  Péterkéje ! 
Még  mi  nem  volt  a  bibéje! 
Sem  kalapja,  sem  mentéje, 
Sem  a  sarkantyú  zenéje. 
Nem  kell  neki  róka  málja. 
Sem  a  szomszéd  bibliája  ; 
Nem  kell  neki  bor,  galuska. 
De  bezzeg  kell  a  Juliska, 
Bár  negédeo  és  hamiska. 
De,  vidor,  szép  és  piroska. 
Sem  ehetnék,  sem  ihatnék. 
Csak  Julcsával  nyájaskodnék. 

«Ej  Peti  kém,  szép  fiam,  hát 

Ez  a  baj ! 
Gondom  lesz  rá,  hogy  nagyot  nőj 

S  meg  ne  halj. 
Most  takarodj  iskolába 

Rossz  fiú! 

Meg  ne  lássam,  hogy  pityergesz, 

Félre  bú! 
Iskolában  a  Juliskát 

Elfeledd : 
Isten  éltet,  tíz  év  múlva 

El  vehet' d.» 


AZ  ÉLŐ  SZOBOR. 

Szobor  vagyok,  de  fáj  minden  tagom ; 
Eremben  a  vér  forró  kínja  dúl ; 
Tompán  sajognak  dermedt  izmaim; 
Idegzetem  küzd  mozdúlhatlanúl. 

Szemeim  előtt  képek  vonulnak  el 
A  népemésztő  harczok  napiból : 
Véráldozók  a  szent,  örök  jogért, 
S  bérért  ölök  éjszak  csordáiból. 

És  látom  gyermekimnek  árnyait, 
A  vég  csatában  elhullottakét, 
Varsó  falán  s  az  égő  falvakon 
Vad  üldözőmnek  vérrel  írt  nevét. 

És  hallom  a  vesztett  csaták  zaját, 
Az  árulók  bal  suttogásait, 
S  fejökre  hajh  le  nem  zúdíthatom 
A  megcsalottak  szörnyű  átkait. 

S  nem  sírhatok,  bár  hő  zápor  gyanánt 
Szememben  a  köny  százszor  megered  : 
Midőn  kiér  a  zord  világ  elé. 
Hideg,  kemény  jéggyöngyökké  mered. 

Agyamban  egyik  őrült  gondolat 
A  másikat  viharként  kergeti  : 
Szent  honfitűz,  mely  áldozatra  kész, 
S  rút  hitszegés,  mely  nyomban  követi  ; 

S  a  bal  szerencse  minden  ostora. 
Mely  népem'  érte  annyi  vér  után ; 
Magas  dicsőség  a  harcz  reggelén ; 
Ínség,  halál,  gyalázat  alkonyán. 

S  szivemben  —  oh  mondhatlan  szenvedés!  — 
Lázongva  forr  a  szent  boszú  heve  ; 
Gyúlt  ház  az,  melly  ön  gazdájára  ég, 
Kit  nem  ragad  ki  szomszédok  keze. 

S  holott  örökké  él  a  fájdalom. 
Nehéz  mellem  sóhajjal  van  tele ; 
De  rajta  áll  megbűvölt  gát  gyanánt 
A  szenvedő  szív  márvány  fedele. 

Nem  szólhatok ;  nyögésem  néma  jaj  ; 

Szó  és  fohász  kihalnak  ajkimon. 

A  gondolat  s  az  érzés  ölyvei 

Csak  benn  tenyésznek  gyötrő  lángimon. 

Emelten  függ  a  harczra  szomjú  kard. 
De  nem  mozdulnak  a  feszült  karok  ; 
Dermedten  állnak  lépő  lábaim, 
S  nagy  kínjaimtól  el  nem  futhatok. 

Oldódjatok,  ti  megkövült  tagok, 
Szakadj  fel  dúlt  keblemből,  oh  sóhaj ! 
Légy  mint  a  földrendítő  éji  vész. 
Bútól  haragtól  terhes  és  szilaj. 

S  te  elnyomott  szó  hagyd  el  börtönöd', 
Törj  át  a  fásult  nemzedék  szivén, 
Hogy  megcsendüljön  minden  gyáva  fül 
Mennydörgésedtől  a  föld  kerekén. 

Kevés,  de  nagy,  mit  szólni  akarok : 
(itEmber,  világ,  természet,  nemzetek! 
Ha  van  jog  földön,  égben  irgalom. 
Reám  és  kínaimra  nézzetek !» 

EMLÉKSOROK. 
1. 

Táy  Andrásnak- 

A  kétes  csillag  miiy  sorsot  küld  le  hazánkra, 
Nincs  bölcs  a  földön  jóslatot  adni  tudó; 

De  ha  erős  akarat  fűz  lánczot  honfi  szivekből, 
És  soha  nem  fordult  arczczal  az  ügyre  tekint. 

Aggodalom  nélkül  mehetünk  a  sorsnak  elébe: 
Élni  fog  a  nemzet  s  állni  szilárdan  a  hon. 

a. 

B.   Wenckheim  Máriának- 

Ép  legyen  és  lelkes,  testben,  szellemben  erős  faj, 
Mely  tőled  létét  nyerte,  az  új  ivadék, 

Hogy  látásoknál  mondhassa  örömmel  a  honfi  : 
A  ki  szüle  őket,  szép  anya,  jó  anya  volt. 

3- 

Adorján  "Boldizsárnak- 

Költő  lenni  ha  vágysz,  költs  el  búbánatot  és  bajt, 
S  tartsd  meg  örömdíjúi  a  mit  az  élet  ajánl : 

Én  másoknak  adám  örömét  rövid  életidőmnek, 
S  rajta  nevet  szerzek  és  örök  életű  kínt. 


Másnak 

Sok,  rideg  álomként  az  egekben  kergeti  üdvét ; 

Más  a  földi  javak  kéjözönébe  merül : 
Téged  boldoggá  lelkednek  erénye  avasson, 

S  áldását  szerelem  hű  keze  adja  reá. 

5- 

Alom  és  való. 

Álmodjál  örömet,  s  ha  fölébredtél,  ne  csalódjál, 
És  ha  :  csalódásod  szebb  öröm  anyja  legyen. 

6. 

Álmodd  ifjúság  szép  álmait,  és  ha  fölébredsz. 
A  sejtett  szerető  karjai  fogjanak  át. 

7- 

"Bú  és  öröm. 

Ismerj  meg  bút  és  örömet :  rövid  éj  legyen  a  bú, 
És  az  öröm  hosszú,  boldog  aranykori  nap. 


A  természet  örök  könyvét  forgatni  ne  szűnjél 
Benne  az  Istennek  képe  leirva  vagyon. 


VILAGZAJ. 

Decz.    1841. 

Megmozdult  egy  sír,  s  vele  mozgani   kezde  a  tenger, 

ös  koronáival  a  föidteke  ingadozott ; 
S  újra  düh,  harcz  s  mind  a  mi  viszály  rettent  vala  egykor. 

Szaggatták  a  kór  emberiség  kebelét ; 
Újra  felállt  a  nép  osztozni  világokon,  és  a 

Béke  derűit  arczán  át  vihar  árnya  repült. 
Honnan  e  zaj  és  honnan  e  vész?  A  harczok  urának 

Holttestét  vitték  által  a  tengereken. 

VIRÁG  ÉS  PJLLANGÓ. 

Szállj  le,  szállj  le,  szép  arany  pillangó, 
Kebelemre  szállj  le,  kis  csapongó! 

A  mezőnek  én  vagyok  virága, 
Kikeletnek  zsenge  ifjú  ága. 
S  égek  érted  első  fájdalommal, 
7y\ely  szivemből  könnyet  és  fohászt  csal 
És  fohászom  illat  a  szelekben, 
Gyenge  harmat  a  könyű  szememben. 
Szállj  le,  szállj  le,  szép  arany  pillangó, 
Kebelemre  szállj  le,  kis  csapongó! 
Egy  kis  ég  van  a  könnyű  csépjében, 
Lelkem  száll  az  illat  özönében. 
Jer  fürödjél  e  köny-ég  árjában, 
Vagy  szunyadj  el  illat  mámorában. 
Szállj  le,  szállj  le,  szép  arany  pillangó, 
Kebelemre  szállj  le,  kis  csapongó ! 
Egy  rövid  nap  tüneménye  létünk, 
Elmúlik,  míg  örömet  cseréltünk. 
Éljük  át  e  kort  egy  pillanatban, 
Mely  gyönyörtől  s  üdvtől  halhatatlan. 
Jer,  boríts  el  fényes  szárnyaiddal. 
Szídd  ki  lelkem  mézes  ajkaiddal ; 
És  ha  édes  életed  kifárad. 
Szemfedőd  lesz  hervadó  virágod. 

EGY  POLITIKUS  KÖLTŐHÖZ. 


Ócska  tanácsokkal,  köpönyeggel  zápor  után  jársz, 
A  szájtátó  had  zajjal  utánad  üvölt ; 

S  új  ivadékok  előtt  kezdődik  a  régi  mulatság: 
Házi  gerendáddal  szálka  hibákra  nevetsz. 


Van  hiba,  van  bennünk;  de  mi  rajta  segítni  óhajtunk, 
S  elhárítani  mind,  a  mi  viszályra  vezet. 

Ám  te  gyűlölséget  gyújtasz  s  polgári  hasonlást : 
IJIy  áron   nem  kell,  bármi  nagy,  a  mit  ajánlsz. 

Teketeségek- 

3- 
Téged  mint  bölcset  Priesznitz  tintába  fürösztött, 

És  most  versekben  izzadod  azt  ki  nekünk. 
A  vers  szép  és  jó.  És  nincs  is  benne  igazság; 

Nem  csoda,  csak  nyavalyát  hajt  ki  az  újkori  gyógy. 

4- 
Amerikának  hát  vannak  feketéi  ?  Nekünk  is ; 

Nálunk  a  feketék  szóemelője  te  vagy. 
Ott  azokért  sok  tiszta  kebel  küzd  szóval,  Írásban  : 

Téged  méreg  bánt,  hogy  szűnik  a  botidő. 

5- 
(íVolnánk  bár  kissé  feketére  születve.))  Nagyon  szép 

Volna;  de  nem  mennénk  Amerikába  veled. 
A  mi  hazánk  itt  van,  s  gondunk  lesz  rád  is  ezentúl, 

És  ha  fehér  nem  lészsz,  czimbora,  mosni  fogunk. 

J{ővid  törvénykezés. 
6. 

Gyors  törvénykezetet  nevezel  ((lámpára  kötésnek»  : 
Szólj  magad:  őszintén  volt-e  kimondva  e  szó? 

Ily  tanokat  terjesztve  hizelkedel  a  butaságnak, 

S  elfeleded,  hogy  ez  az,  mely  con  amore  akaszt. 

Mi  kell? 

7- 
a  Nem  kell  hát  takarékpénztár,  lópálya,  hanem  más!)) 

Ily  bagoly  úrfiakat  hallani  többeket  is. 
Mindig  mást  keresők,  mint  a  mi  sikert  mutat  és  van. 

Napra  ki !  lássunk  már  tőletek  is  valamit. 

Sár,  por. 

8. 

Mert  nem  adózunk,  gyermekeid  sár  porba  fulasztod  ; 
Ez,  ha  boszú,  legalább  nagyszerű  és  igen  új. 

Szavazat  és  a  tömeg. 

9- 
Kell  szavazat,  s  gúnyolva  beszélsz  a  képviseletről, 

Mert  megvesztegetett  s  részeg  alapja  inog. 
Bölcsen  !  ez  úton  majd  megnyerheted  a  nemes  osztályt 

Csúfold  részegnek  s  megteszi,  a  mit  akarsz. 
Vagy  tán  fegyverrel  fogsz  tőle  csikarni?  Apolló! 

Adj  neki  lantja  helyett  üszköket  és  buzogányt. 

J^szlegetés. 
10. 

Nem  csak  lélekadó  bortól  részegszik  az  ember, 

S  nem  csak  ajándékpénz,  a  mi  megejti  szivét, 
Megveszlek  szóval,  hivatallal,  félelem  által, 

S  fondorságokkal  lángba  borítom  agyad. 
Megveszek  így  ötvent,  meg  százakat ;  a  sok  ezernél 

Elfogy  erőm :  itt  még  a  borözön  sem  elég. 
És  ámítani  nagy  tömeget  sok  időre  veszélyes, 

Míg  a  néhánynyal  könnyű  az  alku  nagyon. 

Jlz  egy  és  sok- 


Emberek  a  tömeg  is,  még  inkább  ember  egy  ember 
Gyarlósága  nagyobb,  s  ha  van,  erénye  dicsőbb. 

Nagy  Caesarok  után  feltűnnek  az  ördögi  Nérók, 
És  ki  vesződik,  küzd,  vérzik  alattok?  A  nép. 

Jtídás. 
I  2. 

Áldást,  így  szólasz,  ne  csikarjunk.  Jó,  legyen  úgy  bár; 

A  kicsikart  áldás  nem  lehet  üdvöt  adó. 
De  azután  békén  legyetek,  ha  ki  isteni  áldást 

önmaga  szerzend,  nem  kérve  az  emberekét. 

Vontató. 

'3- 

Dicséred,  hogy  a  pór  terhén  könnyítni  törekszünk, 
S  hogy  vontatni  szűnünk  általa,  nem  javalod. 

Szánod  a  pórt  s  mégis  rajtok  szánkázni  szeretnél : 
E  szabadelműség  szép,  de  felette  gyanús. 

Önkormány, 

Üdvös  az  önkormány,  a  hely  szükségeit  érző, 

A  főnek  sok  ezer  kéz-segedelmet  adó. 
S  járni  tanít  jókor,  mozdulni  szabályos  erővel. 

Hogy  bizton  tudjunk  menni  a  vész  idején. 
A  koronás  főért  ily  nép  vért  s  éltet  ajánlott: 

A  csak  nyögni  tanúit  nem  teve,  szólhata  igy. 
S  mégis  ez  intézményt  dacznak  nevezed  te  megyénkben  : 

Józanság  ellen  dacz  vala  szólanod  így. 

Világ. 

'5- 

Széchenyiről  szólal,  elkárhoztatva  ((Világát», 
Melyre  az  éj  kiderült  s  kezd  vala  látni  a  vak. 

Melyre  megindult  a  rég  pangó  vér  ereinkben 
S  a  haza  szíve  felélt  százados  álom  után. 

A  haza  hű  fia  ő,  nem  fog  sűlyedni,  ne  féltsed  : 
Nagy  munkájának  bére  a  nemzeti  üdv. 


Vörösmarty  munkái.   I.  15 

Búcsú. 
16. 


Mit  versben  vetél,  tettekben  helyre  hozandod. 

Régi  barátságból  mondom  el  e  hitemet. 
Verseiden  tán  még  egy  időig  lesz  ki  kaczagjon 

Szebb  díjt,  mint  kaczagást,  tetteid  által  arass. 


VIZGYÓGY. 

A  víz  kétes  elem,  a  földet  elönti,  de  táplál ; 

Gát,  de  merészeknek  pálya  világokon  át. 
Gyötrelmes  keserű,  ha  szemedből  bú  satolá  ki ; 

Kéj,  ha  örömcsepként  ömlik  el  arczaidon. 
Árja  megöl,  de  szelíd  gyógyszerré  lesz,  ha  beteg  vagy, 

S  szűz  forrásaiból  visszajön  életerőd ; 
Természettől  nyert  a  víz  kétféle  hatalmat, 

Isteni  áldássá  tette  az  emberi  ész. 


A  KRIVÁNON. 

Itt  állt  egy  távol  népnek  szabadelmü  királya,* 
S  a  föld  szépségén  lelke  gyönyörbe  merült. 

Vajha  ne  csak  földjét  tudják  bámulni  hazánknak 
Nemzete  légyen  erős,  s  tettei  híre  dicső. 


HÁLÁDATLANSÁG. 

Hazudság  a  mit  írtam 
Lánykák  szerelmiről : 
Ok  engem  nem  szeretnek, 
Nem  egy  a  száz  közöl. 


Fridrik   Auguszf  szász   király    1840   aug.    4. 


I 

Dc  én  szerettem  egy  lányt. 
Sőt  kettőt,  sőt  tizet. 
Szeretni  hajló  voltam 
Egész  egy  sereget. 

Mint  ége  szívem  értök, 
A  hány  van,  öszvesen. 
Oh  mint  szerettem  őket 
Oly  hévvel,  oly  hiven. 

S  a  háládatlan  faj  mint 
Jutalmaz  mindezért': 
Csak  egy  sem  adja  szívét 
Oly  sok  szerelmemért! 


AZ  ÚRI  HÖLGYHÖZ. 

Fürtidben  tengervészes  éj. 
Szemekkel,  mint  a  csillagtűz; 
Hol  annyi  gőg  és  annyi  kéj. 
Ki  vagy  te  márványkeblű  szűz  ? 

Bírván  az  istenek  minden  kegyét. 
Imádva  férfiaknak  általa. 
Szép  és  dicső,  s  lélekben  oly  setét, 
Milyen  derűit  arczodnak  hajnala. 

Nincs  hát  remény?  nincs  semmi  kegyelem? 
Hiába  minden  esdeklés  szava? 
Hiába  kér  a  leghőbb  érzelem? 
Nem  olvadoz  fel  kő  kebled  hava  ? 

Egy  eskü  kell,  eg}'  néma  fogadás : 
((Szeretni  e  mindent  adó  hazát!)) 
Mért  hát  szemedben  büszke  tagadás? 
Mért  áruló  a  hang,  mit  ajkad  ád? 

.5* 

Pedig  nem  mondhatod,  hogy  nincs  szived. 
Szeretsz  pompát,  hizelgő  csapodárt, 
Hintót,  lovat,  sőt  hitvány  ölebet. 
És  selymidért  imádod  a  bogárt : 

Mind  állat,  és  hívságos  semmiség, 
Hízelgőd  is,  ki  hűséget  hazud ! 
És  mégis,  mégis  —  oh  türelmes  ég!  — 
Kedélyed  rajtok  édelegni  tud, 

Mig  a  könyűk  hiába  fénylenek 
A  hon  szemén !  —  Hah  gőgös  Goneril, 
Megemlékezz',  hogy  vannak  istenek, 
S  még  van  kezökben  bűnt  torolni  nyil. 

Az  apaátok  teljesedni  fog. 
Az  apaátok  súlya  szörnyű  lesz  : 
((Tennen  fajodban  éljen  ostorod, 
Csaljon  meg,  a  kit  legjobban  szeretsz. 

Hervadjon  el  szépséged !  a  gyönyör 
Váljék  utálattá,  ha  ízleled  ; 
S  midőn  panaszban  bánatod  kitör, 
Legyen  kaczaj  reá  a  felelet.)) 

De  nem,  te  nem  vagy  bűnös.  Nevelőd 
Jellemtelen  kornak  volt  gyermeke. 
Gyengéd  szived  hajlott  a  kény  előtt, 
S  megvette  a  szellemtél  hidege. 

Mi  vagy  te  most?  Kérdezd  meg  magadat. 
Angol  talán?  vagy  német,  franczia  ? 
Igen,  ha  megtagadnák  fajokat ; 
De  ah  előttök  a  szentség  a  haza  1 

Te  azt  nem  ismered,  —  nincsen  hazád  — 
Nincs  nemzeted,  —  nincs  mondható  neved. 
És  a  mi  van,  gyalázat  szennye  rád ! 
Mert  esdeklő  szülődet  megveted. 

Erényeidnek  senki  sem  hiszen  ; 
Mert  a  mi  fő,  nincs  meg  sugári  közt ; 
Csillag  vagy,  tündöklő  és  üdvtelen ; 
Félünk,  csodálunk,  mint  az  üstököst. 

Asszony  vagy,  a  leggyarlóbb,  semmi  más  ! 
Nemednek  nincsen  tiszteltebb  neve: 
Gyöngéd,  hol  annak  lenni  árulás. 
Szivetlen,  a  hol  égned  kellene ; 

Buzognod  e  hon-  és  e  nemzetért. 
Mint  égnek  minden  nemzet  hölgyei  : 
Nem  kérünk  munkát  s  áldozatra  vért ; 
Miért  esdünk:  részvéted  kegyei. 

S  mindeddig  ezt  te  megtagadhatád ! 
Láttad,  miként  küzdénk  és  epedünk, 
S  csak  egy  enyhítő  szót  nem  monda  szád ; 
Könyed  nélkül  mi  kín  volt  vérzenünk! 

De  még  előtted  áll  egy  új  világ. 
Anyára  vár  egy  újabb  nemzedék : 
Akard,  s  erényed  a  fő  polczra  hág. 
Neved  dicsőség  lángtüzében  ég. 

Mit  szűz  hevében  égő  szív  teremt, 
Költőt,  művészt,  hőst  és  nagy  férfiat. 
És  mindent,  a  mi  szép  jó,  tiszta,  szent, 
Tőled,  nemedtől  várjuk  hogy  megadd. 

Kezedben  a  gyermeknek  álmai, 
Tündérvilága  lelkes  ifjúnak, 
A  férfi  boldogsága;  játszani 
Ily  drága  kincsek  nem  adattanak. 

Emeld  fel  bájaidnak  zászlaját, 
«-  Utánad  kelnek  a  hon  jobbjai :  ; 
í:  Gyönyör  lesz  tűrni  hosszú  éven  át, 
i^Ha  díjt  szelíd  kezed  fog  nyújtani. 

Teremtsd  elő  azon  dicső  időt, 
Hol  a  magyar  szó  s  név  imádva  lesz  ; 
Midőn  kegyelmet  nem  nyer  szűd  előtt 
Ki  e  kettőnek  ellenére  tesz. 

A  kisdedeknek  néma  szája  kér. 
Hogy  adj  nekik  hazát.  Ne  vond  meg  azt. 
Áldás  vagy  átok  vár  e  válaszért : 
Határozz,  és  kimondtad  sorsodat. 


A  SZOMJÚ. 

(Laurához.) 

Szomjas  vagyok ;  de  nem  bort  szomjazom, 
És  szomjamat  vizzel  nem  olthatom. 
Nem  oltaná  el  azt  a  Balaton, 
Nem  a  mézes  szőlőjű  Badacson. 
Én  lángot  szomjazom,  lángot,  tüzet. 
Szemed  tüzében  játszó  lelkedet ; 
Szomjúzom  a  hajnalt  szép  arczodon, 
És  a  mosolynak  mézét  ajkidon. 
Szomjúzom  édes  és  forró  sóhajt. 
Mit  kebled  titkos  szenvedélye  hajt ; 
És  szomjúzom  kebled  hullámait, 
Szivednek  minden  dobbanásait; 
Szomjas  vagyok,  leánykám,  bájaidra  : 
Hibád-,  erényed-  s  minden  titkaidra, 
Jőj,  lelkem  várja  édes  ajkidat : 
Ne  hagyd  elveszni  szomjúság  miatt. 


LAURÁHOZ. 

Rád  nézek,  mert  szeretlek, 
Rád  nézek,  mert  gyűlölsz  ; 
Míg  bájaid  veszélyes 
Daczával  meg  nem  ölsz. 

Rád  nézek,  mert  gyönyört  ád 
Szemlélnem  arczodat ; 
Rád  nézek,  mert  öröm  lesz 
Meghalnom  általad. 

Rád  nézek,  mert  talán  még, 
Egy  kisded  perezre  bár, 
Gyűlölség  és  szerelmünk 
Cserében  visszajár. 

Még  akkor  érzenéd  csak 
Mi  a  szívgyötrelem, 
A  mostohán  viszonzott, 
A  gyűlölt  szerelem. 

Még  akkor  sínlenéd  csak 

Kegyetlenségedet, 

S  nem  hagynád  ennyi  kín  közt 

Elveszni  lelkemet. 


NÉVNAPRA. 

Ugy  áldjon  Isten  meg  neved  napján. 

Hogy  beérhesd  vele  minden  órán. 

Legyen  élted  mint  a  virágos  fa : 

Remény  s  öröm  virágozzék  rajta. 

Mely  sok  szívnek  keserű  gyötrelem, 

Legyen  neked  édes  a  szerelem. 

Igaz  legyen  s  mindig  hű,  szeretőd, 

Ki  jobban  szeressen,  mint  te  szereted  őt. 

Bánat  ha  ér,  legyen  az  rövid  éj, 

S  utána  hosszú  boldog  nap  a  kéj. 

S  bárhova  visz  tőlünk  a  szerencse, 

Lépésidet  emlékünk  kövesse. 

S  rokon  érzet  tartson  köztünk  hidat : 

Te  se  felejtsd  távol  barátidat. 

FÓTI  DAL. 

Oct.  5.   1842. 

Fölfelé  megy  a  borban  a  gyöngy ; 

Jól  teszi. 
Tőle  senki  e  jogát  el 

Nem  veszi. 
Törjön  is  mind  ég  felé  az 

A  mi   gyöngy ; 
Hadd  maradjon  gyáva  földön 

A  göröngy. 

Testet  éleszt  és  táplál  a 

Lakoma, 
De  a  mi  a  lelket  adja. 

Az  bora. 
Lélek  és  bor  két  atyafi 

Gyermekek ; 
Hol  van  a  hal,  mely  dicső  volt 

És  remek? 

Víg  pohár  közt  édesebb  a 

Szerelem. 
A  mi  benne  keserű  van, 

Elnyelem. 
Hejh  galambom,  szőke  bimbóm. 

Mit  nevetsz? 
Áldjon  meg  a  három  Isten, 

Ha  szeretsz. 

Érted  csillog  e  pohár  bor, 

Érted  vív, 
Tele  tűzzel,  tele  lánggal, 

Mint  e  szív; 
Volna  szívem,  felszökelne 

Mint  a  kút, 
Venni  tőled  vagy  szerelmet. 

Vagy  búcsút. 

Hejh  barátom,  honfi  társam, 

Bort  igyál, 
Víg,  komor,  vagy  csüggeteg  vagy, 

Csak  igyál. 
Borban  a  gond  megbetegszik. 

Él  a  kedv. 
Nincs  a  földön  gyógyerőre 

Több  ily  nedv. 

Borban  a  bú,  mint  a  gyermek, 

Aluszik 
Magyar  ember  már  busúlt  sok 

Századig. 
Ideje  hogy  ébredezzen 

Valaha : 
Most  kell  neki   felvirulni 

Vagy  soha. 

Bort  megiszsza  magyar  ember, 

Jól  teszi ; 
Okkal  móddal  meg  nem  árthat 

A  szeszi. 
Nagyot  iszik  a  hazáért 

S  felsivít: 
Csakhogy  egyszer  tenne  is  már 

Valamit. 

No  de  se  baj,  máskép  leszen 

Ezután ; 
Szóval,  tettel  majd  segítsünk 

A  hazán. 
Ha  az  Isten  úgy  akarja 

Mint  magunk. 
Szennyet  rajta  és  bitor  bűnt 

Nem  hagyunk. 

Rajta  társak  hát,  igyunk  egy 
Huzamost; 

Bú,  szerelmek,  házi  gondok 

Félre  most : 
A  legszentebb-,  legdicsőbbért 

Most  csak  bort, 
De  ha  kellend,  vérben  adjunk 

Gazdag  tort! 

A  legelső  magyar  ember 

A  király : 
Érte  minden  honfi  karja 

Készen  áll. 
Lelje  népe  boldogságán 

Örömét, 
S  hír,  szerencse  koszorúzza 

Szent  fejét! 

Minden  ember  legyen  ember 

És  magyar, 
A  kit  e  föld  hord  s  egével 

Betakar. 
Egymást  értve,  boldogítva 

Ily  egy  nép 
Bármi  vészszel  bizton  bátran 

Szembe  lép. 

Ellenség  vagy  áruló,  ki 

Hont  tipor, 
Meg  ne  éljen,  fogyjon  élte. 

Mint  e  bor. 
Áldott  földe  szép  hazánknak, 

Drága  hon. 
Meg  ne  szenvedd  soha  őket 

Hátadon ! 

S  most  hadd  forrjon  minden  csép  bor 

Mint  a  vér. 
Melyet  hajdan  frigyben  ontott 

Hét  vezér ; 

S  mint  szikrája  a  szabadba 

Felsiet, 
Úgy  keresse  óhajtásunk 

Az  eget. 

Légyen  minden  óhajtásunk 

Szent  ima, 
S  férfi  keblünk  szent  imáink 

Temploma. 
És  ürítsük  a  hazáért 

E  pohárt : 
Egy  pohár  bor  a  hazáért 

Meg  nem  árt. 

Érje  áldás  és  szerencse 

Mindenütt, 
A  hol  eddig  véremésztő 

Seb  fekütt. 
Arcza,  mely  az  ősi  bútól 

Halovány, 
Felderüljön  mint  a  napfény 

Vész  után. 

Hű  egyesség  tartsa  össze 

Fiait, 
Hogy  leküzdje  éjszak  rémes 

Arnyait : 
Künn  hatalmas,  benn  virágzó 

És  szabad, 
Bizton  álljon  sérthetetlen 

Jog  alatt. 

S  vér,  veríték  vagy  halál  az, 

Mit  kíván. 
Áldozatként  rakjuk  azt  le 

Zsámolyán, 
Hogy  mondhassuk  csend-  s  viharban  : 

((Szent  hazánk! 

Megfizettük  mind,  mivel  csak 
Tartozánk.í) 


VEG. 

Égj  tisztán,  mint  a  szent  oltár  lángja  hazádért. 
Küzdj  fel  az  érdemnek  sziklatetője  felé; 

Mid  marad  a  lángból  ?  tört  szíved  hamva,  s  fölötted 
Tán  emlék,  melylyel  csúfol  a  hála  s  halál. 

SÍRVERSEK. 

7VJ  és  anya. 

Emléket  kérek  síromba  leszállva,  s  ez  emlék 
Férjem  s  gyermekeim  szívbeli  gyásza  legyen. 


Hű  nőért  a  férj,  az  anyáért  gyermekek,  a  jó 
Testvérért  a  család  búnak  eredve  zokog. 

Ót  a  halál  keze  érinté,  s  az  előle  futónak 
Nem  maradott  más,  mint  e  könyöretlcn  öböl. 

3- 
Későn,  vajha  minél  későbben  lássalak  ismét, 

Kiktől  válnom  a  sír  néma  parancsa  idéz, 
És  ne  legyen  rövid  életemért  bánattok  emésztő  ; 

Emlékezni  reám  hű  szeretetnek  elég. 

7(w  gyermek- 


Játszám  s  meghaltam;  játékim  folytatom  égben  : 
Nem  lehet  Isten  előtt  játszva  örülni  tilos. 

5- 
Ketté  vált  a  család  ;  én  mentem  ölelni  a  holtat : 
Nem  lehetett  egyedül  hagynom  az  édes  anyát. 

A  sírnak  szentsége  föd  itt  bú  és  bajok  ellen 
Éltél  volna  soká,   nem  vala  biztos  e  sors. 


ŐSÖK. 

Mintha  nem  őstől  származnál,  légy  tetteid  által 
Ose  családodnak,  s  a  haza  áldani  fog. 


FELEDÉS. 

Elfejtenélek, 

Ha  tudnám 

Hogy  azután  békén 

Alunnám. 

Álmodoznám  fényes 

Reggelig, 

Es  mulatnék  késő 

Éjfélig ; 

De  ha  elfelejtlek. 
Meghalok ; 
Innen  új  világra 
Virradok. 

S  van-e  angyal  ott  is 
Mint  te,  lány, 
Kit  szeressek  oly  hőn 
S  igazán? 

V.  P.  KISASSZONYNAK. 

Nov.  20.    1842. 

Szereted-e  jó  szüléidet 
És  barátid  és  testvéridet? 
Szereted-e  forrón  jegyesed  ? 
Szeretnek-e  ők  is  tégedet? 

S  boldogok-e  ifjú  napjaid. 
Elméd  gondolatja  s  álmaid? 
S  a  remény  nem  biztos  kincs-e  már, 
Alely  szivedben  megváltóra  vár? 

A  ki  nézi  nyájas  arczaid 
És  szemeid,  hol  üdvvé  lőn  a  hit, 
Megtalálja,  a  mit  kérdezett : 
Rajtok  él  a  legszebb  felelet. 

Úgy  szeretsz,  hogy  boldoggá  tehess, 
S  vagy  szeretve,  hogy  boldog  lehess  : 
Két  szerencse,  millyet  sors  nem  ád, 
Ten  szived  mennyéből  szállá  rád. 

S  volna  bár  oly  dúsan  örömem. 
Mint  e  szót  alig  hogy  ismerem, 
Orömidhez  mit  sem  adhatok  : 
Érzeményid  ollyan  boldogok. 

Jó  kivánat,  a  mi  még  maradt; 
Evvel  tisztelem  meg  nászodat : 
Élj  soká  és  meg  ne  éld  soha. 
Hogy  szerencséd  hozzád  mostoha. 

MÁK  BANDI. 

Esküszik  Mák  Bandi,  a  szomszéd  is  hallja. 
Hogy  fejét  szomorít  bujdosásnak  adja. 

Földetlcn  földig  megy,  mert  Böske  megcsalta ! 
Vele  nyájaskodott,  szivét  másnak  adta. 
Ballag,  ballag,  már  is  megy  a  kertek  alatt. 
Játszik  tóban  a  hal,  de  ő  nem  fog  halat. 
Nehéz  káromkodást  kever  sóhajtással, 
Szája  keseredik  sokféle  adtával. 

Ballag,  ballag  Bandi  s  a  mint  ott  elballag. 
Hol  tó  felé  nyílik  a  kis  sötét  ablak, 
—  Hejh  sokat  mulatott  annak  közelében  — 
Most  harag  és  nagy  bú  forog  elméjében. 
Megáll,  nagyot  sóhajt,  nézeget  befelé. 
De  Böske  még  nem  jön  a  kerten  kifelé, 
Bandi  megindul,  de  bundáját  honn  hagyta  : 
Haza  kell  még  menni,  ez  a  gondolatja. 
Megy,  megjön  s  a  bundát  tó  szélén  leteszi ; 
Hejh  nehéz  a  bunda,  mert  nagy  bú  terheli. 
Csak  sóhajt,  csak  búsul,  és  csak  néz  befelé. 
Hiába!  Böske  még  nem  indul  kifelé. 
Mert  a  felső  színben  a  tehenet  feji. 
Gyakran  fohászkodik  és  hullnak  könnyei. 
Megint  csak  megindul  Bandi,  de  nem   mehet. 
Czifra  bokréta  van  tűkörfia  megett ; 
A  hitetlen  Böske  még  tegnap  kötötte. 
Nagyon  megkívánja,  haza  megy  érette. 
Lassan  megy,  mint  a  kit  akasztani  visznek: 
Nem  lehet  több  kínja  vesztendő  embernek. 
Hiába,  hasztalan,  már  megint  csak  itt  van  : 
Föld  is  nyög  alatta  nehéz  bánatjában. 
De  Böske  csak  nem  jön  a  kerten  kifelé. 
Akármint  tekintget  Mák  Bandi  befelé. 
Harmadszor  is  Bandi  még  csak  haza  megyén, 
Gondolja,  valami  tán  még  van  a  szegen. 
Van  is ;  de  nem  egyéb,  egy  üres  tarisznya ; 
Azt  nagy  szomorúan  nyakába  akasztja. 
Most  már  nincsen  többé,  miért  haza   menjen  ; 
Ideje,  ha  akar,  hogy  útnak  eredjen. 
Immárom  megyén  is  végső  elszánással, 
Szárcsa,  récze  nézik  vidor  bámulással ; 

Egy  szikrát  sem  félnek  nehéz  bundájától. 
Lesütött  fejétől,  lassú  járásától. 
Ha  ő  velők  együtt  most  madár  lehetne, 
A  tó  fenekére  mélyen  lemerülne, 
Megfogódznék  a  nád  keserű  torzsában, 
Ott  halna  meg  a  nagy  víz  alatt  buvában. 
De  ő  már  csak  megyén ;  mert  nyakán  az  iga. 
Bár  szíve  csikorog  mint  a  rósz  talyiga. 
S  mit  látnak  szemei?  A  mint  néz  befelé. 
Böske  csakugyan  már  megindult  kifelé. 
Ólban  és  konyhában  dolgát  elvégezte. 
Lépéseit  ide  jó  Isten  vezette. 
Fekete  szép  haját  a  nap  ragyogtatja, 
Szálló  sugarait  rajta  elnyugtatja. 
Piros  mint  a  pipacs  sírástól  orczája, 
Most  is  harmatozik  két  szeme  pillája. 
S  Bandi  mint  a  részeg  nem  jár  egyenesen: 
Utat  kanyarodva  Böske  felé  vészen. 
Szerelem  és  harag  és  bú  forrnak  benne, 
Ha  rósz  csupor  volna,  tán  el  is  repedne. 
((Hejh  Böske,  dolgodban  úgy  áldjon  Istened, 
A  mint  megszolgáltad  és  magad  keresed. 
Nézd,  elbúsultomban  lettem  bujdosóvá. 
El  is  megyek  én  még.  Isten  tudja  hová. 
Háromszor,  mert  sokat  otthon  felejtettem. 
Elkezdett  utamból  vissza-visszatértem ; 
Addig  a  fényes  nap  rajtam  elnyugodott, 
Nagy  bujdosásomban  setétségnek  hagyott. 
Azt  gondoltam,  ha  még  egy  kis  szived   volna. 
Lejönnél  s  élőmbe  szemed  világolna : 
Keskeny  a  híd  nagyon,  meglátnám  az  utat. 
Hozzád  siettemben  nem  szegném  nyakamat. i) 
De  Böske  így  felel :  ((Mit  mondasz  te  nekem? 
Hogy  bürün  mentedben  világolna  szemem : 
A  tűz  sem  világít  ha  rá  zápor  esik. 
Szemem  mint  a  sűrű  zápor  úgy  könyvezik.T> 
Így  szól  és  lemegyen,  megbotlik  a  lába, 
Esiében   Bandinak  borúi  a  nyakába. 

Bandi  sem  aluszik,  Böskét  megöleli, 
S  nagy  clbúsulással  tovább,  tovább  viszi. 
Viszi  és  esküszik:  «Bakony  erdejébe 
Elviszlek,  galambom,  világ  közepébe. 
Magas  hegyek  között  őz  és  szarvas  legel. 
Egy  forrásból  iszik  szegény  legényekkel. 
Ott  terem  a  sok  pénz  vén  zsidó  zsebében, 
Kit  zivatar  kerget  a  csere  szélében. 
Ott  sütöd  te  nekem  ingyen  kenyeremet. 
Meg  nem  vett  vászonból  varrod  rét  üngömet. 
Ott  hallgatjuk  együtt  zöld  erdő  zúgását, 
Párja  után  nyögő  gilicze  bugását, 
Sátort  üt  fölöttünk  minden  fának  lombja : 
Te  leszesz  szivemnek  szelíd  vadgalambja. »  — 
De  Böske  így  felel  erre  szép  okokkal : 
((Jaj  nem  jó  ott  lakni  dühös  farkasokkal. 
Zöld  erdőnek  lombja,  száraz  fának  ága 
Sok  szegény  legénynek  lett  rósz  multsága. 
Ne  vígy  tovább  rózsám,  látod  úgy  is  megyek, 
Neked  oltár  előtt  nagy  esküvést  teszek: 
Teljes  életemben  Isten  úgy  áldjon  meg. 
Mint  hozzád  hű  vagyok  s  igazán  szeretlek. » 
Erre  nagy  útjából  Bandi  visszaindul : 
Bakony  erdejéhez  még  képpel  sem  fordul. 
Szánt,  vet,  gazdálkodik  szép  feleségével, 
S  megtelik  a  kis  ház  sok  apró  gyermekkel. 


A  MAGYAR  HÖLGYEKHEZ. 

Kell-e  dal,  szép  és  varázsló. 
Kell-e  szép  rege. 
Vészbe  játszó  és  derűbe, 
Mint  hazánk  ege? 
Van-e  kedvetek  figyelni  ? 
Mondhatunk  egyet; 
És  ha  tetszik,  és  ha  kedves. 
Mondunk  ezerét. 

Vörösmarty  munkái.   I  lO 

Vérünk  lángja  lesz  dalunkban 

Forrongó  meleg. 

Élet  és  világ  regénkben, 

E  nagy  tömkeleg 

Köny-  s  mosolyból  összeszőve, 

Víg,  borús  egünk, 

Köny-  s  mosolyból,  mellyeket  mi 

Tőletek  veszünk. 

És  a  szőnyeg  lesz  kicsinded 

Csarnokunk  falán 

A  mit  a  szív  s  elme  rajzol 

Bűvös  asztalán  : 

Nőerény  és  női  szépség 

Angyalképei, 

És  az  édes  hitszegésnek 

Szenvedései ; 

És  a  szellem,  mely  szeszélyes. 

Csínba  öltözik, 

S  önmagával  s  a  világgal 

Folyvást  küzködik. 

Egy  hibázik  műveinkhez, 

Nyájas  napvilág : 

Az  ti  vagytok.  —    A  hol  ez  nincs. 

Nincs  szellemvirág. 

Kis  dolog  lesz  szép  szemekkel 

Ránk  lenéznetek, 

Csínos  fejjel  meghajolni 

Hogy  ügyeljetek ; 

Kis  dolog  lesz,  és  nekünk  nagy, 

Meghallgattatás : 

Kedvezéstek  drága  kincsét 

Hogy  ne  nyerje  más. 

És  ha  néha  rossz  hevünkben 

Zordonak  leszünk, 

Mert  talán  a  féltés  dúlja 

Fájó  kebelünk; 

Mert  talán  az  idegenben 

Leltetek  gyönyört. 

Míg  bennünket  elhagyottság 

Szégycnláza  tört; 

Megbőszülni  könnyű  mód  van  : 

Haragudjatok ; 

A  haragban  békülcsre 

Mindig  kész  az  ok. 

S  szép  a  szép  szemek  haragja, 

Mint  villám  s  az  éj. 

Ah  de  édesebb  a  béke, 

Megbékülni  kéj. 

Hagyjatok,  de  térjetek  meg 

Mint  a  kikelet, 

S  dal,  virág  közt  elfeledjük 

Könnyen  a  telet. 

HARAGSZOM  RÁD. 

(Laurához,) 

Haragszom  rád,  mert  fürtöd  fekete. 
Haragszom  rád  csalárd  kék  szemedért, 
Mely  rám  oly  bűvös  lánczokat  vete. 
Haragszom  rád  kegyetlen  ajkidért. 

Haragszom  rád,  mert  nyugtom  elveszett. 

Haragszom  rád  szilárd  erényi  dér', 

S  mert  bájid  elrabolták  lelkemet: 

És  nincs  remény,  hogy  többé  viszatér. 


MESE  A  RÓZSABIMBÓRUL. 

Bezerédj   Flórikának. 

((Nyílj  ki,  nyílj  ki,  rózsabimbó. 
Nincsen  már  tél,  elment  a  hó: 
Nyílj  ki  rózsaszál. 
Szíjak  csókot  ajkaidról. 
Részegüljek  illatodtól : 
Érjen  bár  halál. 

16* 

Egy  parányi  perez  az  éltem. 
És  ha  nálad  kéjben  éltem. 
Kurta  vígaság : 
Meghalok  nagy  örömemben, 
Meg,  ha  nem  szeretsz,  keservben  : 
Nyílj  ki  szép  virág. » 

,,,Csak  élj,  te  csapodár ; 

Ismerlek  rossz  madár. 

Nem  vagy  te  pinty,  nem  vagy  te  czinke. 

Bár  könnyű  vagy  s  nagyon  pi czinke. 

Te  mézes  lepke  vagy, 

És  hitszegésid  híre  szörnyű  nagy. 

Aranynyal  hintvék  szárnyaid. 

De  alattok  nincs  egy  szikra  hit. 

Virágról  elreppensz  virágra, 

S  maradnak  tőled  árvaságra. 

Megnyílnom  nem  szabad  neked  : 

Vidd  el  tovább  csalárd  szerelmedet.'" 

lg)'  szólt  a  lepke  és  a  rózsaszál 

Egy  kis  patak  zengő  hulláminál. 

S  hogy  zöldült  a  haraszt, 

Szomj  úzván  a  tavaszt. 

Kijött  a  méh  : 

Elnézdelé, 

Hol  van  virág,  hol  van  levél, 

S  leszállt  a  naptól  enyhe  dél, 

És  minden  oly  derűit  vala 

Az  új  napon ; 

Döngött  a  kisded  méh  dala 

Lassúdadon. 

Üdvözle  fűt-fát,  réteket, 

Minden  határt, 

S  a  lég  örömben  reszketett 

A  merre  járt. 

i)Mi  lény?  mi  hang? 

Mi  lassú  szózat  reszket  át  a  légen, 

Oly  andalító,  oly  tünékeny? 

Ki  az,  ki  itt  barang? 

Ellenség,  jó  barát  vagy-e? 

Reszkessek-e  ?  örűljek-e  ?x» 

Leszáll  a  méh 

Egy  ág  fölé, 

A  rózsabimbó  ellenébe ; 

Megringatá  magát  a  kis  galyon, 

KiváncsJan  hajlott  elébe 

S  így  szólt  ki  sértő  hangokon  : 

«Kis  virágom,  szép  virágom,  rózsaszál, 

Mit  vétettem  hogy  előlem  elbuvál? 

És  itt  hagysz  a  szép  tavaszban 

Kínos-egyedül, 

Éhen,  szomjan,  táradottan. 

Szeretetlenül ! 

Oh  nyílj  ki  gyenge  rózsa. 

Nyisd  meg  szűz  kebledet, 

Bocsásd  a  szomjuzóra 

Mézes  lehelleted. 

Ha  mézedet  csak  egyszer  izélhetném, 

Illatba  szálló  lelked'  érinthetném, 

Éltemben  szomjúságot 

Többé  nem  érzenék ; 

Mézeddel  egy  világot 

Megédesítenék. » 

««Ah  kicsi  méh. 

Oly  szomjú  s  éh 

S  oly  fáradott  vagy 

És  még  szerelmes  is. 

Hogy  szinte  lelked  elhagy, 

Te  kis  hamis. 

Ez  ám  csak  a  keserves  ének! 

Oly  éhen  lenni, 

Ugy  szeretni, 

Ez  már  csak  sok  baj  egy  legénynek. 

Jer  méhikém,  enyhülj  c  harmaton. 

Mely  itt  remeg  koránzöld  ágamon. 

Az  ég  adá,  a  nap  nem  vette  el, 

Neked  hagyok,  hogy  szomjad  oltsa  cl. 

Dc  mézet,  méhikém,  nem  adhatok; 

Sem  keblet  én  neked  nem  nyithatok : 

Feldúlnád  mézért  keblemet, 

S  hervadni  hagynál  engemet. »» 

Ivott  a  méh 

S  megrészegült 

A  harmat  szellemétől. 

Nem  tűrheté 

Hogy  így  megszégyenült 

A  rózsa  kellemétől. 

Féltés,  harag  gyújták  föl  szellemét. 

És  hallatott  ily  rémitő  beszéd  : 

((Várj,  meglakolsz  még,  csalfa,  dölyfödért; 

Bátor  szivünk  ily  játékhoz  nem  ért. 

Piros  vagy  most,  te  kis  kaczérkodó  : 

Ijedtedben  halvány  lészsz  mint  a  hó. 

Ezren  fogunk  megvíni  kebleden ; 

Ha  kéjt  nem  enged,  temetőnk  legyen.* 

És  a  méh  távozék, 

Mérgében  sírva  tört  a  légen  át. 

Megismerek 

Hangjának  erejéről. 

Mely  jött  szívének  belsejéből, 

A  méznek  és  gyiloknak  bogarát. 

Kitért  előle  légy-  és  lepkehad, 

S  a  merre  szállt,  a  pók  is  megszaladt ; 

De  reszketett  a  rózsa  kebele. 

Vad  borzadással  s  rémséggel  tele. 

S  szellőt  küldött  az  ég; 

Szelíd  nyomán  tündéri  zaj 

Emelkedék, 

Mint  egy  sóhaj, 

Melyet  sóhajtott  kéj  és  fájdalom, 

Kebel,  mit  édes  kínnak  terhe  nyom. 

És  e  sóhajban  vágy  volt  és  remény. 

Mit  kötve  tártnak  balsors,  vagy  erény. 

És  e  sóhajban  rejtezett  vihar, 

Mit  évek  árnya  még  most  eltakar : 

Vak  szenvedélyharcz,  mely  sírhoz  vezet, 

Vagy  elvesz  észt,  szivet,  becsűletet. 

De  a  vihar  megengesztelve  lőn 

Könytől  s  imától,  melyet  anya  tőn, 

Ki  síron  túl  kiterjesztvén  kezét, 

Megáldja  élő  árva  gyermekét. 

És  e  szellő,  bár  vésznek  magva  volt. 

Mint  egy  sóhajba  fojtott  súgalom, 

A  rózsaszál  körűi  hőn  összefolyt 

S  elaltatá  varázsos  hangokon. 

A  rózsa  mély  szenderbe  költözött, 

És  mondhatatlan  édes  álma  jött, 

Édesb  a  mennynél,  tisztább  mint  a  kéj 

S  a  szerelem,  bár  ennek  titka  mély. 

('Csak  szenderedjél  gyönge  kis  virág, 

Neked  még  durva,  zordon  e  világ  ; 

Ki  fej  lenéi,  a  dér  megsértene. 

Idő  előtt  hervadnod  kellene. 

Csak  szenderegj,  míg  egy  szebb  kikelet 

Elűzi  végkép  a  bántó  telet. 

Midőn  a  napnak  engedend  a  föld ; 

És  áthevűl  és  lészen  ifjú,  zöld. 

Midőn  előjön  a  kis  csalogány, 

S  édes  dalától  fölzeng  a  magány. 

Ébredj  te  is,  ha  meghallandod  azt, 

S  egész  kebellel  szídd  be  a  tavaszt.)) 


CS.  M.  KISASSZONYNAK. 

Mintha  szívem  húrja  volnál. 

Mely  ha  reng, 

Az  örömtől  lelkem  háza, 

Melyben  eddig  gond  tanyáza, 

Visszazeng ; 

Mintha  lelkem  ága  volnál 

Tiszta  s  ép. 

Mely  még  ment  minden  hibától 

És  a  legdi esőbb  sugártól 


^4^  J(^Sltemények-  1847. 

Égi  szép : 

Ugy  tünöl  fel  szellememnek 

Rokona, 

Mintha  volnál  boldog  álmom, 

Mintha  volnál  boldogságom 

Jobb  hona. 

Azt  beszélik,  szőke,  szép  vagy 

És  ddi ; 

És  szemednek  pillantása. 

Mint  az  égnek  megnyilása 

Kéj -teli. 

Szőke  vagy-e,  barna  vagy-e? 

Mit  tudom! 

De  ha  hallak  és  ha  látlak. 

Hogy  szeretlek,  hogy  csodállak, 

Mondhatom. 

Tiszta  részvét  és  barátság 

A  mit  adsz. 

Lelked  egyik  szebb  virága, 

Dús  maradsz. 

Hát  még  a  kit  dús  szivedbe 

Fölvevél, 

Az  lesz  ám  még  csak  szeretve : 

Annak  élte,  lelke,  üdve 

Te  levél. 

A  legédesebb  titokkal 

Vagy  tele. 

Mint  edény,  mely  mézzel  árad, 

S  édes  lenni  el  nem  fárad 

Kebele : 

Nekem  is  van  nálad  titkom 

Zálogul, 

Hogyha  jobb  napom  leszállna, 

Él  az  angyal,  a  ki  állna 

Pártomul. 

Mondj  imát,  oh  angyal,  értem ; 

Hő  imád, 

Mint  sugár,  mely  visszatérc 

Eredete  szent  helyérc, 

Üdvöt  ád. 

És  ez  üdv  nem  lesz  múlékony 

Földi  jó; 

Isten  adja,  védi  angyal, 

Nem  lesz  ily  üdv  semmi  sorssal 

Rontható. 

És  mig  életem  delének 

Napja  tart, 

Bizton  járok  és  vidámon 

Nem  rettegvén  már  pályámon 

Több  vihart. 


KI  A  HAMIS? 

A  sok  leány  között 
Egy  kettő  ha  van  is, 
Hazudtatok  nekem 
Hogy  a  lány  mind  hamis. 

lm  c  kis  barna  hölgy 
Könnyű,  mint  a  madár, 
Ne  hígye  senki  is 
Azért,  hogy  csapodár. 

Őszinte,  jószívű. 
Szemében  lelke  ég  : 
Ily  szép  világitást 
Aligha  láttam  még. 

S  ha  néha  rám  tekint 
--  Az  Isten  áldja  megl 
A  kéj  s  öröm  miatt 
Még  lelkem  is  remeg. 

Nem  érzek  semmit  is. 
Csak  azt,  hogy  szeretem 
Világnak  gondjait 
E  szóba  temetem. 

Mi  gondom  a  világ? 
Ha  őtet  láthatom, 
Ha  lelkemmel  szeme 
Egében  lakhatom ! 

SOK  BAJ. 

Mi  lelt  engem,  én  nem  tudom. 
Hej  nagyon  sok  az  én  bajom  : 
Szeretni  kell  a  rózsámat, 
Tőle  csókoltatni  számat. 
Karcsú  testét  átkarolnom, 
Ölelését  elfogadnom. 
Nézni  rá  s  őt  hagyni  nézni 
És  szemétől  el  nem  égni ! 
Van-e  ily  baj  a  világon, 
Mint  az  én  nagy  boldogságom? 
Félek,  félek,  hogy  mulandó. 
Mint  az  asszony  változandó. 
És  ha  egyszer  elenyészett, 
Minek  akkor  már  az  élet! 


AZ  IFJÚ  KÖLTŐ. 

Mi  sürget  mondanom 
Nem  hallott  dolgokat, 

A  lélek  mélyiben 
Titkon  fogantakat? 

Nyugott  és  tiszta  volt 

Ifjú  eszméletem, 
Mint  a  puszták  tava 

Regényes  keleten. 

Bájólag  tűkröze 

Rám  csillagezreket ; 

Mikor  látok  megint 

Oly  tündér  szép  eget  ? , 

Egy  Isten  néze  rám 

A  csillagok  közű] 
S  üdvömnek  képe  állt 

A  jó  Isten  körűi. 

De  angyal  jött  felém, 

Illette  a  vizet 
És  benne  dúlatag 

Szélvész  keletkezett. 

És  csillagezreim 

S  a  gyermekálom-ég 
A  feldühűlt  habok 

Arjában  eltünék. 

Most  lelkem  szenvedély 

Hullámi  verdesik, 
Szemeim  az  eget 

Hiába  keresik. 

S  szép  csillagod',  remény, 

S  tiéd,  oh  szerelem! 
A  vad  vihar  között 

Alig  hogy  sejthetem. 

S  mily  óriási  gond 

Sorsod  felett,  hazám ! 
Hazámat  gyermekű! 

Dicsőnek  álmodám. 

Most  látom  rongyait. 

Félig  gyógyult  sebét, 
A  megkötött  kezek 

És  szózat  szégyenét. 

Imádlak,  féltelek. 

Oh  drága  szent  haza. 
Mi  adna  még  gyönyört. 

Ha  sorsod  mostoha? 


J{ölfemények-  184^. 

És  kérdem,  a  ki  ily 
Gondokkal  ostoroz, 

Csendrabló  angyalom 
Jó  volt-e  vagy  gonosz  1 

Derűl-e  még  öröm, 
Enyhűl-e  fájdalom, 

Ha  éltemet  talán 

Hosszúra  folytatom  ? 

Vagy  kétség,  gyötrelem 
Kisérnek  siromig, 

És  semmi  vágy  után 
Áldás  nem  érkezik? 

Oh,  adjatok  nekem 
Jobb  álmot,  istenek, 

Vagy  sírom  zártáig 
Meg  nem  pihenhetek. 


NÉVNAPI  KÖSZÖNTÉS. 

Laurához. 

Kár  hogy  a  pap  megkeresztelt, 
Jobb  volnál  pogánynak. 

Mert  pogány  vagy  és  kegyetlen 
Híved  fájdalmának. 

Vagy  ha  már  meg  kellé  lenni, 
Mondtak  volna  másnak. 

Szép-,  hamisnak,  kellemesnek, 
Csak  ne  Laurának. 

Mondták  volna :  légy  gyönyörré 

Mindenek  szemében, 
Es  örömnek  kútfejévé 

Férfiak  szivében ; 

Vagy  neveztek  volna  inkább 

Fájdalom  napjának. 
Gyötrelmemnek,  bánatomnak, 

Búm  okozójának. 

Gyötrelem  bár  s  bánat  és  bú. 

De  az  enyém  volnál. 
Már  keresztségedtől  fogva 

Lelkemhez  tartoznál. 

Hátha  még  jobb  szíved  volna, 

Hátha  még  szeretnél, 
Lelke  lennél  életemnek. 

Drágább  enlelkemnél. 

Nincs  az  a  kincs,  nincs  dicsőség, 

Mellyért  od'  adnálak : 
Egy  életre  elég  volnál 

Isten  áldásának. 

LAURÁHOZ. 

Nagy  szálka  vagy  szememben,  kis  leány  I 
Nem  látok,  bár  szememben  nincs  hiány ; 
Nem  láthatom  miattad  a  napot; 
Hajh  az  nekem  már  rég  lenyugodott. 

Nem  láthatom  miattad  a  tavaszt, 
Elégeté  hő  szenvedélyem  azt; 
Nem  láthatok  sem  földet  sem  eget. 
Csak  tégedet,  csak  bűvös  képedet. 

És  kérdezem,  a  nap  rajzolt-e  le, 
Hogy  a  világ  képeddel  oly  tele? 
Ez  jár  velem,  ez  kísér  mindenütt. 
Mint  üldöző,  mindenhol  rajtam  üt. 

Nem  látok  mást,  mint  holló  hajadat, 
Hamis  szemed'  és  kedves  arczodat. 

Szcrctlek-e,  vagy  tán  őrült  vagyok? 
Tudná  az  ég,  nem  szabadulhatok. 

Hozzád  vagyon  lánczolva  szellemem, 
S  e  szellemláncz  legfájóbb  szerelem  ; 
Hozzád  van  az  teremve  mint  az  ág, 
Letörve  már,  és  még  sem  holt  virág. 

Eltépjem-e  a  kínos  lánczokat? 
Megélhet-e  az  ág,  ha  leszakadt? 
Sorsom  te  vagy,  egy  szód,  lehelleted, 
S  élek  halok,  a  mint  te  végezed. 


KESERŰ  POHÁR. 

(Bordal    Czitley  s  a  Hunyadiak   szomorú  játékból.) 

Ha  férfi  lelkedet 

Egy  hölgyre  föltevéd, 

S  az  üdvösségedet 

Könnyelműn  tépi  szét ; 

Hazug  szemében  hord  mosolyt 

És  átkozott  könyűt, 

S  mig  az  szivedbe  vágyat  olt 

Ez  égő  sebet  üt ; 
Gondold  meg  és  igyál : 
Örökké  a  világ  sem  áll ; 
Eloszlik,  mint  a  buborék, 
S  marad,  mint  volt,  a  puszta  lég. 

Ha,  mint  tenlelkeden, 

Függél  barátodon. 

És  nála  titkaid  : 

Becsület  és  a  hon, 

S  ő  sima  orgyilkos  kezét 

Befúrja  szívedig, 

Míg  végre  sorsod  árulás 

Által  megdöntetik ; 

Gondold  meg  és  igyál ; 
Örökké  a  világ  sem  áll : 
Eloszlik,  mint  a  buborék, 
S  marad,  mint  volt,  a  puszta  lég. 

Ha  szent  gondok  között 

Fáradtál  honodért. 

Vagy  vészterhes  csatán 

Ontottál  érte  vért, 

S  az  elcsábúltan  megveti 

Hű  buzgóságodat, 

S  lesz  aljas-,  gyáva-,  és  buták 

Kezében  áldozat ; 
Gondold  meg  és  igyál : 
Örökké  a  világ  sem  áll ; 
Eloszlik,  mint  a  buborék, 
S  marad,  mint  volt,  a  puszta  lég. 

Ha  fájó  kebleden 

A  gondok  férge  rág, 

S  elhagytak  hitlenűl 

Szerencse  és  világ, 

S  az  esdett  hír,  kéj  s  örömed 

Mind  megmérgezve  van, 

S  remélni  biztosabbakat 

Késő  vagy  hasztalan  ; 
Gondold  meg  és  igyál : 
Örökké  a  világ  sem  áll ; 
Eloszlik,  mint  a  buborék, 
S  marad,  mint  volt,  a  puszta  lég. 

S  ha  bánat  és  a  bor 

Agyadban  frigyre  lép, 

S  lassanként  földerűi 

Az  életpuszta  kép. 

Gondolj  merészet  és  nagyot. 

És  tedd  rá  éltedet : 

Nincs  veszve  bármi  sors  alatt 

Ki  el  nem  csüggedett. 

Gondold  meg  és  igyál : 
Örökké  a  világ  sem  áll ; 
De  a  mig  áll,  és  a  mig  él. 
Ront  vagy  javít,  de  nem  henyél. 


HONSZERETET. 

Szeresd  hazádat  és  ne  mondd  : 
A  néma  szeretet 
Szűz  mint  a  lélek,  melynek  a 
Nyelv  még  nem  véthetett. 

Tégy  érte  mindent :  éltedet. 
Ha  kell,  csekélybe  vedd ; 
De  a  hazát  könnyelműen 
Koczkára  ki  ne  tedd. 

S  nem  csak  dicsőké  a  haza ; 
A  munkás  pór,  szegény. 
Bár  észrevétlen,  dolgozik 
A  hon  derűletén. 

Tűrj  érte  mindent  a  mi  bánt, 
Kínt,  szégyent  és  halált; 
De  el  ne  szenvedd,  el  ne  túrd 
Véred  gyalázatát. 

S  ne  csak  veszélyben  légy  serény, 
A  béke  vészesebb, 
S  melyet  vág  álmos  népeken, 
Gyógyíthatlanb  a  seb. 

Gondold  meg,  mennyit  érsz :  eszed. 
Szived,  pénzed,  karod, 
S  fukar  légy,  alkván  a  honért. 
Ha  azt  feláldozod. 

S  midőn  a  legtöbb  emberek 
Csüggednek  várni  jót 
Családjok-,  társaik-  s  magokért, 
Ha  sorsok  csalfa  volt; 

Midőn  nem-méltatott  erény 
És  bűn,  mely  czélt  nem  ér, 
Kifárad  újra  küzdeni 
A  vágyott  javakért ; 

Midőn  a  legbuzgóbb  anya 
Remény-  s  munkátalan, 
S  a  veszni  indult  gyermekért 
Csak  sóhajtása  van ; 

Te  még,  oh  honfi,  ébren  állj. 
Remélni,  tenni  hő, 
Mig  a  honból,  kin  lelked  függ. 
Van  egy  darabka  kő. 

S  midőn  setét  lesz  a  világ 
És  minden  tűz  kiég, 
A  honfiszívben  fenmarad 
Egy  élő  szikra  még. 

S  hol  honfi  hunyt,  e  szikra  ég 
Fenn  a  sírhalmokon, 
Bal  századoknak  éjin  át 
E  lángban  él  a  hon. 

S  kihűlt  hamvából  a  dicső 
Göröghon  újra  kél. 
Felhozza  régi  hőseit 
E  szikra  fényinél. 

E  szikra  a  hon  napja  lesz, 
S  hol  fénye  hőn  ragyog, 
Az  élet  a  hon  kebelén 
Ujúlva  feldobog. 

Vörösmarty   munkái.    1.  17 


i^S  J{öltemények.  '84^. 

És  Újra  felvirul  a  föld 
A  merre  a  szem  néz. 
És  minden,  a  ki  rajta  él, 
Munkára,  tettre  kész. 

S  a  nemzet  Isten  képe  lesz, 
Nemes,  nagy  és  dicső, 
Hatalma,  üdve  és  neve 
Az  éggel  mérkező. 

Oh  honfi,  őrizd  e  tüzet, 
S  ne  félj,  ha  vész  borúi : 
E  szikra  fényt  ad  és  hevet 
S  ég  olthatatlanul. 


SZABAD  FÖLD. 

E  ház,  hová  most  lábamat  teszem, 
Fáradt  fejem  békén  pihentetem, 
Hol  a  konyhán  barátságos  tüz  ég, 
S  mellette  fürge  gondos  feleség; 
E  honi  föld,  mit  szántok  és  vetek, 
Hol  hőt,  fagyot  gyakorta  szenvedek, 
Mely  táplál  engem  s  kis  szolgáimat, 
S  keblébe  végre  híven  befogad ; 
E  föld,  e  ház,  e  kert  —  megérhetem. 
Akarta  Isten,  hogy  most  mind  enyém. 
Nem  ismerém  e  szót  mind  e  napig : 
A  puszta  lélek  volt  enyém  alig. 
Most  bizton  állok  itt  sajátomon, 
És  áldlak  érte,  kétszer  drága  hon ! 
Talán  nem  adtam  vért,  nem  őseim ; 
De  fáradoztak  híven  kezeim ; 
S  munkám  után  virító  lett  a  föld, 
Isten-  s  embernek  benne  kedve  tölt. 
Szép  a  vetés,  dús  volt  az  aratás. 
Sok  gond  után  kedves  vigasztalás. 

Most  már  enyém  e  munkán  vett  örök, 

Mit  ím  örömkönyűvel  öntözök  1 

S  ne  mondja  senki,  hogy  henyén  talált : 

Szolgáltam  érte  országot,  királyt. 

Majd  gyermekimre  szállnak  javaim. 

Rajok  maradnak  tartozásaim  ; 

Adónkat,  legyen  bár  pénz,  munka,  vér, 

Örömmel  adjuk  biztos  napokér' ; 

S  erős  lesz  országunk,  nagy  a  király. 

Hol  ennyi  ember  boldog  hont  talál. 


A  HAZAFI. 

Látogató  ha  keres,  mondjátok,  nem  vagyok  itt  benn : 

Lelkem  a  kedves  hon  messze  határira  szá51t, 
S  tartja  ölelve  hegyét,  völgyét,  és  síkjait,  és  az 

Országos  folyamon  tengerek  árjáig  ér. 
Fölhat  a  trón  kebelébe  szilárd,  hűségteli  gonddal, 

Munkás  szánat  közt  a  kalibákba  benéz. 
És  megnyílnak  előtte  az  elmúlt  századok  évi, 

S  a  mi  jövendőt  a  végzetek  árnya  takar. 
S  aggodalom  s  szent  érzelmek  közt  kérdi  magától : 

Mit  kell  szólnia,  mit  tennie  érted,  o  hon! 
De  jön  idő,  melyben  süker  éri  a  fáradozó  főt : 

Akkor  nyílt  ajtóm  látogatóknak  örül ; 
És  a  barátságnak  megnyílnak  termeim  újra, 

Szívvel,  lélekkel  honn  lesz  a  gazda  megint. 
Még  jön  idő,  melyben  poharat  fogok  ütni  vidáman, 

S  jobbom  jó  kezeket  híven  ölelve  szorít. 
Addig  zárva  vagyok,  test,  melynek  lelke  kiszállott, 

S  zöld  ágat  keres  a  hon  koszorúja  közé. 


A  TÓT  DEÁK  DALA. 

Ha  kedvem  elborul. 

Mert  pénzem  nincs,  vagy  nem  is  volt. 

Nadrágom,  csizmám  csupa  folt, 
S  kapczám  mégis  szorul : 
Csak  rajtad  bámulok, 
S  tüstént  kigyógyulok, 
Roppant  világ, 
Dicső  világ! 

Mi  szépek  tájaid  : 
A  hegy,  völgy  és  a  nagy  terek. 
Hol  dús  kalászok  rengenek, 
És  zöld  borág  virít ; 

Mely  drága  gyűjtemény, 
És  ez  mind  nem  enyém ! 
Oh  szép  világ, 
Gazdag  világi 

Akárhová  megyek, 
—  S  miért  ne  mennék?  nem  tudom 
Szép  városokhoz  visz  a  nyom. 
Hol  megpihenhetek ; 
Pedig  látá  az  ég, 
Egy  házat  sem  rakék. 
Oh  szép  világ. 
Pompás  világ! 

S  ha  féktelen  vizár, 
Jég,  tűz,  vihar  pusztítanak, 
S  ház  és  mező  megromlanak  : 
Mi  gondom  ?  semmi  kár ! 
Az  ég  be  nem  szakad, 
A  föld  még  megmarad. 
Erős  világ. 
Szilárd  világ! 

S  ha  itt-ott  éhezem. 
Mi  baj  ?  van  a  ki  jól  lakott, 
És  hány  van,  a  ki  jót  ivott  1 
Ha  ezt  elképzelem : 

Étvágyam  csöndesül, 
A  sor  majd  rám  kerűJ. 

Oh  j6  világ, 

Boldog  világ! 

S  nem  ingyen  süt-e  rám 
Az  Isten  napja  mindenütt? 
Kivévén,  már  ha  lefeküdt, 
S  akkor  sincs  éjszakám: 
A  hold  leszen  napom, 
Világát  bámulom. 
Arany  világ. 
Ezüst  világ! 

S  ha  mindezt  megunom. 
Csak  tőlem  függ,  mivé  legyek. 
A  legdicsőbb  magyar  leszek. 
Mihelyt  csak  akarom : 
Hazám'  nagygyá  teszem, 
Ki  szólhat  ellenem? 
Dicső  világ. 
Magyar  világ! 

S  ha  majd  nagy  úr  leszek  : 
Ispán,  alispán,  potrohos. 
Magam,  cselédem  aranyos, 
S  mind  rajtam  függenek: 
Ki  hinné :  én  vagyok, 
Ki  most  itt  koplalok? 
Oh  szép  világ. 
Dicső  világ! 


ÁBRÁND. 

Szerelmedért 

Feldúlnám  eszemet 

És  annak  minden  gondolatját. 

S  képzelmjm  édes  tartományát ; 
Eltépném  lelkemet 
Szerelmedért. 

Szerelmedért 

Fa  lennék  bérez  fején, 

Felölteném  zöld  lombozatját, 

Eltűrném  villám  s  vész  haragját, 

S  meghalnék  minden  év  telén 

Szerelmedért. 

Szerelmedért 

Lennék  bércz-nyomta  kő. 

Ott  égnék  földalatti  lánggal, 

Kihalhatatlan  fájdalommal, 

És  némán  szenvedő. 

Szerelmedért. 

Szerelmedért 
Eltépett  lelkemet 
Istentől  újra  visszakérném, 
Dicsőbb  erénynyel  ékesítném, 
S  örömmel  nyújtanám  neked 
Szerelmedért! 

AZ  ELVESZETT  ORSZÁG. 

Arczom,  ne  kérdjétek. 
Miért  oly  halovány : 
Legbátrabb  fiaim 
Elestek  a  csatán. 

A  fenmaradtakat 
Vad  ínség  kergeti  : 
Nincs  kő,  hová  fejét 
Csak  egy  is  teheti. 

Hő  keblemen,  hol  ők 

Lágyan  feküdtenek, 

Most  a  kétségbe' sés 
Kigyói  fürdenek. 

És  látni  nincs  remény 
Többé  jó  napomat: 
Boszút  ki  áJlana, 
Nem  szülhetek  fiat! 


AZ  ANÍYÁTLAN  LEÁNYKA. 

Hadd  lássalak,  te  kis 
Virágszemű  leány : 
Szemedben  ég  van-e 
Vagy  tavaszi  virány? 

Vagy  ég  és  a  virány 
Úgy  egyesültének, 
Hogy  bájvilág  gyanánt 
Szemedben  égjenek  ? 

Anyádnak  lelke  tán 
Virággá  változott, 
S  a  honbul,  melybe  kelt, 
Égszín  ruhát  hozott? 

Es  e  virágra  vált 
Kis  mennyben  itt  mulat, 
Folytatni  üdv  gyanánt 
A  földi  napokat. 

Mosolygj  csak,  kis  leány, 
Mosolygjon  kék  szemed ; 
Szent  fény,  mi  benne  ég : 
Remény  s  emlékezet. 

MERENGŐHÖZ. 

(Laurának.) 

Hová  merült  el  szép  szemed  világa? 

Mi  az,  mit  kétes  távolban  keres? 

Talán  a  múlt  idők  setét  virága. 

Min  a  csalódás  könnye  rengedez  ? 

Tán  a  jövőnek  holdas  fátyolában 

Ijesztő  képek  réme  jár  feléd, 

S  nem  bízhatol  sorsodnak  jóslatában, 

Mert  egyszer  azt  csalúton  keresed  ? 

Nézd  a  világot :  annyi  milliója, 

S  köztük  valódi  boldog  oly  kevés. 

Ábrándozás  az  élet  megrontója. 

Mely,  kancsalúl,  festett  egekbe  néz. 

Mi  az,  mi  embert  boldoggá  tehetne? 

Kincs?  hír?  gyönyör?  Legyen  bár  mint  özön, 

A  telhetetlen  elmerülhet  benne, 

S  nem  fogja  tudni,  hogy  van  szívöröm. 

Kinek  virág  kell,  nem  hord  rózsaberket; 

A  látni  vágyó  napba  nem  tekint; 

Kéjt  veszt,  ki  sok  kéjt  szórakozva  kerget : 

Csak  a  szerénynek  nem  hoz  vágya  kint. 

Ki  szívben  jó,  ki  lélekben  nemes  volt, 

Ki  életszomját  el  nem  égeté. 

Kit  gőg,  mohó  vágy  s  fény  el  nem  varázsolt. 

Földön  hónát  csak  ollyan  lelheté. 

Ne  nézz,  ne  nézz  hát  vágyaid  távolába : 

Egész  világ  nem  a  mi  birtokunk ; 

A  mennyit  a  szív  felfoghat  magába. 

Sajátunknak  csak  annyit  mondhatunk. 

Múlt  és  jövő  nagy  tenger  egy  kebelnek, 

Megférh eteti en  oly  kicsin  tanyán; 

Hullámi n  holt  fény  s  ködvárak  lebegnek, 

Zajától  felréműl  a  szívmagány. 

Ha  van  mihez  bizhatnod  a  jelenben, 

Ha  van  mit  erezz,  gondolj  és  szeress, 

Maradj  az  élvvel  kínáló  közelben, 

S  tán  szebb,  de  csalfább  távolt  ne  keress. 

A  birhatót  ne  add  el  álompénzen, 

Melyet  kezedbe  hasztalan  szorítsz : 

Várt  üdvöd  kincse  bánat  ára  lészen, 

Ha  kart  hízelgő  ábrándokra  nyitsz. 

Hozd,  oh  hozd  vissza  szép  szemed  világát ; 

Úgy  térjen  az  meg  mint  elszállt  madár, 

Mely  visszajő,  ha  meglelé  zöld  ágát. 

Egész  erdő  viránya  csalja  bár. 

Maradj  közöttünk  ifjú  szemeiddel, 

Barátod  arczán  hozd  fel  a  derűt : 

Ha  napja  lettél,  szép  delét  ne  vedd  el. 

Ne  adj  helyette  bánatot,  könyűt. 


KATONA. 


A  sorshúzás. 

Sorba  legény,  sorba  szép  legénység. 
Ide  álljon,  kit  nem  bánt  a  vénség. 
A  kit  Isten  ép  kéz-  lábbal  áldott. 
Védelmezni  tartozol  hazádat. 
Nem  lesz  önkény  és  nem  lesz  kivétel. 
Nem  fogunk  már  senkit  is  kötéllel : 
Katona  lesz,  a  kit  a  sors  talál. 
De  a  katonaság  még  nem  halál. 
Katonának  sokszor  jól  van  dolga, 
Sóra,  fára  többé  semmi  gondja ; 
És  ha  szenved,  szenved  országunkért. 
Apja,  anyja,  s  mindnyájunk  javáért. 
Majd  ha  harsog  a  kürt,  a  dob  pörög. 
Puska  roppan,  az  ágyú  mennydörög, 
S  ló  és  ember  alatt  reszket  a  föld, 
Vész,  sikoltás  minden  lelket  eltölt: 
Akkor  tetszik  majd  meg,  ki  a  legény. 
Kinek  magyar  szíve  van  a  helyén. 


366  J^ölfemények-  1844. 

Mert  nem  csárdán  terem  a  vitézség, 

Bornyeléshez  nem  kell  nagy  merészség ; 

De  ki  bátran  halál  szemébe  néz, 

Az  a  legény  talpán,  az  a  vitéz. 

Rajta  ifjak!  bátor,  ép  legények, 

A  sorshúzást  ti  ne  rettegjétek. 

Ha  talál  is  a  sors,  nem  a  világ, 

Haza  tértek,  míg  meg  sem  gondolnák, 

Nyolczad  évre  ismét  látjuk  egymást, 

Itt  vagy  máshol.  Isten  hozzád,  pajtás ! 

11. 

Márton  gazda. 

«A  tánczban  mért  hányod  fonákul  lábadat? 
Ha  iszol,  mért  adod  bánatnak  magadat? 
Mint  kinek  a  tyúkok  ették  meg  kenyerét, 
Vagy  kinek  borában  légy  találta  vesztét. 
Másszor  ha  legyet  látsz,  igyál  előbb  magad. 
És  a  kenyér  helyett  edd  meg  rossz  tyúkodat. 
Vagy  tán  szeretőd  volt,  majd  szőke,  majd  barna, 
És  most  nincs  semilyen,  ki  levest  habarna? 
Ne  aggódjál  rajta,  azt  gondold,  hogy  gombház, 
Példabeszéd  mondja,  ha  leszakad  lesz  más. 
Asszony  nemzetséggel  nem  jó  czimborálni. 
Az  ő  mesterségek :  csalni  és  darálni. 
Csalni  azt,  ki  bennök  bizodalmat  vetett, 
S  eldarálni  az  ép  tiszta  becsületet. 
Endre,  Endre!  bizony  félek,  hogy  megjártad, 
Szíved  igaz  pénzét  könnyen  kidobáltad. 
És  kaptál  jó  pénzért  hamis  rossz  portékát, 
Hordja  el  a  karvaly  a  sok  rossz  asszonyát. » 
így  szólt  Márton  gazda  búsongó  Endréhez 
Mellé  telepedvén  az  asztal  végéhez. 
Endre  ült,  könyökét  asztalhoz  szegezve. 
Kalappal  orczáját  mélyen  betemetve. 
A  gyertya  előtte  búsan  pislokálván 
Gyászt  látszott  viselni  elkonyúló  hamván. 

De  hogy  becsületes  Márton  gazdát  hallá, 

Felolvadott  néma  bánatja  panaszszá. 

dMit  beszél  kend  nekem  légyről  és  tyúkokról, 

Nem  származik  az  én  bajom  állatoktól. 

De  hajh  a  szerető,  atyámfia  Márton, 

Szerető  elég  van  széles  e  világon  ; 

Csak  igaz  szerető  nincsen  az  ég  alatt : 

Minek  rontsam  vele  szép  ifjúságomat? 

Miattam  akár  mind  hordja  el  a  kánya  : 

Nem  ér  egy  fakovát  száz  falu  leánya. 

Katonává  lettem,  mert  engem  ért  a  sor, 

Azért  nem  vigasztal  sem  a  táncz,  sem  a  bor. 

Itt  kell  hagynom  apám',  anyám',  s  testvérimet. 

Ki  mondja  meg,  hová  hajtom  le  fejemet? 

A  jó  Isten  tudja,  megjövök-e  vagy  sem? 

De  már  ha  menni  kell,  azt  nem  is  keresem, 

Hátat  fordítok  a  falu  határának, 

S  jó  éjszakát  mondok  az  egész  világnak. » 

Ezzel  a  palaczkot  szájához  emelé, 

Mígnem  feneke  a  pallást  fenyegeté. 

Márton  megfeddé  őt  a  mohó  ivásért. 

Hogy  ily  rossz  kedvével  Istent,  embert  megsért, 

S  addig  tartóztatá  szép  vigasztalással. 

Hogy  Endre  békülni  kezde  új  sorsával. 

A  íjií  leány. 

Jött  Márton  gazdának  tíz  éves  lánykája. 

Függvén  kis  karjáról  kézi  kosárkája. 

Szemes  volt  a  leány  és  nem  bátortalan, 

S  vidám,  mint  a  kinek  nem  rossz  szándéka  van. 

((Anyám  köszönteti  kendet,  Endre  bátya, 

S  kivánja,  hogy  legyen  boldog  utazása. 

Fogadja  jó  szívvel  e  kis  útravalót. 

Pogácsát,  pecsenyét  és  egy  fehér  czipót. 

Azt  is  izeni  még  édes  anyám  kendnek, 

Hogy  rólam,  ha  elmegy,  ne  felejtkezzék  meg, 


2  68  J^öltemények-  1844. 

Nyolcz  esztendő  múlva  már  nagy  leány  leszek, 
Kendhez,  ha  megtetszem,  feleségül  megyek. 
Addig  megtanulok  szőni,  fonni,  varrni, 
A  fáradt  gazdának  jó  ételt  habarni. 
Megbecsülöm  kendet,  a  mint  kend  engemet. 
Vezesse  az  Isten  útjában  kelmédet.^ 
Márton  gazda  a  mint  hallá  a  beszédet, 
Könybe  lábadt  szeme  az  örömtől  égett. 
Legifjabb  lánykáját  mert  igen  szerette. 
De  hogy  ilyen  okos,  azt  nem  is  sejtette. 
Endre  szomorún  bár,  mosolygott  a  lányra, 
Mert  neki  is  tetszett  elmés  indítványa. 
c(Ki  tudja,  kis  hugám,  mi  lesz  még  belőlünk, 
Nyolcz  esztendő  múlva,  ha  akkor  még  élünk? 
Addig  meghalhatok  nehéz  szolgálatban, 
Vagy  te  másba  szeretsz,  mert  legény  elég  van. 
De  ha  úgy  tetszenék  jóságos  Istennek, 
Hadi  szolgálatból  hogy  visszajöhessek. 
Majd  szemedbe  nézek  nyolcz  esztendő  múlva, 
S  meglátom,  nem  vagy-e  szívben  megváltozva.)) 
Így  szólt  s  kezet  fogott  jó  Márton  gazdával, 
Vidám  szemet  váltott  kicsi  mátkájával : 
Leönté  a  holmit  tágas  szűrújjába, 
S  a  biró  házához  útnak  indult  lába. 


IV. 

Jl  puszta  í[w/. 

Távol  a  falutól 
Nyugot  felül 

Nagy  rónaság  terjed 
Végetlenűl. 

Gyalogútja  mellett 

Mai  napig 
Egy  száraz  kútágas 

Bámészkodik. 

Míg  jobb  idők  jártak 

Feje  fölött, 
Kútjánál  sok  edény 

Megtöltözött ; 

Sok  ifjú  és  leány 

Barátkozék, 
Csendes  tanujok  volt 

A  kút  s  az  ég. 

Hejh,  sok  szegény  utas 

Lelt  enyhet  ott, 
S  keskeny  árnyékában 

Kinyugodott. 

Most  a  kút  elapadt, 

S  génietlenűl 
A  puszta  kútágas 

Áll  egyedül. 

Elátkozott  fején 

Nincs  scn\n\i  dísz, 
Rideg  fájának  a 

Madár  se'  hisz. 

Csak  ünnep-estenként 

Jön  a  leány, 
S  vigasztalást  keres 

A  puszta  fán. 

Tán  oly  boldogtalan 

0  is  szegény. 
Hejh,  mert  soká  késik 

A  várt  legény. 

Y. 

Jl  jövevény. 

Ne  várd,  babám,  ne  várd 
Legényedet, 

Ki  tudja  merre  jár 
S  hová  veszett? 

Mit  ér  az  oly  legény 
Ki  el  nem  jő, 

Ha  rá  várakozik 
Hű  szerető. 

Lásd  én  tűzön,  vizén 
Atszállanék, 

Hogy  tőle  megtudjam, 
Szeret-e  még? 

De  hajh,  nincs  oly  leány, 
Ki  várna  rám ! 

Ki  kapna  ily  kopott 
Rossz  katonán  ? 

Pedig  habár  ruhám 
Ütött,  kopott, 

Szívem  azért  még  el 
Nem  száradott. 

Szeress  engem,  babám. 
Ha  még  lehet. 

Ha  még  nem  adtad  el 
Kis  szívedet. 

Ha  nem  igaz  hozzád 
Akaratom, 

Ne  legyen,  míg  élek, 
Egy  jó  napom. 

Yl. 

Tíadi  élet. 

Derék  szál  férfi  volt  a  szolgált  katona, 

S  a  leány  a  falu  legszebb  hajadona. 

Ott  álltak  kettecskén  a  kútágas  mellett, 

Mindenik  magában  sokat  töprenkedett, 

S  hogy  megindult  a  szó,  s  szemök  keveredett, 

Beszélt  a  katona  sok  czifra  esetet: 

Miként  járt  iszonyú  magas  hegyek  felett, 

Hogy  hátával  szinte  dörzsölte  az  eget. 

Tarisznyára  szedett  holdat,  csillagokat. 

Melyek  mind  megszöktek,  mikorra  felviradt; 

Hogy  sétált  a  gönczöl  szekerén  fel  s  alá, 

Bakancsa  talpát  a  tenger  nyalogatá ; 

S  hogy  végre  kiült  a  világnak  szélire, 

S  úgy  lógatta  lábát  a  fakó  semmibe. 

De  még  e  dicsőség  nem  tartván  örökké. 

Hogy  ideje  lejárt,  indult  haza  felé. 

S  addig  gyalogolt,  hogy  lába  majd  elkopott, 

Fejében  a  sapka  összezsugorodott : 

Csak  szive  ép  s  egész,  mint  az  Isten  adta. 

Azt  egy  kis  leánynál  itt  zálogban  hagyta  ; 

De  a  kis  leányból  azóta  nagy  lány  lett, 

Azóta  talán  már  férjhez  is  mehetett. 

Vll. 

yallomds. 

« Endre  bátya,  Endre  bátya. 

Hát  nem  ismer  engem? 
Hogy  hihette  kend  azt  rólam. 

Hogy  tán  elfeledtem. 

Az  esztendőt  édes  anyám 

Gerendára  rótta : 
Kendre  vártam  télen  nyáron 

Nyolc2  esztendő  óta. 

Avval  nőttem  hajadonná, 
Hogy  ha  kend  még  megjő. 

Felesége  leszek  kendnek, 
S  víg  lesz  a  menyegző ! 

Itt  vagyok  most  Endre  bátya, 
Ha  nem  tetszem  kendnek, 

Adjon  kend  el  s  vegyen  rajta 
Gyolcsot  szemfödélnek.  >> 

«Tüzes-adta  kis  leánya, 
Szivem  lelkem  Katiczája, 

Hát  te  szeretsz  engem  ? 
Már  sok  országot  bejártam, 
Ily  csodára  nem  találtam! 

Áldjon  Isten  lelkem ! 

Alig  akadok  magadra, 

Úgy  megnőttél  szépre,  nagyra, 

Hogy  nem  győzlek  nézni. 
Nincsen  ember  a  világon 
A  kivel  most  boldogságom 

El  tudnám  cserélni.)) 

így  szóltak  egymással  Katicza  és  Endre, 
Tarka  beszédjökben  nem  vigyáztak  rendre. 
Szívok  sem  dobogott  most  úgy  miként  máskor, 
Pedig  eg)'ikét  sem  zavarta  meg  a  bor. 
Még  vizet  sem  ittak,  mert  a  kút  elapadt ; 
De  szerelmes  szívok  annál  inkább  dagadt. 
S  Endre  a  bakancsot  könnyebben  emelé. 
Hogy  a  szép  Katiczát  meg-megölelgetc  ; 
Szorul  szóra  végűi  kezet  is  nyújtottak. 
Egymásnak  újólag  hűséget  fogadtak. 
A  fogadás  közben  összeforra  szájok. 
Hogy  a  versiróknak  nincs  ily  Katiczájok! 
így  ballagtak  el  a  faluba  kettecskén, 
Útközben  gyakorta  egymásra  tekintvén, 

Beszédes  szájok  is  elnémult  mint  a  hal, 
Mert  lelkölc  tele  volt  örömgondolattal, 
A  kútágas  pedig  még  szomorúbb  fa  lett, 
Ösvénye  is  benőtt  s  a  fűben  elveszett. 
Az  üres  egekbe  nyújtózik  hasztalan, 
Neki  a  világon  már  nem  nagy  becse  van. 
Hacsak  a  boldog  pár  meg  nem  ássa  kútját : 
Fordítsa  az  Isten  jóra  házok  dolgát. 


ROSSZ  BOR. 

Igyunk,  barátim,  szomjas  a  világ. 
Kivált  a  költő,  a  ki  tollat  rág, 
Hiszen  mi  írtuk  a  jó  Fóti  dalt. 
Igyuk  meg  iiát  ez  átkozott  italt. 
Csapláros,  méregkeverő! 
Ne  pislogj ;  jobb  boi-t  adj  elő. 
Czudar  biz'  ez  ;  de  ám  igyunk. 
Hiszen  magyar  költők  vagyunk. 

Gyalázatos  bor!  ilyet  iddogál 
Magyar  hazánkban  ifjú  s  agg  szakáll. 
Kivévén  a  bölcset  meg  a  papot : 
A  költő  versben  lát  csak  jó  napot. 
Csapláros,  méregkeverő ! 
Ne  pislogj ;  jobb  bort  adj  elő. 
Czudar  biz'  ez;  de  ám  igyunk, 
Hiszen  magyar  költők  vagyunk. 

Mondják :  Egernél  híres  bor  terem. 
Verembe  szűrik  tán?  nem  ismerem. 
Megénekeltem  harczait,  borát, 
S  mind  e  napig  nem  láttam  áldomást. 
Csapláros,  méregkeverő  I 
Ne  pislogj ;  egrit  adj  elő. 

Czudar  biz'  ez  ;  de  ám  igyunk. 
Hiszen  magyar  költők  vagyunk. 

Vörösmarty    munkái.    1.  lö 

Mi  szép  vagy  kolna  Ménes  oldalán  1 
Borod  setét,  mint  a  czigány  leány. 
És  benne  a  szív  édes  lángja  ég, 
Kurucz,  tatár!  csak  ilyen  kéne  még. 
Csapláros,  méregkeverő ! 
Ménes  borából  adj  elő. 

Czudar  biz'  ez  ;  de  ám  igyunk, 
Hiszen  magyar  költők  vagyunk. 

Ki  láta  bort,  zöldet,  mint  drágakő? 
És  híg  aranyt,  mely  nyakba  önthető? 
Somló,  Tokaj,  halljátok  a  panaszt : 
Fösvény  hegyek!  nekünk  nem  szűrtök  azt. 
Csapláros,  méregkeverő ! 
Legjobb  borodból  adj  elő. 

Czudar  biz'  ez;  de  ám  igyunk, 
Hiszen  magyar  költők  vagyunk. 

Elég!  elég!  Fejünk  majd  megszakad. 
Szemünk  borúi  és  nyelvünk  elakad. 
Költődnek,  oh  hatalmas  Hunnia, 
Légy-étetőt  engedsz-e  innia ! 
Csapláros,  méregkeverő ! 
Pusztulj,  ne  adj  több  bort  elő. 
Nagyon  czudar,  de  drága  volt : 
Ízleld  meg  érte  a  pokolt! 


DESSEWFFY  AURÉL. 

Kétes  utón  jártál,  kevesektől  értve,  s  ha  czélod 

Nagy  vala,  elfedezé  azt  kor  előtti  halál. 
Díjzatlan  ha  jeles,  meg  nem  büntetve  ha  vétkes,  ^ 

Élve,  temetve  talány  hagyta  el  a  honi  tért.  M 

Nem  veszténk-c  nagyot  ?  kérdjük  most  aggva  magunkban, 

S  a  szent  nemzetiség  angyala  súgja  :  Igen. 

HAHNEMANN. 


Eddig  anyag  harczolt  anyag  ellen  a  bús  beteg  ágyán, 
S  durva  csatájok  közt  kín  vala  élni  tovább. 

De  te  jövel,  s  a  parányokból  felidézted  az  alvó 
Szellemeket,  s  küldéd  mesteri  bűvöd  alatt. 

S  újra  szelíd  nemtők  kísérik  az  emberiséget, 
És  a  halál  retteg  gyötreni  áldozatát. 


Meghaltál,  hogy  kötve  ne  légy  egy  testhez  örökké  : 
S  lelked  az  ős  elemek  gyógyerejébe  vegyült. 


MEGYERI. 


Mely  nevetés  ez  alant?  mi  öröm  van  a  síri  világban? 
A  komor  árnyak  közt  Megyeri  szelleme  jár. 


Eddig  néma  valék,  bérczekbe  temetve  vadon  kő. 
Most  szomorú  emlék,  gyásznak  alakja  vagyok. 

Meg  ne  Ítéljetek  a  víg  arczért.  Megyeri  sírján 
Lelke  van  a  kőnek :  élnie  s  kaczagnia  kell. 


KÖLCSEY. 

Meg  ne  ijedjetek,  a  hazaföldnek  szíve  dobog  fel 
Kölcsey  sírjától  keble  örökre  sebes. 


TÓTH  LÖRINCZ  EMLÉKKÖNYVÉBE. 

Hosszú  életet  élj,  hogy  elérd,  a  mit  mi  reméltünk, 
S  a  mi  reményünkön  túl  vala,  érni  reméld 


276  J^öHemények-  1844. 

S  mondhassad,  ha  porainkat  jősz  üdvözlcni :  küzdők 
Hamvai,  bék  veletek ;  a  haza  boldog,  erős. 

HUBENAYNÉ. 

(1844.) 


Ily  hamar,  oh  anyaföld,  mért  sűlyedtél  el  alatta  ? 
Nem  lehetett  neked  e  szellemi  nőké  nehéz. 

]]. 

Élni,  örülni  az  életnek         fiatal  vagyok  és  nő 

Élni  kivánok  még,  hagyjatok  élni  tovább. 
Oh  hagyjátok  a  hon  levegőjét  színom  örömben. 

Bánatban,  bármily  végzetek  árnya  alatt. 
Hagyjátok  meg  az  álarczot  s  a  színpadot  és  az 

Élet  játékát,  nemzetem,  Isteneim! 
Színésznő  vagyok,  életemért  reszketve  könyörgő, 

Hagyjátok  végig  játszanom  életemet. 
Éltem  kettős  bár,  nem  enyém  :  de  az,  a  mi  nyomasztó 

Benne,  mi  fáj,  ég,  az  kétszerezetten  enyém. 
És  mégis  mi  öröm  szolgálnom  tégedet,  oh  hon. 

És  mégis  mi  öröm  látni  virúlatodat! 
Ah  de  mi  bal  súgót  hallok !  szerepembe  ijesztő 

Szózatokat  súg  a  végtelen  ájmu  halál. 
A  függöny  leesik,  tündér  képeinek  alatta 

Fekszik  az  éj  rémes  tábora  zajtalanul ; 
És  a  diszítmény  négy  puszta  fa,  melynek  ölében 

A  ki  bezárkózott,  nem  szabadul  ki  soha. 
Vagy  játék-e  ez  is?  s  csak  most  kezdődik  az  élet, 

És  e  függöny  után  feltűnik,  a  mi  való? 
S  a  kirepült  lélek  szabadon  megy  vágyai  szárnyán. 

Merre  hiába  vivott  földi  hatalma  szerint? 
Vagy  tán  szellemem  az,  mi  nemesb  élvekre  tanítva 

Altalszáll  e  nép  ifjai-  s  lányaira? 
S  a  haza  napjában,  mely  fel  fog  jőni  bizonynyal. 

Gyenge  sugárként  hű  lelkem  is  élve  marad? 
És  tán  lesz,  ki  poraim  így  üdvözlendi :  szelid  nő ! 

Tiszta  kebelbéli  hang,  hajnali  tiszta  sugár! 

Eltűntél,  elhangzottal ;  de  mi  hű  sziveinkben 

Még  sok  időkön  túl  hallani,  látni  fogunk! 


MIT  CSINÁLUNK? 

Mit  csinálnak  Magyarhonban? 
Esznek,  isznak  és  danolnak. 
Semmi  baj  sincs?  semmi  gondrém, 
Hog)'  majd  érte  meglakolnak? 
Van  biz'  itt  baj ;  de  hiába, 
Enni  csak  kell  az  embernek ; 
S  inni  hogy  ne  kéne,  a  hol 
Oly  dicső  borok  teremnek  : 

Csakhogy  aztán 

Majd  ha  ember  kell  a  gátra, 

Korhely-gyáván 

Ne  maradjon  senki  hátra. 

Mit  csinálnak  Magyarhonban  ? 
Esznek,  isznak,  álmodoznak. 
Semmi  baj  sincs?  semmi  gondrém, 
Hogy  az  álmok  megszakadnak? 
Van  biz'  itt  baj  ;  de  hiába 
Olyan  édes  álmodozni ! 
S  néha  tán  jobb,  mint  fejünkkel 
Faltörősdít  játszadozni  : 

Csakhogy  aztán. 

Majd  ha  ember  kell  a  gátra. 

Almos-gyáván 

Ne  maradjon  senki  hátra. 

Mit  csinálnak  Magyarhonban? 
Esznek,  isznak,  gondolkoznak. 
És  miről  az  istenadták? 
Hogy  tán  élni  kén'  a  honnak! 
Kár  biz'  az ;  de  már  hiába. 
Gondolatnak  nincsen  gátja, 

És  ha  úgy  van,  a  mint  mondják, 
Gondolat  a  tettek  bátyja : 

Csakhogy  aztán, 

Majd  ha  ember  kell  a  gátra, 

Méla-gyáván 

Ne  maradjon  senki  hátra. 

Mit  csinálnak  Magyarhonban? 
Esznek,  isznak,  hadakoznak. 
Szörnyűség!  —  No  nem  kell  félni, 
Csak  szavakkal  kardlapoznak. 
Kár  a  szóért;  de  hiába 
Szóból  ért  a  magyar  ember, 
S  gyakran  a  szó  dolgokat  szül, 
Gyakran  a  szó  éles  fegyver: 

Csakhogy  aztán. 

Majd  ha  ember  kell  a  gátra. 

Nyelves-gyáván 

Ne  maradjon  senki  hátra. 

Mit  csinálnak  Magyarhonban  ? 
Esznek,  isznak  s  tán  dolgoznak? 
Félig-meddig;  mert  nem  tudják. 
Másnak  lesz-e  vagy  magoknak, 
Ennyi  is  kár;  de  hiába, 
Munka  jobb  a  koplalásnál, 
S  jobb  az  edzett  kar,  ha  ép  vagy, 
Mint  ha  selymen  sántikálnál. 

És  hogy  aztán. 

Majd  ha  ember  kell  a  gátra, 

Gyenge  gyáván 

Ne  maradjon  senki  hátra. 

Mit  csinálnak  Magyarhonban? 
Szőnek,  fonnak  és  akarnak   — 
Tán  vakarnak?  semmi  tréfa! 
Posztó  is  kell  a  magyarnak. 
Hát  takács-e  a  magyar  nép  ? 
Nem  szégyenli  a  vetéllőt? 

Semmi  baj!  tán  összefűzi, 

A  mit  a  sors  egybe  nem  szőtt : 

Csakhogy  aztán, 

Majd  ha  ember  kell  a  gátra, 

Gépi -gyáván 

Ne  maradjon  senki  hátra, 

És  pedig  —  mit  is  beszéltem? 
A  vadásznak  jó  a  cserje; 
A  költő  had  álmodozzék; 
A  kovács  a  vasat  verje. 
Minden  ember  a  mihez  tud, 
Ahhoz  lásson  télen,  nyáron, 
S  a  paraszt  borbély  helyében 
Úr-szakállat  ne  kaszáljon. 

És  hogy  aztán. 

Majd  ha  ember  kell  a  gátra, 

A  ki  hitvány, 

Félre  tőlünk,  menjen  hátra ! 

HÁNYSZOR  HALLÓK... 

Hányszor  hallók :  életet,  vért 
Megtámadt  hazánkérti 
Ősink  néha  meg  is  adták 
Dúsan  a  nehéz  bért. 
Fenmaradt  e  szenvedő  hon 
Megrongálva  vésztől, 
Kór,  szegény,  bús  és  pirongó 
Önnön  szégyenétől. 

GONDOLATOK  A  KÖNYVTÁRBAN. 

Hová  lépsz  most,  gondold  meg,  oh  tudós, 
Az  emberiségnek  elhányt  rongyain 
Komor  betűkkel,  mint  a  téli  éj, 
J^cirva  áll  a  rettentő  tanulság : 

«Hogy  míg  nyomorra  milliók  születnek, 
Néhány  ezernek  jutna  üdv  a  földön, 
Ha  isten  észszcl,  angyal  érzelemmel 
Használni  tudnák  éltök  napjait. » 

Miért  e  lom?  hogy  mint  juh  a  gyepen 
Legeljünk  rajta  ?  s  léha  tudománytól 
Zabáitan  elhenyéljük  a  napot? 
Az  Isten  napját!  nemzet  életét! 

Miért  e  lom?  szagáról  ismerem  meg 
Az  állatember  minden  bűneit. 
Erény  van  írva  e  lapon ;  de  egykor 
Zsivány  ruhája  volt.  S  amott? 
Az  ártatlanság  boldog  napjai 
Egy  eltépett  szűz  gyönge  öltönyén, 
Vagy  egy  dühös  bujának  pongyoláján. 
És  itt  a  törvény        véres  lázadók, 
Hamis  birák  és  zsarnokok  mezéből 
Fehérre  mosdott  könyvnek  lapjain. 
Emitt  a  gépek  s  számok  titkai  ! 
De  a  kik  a  ruhát  elszaggaták, 
Hogy  majd  belőle  csínos  könyv  legyen, 
Számon  kivül  maradtak :  Ixion 
Bőszült  vihartól  űzött  kerekén 
Örvény  nyomorban,  vég  nélkül  kerengők. 
Az  őrült  ágyán  bölcs  fej  álmodik : 
A  csillagászat  egy  vak  koldus  asszony 
Czondráin  méri  a  világokat : 
Világ  és  vakság  egy  hitvány  lapon ! 
Könyv  lett  a  rabnép  s  gyávák  köntöséből 
S  most  a  szabadság  és  a  hősi  kor 
Beszéli  benne  nagy  történetét. 
Hűség,  barátság  aljas  hitszegők 
Gúnyáiból  készült  lapon  regél. 
Irtózatos  hazudság  mindenütt ! 
Az  írt  betűket  a  sápadt  levél 
Halotti  képe  kárhoztatja  el. 

Országok  rongya !  könyvtár  a  neved. 
De  hát  hol  a  könyv,  mely  czélhoz  vezet? 
Hol  a  nagyobb  rész  boldogsága  ?    -  Ment-e 

A  könyvek  által  a  világ  elébb? 
Ment,  hogy  minél  dicsőbbek  népei, 
Salakjok  annál  borzasztóbb  legyen, 
S  a  rongyos  ember  bőszült  kebele 
Dögvészt  sóhajtson  a  hír  nemzetére. 

De  hát  ledöntsük  a  mit  ezredek 
Ész  napvilága  mellett  dolgozának? 
A  bölcsek  és  a  költők  műveit, 
S  mit  a  tapasztalás  arany 
Bányáiból  kifejtett  az  idő? 
Hány  fényes  lélek  tépte  el  magát, 
Virrasztott  a  szív  égő  romja  mellett. 
Hogy  tévedt,  sújtott  embertársinak 
Irányt  adjon  s  erőt,  vigasztalást. 
Az  el  nem  ismert  érdem  hősei, 
Kiket        midőn  már  elhunytak  s  midőn 
Ingyen  tehette  —  csúfos  haladattal 
Kezdett  imádni  a  gálád  világ. 
Népboldogító  eszmék  vértanúi. 
Ók  mint  a  többi  rongy  kereskedővel. 
Ez  únt  fejek-  s  e  megkorhadt  szivekkel 
Rossz  szenvedélyek  oktatóival 
Ők  mindegyütt        a  jók  a  rossz  miatt  — 
Egy  máglya  üszkén  elhamvadjanak? 

Oh  nem  nem !  a  mit  mondtam  fájdalom  volt, 
Hogy  annyi  elszánt  lelkek  fáradalma, 
Oly  fényes  elmék  a  sár  fiait 
A  sűlyedéstől  meg  nem  menthetek! 
Hogy  még  alig  bír  a  föld  egy  zugot. 
Egy  kis  virányt  a  puszta  homokon, 
Hol  legkelendőbb  név  az  emberé. 
Hol  a  teremtés  ősi  jogai 
E  névhez  ,ember' !  advák  örökül  — 
Kivéve  a  ki  feketén  született, 
Mert  azt  baromnak  tartják  e  dicsők 
S  az  Isten  képét  szíjjal  ostorozzák. 

És  mégis         mégis  fáradozni  kell. 
Egy  újabb  szellem  kezd  felkü/deni, 
Egy  új  irány  tör  át  a  lelkeken : 

A  nyers  fajokba  tisztább  érzemcnyt 
S  gyümölcsözőbb  eszméket  oltani. 
Hogy  végre  egymást  szívben  átkarolják, 
S  uralkodjék  igazság,  szeretet. 
Hogy  a  legalsó  pór  is  kunyhajában 
Mondhassa  bizton:  nem  vagyok  magam! 
Testvérim  vannak,  számos  milliók; 
Én  védem  őket,  ők  megvédnek  engem. 
Nem  félek  tőled,  sors,  bár  mit  akarsz. 

Ez  az,  miért  csüggedni  nem  szabad, 
Rakjuk  le,  hangyaszorgalommal,  a  mit 
Agyunk  az  ihlett  órákban  teremt 
S  ha  összehordtunk  minden  kis  követ. 
Építsük  egy  újabb  kor  Bábelét, 
Mig  oly  magas  lesz,  mint  a  csillagok. 
S  ha  majd  benéztünk  a  menny  ajtaján 
Kihallhatok  az  angyalok  zenéjét, 
Es  földi  vérünk  minden  csépjei 
Magas  gyönyörnek  lángjától  hevültek. 
Menjünk  szét,  mint  a  régi  nemzetek, 
És  kezdjünk  újra  tűrni  és  tanulni. 

Ez  hát  a  sors  és  nincs  vég  semmiben? 
Nincs  és  nem  is  lesz,  míg  a  föld  ki  nem  hal 
S  meg  nem  kövűlnek  élő  fiai. 
Mi  dolgunk  a  világon  ?  küzdeni. 
És  tápot  adni  lelki  vágatainknak. 
Ember  vagyunk,  a  föld  s  az  ég  Fa, 
Lelkünk  a  szárny,  mely  ég  felé  viszen, 
S  mi  a  helyett,  hogy  törnénk  fölfelé. 
Unatkozunk  s  hitvány  madár  gyanánt 
Posvány  iszapját  szopva  éldegéljünk? 
Mi  dolgunk  a  világon  ?  küzdeni 
Erőnk  szerint  legnemesbekért. 
Előttünk  egy  nemzetnek  sorsa  áll. 
Ha  azt  kivittük  a  mély  sűlyedésből, 
S  a  szellemharczok  tiszta  sugaránál 
Olyan  magasra  tettük,  mint  lehet, 
Mondhatjuk,  térvén  őseink  porához ; 

Köszönjünk  életi  áldomásidat, 
Ez  jó  mulatság,  férfi  munka  volt! 


HYMNUS. 

Isten  segíts  I  királyok  Istene ! 
Emeld  fel  hozzád  a  király  szivét, 
Értelme  légyen  mint  napod  szeme, 
^^ogy  végig  lássa  roppant  helyzetét, 
Hogy  a  ki  fényben  milliók  felett  van, 
Legyen  dicsőbb  erényben,  hatalomban. 

Isten  segíts I  népeknek  Istene! 
Tedd  jóra,  munkássá  e  nemzetet, 
Hogy  a  mihez  fog  óriás  keze. 
Végére  hajtson  minden  kezdetet. 
Add  hogy  mit  emberész  és  kéz  kivíhat, 
Ne  várja  mástól  mint  szerencsedíjat. 

Isten  segíts!  országok  Istene! 
Ruházd  fel  áldásoddal  e  hazát, 
Hogy  mint  az  őskor  boldog  édene 
Dúsan  virítson  bérczen,  síkon  át, 
És  míg  keblén  a  hűk  örömben  élnek. 
Pallost  mutasson  fondor  ellenének. 

Isten  segíts !  szabadság  Istene ! 

Add,  hogy  megértsük  e  nagy  szózatot, 

Adj  csüggedetlen  szívet  is  vele. 

Hogy  tűrni  tudjuk,  mint  szent  közjogot 

Tiszteljük  azt  a  törvény  érez  szavában, 

S  ha  víni  kell,  a  vernek  bíborában. 

Mindenható  egyesség  Istene 
Ki  össze  tartod  a  világokat! 
Engedd,  hogy  bármi  sorsnak  ellene 
Vezessen  egy  nemes  s  nagy  gondolat, 

Hogy  nemzetünknek  mindenik  nyomára 
Ragyogjon  emberméltóság  sugara. 


MADÁRHANGOK. 

Szól  a  pacsirta  fönn  lebegvén 
S  az  égiekhez  közeledvén  : 
Érzem  szelid  lehelleted 
Udvözlek,  oh  szép  kikelet! 
A  tél-  s  nyomornak  vége  már, 
Derűit  az  ég,  nyilt  a  határ. 
Már  búvik  a  fű,  mely  felett 
Rakandom  kisded  fészkemet. 
S  mely  ifjan  oly  szép,  enyhe,  zöld, 
Terített  asztal  lesz  a  föld, 

Oh  kéj,  öröm! 

Oh  kéj  öröm ! 
Gyönyörtanyánk  leend  a  föld. 

Jön  a  veréb,  a  nagy  faló. 
Röptében  ígyen  szólaló : 

Csip,  csép! 

Csíp,  csép ! 
Nem  kell  egyéb,  mint  hulladék, 
Csak  sok  legyen,  tüstént  elég. 
Paraszt  betyár  vagyok, 
Éhségim  oly  nagyok 
Mint  senkié. 
Sem  szántok,  sem  vetek, 
Mégis  kitelelek, 
Mint  bármi  méh. 
Fáradjon  más,  én  majd  eszem. 
Mit  lophatok,  meg  nem  veszem. 

Csip,  csép! 

Csip,  cscp! 
Nekem  nem  kell  nagy  élelem. 
Csak  egy  kis  elhullt  búzaszem. 

És  jőnck  a  zenészek : 
Pintyőke  és  a  csíz, 
A  czinke  és  rigó  faj 
S  a  czifra  tengelicz ; 
S  a  merre  csak  tavasz  van, 
Erdő,  mező,  berek. 
Víg  énekök  zajától 
Harsogva  fölzeneg. 
Mind  boldogok,  s  vigadnak 
A  nyár  utoljáig, 
S  öröm  s  a  dal  hevétől 
Reszketnek  tollaik. 
Csak  egy,  a  főmüvésznő, 
Egy  gyönge  csalogány 
Csattogja  gyász  zenéjét, 
A  cserje  vad  bogán. 
És  annyi  fájdalom  van 
És  annyi  kín  szivén  ; 
Embert  megölne  százszor 
Ily  gyilkos  érzemény; 
Hol  éjeim  ? 

Hol  napjaim? 

Szerelmeim? 

Vigalmaim? 
Ah  messze  más  vidék  határain 

Lekötve  vannak 

Mély  bánatomnak, 
A  hitszegő  társ  könnyű  szárnyain. 

Ki  halja  vnzg. 

Hogy  szenvedek, 

Hogy  szűm  beteg? 

A  rengeteg! 
A  rengetegben  hang  visszhangra  lel. 
Nekem  magamnak  egy  hang  sem  felel. 

Ha  sas  vagyok 

S  vad  keblem  ég, 

Fenn  szárnyalok. 

Fenn  mint  az  ég. 

S  a  nap  tüzéhez  adva  lángomat. 
Felgyújtom  e  hitetlen  lombokat, 

De  én,  de  én 

Csak  sírhatok. 

Oh  én  szegény! 

S  meghalhatok. 
Szakadj  ki  lelkem  s  zengj  el  mint  dalom 
Mi  vagy  te  más  mint  hangzó  fájdalom! 
Így  énekelt  a  cserje  vad  bogán 
Az  erdő  szíve,  a  kis  csalogány. 
S  ki  szólna,  míg  az  erdő  szíve  fáj  ? 
Búsan  merengve  hallgatott  a  táj ! 

HÁROM  REGE. 

(B.   E.   ifjú  grófnőnek  ajánlva.) 


Jí  fa  és  a  madár. 

A  tavaszban  elhulván  virága. 
Őszi  dértől  lévén  lombja  sárga, 
A  szedett  fa  búsan  állt  magában 
S  kis  madárhoz  így  szólt  bánatában : 
((Szállj  le  hozzám,  szállj  le  hozzám, 
Repkedő  kicsiny  madárkám, 
Szállj  le  rám,  szerelmem ! 
Látod  éltem  milyen  árva, 
Télnek  és  a  vésznek  tárva  : 
Vigasztalj  meg  engem ! 
Ékesíts  fel  tollaiddal, 
Zengj,  hogy  felderítsen  a  dal 
És,  felejtve  mindent. 
Boldog  álmokkal  pihenjek 
Karja  közt  a  zord  hidegnek. 
Míg  a  sors   ki  nem  ment. 
Szállj  le  bár  egy  pillanatra  ; 
Felvirulok  a  tavaszra, 
S  lombom  sátorában 

Kéjre  és  örömre  várlak. 

És  tied  lesz  a  kicsiny  lak, 

Mig  rajtam  levél  vanb 
Gyökerétől  legfőbb  sudaráig 
A  szegény,  szedett  fa  reszket,  fázik, 
És  hiába  vár  a  kis  madárra, 
Az  tovább  száll  boldogabb  tanyára, 
S  melyet  oly  hőn  esdekelve  kére. 
Hasztalan  vár  bájos  énekére: 
Száraz  ágán,  búsabban  nevénél. 
Dérporos  hajával  dermed  a  tél . . . 

Ifju  sugaraktól  átkarolva 
Új  öröm  hevében  reszket  a  fa 
Gyökerétől  legfőbb  sudaráig 
S  életdúsan  újra  felvirágzik. 
Ékszerül  az  ébredő  tavasznak, 
Ágain  gyöngy-harmatok  ragyognak, 
És  hol  nap  s  lég  kéjek  közt  enyelge, 
A  rügyekből  fejlik  zöld  levélke. 
És  a  felvirult  fa  áll  dicsőén, 
Gazdag  fürtözettel  a  mezőben . .  . 

Most  ki  az,  ki  lombja  sátorában 
Fenn  tanyázik  bizton  és  vidáman? 
A  madárka  fészkét  oda  tette. 
És  kicsinyke  párja  van  mellette : 
Nap  nyilától  és  a  vészek  ellen 
Óva  élnek  boldog  kényelemben. 
Hajlik  a  fa,  érik  szép  gyümölcse. 
Hol  van  a  nép,  mely  azt  majd  elköltse? 
A  madárka  hozza  kis  családját, 
S  hűs  galyak  közt  gazdag  lakomát  ád. 

Gyökerétől  legfőbb  sudaráig 
Reszket  a  f a  s  ily  szózatja  hangzik : 
((Most  belőlem  bánat  és  öröm  szól. 
Ments  meg  Isten  a  bal  jóslatoktól ! 
Majd  ha  tél  jön  és  a  fergeteg  tép. 
Nem  hagyand-e  mind  el  e  vidám  nép? 
Tűrni  kész-e  bal  szerencse  napján. 
Hogy  vigadjon  jobbra  fordulatján? 

Vajha  volnék  az  örömnek  fája. 
Mely  virágát  soha  el  nem  hányja ! 
Vajha  volnék  gazdag  és  erős  fa. 
Vészszel  és  a  villámmal  daczolva  ! 
Vajha  volnék  lelkes  nép  hazája, 
Melynek  értem  zengne  dal-imája  : 
Úgy  nem  kéne  félnem  jóslatoktól  . 
Most  belőlem  bánat  és  öröm  sz6l.)> 


II. 

^  rét  és  a  virág. 

((Borulj  reám, 

Kis  violám  : 

Hagyd  e  kéjt  érzcnem. 

Én  szültelek, 

Neveltelek ; 

Pihenj  meg  keblemen. 

Ha  szép  fejed 

Rám  fekteted. 

Mi  kéj  s  öröm  nekem ! 

Ha  harmatod 

Rám  hullatod, 

Megifjúl  életem. í> 
Kis  virághoz  így  könyörge  a  rét 
A  virág  nem  hallgatá  beszédét. 
Kék  fejét,  zöld  bokrának  felette, 
A  kis  álnok  büszkén  fölemelte, 
És  a  naphoz,  harmatgyöngy  szemével 
Édes-epedezve  nézegélt  fel. 
Fél  világot  lángjával  borítván 
Mind  fölebb  ment  a  nap  égi  útján, 
S  gyenge  szirmai  a  kis  violának 
Égető  hevétől  fonnyadának. 
Bús  fejével  ekkor  a  kis  árva 
Meghajolt  a  rétnek  pázsitára, 
S  a  beteg  virágnak  a  szelid  rét 
Szeretettel  általadta  keblét. 

Lágy  füvekből  párnát  szőtt  fejének, 

S  hogy  ne  ártson  semmi  szenderének, 

Pára-fátyolt  készített  körüle. 

Mely  sóhajtól  néha  megrendűlc.  — 

Anyja  volt  a  rét  a  violának  — 

A  fohászok  tőle  származának! 

S  mig  sóhaj  közt  szólni  kezde  a  rét, 

Minden  fűszál  hallgatózva  eszmélt: 

Szép  virágom,  mondd  el  mi  bajod  van, 

Hogy  reám  hullsz  ilyen  fáradottan  ? 

Kérsz-e  ágyat,  hogy  pihenj  ki  rajta? 

Kérsz-e  sírt,  hogy  hamvadat  takarja? 

Száraz  emlőm  vére  kell-e?  ébredj. 

Vedd  el  azt  is,  csak  halált  ne  szenvedj ! 

Vagy  csak,  —  oh  kín!  —    akkor  vagy  sajátom, 

Bájaid  ha  hervadozni  látom? 

És  ha  szirmai  fonnyadó  kelyhednek 

Gyász  fedélül  szívemen  hevernek?  .  .  . 

Élj,  virulj  fel  kis  beteg  virágom, 

Életedtől  én  is  felvirágzóm. 

Élj,  virulj  fel,  és  mutasd  háládat  — 

Kit  szeretnél  inkább  mint  anyádat?); 

III. 

A  forrás  és  a  patak- 

Hegy  oldalában 
Mi  zúg,  mi  hangzik? 
Forrás  buzog  fel 
S  tovább  patakzik. 
S  forrás  s  patakhang 
Mint  bűvös  ének 
Zeng,  mintha  titkon 
Versengenének : 
«Ne  menj  cl  innen. 
Ne  menj  el  messze. 
Fogyó  erőd'  hogy 
Erőm  növeszsze! 
Maradj  e  völgyben : 

VöTflsmarly  munkái   1.  ip 

Tengerre  gyűlve 
Maradjunk  együtt 
Hevülve  hűlve, 
Hogy  minden  cseppeni 
És  minden  csepped 
Együtt  legyen  víg, 
Együtt,  ha  szenved. 
Te  fenn  a  fényben 
Tündérkedendel, 
Egekbe  nézvén 
Hullám  szemeddel, 
És  felhevítesz 
Hő  habjaiddal. 
Míg  engem  itt  lenn 
Nap  nem  vigasztal. 
És  én  viszontag, 
Midőn  nap  éget. 
Hűs  nedveimmel 
Vidítlak  téged. 
S  leszünk  hatalmas 
Hullámok  árja  : 
Képét  a  menny  is 
Bennünk  csodálja. 
Maradj,  ne  hagyj  el. 
Ne  menj  cl  innen. 
Nehogy  szeszélyed 
Eltével  ítsen.  — 
S  te  vészes  úton. 
Én  elhagyatva. 
Vesztünket  érjük 
Búnak  miatta !» 
Esdett  a  forrás  ; 
De  a  patak  ment. 
Kőről  kavicsra 
Tánczolva  szökkent. 
Mint  a  szilaj  vér 
Ifjú  erekben: 
Futott  a  völgyre 
Mindig  sebesben, 

S  mint  ifjú  vérben 
Víg  érzemények, 
Benn  gyors  galóczák 
Szökdécselének ; 
Pajzán  gyönyörrel 
Körül  futosván, 
Kéjekre  gyúlt  a 
Vadrózsa  lángján  ; 
Tovább-tovább  ment. 
És  minden  bokrot, 
Minden  virágot, 
Hajába  fodrott ; 
Örült  a  napnak. 
Örült  az  éjnek, 
Az  árjain  kelt 
Szellő-zenének. 
S  vidor  zajától 
Hangzott  a  völgység, 
Utána  bájos 

Visszhang  huzódék  .  .  . 
De  fenn  a  forrás 
Hegy  oldalában 
Bús  aggalommal 
Zúgott  magában. 

A  kis  völgy  megszakadt ; 
Alatta  rónaság 
Elérhetetlenül 
A  láthatárba  vág  : 
De  a  völgyet  hiven 
Elzárja  sziklagát, 
Mely  a  térség  fölött 
Mereszti  föl  falát. 
Könnyelműn  a  patak 
A  sziklához  rohan, 
Morgása  hirdeti, 
Hogy  tiltott  őre  van ; 
De  húzza  őt  varázs- 
Erővel  a  veszély, 

.9* 


202  J(öltemények-  1841;. 

Mint  ember  életét 
Az  első  szenvedély. 
S  a  mint  mohón  alá 
Indúl  sikamlani, 
Függvén  a  mély  felett 
Rémült  hullámai : 
Fel  fel  sivalkodik 
A  sziklagáton  át 
S  iszonynak  hangjai 
Töltik  be  a  magányt. 

A  rónán  délibáb 
És  szellő  lengenek, 
Közöttük  felmosolyg 
A  tündér  tömkeleg ; 
Az  összetört  patak 
Még  egyszer  föltekint. 
Hol  csábosán  felé 
A  rónatávol  int ; 
Még  egyszer  élni  vágy, 
Még  egyszer  útra  kél ; 
A  szenvedés  után 
Megnyúgovást  remél. 
Fakó  füzek  között, 
A  puszta  tereken, 
Beteg  hullámival 
Megy  némán,  ridegen. 
Útjában  egy  virág 
Még  néhol  felvirít, 
De  ő  ábrándosan 
A  tündérhonba  szít. 
S  a  mint  megy  zajtalan, 
Bozontos  part  alatt, 
A  csalfa  déli  hölgy 
Tovább  tovább  halad. 
És  tündérkerteit. 
És  lenge  sátorát 
Látatlan  kezei 
Mélyebbre  helyzik  át. 

Lomhán,  erőtlenül 
Alább  megy  a  patak, 
S  mind  inkább  elvadul 
A  szürke  sivatag ; 
Zord  sásnak  élei 
Hasítják  a  szelet, 
Kísértő  zene  szól 
A  halvány  nád  felett ; 
Már  a  szegény  patak 
Nem  látja  partjait, 
A  tündérképeket, 
Melyeknek  álma  hitt ; 
Vad  puszták  kebelén 
Ott  áll  védetlenül  : 
S  a  csalfa  délibáb 
Szélszárnyon  elrepül.  .  . 

Mint  emlő,  honnan  az 
Édes  kis  gyermek  leszakadt, 
A  forrás  a  hegyen 
J(iszárad  terhes  bú  miatt  .  .  . 
S  a  szomjazó  pafak 
A  róna  sik  csészéiben 
Pang,  romlott  vér  gyanánt 
Ál  csillogással,  betegen. 
Nézd  vad  növényzetét, 
Hajának  zordon  szálait, 
S  a  kór  virág  alatt 
Zaj  nélkül  fekvő  árjait ! 
Benn  undok  állatok 
Tenyésznek  számlálhatlanúl, 
Mint  a  rossz  szenvedély. 
Midőn  az  emberszív  elaljasul. 
Még  a  szabad  madár 
Pihenni  megszáll  özönén, 
Mint  rossz  kebelbe  is 
Száll  néha  tisztább  érzemény, 
De  mint  ez,  úgy  az  is 
Jő  és  megy  kérlelhetlenűl. 

S  az  elhagyott  mocsár 

Mindinkább  elkietlenűl. 

Most  gyász  felhőt  sóhajt 

Kínjában  a  hév  nap  alatt, 

S  kerülni  szégyenét 

A  földkebelben  váj  utat. 

A  felhő  szárnyra  kél, 

S  a  néma  föld  alatt  az  ér 

Fel  küzdve  a  hagyott 

Anyához  ismét  visszatér ; 

S  mig  az  hő  könnyeit 

Hullatja  rá  fájdalminak, 

Hozzá  a  titkos  ér 

Sugári  felszivárganak. 

És  újra  élni  kezd 

A  forrás  s  elpártolt  patak ; 

Zajokra  vídoran 

Hegy  és  völgy  visszahangzanak. 

Mezőben  egy  szép  kis  leányka  jár, 
Szép  mint  virág,  szabad  mint  a  madár. 
És  tiszta  mint  a  szirtből  kelt  patak. 
Melyben  átlátszó  gyöngyök  habzanak. 
Körüle  a  madár  vigan  zenél, 
De  ő  haraggal  hozzá  igy  beszél : 
«Te  csúf  madár!  hogy'  mersz  megszállni  fát, 
Hogy  rajta  élj,  mig  enyhet  s  tápot  ád  ; 
Tettél-e  érte  valamit?  soha! 
De  elhagyod,  ha  sorsa  mostoha. 
Ha  én  fa  volnék,  megráznám  magam, 
Tudom,  nem  volna  több  ily  madaram.  »> 
Aztán  lement,  hol  búsongott  a  rét, 
S  a  kis  virághoz  ilyképen  beszélt : 
(íTe  rossz  virág  I  ez  hát  a  szeretet  ? 
Anyád*,  mig  ép  vagy,  büszkén  megveted  ; 
Bágyadtan  rá  borulsz,  ha  fogy  erőd. 
Hogy  búval  és  nyomorral  verd  meg  őt. 
Tudod  mi  vár  hervadt  hűségedért? 
Kettős  halál  ad  érte  gyászos  bért.  i> 


J(öltemenyek.  1^45  '95 

S  végű!,  hogy  a  patakhoz  eljutott, 

Feddőleg  illyen  szókat  hallatott : 

C( Boldogtalan,  te  későn  hű  patak! 

Hullámaid  szörnyen  lakoltanak! 

Eltávozál  név  nélkül,  idegen 

A  csalfa  bájú  messze  tereken. 

Mi  tarthatandott  fel  ?  a  szeretet, 

S  te  szűtlen  hagytad  el  honföldedet. »  — 

Megszégyenülten  ekkor  a  patak, 
S  virág,  madár  ilykép  áldoztanak : 
Tollat,  levélkét  és  egy  csepp  vizet. 
A  kis  tündér  oltárhoz  lebegett ; 
Hogy  feltévé  a  tollat,  rohanó 
Szárnyak  veixse  lőn  kihallható. 
Szárnyak,  minők  felkérik  az  eget 
S  födözni  képesek  egy  nemzetet  .  .  . 
S  hogy  a  levélkét  nyujták  kezei  : 
Tavaszvirány  kezdett  kifejleni. 
Tavasz,  minőnek  gazdag  és  szegény 
Orűlt  eg)'  hervadt  ország  kebelén  .  .  . 
S  hogy  végre  feltévé  a  csepp  vizet: 
Forrott  a  csepp  és  tenger  árja  lett, 
És  a  tenger  gazdag  folyamba  vitt 
Nem  egy  világrész  drága  kincseit. 
És  a  folyamnál  dús  várost  talált. 
Melynek  csodáján  a  nap  is  megállt. 

Mi  vojt  a  csepp  viz,  a  levélke  s  toll? 
Az  a  mivel  hazádnak  tartozol : 
Mindenből,  a  mivel  bírsz,  egy  parány. 
De  ó'sszetéve  roppant  adomány. 
Mi  volt  az  oltár  ?  Kárpát  bérczfala ; 
S  a  kis  leány?  honunk  jobb  angyala. 

JÓ  BOR. 

Kit  illet  c  pohár, 

Mely  kézről  kézre  jár? 

A  hős  Egert,  Hevesnek  fiait, 

Te  vagy  Heves,  kit  felköszöntök  itt. 
Boldog  vidék!  egy  holló  szállá  le, 
S  nem  láttam  :  földed  ollyan  fekete. 
Te  hogy  derítsd  a  költő  asztalát. 
Hozzá  borodnak  fűszerét  adád ; 
Mégis  van  egy  panasz,  mely  szívre  hat : 
Mért  látom  vérbe  mártott  tolladat? 
Tollaidra  —  -  bár  fehér  vagy  feketék  — 
Ellenség  vére  jobban  illenék. 
Ki  a  magyar,  ha  még  Heves  sem  az? 
Mégis  közöttük  gyűlölség  hadaz. 
De  mit  beszélek?  itt  a  bor, 
Csépjeiben  hősök  vére  forr, 
Igyunk!  javuljon  a  beteg! 
Ki  ép  az.  Isten  tartsa  meg! 

S  e  második  pohár 

Kinek  nevére  vár? 

Egy  új  világ  van  Méneshegy  alatt, 

Mely  gyors  erővel  czél  felé  halad. 

Hegyen  és  síkon  annyi  ott  a  kincs : 

Azt  kérdezhetnéd,  hogy  még  mije  nincs? 

Végig  fut  rajt'  a  jövevény  Mai'os, 

S  bár  nem  mind  üdvös,  mit  vad  árja  hoz, 

De  büszke  fejjel  termő  partinál 

Egy  ifjú  város  tündérképe  áll, 

Tűzpont  gyanánt  függ  e  város  szeme 

S  alatta  áll  az  alföld  szelleme. 

Magyar  szellem!  lobogj  e  városon: 

Magas  reménynyel  néz  felé  a  hon. 

Csordultig  a  pohár,  igyunk, 

S  az  istenekkel  álmodunk  : 

Éljen !  ki  hátra  nem  marad ! 

Virulj  fel,  ifjú  szép  Aradi 

Kiért  e  lángpohár, 

Fényes  mint  napsugár? 

Nem  folyt-e  vér  az  ős  Tokaj  körűi. 

Hogy  e  bor  végkép  meg  nem  feketül  ? 

Vagy  tán  arany  jövendőt  vár  hazánk. 
Azért  mosolyg  Tokajnak  nedve  ránk? 
Arany  borod,  tűzlelkilk  fiaid  : 
Háritsd  el  éjszak  rémes  árnyait. 
S  mért  iít  e  tenger?  Bodrogod,  Tiszád 
Törvényt  nem  ismer,  és  ez  nagy  hibád. 
Sok  víz  ez  ennyi  borhoz.  Ébren  állj. 
Hogy  el  ne  rontson  a  víz  és  viszály. 
De  mit  beszélek  ?  itt  a  bor. 
Benn'  a  világok  kincse  forr; 
Nap  a  jövő,  a  múlt  csak  hold : 
Több  jó  napot,  mint  mennyi  volt! 

Kit  illet  e  pohár, 

Mely  hű  ajakra  vár? 

Szivemnek  vére  egy  pohár  borért, 

És  e  pohár  legjobb  barátimért! 

Rideg  Somló,  térföldi  remete. 

Reád  száll  a  mezők  lélckzete. 

Körűlfoly  a  nap,  mint  hű  szerető, 

Osztatlan  hévvel  téged  ölelő. 

A  távol  Marczal  szellőt  küld  feléd, 

Hogy  illat  és  fény  olvadjon  beléd. 

Mégis,  Somló,  benned  nincs  érzelem, 

Tőid  levét  hiába  szeretem  : 

Megszégyenítui  fösvény  kebledet, 

Baráti  kéz  tölte  e  serleget. 

De  mit  beszélek?  itt  a  bor, 

A  hány  csép,  éljen  annyiszor 

A  hű  barát  s  a  szeretet. 

Rideg  Somló  !  Isten  veled  ! 

Ismét  egy  új  pohár, 

Mely  tiszta  vágyat  zár. 

Egy  régi  és  egy  új  barát  kezén 

Került  hozzám  e  távol  szerzemény, 

Érmellék  drága  n<z.áMZ.  Volna  bár 

Tengernyi,  értük  folyna  e  pohár. 

Biharnak  vére  forróbb  mint  te  vagy, 

Szelíd  bor!  tán  azért  hogy  enyhet  adj 
A  honfi  szívnek  annyi  baj  után. 
Midőn  kifárad  nyert  s  vesztett  csatán. 
Enyhítsd  a  jót,  égesd  az  árulót. 
Ki  elforgatni  kész  a  férfiszót. 
Légy  tiszta  forrás  tiszta  keblünck, 
S  zavart,  ha  korcsok  rád  tekintenek. 
De  mit  beszélek?  itt  a  bor. 
Baráti  kézzel  áldozunk : 
Biharnak  jobb  időt:  igyunk! 

S  e  végpohár  kiért  ? 
A  tiszta  szűz  borért! 
A  mint  leszállt  fajunknak  érdeme, 
A  hon  borának  úgy  szállott  becse. 
Becsület,  minden  szennytől  tiszta  kéz, 
Hű  szorgalom,  munkában  éber  ész, 
Ész  és  erény  lát  víg  s  bő  szüretet: 
Butult  gazság  ad  mérget  bor  helyett. 
Dicső  hegyek !  hány  ronda  kéz  habar 
Gerezditekből  bort,  mely  visszamar, 
Mint  a  dühödt  eb,  vagy  kábít  g  gyötör, 
Hogy  kínba  fül  a  tőle  várt  gyönyör. 
Istennek  büntetése  rajtatok : 
Nem  iszsza  senki  maszlag  borotok. 
De  mit  beszélek?  jó  bor  ez, 
Magyar  kezekből  csörgedez, 
Kerüljön  egyszer  már  a  sor : 
Magyar  hon !  és  a  tiszta  bor ! 


KIS  LEÁNY  SÍRJÁRA. 


Mit  jelent  a  rózsafelhő 
E  zöld  sírhalomnál  ? 
Kis  leánynak  lelke  az,  mely 
Az  egekbe  felszáll. 

Mit  jelent  a  forró  harmat 
Gyászvirágok  hamván  ? 
A  szülői  köny  omolt  le, 
Sírba  vágyakozván. 

Szállj  fel  harmat,  és  ne  égesd 
Földben  a  halottat : 
Fényes,  szűzi  szelleméhez. 
Menny  felé  van  utad. 


II. 

Mint  szerétéi,  oh  drága  szülőm,  én  mint  szeretélek 

S  most  ketté  szakadott  volna  örökre  szivünk? 
Nem  vagyok-é  most  is  lelked  fájdalma?  szemednek 

Gyöngyeiben  nem  hű  képem-e  a  mi  ragyog? 
Szellememet  nem  hallod-e  visszasohajtani  hozzád? 

Napjaid  álma  csak  én!  álmaid  élete  én! 
Az  vagyok,  ah,  az  lőn  lányodnak  sorsa,  hogy  annyi 

Szeretetért  bút  és  bánatot  ád  örökül. 


A  SORS  ÉS  A  MAGYAR  EMBER. 

(Rege.) 

A  sors  előtt  (ki  légyen 
E  nagy  szeszélyü  nő, 
Jól  tudja  minden  jámbor) 
Ali  egy  esedező. 

Fél  vállán  ócska  mente, 
Rezes  kard  oldalán. 
Az  üstök  hátra  kötve 
Lóg,  mint  egy  buzogány. 

Lóháton  rég  nem  ült  már, 
De  vén  bokáiról 
Az  elpártolt  időknek 
Vas  sarkantyúja  szól. 

Azonban  drága  kedve 
Már  jócskán  oda  van  : 
Sirásra  ferdült  szája. 
Beszéde  súlytalan. 

De  sors  asszonyt  (szerencse!) 
Épen  vígan  leié, 
Mert  egy  nagy  égő  várost 
Pöfékelt  felfelé. 

Forgószél-pipaszára 
Füstölt,  mint  a  pokol, 
Mig  lenn  az  árva  ember 
Veszettül  bőg  s  dobol. 

«Mi  baj,  szivem  magyarkám? 
Beszéld  el  szaporán. 
Mi  kéne  még,  ha  volna? 
Kell  egy  pipa  dohány? 

Már  adtam  gazdag  földet, 
Csatákat,  diadalt. 
Sok  őst  és  czifra  köntöst 
És  mennyi  hivatalt! 

De  szólj,  mi  kell?  legyen  megli 
Szólt  sors  és  úgy  pipált. 
Hogy  egyre-másra  nap,  hold 
Tüszkölve  felbakált. 

De  a  magyar  —■  mit  tudna, 
Ha  még  pipázni  sem?  -  - 
Csak  nem  is  hunyorított ; 
(Ez  már  aztán  a  szem !) 

Sőt  mintha  észre  jőne 
A  füst  hullámiban, 
Panaszszal  elsorolni 
Kezdé,  mi  baja  van. 

Kért  hosszú  békeséget 
És  csendes  háborút, 
Oly  félét,  mint  a  permet, 
Mely  kár  nélkül  lefut. 

Egy  kis  reszelt  alkotmányt, 
És  hű  jobbágyokat. 
Lengyelnek  pénzt,  Tokajnak 
Jó  bort,  pedig  sokat. 

Sőt  híreért  kivánta, 
Hogy  tenger  is  legyen. 
Hallá :  mi  ritka  látvány 
A  tenger  a  hegyen. 

S  hogy  veszszen  a  pityóka. 
Teremjen  csak  búza. 
Juhának  gyapja  nőjön, 
Melyet  már  megnyuza. 

S  hogy  lenne  télen,  nyáron 
Jó  útja  (majd  ha  fagyi) 
Mert  hejh.  Ráró  nem  indít, 
Bár  buzgósága  nagy. 

S  kivána  sok  bolondot 
És  jókat  is  vegyest. 
Míg  a  beszélgetőket 
Megcserkelé  az  est. 

Sors  istennő  megunta 
E  hosszú  dolgokat, 
Ásít  mint  egy  repedt  ég. 
Oly  szörnyű  nagyokat. 

S  már  jobbadán  ígérget, 
Mit  ád  és  mit  nem  ád. 
Csakhogy  lerázza  végre 
A  rozsdás  daliát. 

S  borzasztó !  miglcn  alkvék, 
Ásíta,  nyögc,  fútt, 
Elejté  pipaszárát, 
Pipája  kialutt. 

A  gaznép  ott  a  földön 
Kioltá  a  tüzet. 
Mondják,  egész  cseberrel 
Hordták  rá  a  vizet. 

Ez  aztán  már  boszúság! 
Lőn  szörnyű  végezet : 
((.Legyen  meg,  a  mit  kértél. 
Csak  hogy  hasznát  ne  vedd. » 

• 
Az  ócska  honfi  ekkor 
Nagy  búsan  haza  ment, 
Sok  üdvös  éven  által 
Eszméletlen  pihent. 

Meglőn  a  hosszú  béke. 
De  ő  nem  dolgozott: 
A  gaztól  parrag  földe 
Farkasbundát  kapott. 

Tanulni  nem  volt  kedve. 
Miből,  ha  könyve  nincs? 
Könyvet  csinálni  szégyen, 
Ho!  kutyabőr  a  kincs. 

És  könyvet  venni  ?  kölcsön  I 
tlgy  már  megengedem ; 
A  sógor  bőven  szolgált 
S  lőn  újabb  gyötrelem. 

A  sors-üldözte  fajnak 
A  tudomány  is  árt : 
Korcscsá  lett,  mint  az  öszvér, 
Hazája  ellen  párt. 


I 

És  már  tanult,  tudott  is 
Sok  tarkát  és  keselyt : 
Elméje,  szíve,  nyelve 
Külföld  után  delejt. 

Hát  még  a  többi  tréfa ! 
Ha  tán  kapált,  vetett, 
A  szomszéd  *  elseperte 
A  gahnát  s  szüretet. 

S  a  lengyel  a  zsidónak 
Fizetne  örömest, 
De  annyi  bal  esethez 
Nem  óhajt  eczetet. 

S  az  ország  visszafordul 
Úgy,  mint  Árpád  leié  : 
Regényes  szép  vadonság 
Ásít  az  ég  felé. 

S  dágványos  út,  kidőlt  ló. 
Száz  tenger  egy  helyett : 
Rút  posvány  és  morotvák, 
A  föld  rongyolt  sziget. 

Van  csendes  háború  is : 
Saját  vérén  vitéz. 
Megvásárolt  kezekkel 
Egymást  kiölni  kész. 

Szegény  mag)'ar!  tulajdon 
Vérébe  vert  csapot. 
Hogy  rajta  német  és  tót 
Két  fülre  kaczagott. 


A   zsidót    nevezi    a   magyar   szoniszédnuk. 

«Sok,  a  mi  sok!  megálljunkí> 
Kiált  sors:  cchalld  magyar! 
Ezt  még  sem  így  gondoltam. » 
S  új  alkuvást  akar. 

De  a  magyar  föleszmélt, 
Szégyennel  homlokán, 
Szivében  mély  keservek, 
Haragtól  fél  pogány. 

Lehányja  régi  bőrét 
S  pusztán,  de  ifjan  áll, 
Bevárni,  a  csalárd  sors 
Honának  mit  ajánl. 

Sors  asszony  a  belépőt 
(Tetszett  az  új  legény) 
Kéjtelve  súlyogatta 
Szemének  mérlegén. 

És  szóla :  «Mit  kívánnál. 
Ifjú,  hűségedért?* 
((Semmit !»  szólt  eltökélten 
A  honfi:  (csemmi  bért! 

Asszonyszeszélyre  többé 
Hazám  nem  bizhatom: 
Mit  tenni  hátra  van  még. 
Magamra  vállalom. 

Kiolvasom  szeméből. 
Mi  az,  mit  tenni  kell, 
S  megváltom  őt  szivemnek 
Legtisztább  vérivel. 

S  élek  halok  ;  de  többé 
Vak  ámításaid 
Nem  fogják  fátyolozni 
E  honnak  napjait. i> 

Azóta  foly  a  munka 
Jól,  rosszul,  mint  lehet : 
A  sors  borongva  néz  el 
A  küzdő  hon  felett. 

DEÁK  FERENCZ. 

Alkudtál  s  mondtad:  ((Nem  kell,  a  mit  ti  szerettek, 

Vagy  nem  kell  ugy,  mint  élni,  szeretni  szokás, 
Munkabiró  lelket  kívánok,  félni  tudatlant, 

S  félni  merőt:  a  mint  a  haza  jobb  ügye  hí; 
És  emberszerető  szívet,  ha  vad  indulatokkal 

És  ál  eszmékkel  küzdeni  síkra  kelek ; 
Tűrni  viszályt  és  pártharagot,  s  ha  kerülni   lehetlen, 

Régi  baráttól  is  tűrni  a  néma  döfést ; 
S  a  mit  kezdettem  fiatalkori  lelkesedéssel, 

Arról  hálaimát  mondani  végnapomon. 
Mind  ezekért  a  díj,  a  mellyet  elérni  reményem  : 

Vajha  kicsin  legyek  a  nagy  haza  hősei  közt.» 


ZALAMEGYEIEKNEK. 

Nevet  kerestek  jó  ügynek  baráti  ? 
Van  név  :  az  egy,  az  osztatlan  haza. 
Ezzel  betelnek  szív  és  ész  határi  ; 
Ki  hallott  ennél  szebbet  valaha? 
Csakhogy  ha  név,  őszinte  név  legyen, 
Ki  mely  nevet  hord,  a  szerint  tegyen. 

Viszály  ne  csapjon  a  jók  táborába. 
Habár  egy  új  czím  jobban  tetszenék. 
Nevet  cseréljen  a  gaz  és  a  kába. 
Becsületesnek  egy  jó  név  elég. 
S  ha  egy  a  czél  is,  Zala  fiai ! 
Minek  két  név:  legény  és  atyafi? 

Egy  név,  egy  elv,  s  Zalának  büszkesége, 
Oly  férfi,  millycn  ritkán  születik  : 

Vörösmarty    munkái.    1.  2C 


3o6  J^öltemények-  '84^ — 46. 

Mi  kell  egyéb  mint  a  jók  összesége? 
S  a  vész  hatalma  rajtunk  megtörik. 
És  újra  ember  lesz  a  gáton  ott, 
Hol  eddig  a  viszály  uralkodott. 

LAURÁNAK. 

('845) 

Nem  fáradsz-e  reám  mosolyogni,  ha  csüggedek,  és  ha 
Megszédít  a  gond,  tűrni  szeszélyeimet? 

Nagy  feladás  vár  rád  :  fiatal  szívednek  erényét 
Tenni  napul  megtört  életem  árnya  fölé. 

FELIRAT. 

A  szerencse  jelkcpű  karikára  a  lövöldében. 

Félszázados  nádort  köszönt  e  hon  : 
Forgó  szerencse,  állj  meg  c  napon ! 
Te  meg  nem  állsz,  tudom,  mert  nincs  szived, 
Repül  golyóm  megszegni  röptödef. 

CSÍK  FERKE. 

Csík  Ferkének  elfogyott  a  telke. 
Annál  inkább  haza  jár  a  lelke. 
De  a  lélek  bundát  visz  a  hátán  : 
így  jár  haza  éjnek  éjszakáján. 
Csík  Feri,  ha  végig  megy  az  utczán, 
A  kuvasz  nyí,  vissza-hunyászkodván. 
Csík  Ferit  ha  valaki  meglátja 
Keresztet  vet,  oly  sápadt  orczája. 

Most  jött  haza  hosszú  bujdosásból. 
Híre  hamva  eltűnt  a  határból. 
Azt  csak  ő  és  a  jó  Isten  tudja, 
Mily  keserves  lehetett  az  útja. 

Jó  fiú!  már  tíz  év  óta  árva 
És  ezért  lőn  telkéből  kizárva. 
De  fejét  ő  addig  le  nem  hajtja. 
Míg  az  udvart  végig  nem  kutatja. 

Legelőbb  benéz  az  ablakrésen  : 
Apja,  anyja  ott  tanyáztak  régen. 
Félve  néz  be,  mintha  búját  lopná, 
Hajh,  pedig  beh  örömest  od'adná ! 
Most  leül  a  lóczán  a  tornáczban. 
Itt  ült  egykor  ünnepi  ruhában. 
És  előtte  gyermek-ifjúsága 
Athuzódék,  mint  a  hold  világa. 

Majd  tovább  megy  s  a  Kajlát  az  ólban 
Ott  találja  egy  almos  zugolyban. 
Míg  ki  nem  hűlt  apja  örökéből, 
Jó  izüket  hörpölt  a  tejéből. 
Csík  Feri  most  a  kertet  vizsgálja: 
Megvan-e  még  három  szilvafája  ? 
És  a  méhek  ott  a  kert  mélyében 
Mit  beszélnek  a  komor  éjfélben? 

Csík  Feri  hogy  megvizsgála  mindent, 
Félre  vetve  bundáját,  körülment. 
És  kapált,  és  seprett,  árkot  ása. 
Ámbár  csak  sóhaj  volt  áldomása. 
Gyakran  egy  kis  elhagyott  kamrában 
Mécsvilágnál  fúr-farag  magában, 
S  mintha  vész-zaj  döbörögne  távol, 
Szomorú  dal  hangzik  ajakáról. 

így  jön  ő  nagy  későn,  mint  az  éjfél. 
És  korán  megy,  míg  a  nap  fel  nem  kél, 
S  a  lakosság  sok  kísértetet  lát, 
Elkerülik  rossz  szomszédjok  házát. 
De  a  gazda  reggel  hogy  felébred. 
Szeme  háza  környékén  megtéved, 

Aiig  ismer  görbe  boglyájára. 
Tört  szekere  s  betömült  árkára. 

Folytonos,  bár  lassú  működéssel 
Ferke  végez  minden  munkát  éjjel. 
S  hétről  hétre  szépen  van  látszatja, 
Hogy  magát  itt  valaki  mulatja. 
És  a  fösvény,  kit  keresztfiának 
Háza,  telke  felgazdagítának, 
Félelemmel  és  gyanúval  nézi, 
Dolgait  hogy  más  keze  intézi. 

De  a  háznál  még  több  ember  is  van. 
Nyugtalan  vágy  ébred  Sárikában  ; 
Mintha  látott  kép  után  epedne, 
Titkon  ébred  tündéres  szerelme, 
(c Hátha  ő  az?í)  szól  a  vétkes  gazda, 
Kit  gondolt,  azt  mással  nem  tudatta. 
« Hátha  értem  jŐD  szól  szép  leánya, 
A  vidéknek  legszebb  Sárikája. 
öS  haljon!  éljen !»  volt  a  két  kivánat, 
Mellyet  súga  rögzött  bűn  és  szánat. 
((Haljon,  éljen!))  s  jórészt  úgy  van  dolga, 
Mintha  élne  s  mégis  meghalt  volna. 

így  megy  egykor  félhold  éjszakáján, 
Egy  törött  szántóvas  van  a  vállán, 
És  megáll  egy  künfelejtett  háznál. 
Mintha  vendég  volna  önmagánál. 
De  utána,  egymást  nem  gyanítva, 
Megy  a  gazda  és  a  gazda  lánya. 
És  mikor  a  házhoz  lopakoznak, 
Hangját  hallják  rémséges  zajoknak; 
Mély  sóhajtás  hallik,  mintha  vadkan 
Fúna  mérget  s  vért  habzó  kinokban; 
Felvilágol  a  ház  és  utána 
Csengő  s  tompa  hangok  zuhanása. 
Rémülés  száll  a  közelgetőkre. 
Vissza  is  mennének  nyakra  főre, 


Tiöttemények-  1846.  309 

De  erős  a  jó  és  rossz  kívánság ; 
Nem  lehet,  hogy  titkát  meg  ne  lássák. 

Áll  a  gazda  az  ajtóval  szemben, 
Vad  merénytől  izzó  félelemben. 
Borzadozva,  s  mint  a  fal,  fehéren, 
A  leányka  az  ablakhoz  mégyen. 
Csík  Feri  meg  lángot  szít  kohában, 
S  csüggedetlen  pőrölyöz  magában. 
Azt  reményli  jámbor  jó  hitében, 
Hogy  jót  várhat  a  jótét  helyében. 

És  látá  a  gazda,  kit  talál  itt  — 
Gyámfiát,  kit  régen  elholtnak  hitt. 
Félre  állott,  mintha  tanakodnék : 
Mit  tegyen,  hogy  meg  ne  károsodjék. 
((Mennyit  fáradt  s  mégis  mind  hiába! 
E  gézengúz  üljön  birtokába?)) 
Gondola  és  gyorsan  eltökélve 
Monda  :  Innen  nem  szabadul  élve. 

S  mig  a  lányka  nézi  ábrándozva. 
Csík  Feri  a  pörölyt  mint  hordozza. 
Ropog  a  nád  a  ház  túlsó  sarkán, 
Szél  és  a  láng  bele  harapózván. 
És  az  ajtó  hirtelen  csapással 
Elzáródik  egy  kulcsfordulással. 
Ferke  hallgat  s  gyors  lábak  futását 
Hallja  s  Iát  egy  arczot  ablakán  át. 

Csík  Ferkének  hűl  a  vér  erében : 
Mi  leié?  nem  tudja  hevenyében. 
Majd  az  ajtót  kémli,  s  látja  végre, 
Hogy  bezárták  vég  veszedelmére. 
«A  kovácsot  zárni  műhelyébe 
Csak  bolondnak  juthatott  eszébe. » 
Monda  Ferke  s  csapkod  pőrölyével. 
Hogy  a  vas  zár  darabokra  hull  el. 


3IO  J^öttemények.  1846. 

«Hol  vagy  gyilkos?))  szól  most  kirohanva, 
A  szegény  lányt  csaknem  eltapodva  : 
A  lány  nyitni  jött  elé  az  ajtót 
És  elájult,  hogy  kulcs  benne  nem  volt. 
Csík  Feri  most  észre  jött  egészen, 
A  leányt  hogy  látta  szépségében. 
Vagyis  inkább  úgy  megháborodék, 
Elfelejté,  hogy  fején  a  ház  ég. 

Ok  azonban,  egymást  jól  megértvén. 
Nem  mulattak  a  veszély  vidékén, 
Ferke  a  kész  vassal  ment  terhelve. 
Sári  Ferke  sorsán  epekedve ; 
A/lentek,  mendegéltek  és  nem  volt  vég 
A  panaszban,  míg  a  házat  érék  : 
Oly  sok  rosszat  tőn  a  fösvény  gazda, 
Hogy  mind  csaknem  elvesztek  miatta. 

Múlt  az  éj,  és  a  hajnal  közelgett, 
Állt  a  gazda  egy  nyilt  szekrény  mellett, 
Eg)'  nagy  kulcsot  forgatott  kezében 
És  sokáig  ránézett  merően, 
cdde  zárjam  vagy  a  kútba  vessem, 
Bajba,  vagy  gyanúba  hogy  ne  essem? 
Ezzel  zártam  őt  a  más  világra, 
Hogy  ne  vágyjon  többé  birtokára. 
Ez  felérhet  száz  koporsószeggel, 
Vissza  nem  tér,  a  kit  ez  rekeszt  cl.)) 
S  rejti  kulcsát  a  szekrény  mélyére. 
Mélyebben  még,  majd  ha  reggelt  ére. 

És  alunnék ;  de  az  éj  kietlen, 
A  hold  bujkál  úszó  felierekben. 
És  az  alvó,  gyakran  fel  ijedve, 
Képeket  lát,  milyekhez  nincs  kedve  : 
Látja  halvány  képét  az  árvának. 
Hajai  mint  égre  borzadának ; 
S  a  mint  öntanyáján  csontig  égett, 
Hogy  nem  látni  rajta  emberképet. 

Föl-fölkelnc,  de  hová  vonuljon? 
Vele  jár  e  kínkép  minden  úton. 
Nincs  menekvés,  virraszt  álmodozva, 
S  alszik  egy  jó  perczet  sem  nyugodva. 

Most  felugrik  s  rohan  a  kamrába. 

Belemarkol  Sárika  hajába  : 

dNcm  láttál  egy  embert?  szólj,  ki  volt  az?» 

Sári  felriad  s  szól:  ((((Ég,  irgalmazz!)))) 

((Nem  láttál  egy  embert,  egy  halottat, 

Egy  elégett-  és  feltámadottat  ? 

Halavány  volt,  mint  a  hold  sugara, 

Mely  lesütött  rémes  orczájára. 

ó  volt,  6  volt!))  és  választ  nem  várva. 

Vasvillával  rohant  udvarára. 

És  az  udvart  és  kertet  bejárván, 
Megbotlott  egy  feldőlt  eke  szarván, 
S  hogy  ráismert  új  szántóvasára, 
Visszahökkent  s  köd  borúit  agyára. 
((Hát  ez  a  vas,  melyet  ő  kovácsolt, 
ó,  ki  régen  és  most  újra  megholt?)) 

Nem  lőn  maradása ;  menni  kezdett, 
Elhagyá  a  házat,  udvart,  kertet, 
Bujdokolva  ment  a  faluvégig, 
Késő  bánat  és  iszony  kisérik. 
((Elmenjen  hát,  soha  meg  ne  álljon. 
Hátha,  a  mit  láta,  csak  vad  álom?)) 
Még  megfordult  eg)'szer  s  visszanézett, 
S  im  fehéren  ott  állt  a  ki  sértet : 
A  rettentő  pőröly  csontkezében, 
S  barna  szeme  villogott  setéten. 
Most  már  nincs  a  földnek  urodalma, 
Melynek  birtokáért  megfordulna : 
Megy,  mint  kóró,  melyet  fölkergetnek 
Szárnyai  a  zúgó  förgetegnek. 

Évek  múlva  már,  midőn  az  árva 
Mint  nejérc  nézett  Sárikára, 
S  gyermekekkel  népesült  meg  a  ház  : 
És  volt  rajta  minden  istenáldás: 
Egy  agg  ember  jött  koldulni  reggel, 
Dúlt  hajakkal  és  őrült  szemekkel, 
És  kiült  az  út-árok  partjára, 
Mintha  várna  gazdag  adományra. 

S  íme  fürgén  és  vidám  orczával 
Két  kis  gyermek  jött  ki  nagy  lármával, 
És  örült  és  játszott  fáradatlan  : 
Két  boldogság  testesült  alakban. 

Néz  az  őrült,  mintha  most  eszmélne, 
Ajka  reszket,  mintha  szólni  félne. 
Szemein  egy  régi  fájdalomnak 
Jégsziklái  könyre  olvadoznak. 

Így  ül  estig  és  sír,  mint  a  gyermek, 
Valahányszor  a  fiúk  közelgnek ; 
Néha  suttog  s  láng  fut  el  orczáin  : 
((Jertek  hozzám,  szép  kis  unokáim.)) 
Félve  néznek  hozzá  a  gyerkőczék, 
És  vigyáznak,  hogy  tán  meg  ne  sértsék. 
Végre  álmot  hoz  rajok  az  estve  : 
Elvonulnak,  jóízűn  lihegve. 

Támaszkodván  földbe  fúrt  botjára 
Az  agg  koldus  vár  az  éjszakára, 
Éjszakára,  mely  sötét  határt  von 
Közted,  élet !  s  félve  várt  örök  hon  ! 

Arczain  az  eldühöngött  észnek 
Vad  redői  holtra  dermedének. 
És  midőn  a  reggel  ismét  eljő 
Némán  űl  az  őrült  mint  a  sírkő. 

AZ  EMBEREK. 


Hallgassatok,  ne  szóljon  a  dal, 
Most  a  világ  beszél, 
S  megfagynak  forró  szárnyaikkal 
A  zápor  és  a  szél, 
Könyzápor,  melyet  bánat  hajt. 
Szél,  melyet  emberszív  sóhajt. 
Hiába  minden  :  szellem,  bűn,  erény ; 
Nincsen  reményi 

11. 
Hallátok  a  mesét :  a  népnek 
Atyái  voltának, 
S  a  mint  atyái  vétkezének, 
Ök  úgy  hullottanak: 
A  megmaradt  nép  fölsüvölt : 
Törvényt!  s  a  törvény  újra  ölt. 
Bukott  a  jó,  tombolt  a  gaz  merény : 
Nincsen  reményi 

Hl. 
És  jöttek  a  dicsők,  hatalmas 
Lábok  törvény  felett. 
Volt  munka :  pusztitott  a  vas  1 
S  az  ember  kérkedett. 
S  midőn  dicsői  vesztenek, 
Bújában  egymást  marta  meg. 
S  a  hír?  villám  az  inség  éjjelén: 
Nincsen  reményi 

IV. 
És  hosszú  béke  van  s  az  ember 
Rémítő  szapora, 

Talán  hogy  a  dögvésznek  egyszer 
Dicsőbb  legyen  tora : 

Sóvár  szemmel  néz  ég  felé, 
Mert  hajh  a  föld!  az  nem  övé, 
Neki  a  föld  még  sírnak  is  kemény  : 
Nincsen  remény ! 

V. 

Mi  dús  a  föld,  s  emberkezek  még 
Dúsabbá  teszik  azt. 
És  mégis  szerte  dúl  az  inség 
S  rút  szolgaság  nyomaszt, 
így  kell-e  lenni  ?  vagy  ha  nem, 
Mért  oly  idős  e  gyötrelem? 
Mi  a  kevés?  erő  vagy  az  erény? 
Nincsen  remény! 

VI. 

Istentelen  frigy  van  közötted, 

Ész  és  rossz  akarat! 

A  butaság  dühét  növeszted, 

Hogy  lázítson  hadat. 

S  állat  vagy  ördög,  düh  vagy  ész. 

Bár  melyik  g>'őz,  az  ember  vész  : 

Ez  őrült  sár,  ez  istenarczu  lény! 

Nincsen  remény! 

VU. 

Az  ember  fáj  a  földnek ;  oly  sok 

Harcz-  s  békeév  után 

A  testvérgyűl  ölési  átok 

Virágzik  homlokán  ; 

S  midőn  azt  hinnők,  hogy  tanúi, 

Nagyobb  bűnt  forral  álnokul. 

Az  emberfaj  sárkányfog-vetemény  : 

Nincsen  remény!  nincsen  remény! 

ORSZÁGHÁZA. 

A  hazának  nincsen  háza, 

Mert  fiainak 

Nem  hazája ; 

Büszke  fajnak 

Küzdő  pálya, 

Melyen  az  magát  rongálja. 

Kincsnek  vérnek  rossz  gazdája. 

És  oh  szégyen!  rosszra  jóra 

Méa  szavazni  jár  dobszóra. 

Ura  s  rabja  millióknak 

Kik  gyűlölnek  és  daczolnak  ; 

Zsarnok,  szolga  egy  személyben, 

Ki  magával  sincs  békében. 

S  vas  eszével 

Jég  szivével 

Fölmerül  a  külfaj  árja, 

A  meleg  vért  által  járja. 

És  a  nemzet  áll  fagyottan 

Tompa,  zsibbadt  fájdalomban. 

Nincsen  egy  szó 

Összehangzó 

Honfiaknak  ajakáról. 

Nincsen  egy  tett 

Az  egygyé  lett 

Nemzet  élete  fájáról. 

A  hazának  nincsen  háza.  Mért? 
Volt  idő,  midőn  nevére 
Fölkelének,  s  a  mit  kére, 
Nem  keresvén  czifra  szóban, 
A  mi  a  szív  legmélyén  van, 
Adtak  drága  bért. 
Adtak  érte  vért. 
Most  midőn  leszállt  a  béke 
S  a  vérontó  harcznak  vége, 


3i6  J^öUemények-  1846. 

S  a  hazának, 

Mint  anyának, 

A  ki  gyermekei  körében 

AH  ragyogva  örömében. 

Földerülne  boldog  napja, 

Most  fejét  szenny  s  gyász  takarja. 

Földön  futva. 

Bujdokolva, 

Mint  hivatlan  vendég  száll  be 

A  szegény  s  kaján  telekbe, 

Hol  nevét  rút  ferditésben 

Ismerik  csak  átokképen. 

Neve :  szolgálj  és  ne  láss  bért. 

Neve :  adj  pénzt  és  ne  tudd  mért, 

Neve :  halj  meg  más  javáért. 

Neve  szégyen,  neve  átok  : 

Ezzé  lett  magyar  hazátok. 

A  SZENT  EMBER. 

]. 

Vészek  ellen 

Szirtbe  öltözött 

Kis  szigetben 

Tengerzaj  között 

Egy  virító  völgykebel  nyilik  meg 

A  tavasznak  és  a  szerelemnek. 

De  tavasznak,  szerelemnek 

Nem  jut  ember,  mert  csak  egy  van, 

És  neki  már  nem  teremnek 

A  virágok  e  kis  honban  : 

Ösz  szakálla,  mint  a  tél 

Zöld  tavaszba  szőve, 

Átvilágol  merre  kél 

A  kies  mezőbe. 

A  mit  vár,  nem  földi  jó  ; 

Lelke  túl  jár  a  világon. 

Ajkiról  szent  imaszó 

Száll  az  égbe  hálaszárnyon. 

Élte  hányszor  volt  veszélyben. 

És  családa 

És  hazája ! 

Védelmezte  a  nagy  Isten. 

S  ő  megérte,  hogy  körüle 

Vére  ifjú  koszorúja 

Felzsendűle 

S  a  szabaddá  lett  hazát 

Már  nem  dúlja 

Ellenség  és  álbarát. 

És  a  hála 

Értök  szállá 

Évről-évre  a  nagy  éghez 

A  nagy  égnek  Istenéhez. 
Itt  az  ősz,  bár  lelke  gazdag. 

Elfelejte  már  beszélni : 

Ő  imában  tud  csak  élni 

És  azontúl  ajka  hallgat. 

És  imája  vad,  kegyetlen, 

Gondolatban  tiszta,  szent  bár, 

De  szavakban  Isten  ellen 

Lázadást  és  pártütést  zár : 

Mintha  benső  érzemény 

S  a  hazudni  termett  szó 

Váltig  meg  nem  egyezvén, 

S  mindenik  bízván  ügyébe', 

Mint  makacs  két  osztozó, 

Felvinnék  a  pert  az  égbe. 

S  szent  imája, 

Vad  danája 

Hangzott  messze,  hangzott  ígyen  : 

íLégyen  átkozott  az  Isten!)) 

Cseng\'e  hull  az  ér  a  tóba  s  lenn 

Partvirány  közt  függ  a  menny, 

Változékony  lenge  kép, 
Lomb  közé  zárt  végtelenség, 
Melyben  hűvös  napsugár  ég, 
S  így  is  mely  dicső,  mi  szép! 
Fenn  a  lombok  sudarán 

Ringadozva  játszik  a  szél ; 
Könnyű,  lengeteg  nyomán 
Halk,  varázsos  suttogás  ké] 
S  a  madárszó  esti  fuvolája 
A  vidéket  álommal  kinálja. 
Ennyi  báj  közt,  ennyi  kéjben 
Zeng  a  szent  ember  danája, 
Fáradatlan  mondja  szája : 
((Légyen  átkozott  az  Isten !» 

És  ha  vész  jön 
S  a  föld  vérét,  a  nagy  tengert, 
Mellyen  szárnya  tajtékot  vert, 
Az  egekre  feldobálja 
S  mint  Ítélet  harsonája 
Atüvölt  a  habmezőkön ; 
S  a  szigethon  rejtekében, 
Mint  farkas,  mely  kútba  lépett. 
Zsarnok,  a  ki  már  nem  véthet, 
Megszorulva  sír  mérgében  : 
A  szent  férfi  égre  néz, 
S  hangosabban  mint  a  vész, 
Mint  a  tengerek  nyögése, 
Harsog  hála-kitörése. 
Zengi  folyton  csüggedetlen : 
((Légyen  átkozott  az  Isten!)) 


Vész  elől  a  szirtöbölbe 
Utazók  jövének 
És  előttök  megnyilt  enyhe 
A  völgy  rejtekének. 
Ott  az  ősz  szent  térden  állva, 
Kis  kereszté  mellett, 
Súlyos  átkot  Isten  ellen 
Hőn  imádva  zengett. 
Bámulattal  körbe  fogják 
S  hallva,  mely  imát  szól. 
Jobban  mint  a  fergetegtől. 
Félnek  az  imától. 

Csak  Gerö,  a  jámbor  püspök, 

Nem  csalódik  benne, 

Mert  nem  függ  a  szóbeszéden 

Egyedül  figyelme. 

Ó  ez  eltévedt  szavakban 

Legbuzgóbb  imát  éi*t, 

S  oktatólag  közbe  szólal 

Isten  szent  nevéért. 

És  az  ősz,  hogy  embert  szemlél. 

Ember-szózatot  hall, 

Szemre  főre  nézve  hallgat 

Boldog  ámulattal. 

S  mintha  lelkét  feltalálná. 
Szíve  újra  élne, 
A  megjobbított  imára 
Ébred  szenvedélye. 

S  a  mint  zengi  szóról  szóra 
Magasabb  lesz  kedve : 
(.(Legyen  áldott  a  nagy  Isten  !d 
Mondja  lelkesedve. 

S  száraz  arczán,  napvilága 
Mellett  az  örömnek, 
Tiszta  fényes  gyöngyszemekben 
Szent  könyűk  ömölnek. 

111. 

Lassan,  mint  a  bőszült  ember 

Indulatja, 

Szűnik  a  vad  tenger 

Magas  áradatja. 

S  oly  sok  élet  s  kincsszerek 

Temetői, 

Nyájasodni  kezdenek 

Arcza  mély  redői. 

S  a  hajós  nép 

Vígan  fellép 


^20  J^öítemények-  1846. 


Lenge  hajlakára 

Eljutandók  nem  sokára, 

A  hol  a  hon 

Vár  fiára, 

S  túl  a  csalfa  tengeráron 

Leng  elébe 

Szép  határa 

Tündér  képe : 

Mégis  a  szigettanyára 

Vissza-visszanéznek 

S  mig  regélnek 

Egyre  másra, 

Bámulattal  a  szent  férfit, 

Kit,  mint  vélték,  őriz  a  hit. 

Épen  a  hajóval  szemben, 

Futva  látják  s  rémületben. 

A  hol  a  part  víz  felé  lejt, 

S  a  tengerbe 

Hosszú  keskeny  nyelvet  ölt  be, 

Mintha  versenyt 

Futna  széllel  habbal, 

Ott  szalad  nagy  sebbel-lobbal. 

Most  iszonynyal  felsikolt  a  nép  : 
A  remete  a  tengerre  lép. 
Őrületnek  látszik  vak  merénye 
S  hogy  halált  kér  oly  szilárd  erénye. 
S  im  csodák  csodája  1 
Elsimul  a  hab  dagálya, 
S  mint  egy  óriási  szem 
Bámulattól  megmeredve, 
Mintha  jéggé  fagyna  nedve, 
Áll  a  roppant  víz-elem. 
S  már  a  híg  mélynek  felette 
Jár  a  puszta  honnak  szenté, 
S  egy  rövidke  pillanatban 
A  fedélen,  a  hajón  van. 
Ott  rebegve, 
Hőn  esengve 
Mit  kereshet,  mit  akarhat? 

Mért  tévé  c  vészes  utat  ? 

Visszakéri  szivnyugalmát : 

Elfelejté  jobb  imáját. 

Bölcs  Gerő  e  nagy  csodára 

így  szól  a  nép  hallatára  : 

((Embereknek  hangzik  a  szó, 

Isten  szív  után  itél : 

A  ki  hisz,  szeret,  remél, 

Az  jobbjához  feljutandó. 

Csalfa  szívre,  czifra  szóra, 

A  szerencsés  hazudóra 

A  világ  hallgat  bolondul, 

A  magas  menny  meg  nem  indul. 

Téged  Isten 

Jól  megértett. 

Eletedben 

Angyallá  tett: 

Mondd  tovább  is  bátran  szent  imádat 

És  ne  rettegj  semmi  földi  vádat.)) 


A  NEFELEJTSHEZ. 

Nefelejts!  te  gyáva  kékszemű  virág. 
Kit  birkaképpel  néz  a  kábaság. 
Kit  annyiszor  megemlít  szerelem. 
És  a  barátság,  két  hős  érzelem. 
Kit  sírra  és  kebelre  egyaránt 
Tűzdelnek  gyengéd  búcsújel  gyanánt, 
Mi  vagy  te  jámbor  gyom,  hogy  tégedet 
Segédül  hí  a  hű  emlékezet? 
A  síron  fázol,  hervaszt  a  kebel, 
Élet,  halál  rád  egy  romlást  lehel, 
S  te  hű  emlék  vagy  mely  nem  változik? 
Míg  a  hűség  tart  —  egy  pillantatig. 
Igen !  szemed  ha  volna  fekete. 
Mint  a  korom,  hogy  írhatnál  vele, 
S  a  jókkal  szembenéző  álnokot 
Lefestenéd,  hogy  rútul  hazudott, 

Vörösmarty   munkái.   1.  *• 

Az  élet  fényben  úszó  árjain 

Átrémlenél,  mint  feddő  durva  szín  : 

Ne  felejtsd  el  szent  nagy  esküdet,  király ! 

Ne  felejtsd  a  hálát,   nép,  ha  feljutái. 

Ne  felejtsd  el,  gyermek,  ősz  szülőidet. 

Szülő,  ne  hagyd  elveszni  gyermeked'. 

Ne  felejtsd  a  munkát  és  becsűletet. 

Hogy  a  jutalmat  a  szerint  vehesd, 

Ne  felejts  el  lenni  ember  s  hű  barát, 

Soha  ne  felejtsd  el,  honfi,  a  hazát! 

Ha  erre  intenél,  szelíd  virág, 

S  hervadna,  nem  te,  a  ki  bűnbe  vág, 

Akkor  volnál  valódi  nefelejts. 

Most  vagy,  hogy  gyarló  lelkeket  megejts. 


A  SZEGÉNY  ASSZONY  KÖNYVE. 

Egy  szegény  nő,  Isten  látja. 
Nincs  a  földön  egy  barátja, 
^gg»  szegény  és  gyámolatlan. 
Ül  magán  a  csendes  lakban. 
Gyásza  nincsen,  gyásza  rég  volt, 
Még  midőn  jó  férje  megholt ; 
De  ruhája  mégis  gyászol : 
Szíve  fél  a  tarkaságtól. 
Dolga  nincs,  hog}.''  volna  dolga  ? 
Kis  ebédhez  nem  kell  szolga, 
S  az  ebédnél  nincs  vendége. 
Csak  a  múlt  idők  emléke, 
A  ki  maga  néz  a  tálba. 
Azt  az  étel  nem  táplálja  : 
Több  annak  a  gondolatja. 
Mint  a  mennyi  jó  falatja. 
Gondol  vissza  és  előre 
A  sok  jó  és  bal  időre, 
S  félig  étel,  félig  bánat : 
Mindkettőbe  bele  fárad. 

Hejh  nem  így  volt  hajdanában 
Míg  nem  járt  özvegyruhában  : 
Tele  kamra,  tele  pincze 
S  mindig  kézben  a  kilincse, 
És  szegénynek  és  boldognak 
Udvar  és  ház  nyitva  voltak. 
Vendéget  nem  kellé  kérni  : 
Önként  szoktak  ők  betérni, 
Víz'  dicsérni,  bor'  fecsélni, 
És  a  gazdát  nem  kimélni. 
A  szegény,  kit  Isten  küldött. 
Ide  gyakran  beköszöntött. 
És  azon,  mit  innen  elvitt, 
Lelkében  nem  tört  meg  a  hit : 
Nem  hideg  pénz,  hideg  arczok, 
Eleség  volt  az  ajándok. 
És  ha  néha  úgy  történek, 
Bár  nagy  ritkán,  nem  jött  vendég, 
Akkor  sem  lőn  üres  a  ház. 
Bőven  volt  az  istenáldás : 
Jobbra,  balra  a  sok  gyermek 
Játszottak  és  verekedtek, 
S  gondjaiért  az  anyának 
Sok  bajt,  örömet  adának. 

Hajh  azóta  csak  bút  látott, 
Hogy  a  gazda  sírba  szállott : 
Gyermekei  szétfutottak 
Napkeletnek,  napnyugotnak, 
S  a  szegény  nő  elhagyatva 
Ügy  maradt  mint  a  szedett  fa. 

Az  idő  jár,  s  ő  csak  megvan. 
Hol  reményben,  hol  bánatban. 
Szűken  teng  kis  vagyonábúl. 
És  ha  néha  sorsa  fordul. 
Gazdálkodni  még  most  sem  tud. 
Ha  neki  van,  másnak  is  jut: 
Jobb  időkből  rossz  szokása. 
Hogy  a  könnyeket  ne  lássa. 

Megfelezni  kis  kamráját, 

S  maga  gyakran  szükséget  lát. 

Most  ott  űl  az  asztal  mellett, 
Imakönyvében  keresget. 
Könyvét  híják  Rózsáskertnek, 
Melyben  szent  rózsák  teremnek. 
Régi,  jó,  de  kopott  jószág. 
Melyet  még  csak  a  barátság 
S  egy  pár  ernyedt  szál  tart  öszve. 
Oly  igen  meg  van  viselve. 
S  ím  kopognak,  és  köhentve 
Az  öreg  jó  Sára  lép  be : 
((Isten  áldja  meg,  nagyasszony! 
Most  ugyan  csak  legjobb  itthon. 
Jó  hogy  ilyenkor  ki  nem  jár, 
Majd  elvesztem,  oly  nagy  a  sár.» 
((Hát  mi  jót  hoz  Sára  néni  ?» 
((Istenem!  bár  tudnék  hozni. 
Egy  kéréssel  jöttem  volna, 
Ha  miatta  meg  nem  szólna. 
Oly  nehéz  most  a  szegénynek. 
Tán  jobb  volna,  ha  nem  élnek. 
Imádságos  könyvet  kérnék, 
Hígye  meg,  most  oly  jól  esnék. 
Mert  hiszen  ha  már  az  ember 
Szépszerint  jól  lakni  sem  mer, 
Már  ha  szűken  él  kenyérrel, 
Éljen  Isten  igéjével. 
Így  legalább  árva  lelkünk' 
Az  imádság  tartja  bennünk. 
Itt,  tudom,  van  heverőben : 
Adjon  az  Isten  nevében.^) 

<'Jó  asszony,  felelt  az  özvegy, 
Könyvem  nincs  több,  csak  ez  az  egy. 
De  ha  már  úgy  megkívánta. 
És  ettől  függ  boldogsága, 

Vegye  egy  felét  jó  névvel, 
Én  beérem  más  felével.*) 
S  fele  ide,  fele  oda, 
Könyvét  két  felé  osztotta. 

Most  a  két  jó  öreg  asszony 
Hogy  semmi  jót  ne  mulaszszon, 
Fél  könyvből,  de  nem  fél  szívvel, 
Imádkoznak  este,  regvei, 
S  ha  van  Isten  mennyországban, 
Nem  imádkoznak  hiában. 


B.  K...P...  SÍRKÖVÉRE. 

(Meghalt   1 6-ik  évében.) 


A  ki  fiának  örül,  mert  szép,  jó,  ritka  tehetség, 
Mert  delien  serdűl  s  lelke  nagyokra  törő. 

Mert  ihletve  van  a  nagy  erények  örök  hite  által 
S  szent  akarattal  lép  a  komoly  élet  elé : 

El  ne  beszélje  nekünk  örömét.  Mi  egy  életi  üdvöt. 
Vérünk  büszke  faját  e  kora  sírba  tevők. 


Végivadék  vagyok  én,  a  hős  Kray  Pál  unokája, 
Drága  szülőimnek  gyásza,  keserve  korán. 

Éltem  volna,  erős  szándék  lángol  vala  bennem, 
Lenni  dicsőségök  a  haza  jobbjai  közt. 

3- 
E  követ  a  végső  ivadéknak  egy  ősi  családból 

Adjuk  gyermeknek  fájdalom-érte  szülők. 
E  kő  mind  végig  nehezen  fog  nyomni  szivünkön, 

E  követ  onnan  csak  egy  teszi  félre  —  halál. 

VÁSÁRHELYI  PÁL  SÍRKÖVÉRE. 


Mértem  az  országot,  vízinek  kísérve  futását, 

És  utat  a  csüggő  sziklafalakba  törék. 
Elfeledem,  hogy  utam  bizonyos,  s  hogy  a  mennyi  nekem  kell, 

A  mint  megszületem,  mérve  lön  a  kicsi  föld. 


Hallom-e  még  zúgásaidat,  Tisza  féktelen  árja! 

Látom-e,  zöld  koszorús  róna,  virányaidat? 
Eljön-e  a  délbáb  tündér  palotáival  álmom 

Képeihez,  szebbnek  festeni  a  honi  tért  ? 
Oh  siket  és  vak  a  föld.  De  ha  nemzetem  egykor  idézné 

Hű  nevemet,  lelkem  hallja  s  megérti  e  szót. 


Ml  BAJ? 

Mi  ok,  hogy  tégedet 
Kell  féltenem, 
Mi  kéne  még  neked, 
Én  nemzetem  ? 

Földed  bort  és  búzát 
S  aranyat  ád. 
Még  is  szegény  fejed 
Szükséget  lát. 

Az  arany  kirepül 

Fejed  felett. 

Vad  éhség  néz  veled 

Farkasszemet. 

Kit  egykor  gyűlölél, 
Most  kedvesed, 
Még  a  pityóka  is 
Rajtad  veszett. 

És  pénzed  soha  sincs, 
Csodálatos ! 
Pedig  még  vized  is 
Aranyat  hoz. 

Gondolkozál-e  már 

Mi  adna  pénzt  ? 

Tégy  mint  más  nemzetek: 

Végy  kölcsön    -    észt. 

Szabadságod  dicső, 
De  magtalan  ; 
Üdv  nem  terem  sötét 
Arnyékiban. 

Törvényid  száma  nagy. 
Ki  tartja  meg? 
Betegség  ez  a  sok 
Törvény  neked. 

És  volna  szép  Dunád, 
De  berekedt. 
Végén  egy  jó  barát 
Hurkot  vetett. 

Széles  határod  is 
Görcsöt  kapott. 
Mind  inkább  befelé 
Vonogatod. 

Mi  lelt,  beteg  vagy-e, 
Mi  kéne  még, 
Mit  adjon,  hogy  üdülj 
A  kegyes  ég? 

Rósz  gazda  vagy,  szegény 
Jó  nemzetem. 
Gazdálkodásodat 
Nem  szeretem. 

Kivánod  a  mi  nincs, 
S  nem  kapható, 
S  mid  van,  kezed  között 
Olvad  mint  hó. 

Hol  a  hű  szorgalom 
S  szent  indulat, 
Emelni  s  védeni 
Országodat  ? 

Helyt  adni  másnak  is 
A  jog  terén, 
S  nem  tűrni  a  jogot 
Bitor  kezén? 

De  mind  ez  még  sebaj. 
Ha  lelked  van. 
Ha  lelked  csábokért 
Nincs  áruban  ; 

Ha  lelked  ébren  áll 
Jó  s  rossz  napon, 
Világol  és  hevít 
Munkáidon. 

Ha  ezt  is  eladod 
Jó  éjszakát. 
Nincs  Isten,  a  ki  le 
Tekintsen  rád. 


FORGET  NOT  THE  FIELD. 

(Szabad   fordítás   Moore  Tamás   után.) 

El  ne  feledd  a  mezőt,  a  hol  ők  elhulltanak,  a  hűk 
És  a  legvégsők  a  haza  jobbjaiból 

Mind  oda  vesztenek,  és  oda  van  nagy  fényű  reményünk, 
Mellyet  tápláltunk  :  sírba  merűle  velők. 

Vajha  ama  sziveket  a  haláltól  visszavehetnőlc 

Teljes  erőben  úgy,  mint  dobogának  elébb, 

Még  egyszer  vérharczaidat  megvíni,  szabadság! 

A  magas  Istennek  színe,  világa  előtt. 

Vajha  e  láncz  egy  pillanatig  meg  tudna  szakadni, 

Mellyet  a  zsarnokság  vas  keze  fűze  reánk. 

Oh  sem  az  ég,  sem  a  föld  nem  képes  tenni,  hogy  azt  a 

Zsarnok  niég  egyszer  vissza-csatolja  reánk. 

De  megvan.  S  ámbár  győzőnk  neve  büszke  nyomokban 

A  történetirás  lapjain  égve  ragyog, 

Átok  ül  a  szabadok  sziveit  gázolta  dicsőség 

Hadjárása  fölött,  átok  örökix  s  boszu. 

Sokkal  drágább  a  sir,  a  börtön,  melybe  világot, 

Eltapodottan  bár,  önt  el  a  honfi  neve. 

Mint  minden  diadaljeleik,  kik  hírre  jutottak, 

Ósi  szabadságunk  gyászteli  romja  felett. 

JÓSLAT. 

Ki  mondja  meg,  mit  ád  az  ég? 
Harag,  káromlás  volt  elég ; 
Gyűlöltünk  mint  kurucz,  tatár, 
Bánkódtunk  mint  a  puszta  vár; 
Ügyünk  azért 
Sikert  nem  ért. 

Pedig  neked  virulnod  kell,  oh  hon, 
Lelkünk  kihalna  hervadásodon. 

Hát  félre  bú  és  gyűlölet! 

Vagy  bár  gyűlöljünk  szellemet. 

Azt,  mely  közöttünk  lakozott. 

És  egygyé  lenni  nem  hagyott : 

E  gyűlölet 

A  szeretet. 

Mert  még  neked  virulnod  kell,  oh  hon, 

Tul  és  innen  sok  késő  századon. 

A  gyűlöletnél  jobb  a  tett, 
Kezdjünk  egy  ujabb  életet. 

Legyen  minden  magyar  utód 

Különb  ember,  mint  apja  volt. 

Ily  áldozat 

Mindig  szabad. 

Mert  még  neked  virulnod  kell,  o  hon, 

Vagy  szégyen  rögzik  minden  fiadon. 

Mi  tilt  jobbakká  válnotok? 

Ha  eddig  pazaroltatok, 

S  idő,  ész,  pénz  elszóratott 

Megvenni  a  gyalázatot : 

Elég  az  ok 

Javulnotok. 

Mert  még  neked  virulnod  kell,  o  hon, 

Bár  bűneink  felhőznek  arczodon. 

A  verseny  nyilt,  a  nemzet  él. 

Ha  egy  jobb  tagja  sem  henyél, 

Jut  ember  és  kéz,  munka,  vér; 

Mi  volna  az,  mit  el  nem  ér? 

S  legyen  dicsőbb, 

Ki  tettre  főbb. 

Mert  még  neked  virulnod  kell,  o  hon, 

Ragyogva  hírben  büszkén,  szabadon. 

Itt  még  e  föld,  mély  sírjaiból 

Az  elhunyt  ősök  lelke  szól. 

Munkát  reá  s  szabad  kezet : 

Dicső  kert  lesz  a  sír  felett, 

Zöldelni  fog 

Bérez  és  homok. 

Mert  még  neked  virulnod  kell,  o  hon. 

Miért  volnál  az  éggel  oly  rokon? 

Mit  a  művészet,  tudomány 
Csodásat,  üdvöst  hagy  nyomán, 
Adjuk  meg  e  hazának  azt 
A  hervadatlan  szép  tavaszt. 

Mult  és  jövő 

Így  egyt>^  r*ő. 

vVÍert  még  neked  virulnod  kell,  o  hon, 
Fölül  időn  és  minden  sorsokon. 

Vagy  nincs  erőnk?  Az  nem  lehet: 

Ártunk  eg)'másnak  eleget. 

Lesz  költő,  szónok  és  vezér, 

És  tudomány,  mely  eget  ér ; 

De  tisztelet 

A  gúny  helyetti 

Mert  még  neked  virulnod  kell,  o  hon, 

A  szellemek  kincsével  gazdagon. 

Fut,  fárad  a  sok  idegen. 

Miért?  hogy  tápja  meg  legyen, 

S  mi  tőlök  várjuk  a  csodát 

Fölékesítni  e  hazát? 

E  jog  nekünk 

Szent  örökünk. 

És  még  neked  virulnod  kell,  o  hon, 

Vérünknek  lángja  ég  oltárodon. 

Kié  e  hon,  ha  nem  miénk? 

Ha  érte  mindent  megtevénk, 

Ha  tiszta  kézzel  áldozánk, 

S  lettünk,  mi  eddig  nem  valánk  : 

Nincs  hatalom. 

Mely  visszanyom. 

És  még  neked  virulnod  kell,  o  hon, 

Mert  Isten,  ember  virraszt  pártodon. 

ISTVÁN  NÁDORNAK. 

Itt  születé! :  a  föld  örömében  reszket  alattad. 
Mint  anya,  mely  kebelén  érzi  repesni  fiát. 

És  itt  őrzi  szived  legdrágább  sirjait  a  föld : 

Nem  vagy-e  mindenkép:  gyászra,  örömre,  miénk? 

Mit  várunk  tőled,  kérdezd  meg  atyádat  a  sirban, 
Mint  bízunk  benned,  halld  ez  örömriadást. 

3- 
Itt  születél,  fia  vagy  minden  csepp  vérrel  e  honnak, 

Minden  csepp  vérünk,  így  rokonulva  tied. 
El  ne  feledd  a  jogtalanok  sorsára  tekintvén, 

Hogy  ten  véreidet  nyomja  az  ősi  iga. 

4- 

Jobban,  mint  mi  birok  nappallá  tenni  ez  estét, 
Bird  te  világossá  tenni  a  szellemi  éjt. 

5* 
Hogy  nem  egyenlő  hang  üdvöz'l  országos  utadban 

Vádat  azért,  fenség,  honfiaidra  ne  tégy. 
Szólnának,  de  kezök,  nyelvök  van  régi  bilincsen  : 

Oldd  meg  s  tapsaikat  hallani  fogja  az  ég. 


SZABAD  SAJTÓ. 

Kelj  föl  rabágyad  kőpárnáiról 
Beteg,  megzsibbadt  gondolat! 
Kiálts  föl  érzés,  mely  nyögél 
Elfojtott  vérző  szív  alatt! 

Oh  jőjetek  ki,  lánczra  vert  rabok, 
Lássátok  a  boldog,  dicső  napot, 
S  a  honra,  mely  soká  tűrt  veletek. 
Derűt,  vigaszt  és  áldást  hozzatok. 


HARCZl  DAL. 

Azért,  hogy  a  szabadság 
Vérben  füröszti  zászlaját ; 

Azért,  hogy  szent  nevére 
Hálátlan  és  gaz  vészt  kiált, 
Ne  lássam,  oh  dicső  hon ! 
Halványan  arczodat; 
Vagy  drágán  megfizessék 
E  halványságodat. 
A  síkra,  magyarok! 
Fegyvert  ragadjatok. 
Hazánkat  újra  meg  kell  váltani. 
E  drága  föld  szinét 
Borítsák  szerte-szét 
A  pártütőknek  véres  csontjai. 

A  fondor  hatalommal 
Rabló,  zsivány  szövetkezett ; 
S  a  nép  szivébe  mérget. 
Undok  koholmányt  ültetett. 
S  a  nép,  melyet  szabaddá 
Emeltél  föl  veled, 
Most  irtó  háborút  kezd 
Oh  nemzet,  ellened. 
A  síkra,  magyarok! 
Fegyvert  ragadjatok. 
Hazánkat  újra  meg  kell  váltani. 
E  drága  föld  szinét 
Borítsák  szerte-szét 
A  pártütőknek  véres  csontjai. 

Alant  apáink  sírja; 
Itt  minden  rög,  fűszál  miénk; 
Egy  ezredéves  harczban 
Véráldozattal  öntözénk. 
Magyarok  lelke  áll  őrt 
Minden  fűszál  felett; 
Magyarnak  lelke,  karja 
Véd  minden  porszemet. 
A  síkra,  magyarok! 
Fegyvert  ragadjatok. 
Hazánkat  újra  meg  kell  váltani. 

E  drága  föld  szinét 
Borítsák  szerte-szét 
A  pártütőknek  véres  csontjai. 

Isten,  világ  ítéljen! 
Ha  vétettünk  is  valaha, 
Kiszenvedénk,  s  megadtuk 
Embernek,  a  mi  ős  joga. 
Zászlónkon  a  szabadság 
S  függetlenség  ragyog! 
Vész  és  halál  reá,  ki 
Ez  ellen  fegyvert  fog. 
A  si  kra  mag^^arok  ! 
Fegyvert  ragadjatok. 
Hazánkat  újra  meg  kell  váltani. 
E  drága  föld  szinét 
Borítsák  szerte-szét 
A  pártütőknek  véres  csontjai ! 

JÓ  TANÁCS. 

(.848.) 

Légy  buzgó,  de  szerény,  bírónak  még  te  kicsin  vagy 
Élj,  küzdj  és  munkálj  s  várd  el  Ítéletedet. 

EMLÉKKÖNYVBE. 

Setét  eszmék  borítják  eszemet. 
Szivemben  istenkáromlás  lakik. 
Kívánságom :  veszszen  ki  a  világ 
S  e  földi  nép  a  legvégső  fajig. 

Mi  a  világ  nekem,  ha  nincs  hazám  ? 
Elkárhozott  lélekkel  hasztalan 
Kiáltozom  he  a  nagy  végtelent: 
Miért  én  éltem,  az  már  dúlva  van. 

]ly  férfitól,  nemes  hölgy,  mit  kívánsz 
Emléklapodba?  Inkább  adj  nekem 

Hitet,  sejtelmet,  egy  reménysugárt. 

Hogy  el  nem  vész,  hog>'  él  még  nemzetem. 

Koldulni  járnék  ily  remény-  s  hitért, 
Megvenném  azt  velőm-  és  véremen. 
Imádkozzál  -     te  meghallgattatol  - 
Az  tán  segíthet  ily  vert  emberen. 

ELŐSZÓ. 

(Töredék.) 

Midőn  ezt  írtam,  tiszta  volt  az  ég. 
Zöld  ág  virított  a  föld  ormain. 
Munkában  élt  az  ember  mint  a  hangya  : 
Küzdött  a  kéz,  a  szellem  működött, 
Lángolt  a  gondos  ész,  a  szív  remélt, 
S  a  béke  izzadt  homlokát  törölvén 
Meghozni  készült  a  legszebb  jutalmat. 
Az  emberüdvöt,  mellyért  fáradott. 
Ünnepre  fordult  a  természet,  a  mi 
Szép  és  jeles  volt  benne,  megjelent. 

Öröm-  s  reménytől  reszketett  a  lég. 
Megszülni  vágyván  a  szent  szózatot. 
Mely  által  a  világot  mint  egy  új,  egy 
Dicsőbb  teremtés  hangján  üdvözölje; 
Hallottuk  a  szót.  Mélység  és  magasság 
Viszhangozák  azt.  S  a  nagy  egyetem 
Megszűnt  forogni  egy  pillantatig. 
Mély  csend  lőn,  mint  szokott  a  vész  előtt. 
A  vész  kitört.  Vérfagylaló  keze 
Emberfejekkel  labdázott  az  égre. 
Emberszivekben  dúltak  lábai. 
Lélekzetétől  meghervadt  az  élet, 
A  szellemek  világa  kialudt, 
S  az  elsötétült  égnek  arczain 
Vad  fénynyel  a  villámok  rajzolák  le 
Az  ellenséges  istenek  haragját. 
És  folyton  folyvást  ordított  a  vész, 

Mint  egy  veszetté  bőszült  szörnyeteg. 

A  merre  járt,  irtóztató  nyomában 

Szétszaggatott  népeknek  átkai 

Sóhajtanak  fel  csonthaJmok  közöl, 

És  a  nyomor  gyámoltalan  fejét 

Elhamvadt  városokra  fekteti. 

Most  tél  van  és  csend  és  hó  és  halál, 

A  föld  megőszült; 

Nem  hajszálanként,  mint  a  boldog  ember. 

Egyszerre  őszült  az  meg  mint  az  Isten, 

Ki  megteixmtvén  a  világot,  embert, 

A  félig  istent,  félig  állatot, 

Elborzadott  a  zordon  mű  felett 

És  bánatában  ősz  lett  és  öreg. 

Majd  eljön  a  hajfodrász,  a  tavasz, 
S  az  agg  föld  tán  vendéghajat  vészen, 
Virágok  bársonyába  öltözik. 
Üveg  szemén  a  fagy  fölengedend, 
S  illattal  elkendőzött  arczain 
Jó  kedvet  és  ifjúságot  hazud : 
Kérdjétek  akkor  azt  a  vén  kaczért, 
Hová  tévé  boldogtalan  fiait? 

SÍRVERSEK. 

I. 

Vére  szerint  nem  anyám,  nagyanyám  és  mostoha.  Oh.  de 
Legjobb  lelke  szerint  volt  igaz  édesanyám. 

Mint  árvát  s  gyengét  táplált  jósága  tejével, 

S  meg  nem  szűnt  gondos  jó  anya  lenni  mig  élt. 

Tiszteltem,  szeretem,  hálám  kísérte  a  sírba, 
S  drága  porát  még  a  sírban  is  áldja  szivem. 

2. 

Állítsátok  az  emléket  hideg  észszel  azoknak, 
Kikre  az  életben  nem  vala  gond  s  üg^xlet. 

Én  vérző  szívvel  teszem  a  követ  a  szeretetnek : 
Testvér  s  lelkemnek  szebb  fele  nyugszik  alant. 

3- 
Álom  volt-c,  hogy  oly  hamar  eltűnt  életök?  Almot, 

Mely  kedvesb  s  gyönyörűbb  volna,  nem  adhata  ég. 
Oh  mért  kellé  felébrednünk!  a  gyenge  leánykák. 

Mint  a  virág,  elhervadtak  időnap  előtt : 
Szellemek  illatként  szállott  fel  s  visszaesőben 

Harmat  gyöngye  gyanánt  hév  könyeinkbe  vegyül. 


Építek  s  mellyet  titkon  képlettem,  az  eszme, 
Kezde  szilárd  testté  nőni  hatásom  alatt. 

De  beleszólt  a  halál:  lefelé  építsetek,  úgymond, 
S  e  fekető  házat  adta  örökre  lakul. 

5- 
Mért  hagytál  egyedül,  testvér,  e  puszta  világon, 

Hol  megdermed  a  szív  s  végre  kifárad  az  ész. 
Nélküled  én  most  két  életnek  hordom  igáját : 

Gyászodon  a  tiédet,  lelkemen  a  magamét. 

MINT  A  FÖLDMIVELŐ. 

Mint  a  földmivelő  jól  munkált  földbe  magot  vet 
S  várja  virulását  Istene  s  munka  után : 

Ugy  a  sírokkal  felszántott  földbe  halottit 
Hordja  koronként  a  végtelen  emberiség, 

És  haloványon  a  dús,  a  szegény  és  a  koronás  fők 
Mennek  alá,  vig,  bús,  balga,  mogorva  vegyest. 

A  SZÁMŰZÖTT.* 

(.854.) 

Mit  mond  itt  e  sír,  e  nemes  föld  és  e  dicső  cg? 

Némán  így  szólnak :  íme  a  száműzetett. 
Számkivetette  magát,  nem  akart  honn  szolga  maradni 

Honn  ha  maradhata  még,  a  haza  volna  szabad. 

*  Gr.  Batthyány  Kázmér. 
VörOsmartv   munkái.    1,  21 

AZ  EMBER  ÉLETE. 

Mint  az  érett  gyümölcs. 
Az  élet  fájáról : 
Hull  a  fáradt  ember, 
Midőn  órája  szól. 

S  erény  vagy  bűn,  öröm 
Vagy  bánat  miben  élt. 
Sírjánál  irva  lesz, 
A  nép  ítéletén. 

De  mint  dúlt  lant  után 
A  megtört  zengemény : 
Úgy  vész  el  sok  derék 
Pályája  közepén. 

Hiába  volt  dicső 
Ifjú,  szép  és  erős : 
A  társaságba'  gyöngy, 
A  pályán  elszánt  hős. 

Hiába  volt  gyönyör 
Hölgynek,  ki  látta  őt, 
Maga  merész  öröm 
A  honfiak  előtt. 

Míg  más  kincset  sovárg, 
0  boldogságban  élt. 
Ha  fensőbb  vágyakért 
Adhatta  életét. 

Önzetlen  áldozat 
Volt  tiszta  élete. 
Az  embereknek  üdv 
Magának  dús  köre. 

S  ha  lelke  húrjait 

Az  élet  megüté, 

Oly  kedves  volt  e  hang, 

Mint  a  legszebb  dalé. 

Hiába!  mennie 
Kellett  idő  előtt, 
Kérlelhetetlenül 
A  sír  lehúzta  őt. 

De  a  ki  annyit  élt 
Sir  ei  nem  temeti, 
Sirját  a  hála  szent 
Kezekkel  öleli. 

Emléke  oltva  van 
A  földbe,  mellyen  élt, 
Mélyen  bocsátja  be 
Megáldott  gyökerét. 

S  midőn  magasra  nőtt, 
A  fának  sudarán 
Ragyognak  tettei. 
Arany  gyümölcs  gyanánt. 

S  idő  és  a  világ 
Beveszik  a  müvet. 
Mit  véghez  jutni  sors 
S  élet  nem  engedett. 

EMLÉKSOROK  EGY  SÍRKŐRE.^ 

A  sírból  ne  nagyot,  ha  szerénységére  lesz  emlék; 

Egyszerű,  önzetlen  hazafi  hamva  van  itt. 
Ámha  erénye  becséhez  akarjuk  mérni  a  házat, 

Templomot  építsünk  jelleme  képe  körül. 

*  Ezek  is  gr.  Batthyány  Kázmér  emlékérc   Írattak. 

Gróf  Batthyány  van  itt,  magas  ősök  gyermeke,  méltóbb 
És  magasabb  önnön  érdeme,  szíve  szerint. 

3- 
Gróf  Batthyány  vagyok,  úr  még  síromban  is,  engem 

Nem  verhet  le  vihar,  meg  nem  avithat  idő. 
Én  uraságomat  a  nép  közt  osztám  meg  egyenlőn  ; 

A  mit  adék,  örök  és  trónom  alapja  marad. 


A  VÉN  CZIGÁNY. 

Húzd  rá  czigány,  megittad  az  árát, 

Ne  lógasd  a  lábadat  hiába ; 

Mit  ér  a  gond  kenyéren  és  vizén. 

Tölts  hozzá  bort  a  rideg  kupába. 

Mindig  így  volt  e  világi  élet. 

Egyszer  fázott,  másszor  lánggal  égett ; 

Húzd,  ki  tudja  meddig  húzhatod, 

Mikor  lesz  a  nyűtt  vonóbul  bot ; 

Szív  és  pohár  tele  búval  borral, 

Húzd  rá  czigány,  ne  gondolj  a  gonddal  I 

Véred  forrjon  mint  az  örvény  árja, 

Rendüljön  meg  a  velő  agyadban. 

Szemed  égjen  mint  az  üstökös  láng, 

Húrod  zengjen  vésznél  szilajabban. 

És  keményen  mint  a  jég  verése. 

Oda  lett  az  emberek  vetése 

Húzd,  ki  tudja  meddig  húzhatod. 

Mikor  lesz  a  nyűtt  vonóbul  bot; 

Szív  és  pohár  tele  búval  borral, 

Húzd  rá  czigány,    ne  gondolj  a  gonddal ! 

Tanulj  dalt  a  zengő  zivatartól, 

Mint  nyög,  ordít,  jajgat,  sír  és  bömböl ; 

Fákat  tép  ki  és  hajókat  tördel, 

Életet  fojt,  vadat  és  embert  öl ; 
Háború  van  most  a  nagy  világban 
Isten  sírja  reszket  a  szent  honban. 
Húzd,  ki  tudja  meddig  húzhatod. 
Mikor  lesz  a  nyűtt  vonóbul  bot ; 
Szív  és  pohár  tele  búval  borral, 
Húzd  rá  czigány,  ne  gondolj  a  gonddal ! 

Kié  volt  ez  elfojtott  sóhajtás, 

Mi  üvölt,  sír  e  vad  rohanatban, 

Ki  dörömböl  az  ég  boltozatján, 

Mi  zokog  mint  malom  a  pokolban? 

Hulló  angyal,  tört  szív,  őrült  lélek. 

Vert  hadak  vagy  vakmerő  remények  ? 

Húzd,  ki  tudja  meddig  húzhatod. 

Mikor  lesz  a  nyűtt  vonóbul  bot : 

Szív  és  pohár  tele  búval  borral. 

Húzd  rá  czigány,   ne  gondolj  a  gonddal ! 

Mintha  újra  hallanók  a  pusztán 

A  lázadt  ember  vad  keserveit, 

Gyilkos  testvér  botja  zuhanását, 

S  az  első  árvák  sírbeszédeit, 

A  keselynek  szárnya  csattogását, 

Prométheusz  halhatatlan  kínját. 

Húzd,  ki  tudja  meddig  húzhatod. 

Mikor  lesz  a  nyűtt  vonóbul  bot; 

Szív  és  pohár  tele  búval  borral. 

Húzd  rá  czigány,   ne  gondolj  a  gonddal ! 

A  vak  csillag,  ez  a  nyomorú  föld 
Hadd  forogjon  keserű  levében, 
S  annyi  bűn,  szenny  s  ábrándok  dühétől 
Tisztuljon  meg  a  vihar  hevében. 
És  hadd  jöjjön  el  Noé  bárkája, 
Melly  egy  új  világot  zár  magába. 
Húzd,  ki  tudja  meddig  húzhatod, 
Mikor  lesz  a  nyűtt  vonóbul  bot : 

Szív  és  pohár  tele  búval  borral, 

Húzd  rá  czigány,   ne  gondolj  a  gonddal ! 

Húzd,  de  még  se,      -  bagyj  békét  a  húrnak, 
Lesz  még  egyszer  ünnep  a  világon; 
Majd  ha  elfárad  a  vész  haragja, 
S  a  viszály  elvérzik  a  csatákon. 
Akkor  húzd  meg  újra  lelkesedve. 
Isteneknek  teljék  benne  kedve. 
Akkor  vedd  fel  újra  a  vonót. 
És  derűijön  zordon  homlokod. 
Szűd  teljék  meg  az  öröm  borával, 
Húzd,  s  ne  gondolj  a  világ  gondjával. 


FOGYTÁN  VAN  A  NAPOD 

(Töredék.) 

Fogytán  van  a  napod. 
Fogytán  van  szerencséd, 
Ha  volna  is,  minek? 
Nincs  a  hová  tennéd. 
Véred  megsürűdött. 
Agyvelőd  kiapadt, 
Fáradt  vállaidról 
Vén  gúnyád  leszakadt. 
Fogytán  van  erszényed, 
Fogytán  van  a  borod. 
Mire  virradsz  te  még, 
Szegény  magyar  költő. 
Van-e  még  reménység? 
Lesz-e  még  hajnalod? 
Férfi  napjaidban 
Hányszor  álmodoztál. 
Büszke  reményekkel 
Kényedre  játszottál  I . . . 

jó,  ritka  tehetség 

A  koszorú  gyengéd  szövedék 
sokféle  virágból   . ..  48 

A  leány,  kit  Túri  kedvel  ...  49 

A  leányka,  mint  madár  ,„,     ,  .    163 

Álmodjál  örömet  s  ha  föléb- 
redtél, ne  csalódjál        221 

A  megdicsőült  hajdan   erősei    1  1  i 

A  mit  vágyad  kivánt       .„        .193 

A  sírból  ne  nagyot,  ha  sze- 
rénységére lesz  emlék. 

A  sok  leány  között     .  . 

A  sors  előtt  ki  légyen    . , 

A   tavaszban    elhullván  virága   286 

A  vaddal  köz  italt  meg  kezdé 
vetni  az  ember , 

A  vadász  ül  hosszú  méla 
lesben     ., -, .     ._ 

A  víz  kétes  elem,  a  földet  el- 
önti, de  táplál 

Alkudtál  s  mondtad:  ((Nem 
kell,  a  mit  ti  szerettek    . 

Amerikának  hát  vannak  feke- 
téi ?  Nekünk  is     

Arczom,  ne  kérdjétek..    .  . 

Azért,  hogy  a  szabadság 

Áldást,  így  szólasz,  ne  csikar- 
junk. Jó,  legyen  úgy  bár  .  . 

Állhatatosság  a  szerelemben, 
aranykori  hűség 

Álmodom    én,    nem    aluszom 

Álom,  álom,  édes  álom  !  . 

223 
262 
332 

225 


103 
89 
54 


Lap 
Átok  reád,    magyarok    hazája    1  1 3 
Béla  fiát   Lászlót  a  váradi  sír- 
terem őrzi      „,     _.    120 

Birlak-e,  vagy  csábúlt  szemeim 

játéka  im  e  kéz     „    102 

Borulj  reám  _ _        288 

Bús  mogorván  ül  Petiké _   216 

Búsongtam,   s   nevetél.   Neve- 
tek most  és  te  kesergesz    ...    193 
Csík     Ferkének    elfogyott    a 

telke _.     _ 306 

Dicséred,  hogy  a  pór  terhén 

könnyítni  törekszünk _   225 

E  ház,   hová  most  lábamat  te- 
szem  ,     258 

E  helyet  elbódult  szerető  ké- 
résé ki  magának  ., „    1  04 

E  koszorút  gyászemlékül  ke- 
seredve akasztom 104 

E    lantot,     koszorútlant    bár. 

Violája  kezétől     _ 99 

Eddig   anyag  harczolt  anyag 
ellen  a  bús  beteg  ágyán    ....   275 

Egy  fészket  ismerek 187 

Egy   jámbor  remetét   lelsz   e 

kis  üregbe  letéve 99 

Egy  özvegy,  boldog  mint  nő 

és  mint  anya  egykor 180 

Egy   szegény   nő,    Isten  látja  322 
Egy  tűz  van  csak  erős,  és  egy 

víz  árja  hatalmas ,    104 

Édesen    a    keserűt,    keserűen 

mondod  az  édest ,     119 

Égj  tisztán,  mint  a  szent  oltár 
lángja  hazádért    ...     ._,     ....   236 

Égő  szalag    197 

Éj  vagyok,  te  csillag      212 

Éjfél  volt,  szomorú  mély  csend, 
s  a  hajdani  város    187 


348 


J{  bekezdő  verssorok  mutatója. 


Lap 

E]  ne  feledd  a  mezőt,  a  ho)  ők 

elhulltanak,  a  hűk  ^28  i 

Elfelejtenélek,  ha  tudnám  ^37' 

Elhervadt  a  virág,    a    fák    ko- 
szorúi lehulltak  20  ; 
Elhunyt  visszajöhetlenül  1  23  | 
Eljátszotíad  már  kis  játékidat     33  ' 

Elszáradt  a  rózsafa     ,     59 

Eltépte  fátyolát  a  gyász  75  ! 

Elzengette  dalát  a  késő  kor  fia, 

rólad  40  I 

Emberek  a  tömeg  is,  még  in- 
kább ember  egy  ember  1  24 
Emléket     kérek    síromba     le- 
szállva, s  ez  emlék  239 
Emlékezni  fogok  rólad,  ha  nem 

engedi  sorsom  203 

Ép  legyen  és   lelkes,  testben, 

szellemben  erős  faj  220  1 

Esküszik  Mák  Bandi,  a  szóm-  : 

szed  is  hallja  238 

Ez  a  csárda  nevezetes        ...  81 

Fájdalmasan    folyt  sok  napom  ' 

ifjúság     .  .  28  I 

Fák  sudarán  zápor  s   szélvész 

harczolnak  időnként  201 

Fenn  Lajosnak  udvarában  '^5 

Félszázados  nádort  köszönt  e 

hon     .  .  306 I 

Féltelek,  ah  nagy  az  én  félel- 
mem, lányka,  miattad  i  20 
((Férfiak  1»  igy  szólott  Pannon  i 
vészistene  hajdan                       116; 
Férj  s  atya   nyugszik    itt,    öz- 
vegy s  négy  árva  keserve       201  ' 
Fogytán  van  a  napod                    342  i 
Folyj  el,  ó  folyj,  patak,  és  kit 

partod  bokra  lehullat  115 

Forgószél    megy   út    közepén     80  ' 
Fölfelé  megy  borban  a  gyöngy   232' 
Fölkcle    Csák,    s    nagy    lelke 
szavait    maga    zúgta,    hogy 
irnák.-„    .^     ...      -.        ,  101  j 

Fürtidben  tengervészes  éj  _  "7 
Gábor  diák  mélyen  elmerülve  84 
Gyászolom    a    hitlent,   s   nem  ' 

színlett  gyászom   örök  lesz    102  | 
Gyilkos  haraggal  tört  utat      ..    140  | 


Lap 


Gyógyítasz  s  bort  mérsz.  Ita- 
lod két  érdemű:  érzem 
Gyors  törvcnykezetet  nevezel 

lámpára  kötésnek 

Gyűl,  fogy  a  nép  a  színház- 
ban  

Ha  férfi  lelkedet .  _ 

Ha  kedvem  elborul  

Ha  van  erény  földön  s  van  díj 

számodra,  szelídség? 

Hadd  lássalak,  te  kis ,, 

Haj,  haj,  haj,  beh  szép  selyem 

haj  _. 

Haldoklott     Hunyadi    s    meg 

nem   tuda   halni ;   töröknek 
Hallá     török     zajgást    rémült 

várában  Egernek 

Hallgassatok,  ne  szóljon  a  dal    313 
Hamvait  e  környék  fedi  a  szent 

keblű  Virágnak 

Haragszom  rád,   mert   fürtöd 

fekete  ,._ 

Hasztalan  van  olvasásom  ... 
Hasztalanul  küzdött,  nem  tudta 

leverni  fokáról        

Hazádnak  rendületlenül    ... 
Hazudság  a  mit  írtam 
Háborogva,   csüggedezve 
Hányódál :  tengerré  lett  a  sok 

baj  alattad  ._, 

Hányszor  hallók :  életet  vért 
Hát  csak   az  él-e  soká,  ki  után 

a  sírba  lenézni 

Hegy  oldalában  . 

Hírhedett  zenésze  a  világnak 

Hírt  keresünk,  úgy  van  1  Italul 

én  szomjúzom  a  hírt  ~,     

Hol  népes  házsorok    __     

Hol  van  a  gazdag  erő,   hol   az 

élet  hajnala?  Eltűnt 
Holdvilág  az  arczod._.    __     ™ 

Holló  hajfürteid  .  

Honfi  !  Ha  föllépendsz  düledék 

várára  Szigetnek    _     _. 
Hosszú  életet  élj,  hogy  elérd, 

a  mit  mi  reméltünk     .  . 
Hová  lépsz  most,  gondold  meg 

oh  tudós   .      

223 
183 

171 

Hová  merült  ei  szép  szemed 
világa?    

Hó,  vagy  hab,  vagy  csillag 
rémlik 

Hulló  harmatnak  szeretője  s  a 
harmatos  ágé—     

Huppanj  körtel  megértél  már. 
Kinek  ize  kívánja. . 

Húzd  rá  czigány,  megittad  az 
árát 

Hűségtelen,  de  szép  valál  ,. 

Igyunk  barátim,  szomjas  a  világ 

Ily  hamar,  oh  anyaföld,  mért 
sülyedtél  el  alatta?     . 

Irgalom  a  hűnek  I  ne  gyötörd 
szolgádat,  Apollón  1 

Ismerek  egy  édes,  ah  árva 
anyát„    . 

Ismerj  meg  bút  és  örömet : 
rövid  éj  legyen  a  bú 

Isten  a  megmondhatója 

Isten  hozzád  büszke  város     ., 

Isten  segits!  királyok   Istene! 

Itt  áll  egy  távol  népnek  szabad- 
elmű  királya  „ . 

Itt  nyugszik  Cseri  Pál,  szent 
szerzet  tagja  az  úrban 

Itt  nyugszik  Haspók, s  örömest, 
ha  zabálni  lehetne 

Itt  születtél  :  a  föld  örömében 
reszket  alattad 

Ittanak  a  hősök  s  egyik  így 
pendíte:   ((Török  vér!"     ., . 

Jár  számkiüzötten   az  árva   fíú 

Járatlan  utakon  ki  jársz 

Játszol  örömmel,  bánattal :  já- 
tékodon ámul-  — 

Jó  hold,  ki   békén  szenveded 

Jó,  mint  a  kegyelem,  gyönyörű 
vagy,  mint  az  aranyszál 

Jött  a  Halál  betegágyához  a 
magyar  ifjú  királynak 

Kard,  eke,  láncz  készül  a  vas- 
nak gazdag  créből_ 

Kár,  hogy  a  pap  megkeresz- 
telt „ , 

Kedves  lányka  1  ha  sírhelyemet 
meglátni  jövendcsz 


Lap 

Kelj  föl  rabágyad  kőpárnáiról 
164  I  Kell-c  dal,  szép  és  varázsló  . 
I  Kell  szavazat  s  gúnyolva  be- 

37         szelsz  a  képviseletről 

j  Kertem  alatt  ha  kimégy  a  rétre, 
98  I       leányka,  s  az  ajtót._.    _ 
'  Kértek,  s  a  haza  kér  ;  firkáltok, 

181;       s  a  haza  buzdít 

Kértelek  a   sorstól   s   az  meg- 

340         tagadott ;  de  helyetted 

158  !  Két  jó  van,  mi  fölött  a  sorsnak 

273  j       nincs  semmi  hatalma  ._ 

Kétes  utón    jártál,  kevesektől 
276         értve,  s  na  czélod 

Ki  lesz,  ki  úgy  örüljön 
180     Ki  mondja  meg,  mit  ád  az  ég  ? 

Kis  lány,  nagy  lány         

1 84  i  Kis  leány-seregben     — 

,  Kis  rózsa,  szép  rózsa      _„ 
111  j  Kisfaludyt    gyászolni     ki    jő? 
166  '       mily  szánakodó  nép       . 
90:  Kisfaludyt  ne  keresd  e  keskeny 

283         sírban,  ó  honfi  I    

Kit  illet  a  pohár _ 

226  '  Kínnal  szült  fiakat  szomorúsá- 
godra neveltél 

1 00  '  Költő  lenni  ha  vágysz,  költs  el 

búbánatot  és  bajt 

97  :  Körték  vadja  maradj  békén,  jó 

polyva  között  vagy 

331  i  Külföld  halma  födend,leütöttet 

nem  honi  harczban 

98  I  Lányka,  ha  lassú  dobajt  hallasz 
46  '       s  ajtódon  az  álmák 

1  39  I  Lányka !  miért  ez  elázott  arcz, 

e  harmatozó  szem  ? 
aoi  1  Lányka  ne  hódolj  a  csáboknak 

169  j       az  ifjú  alakján 

j  Lányka,  szerelmimben,  ha  kü- 

192         lön  több  névre  találtál 

Látogató  ha  keres,  mondjátok, 

101  nem  vagyok  itt  benn 

Láttalak  álmomban,  harag  ült 

203  '       szép  homlokod  élén 

i  Láttam,  megindult  a  tavasz, 
252  I       illatos      .  

I  Láttam  veszélyes  tájadat,  oh 
I  I  5         Sziget !     _ 

Lap 

Lelked  beteg,  s  a  költés  benne 

gyöngy  ,.     ™     „.     ..     78 

Légy  buzgó,  de  szerény,  bíró- 
nak még  te  kicsin  vagy      ..     354 
Majd  ha  kifárad  az  éj  s  hazug 

álmok  papjai  szűnnek—     101 

Mást  sugár,  nagy  termet  hódit  45 
Másnak  bölcs,  te   korán   érett 

szóhőse,  ki  vagy  te  ?          .„181 
Meg  ne  ijedjetek,   a  hazaföld- 
nek szive  dobog  fel 275 

Megmozdult    egy    sír    s    vele 

mozgani  kezde  a  tenger  221 

Megrendithetlen  nyugodalmad, 

ó  lant  fia!  Ember 97 

Alegvártalak,  kedves,  az  órára  87 
Mely  csend  ez?    mi  halál    lett 

úrrá  néma  falak  közt  41 

Mely  föld  ez,   mi   virágzó  tér 

az  öreg  Duna  partján  97 

Alely   nevetés    ez    alant?    Mi 

öröm  van  a  síri  világban  ?  275 
Mely  vad  az,  mely  zordon,  a  ki  34 
Melyet  egykor  hú  kezekkel  30 
Menni  fogunk,  te  öiöm  s  bol- 
dog szerelemnek  ölébe  120 
Mennyet  kell  a  földön  is  ke- 
resni       39 

Mert  nem  adózunk,  gyerme- 
keidet sár,   porba   fulasztod   224 
Mert  szép  vagy,  kellemid      .      183 
Alessze    az    elmultak    honjába 

kívánkozik  e  szív _  36 

Még  egyszer,  szerelem !  „  117 
Mélyen  alszik  sirja  éjjelében  42 
Mért  nem  vagy  virágszál  199 

Mért,  könnyű  lehel       .     .  .  55 

Mértem    az   országot,  vízinek  1 

kísérve  futását      _   326  1 

Mi  boldog  erdején  a  kis  madár   186! 
Mi  lelt  engem,  én  nem  tudom   250 
Mi  ok,  hogy  tégedet  326  1 

Mi  sürget  mondanom 250 

Midőn    ezt    írtam,    tiszta   volt 

az  ég-     .                       „     ...   335 
Miért  jelensz   meg  álmaimnak     48 
Mint  a  földmivelő  jól  munkált 
földbe  magot  vet ...  337 


Lap 

Mint  a  gyenge  virág  haldokló 

fára  fonódik...     120 

Mint  az  érett  gyümölcs    ....        338 
Mintha  nem  őstől  származnál, 

légy  tetteid  által _     ...   237 

Mintha    szívem    húrja  volnál    247 
Mint  szerettél,  oh  drága  szü- 
lőm, én  mint  szeretélek!  —   299 
Mit  csinálnak  Magyarhonban?   277 
Mit  jelent  a  rózsafelhő  298 

Mit    kérjünk  születendő  nép, 

magas  Anglia,  tőled?  202 

Mit  késel,  óh  lányka  .  76 

Mit  mond  itt  e  sír,  e  nemes 

föld  és  c  dicső  ég?  ...   337 

Mit  mondjak,  mit  ne  mondjak?    193 
Mit   versben  vetél,  tettekben 

helyre  hozandod 226 

Mondtam  az  észnek  :   hagyd  ! 

a  szívnek:  szív  !  ne  szeresd  őt   193 
Nagy    haragú   Etelét,  dúlóját 

annyi  hadaknak .      116 

Nagy  hiba  az  nálunk.., 79 

Nsgy  szálka  vagy  szememben, 

kisleány 253 

Nagy  volt  ő  s  nagysága  miatt 

megdőlnie  kellett 118 

Ne  nézz  reám!    —.        198 

Nefelejts  1  te  gyáva  kékszemű 

virág —.  321 

Nem  csak  lélekadó  bortól  ré- 
szegszik az  ember      224 

Nem  faragott,  eh  lány,  kőből 

a  művész  keze  téged -,    171 

Nem    fáradsz-e  reám     moso- 
lyogni, ha  csüggedek,  és  ha   306 
Nem  hervaszt  engem  szerelem    167 
Nem  kell   hát  takarékpénztár, 

lópálya,  hanem  más  223 
Nem  kérem,  oh  sors!  kincsei- 
det, nem  az 173 

Nem  mondom,  hogy  szeretlek    168 
Néz  nyugatra,  borús  szemmel 

néz  vissza  keletre  52 
Nézz  Árpádra  magyar,  ki  ha- 
zát állíta  nemednek      40 

Nevet  kerestek  jó  ügynek  ba- 
ráti?-   ._     ~     —  305 


Jí  bekezdő  verssorok  mutatója. 

Nőtelen  országnak  méltán 
mondhatni  hazánkat    _ 

Nyílj  ki,  nyilj  ki,  rózsabimbó 

Nyugszik  a  szél,  csendes  a  hab 

Ócska  tanácsokkal,  köpenyeg- 
gel  zápor  után  jársz  ... 

Óh  anyai  meg  ne  sirass,  hogy 
ezen  kis  sírba  leszálltam 

Óh  selyme  a  vizeknek 

Oly  szép  szemem  ha  volna      . 

Ötödször  ő  volt  a  ki  lábait  . 

Ó  az  !  e  szív  választotta 

Pázmán,  tiszta  valóságoknak 
hallója  egekben 

Perzsí,  lelkem  álma 

Pipiske,  a  ki  vagy 

Pusztaszer  a  nevem,  itt  szer- 
zett törvényeket  Árpád 

Rád  nézek,  mert  szeretlek 

Rég  pihensz,  lantom,  szerelem 
dalától    .., 

Rózsa,  hajolj  meg  a  lányok 
előtt:  szerelemmel  az  ifjú  .. 

Setét  eszmék  borítják  eszemet 

Setét  hajadnak  árnyában  nyu- 
godtam ... 

Sík  országúton  vágtat  a  huszár 

Sík,  puszta,  kietlen  az  őszi 
határ _ 

Sír  vagyok,  elhullott  magya- 
roknak sírja.  Mohácsföld    . 

Sok  bajnak  utána  az  ősz  dalia 

Sok,  rideg  álomként  az  egek- 
ben kergeti  üdvét..    . 

Sok  szívnek  gyötrelme  míg 
élt,  gyötrelme  hogy  elhalt 

Sorba  legény,  sorba  szép  le- 
génység   

Súgd  meg  nekem,  kis  fuvalom  ! 

Súgóból  Sikináv  kritikus  lőn. 
Annak  előtte  _ 

Szállj  le,  szállj  le,  szép  arany 
pillangó 

Szánsz,  ha  titkos  búm  köny- 
nyűit       ._     -~ _-     ... 

Száraz  fának  száraz  ága    ._. 

Széchenyiről  szólal,  elkárhoz- 
tatva Világát.,-     ...     ._. 


Lap 

181 

243 
35 


99 

75 

'97 

'37 

105 


58 
194 

98 
2^0 


119 
334 

1 82 
95 

67 

97 
'35 


.65 


Szegre  morály!  biztos  hajlék, 
a  melybe  vonultunk 

Szerelem  oltárán  .  .     .._ 

Szerelmedért  feldúlnám  esze- 
met       

Szerelmet  énekeltek    

Szeresd  hazádat  és  ne  mondd 

Szereted-e  jó  szüléidet 

Széles  utczán,  széles  jó  kedvé- 
ben      .  . 

Szélvész!  el  ne  ragadd  a  sze- 
líd fa  virágait:  önként  .^       . 

Szép  a  fekete  szem     , 

Szép  a  kék  szem,  nem  taga- 
dom      .  . 

Szép  fiatalságod  s  lelkednek 
tiszta  erénye 

Szép  szavaim,  ha  hiú  volnál, 
csak   puszta  hízelgés  _ 

Szép  szemek !  bár  hol  ra- 
gyogva      .        .  .     .- 

Szép  vagy,  Amália,  szép;  de 
ha  szép  a  bájos  Eliza 

Szép  vagy  oh  hon,  bérez, 
völgy  változnak  gazdag 
öledben „ 

Szépen  hasadsz  a  támadat  or- 
main ..  ,  .     

Szív  vagyok,  elkeserűlt  ifjú- 
nak szive,  üres  ház     

Szobor  vagyok,  de  fáj  minden 
tagom      _  

Szomjas  vagyok  ;  de  nem  bort 
szomjazom     _.     _ 

Szól  a  pacsirta  fönn  lebegvén 

Szóla  Isten  Gábor  angyalához 

Szólj,  gondolj,  tégy  jót  s 
minden  szó,  gondolat  és 
tett.-.     

Szűntesd  csókjaidat,  szűntesd 
meg  az  alkudozó   szót 

Tarka  kendőd  lobogása _     ... 

Tatárjáráskor  egy  jó   férfinak 

Tán  annak  is  igaza  van 

Téged  mint  bölcset  Priesznitz 
tintába  fürösztött  - 

Tested  ég  felé  megy,  lelked 
vált  pokolnak 

192 

230 
284 


201 

96 

78 

^  bekezdő  verssorok  mutatója. 


Téged  egek  s  csillagkoronák 

éjféli  barátját™ -_     ..,. 

Ti,    ti    az    újítás    megrögzött 

ellenzői 
Túl  a  mezőn,  túl  a  hazán 
Túl  ifjúságomon 
Tündérkert    övczé    a    hajdan 

büszke  Magaskőt, 
Úgy  áldjon  Isten  meg  neved 

napján    .„ 
Üdvös  az  önkormány,  a  hely 

szükségeit  érző    .„ 
Van  hiba,   van   bennünk;   de 

mi  rajta  segítni  óhajtunk 
Várakozás,  te  csalárd  órzct 

szerzője,  keserv  a 


Lap 
103 

I  00 

65 
196 


225 

107 

336 
316 


Verjen  meg  az  Isten  Becskc- 

rekil  „ 

Vérem     szerint    nem    anyám, 
nagyanyám      és      mostoha. 
Óh  de                            _ 
Vészek  ellen  szirtbe  öltözött 
Vicza  lelkem!  hová    sétálsz?    106 
Vitorla  szárnyakon  a  sajka  el- 
röpült      151 

Volnánk    bár    kissé    feketére 

születve    Nagyon  szép      .      223 
Zár-lakot  óhajtál  ?  a  lány  szive 

zár-lak :  apáczák  182 

Zöld  ágon  kis  gili  55 

Zöld  fOrtözettel  23 

